Split (3)

train · 79.3k rows

text stringlengths 31 26.1k	summary stringlengths 11 1.19k
Rozz Film & Photography មានសេវាកម្មដែលជាតម្រូវការ របស់កូនក្រមុំ កូនកំលោះ ដែលជាបំណងប្រាថ្នារបស់ពួកគេ និងជាចំណងដៃសម្រាប់រក្សាទុកទៅថ្ងៃខាងមុខ ជាអនុស្សាវរីយ៍។ ការផ្ដល់ជូនពី Rozz Film & Photography មានដូចជា ថត Pre-Wedding, Wedding Movie Video, Short Film និង TVC ផងដែរ។ គួរបញ្ជាក់ដែរថា Rozz Film & Photography គឺជាក្រុមអ្នកថតរូប ដែលមានវិជ្ជាជីវៈពិតប្រាកដ និងមានបទពិសោធន៍ជាច្រើនឆ្នាំ ទៅលើការថតរូប និងវីដេអូ ក៏ដូចជា បានផ្ដល់ជូនសេវាកម្មជាច្រើនទៅដល់អតិថិជនរបស់ខ្លួនជាច្រើនគូរួចមកហើយ។ Rozz Film & Photography បានចូលរួមចំណែកបង្កើតអនុស្សាវរីយ៍ដ៏ល្អ ស្របតាមតម្រូវការរបស់អតិថិជន ទាំងរូបថត និងវីដេអូ តាមបែបប្រពៃណី និងសម័យ ជាមួយនឹងទេសភាពគួរជាទីចាប់អារម្មណ៍ និងទាក់ទាញបំផុត តាមបណ្ដាខេត្តនានា នឹងតំបន់តាមតម្រូវការរបស់អតិថិជន។ នេះជាឱកាសដ៏ល្អ សម្រាប់កូនកំលោះក្រមុំ ដែលចង់បានរូបភាពស្អាតៗ វីដេអូបែបច្នៃប្រឌិតតាមបែបធម្មជាតិ និងប្រពៃណី កុំភ្លេចជាមួយការផ្ដល់ជូនជាពិសេសពី Rozz Film & Photography។ សម្រាប់ពត៌មានបន្ថែម សូមលេខទូរស័ព្ទ ០១១ ៣៥៩ ៥២៥/ ០១៥ ៨៣៤ ៣៨៦ ហ្វេសប៊ុកផេក facebook.com/RozzFilmsPhotography/ ៕ (អត្ថបទពាណិជ្ជកម្ម)	មនុស្សជាច្រើន តែងតែប្រាថ្នាចង់បង្កើតអនុស្សាវរីយ៍ឲ្យបានកាន់តែច្រើន ជាមួយមនុស្សជាទីស្រលាញ់របស់ខ្លួន ដើម្បីឲ្យការចងចាំរបស់ពួកគេ នឹងបន្សល់ទុកជាចំណងដៃ សម្រាប់កូនៗរបស់ពួកគេនៅថ្ងៃខាងមុខ។ Rozz Film & Photography រង់ចាំផ្ដល់ជូននៅរូបភាពស្អាតៗ និងវីដេអូសកម្មភាពសប្បាយ ជាមួយសម្លៀកបំពាក់បែបប្រពៃណី។ ទាំងនេះជាសកម្មភាពដែលយើងគួរតែបង្កើតឲ្យបានច្រើន ជាមួយមនុស្សជាទីស្រលាញ់របស់យើង។ យើងក៏ត្រូវជ្រើសយកការថតរូប និងវីដេអូ បែបច្នៃប្រឌិត ជាមួយនឹងទេសភាពដ៏ស្រសបំព្រងនោះផងដែរ។
១. ទទួលទានតែខ្ញី ប្រសិនបើអ្នកកំពុងព្យាយាមសម្រកខ្លាញ់ក្បាលពោះ ចូររួមបញ្ចូលតែខ្ញីក្នុងរបបអាហារប្រចាំថ្ងៃ។ នេះក៏ព្រោះតែភេសជ្ជៈនេះអាចជួយសំរួលការរំលាយអាហារនិងមានលក្ខណៈសម្បត្តិជាភ្នាក់ងារ thermogenic បង្កើនសីតុណ្ហភាពក្នុងរាងកាយល្អណាស់សម្រាប់ការដុតបំផ្លាញជាតិខ្លាញ់ដែលលើស។ ការទទួលទានតែខ្ញីជាប្រចាំក៏ជួយបង្កើនសមត្ថភាពក្នុងការដុតបំផ្លាញជាតិខ្លាញ់ដែលមិនត្រឹមតែធ្វើឱ្យស្រកខ្លាញ់ក្បាលពោះប៉ុណ្ណោះទេ ប៉ុន្តែអាចកម្ចាត់ខ្លាញ់ដែលលើសពេញក្នុងរាងកាយតែម្ដង។ ២. កុំខ្ជិលធ្វើលំហាត់ប្រាណឱ្យសោះ លំហាត់ប្រាណ គឺចាំបាច់ណាស់ប្រសិនបើអ្នកចង់សម្រកខ្លាញ់ក្បាលពោះបានឆាប់។ ទោះជាយ៉ាងណានេះមិនមែនមានន័យថា អ្នកចាំបាច់ត្រូវតែធ្វើលំហាត់ប្រាណកម្រិតខ្លាំងឡើយ។ គ្រាន់តែដើរ, ឡើងជណ្ដើរ, ជិះកង់ ឬរត់ពី ១០ ទៅ ១៥នាទីជាប្រចាំ គឺគ្រប់គ្រាន់ហើយក្នុងការជួយរាងកាយក្នុងដំណើរការដុតបំផ្លាញជាតិខ្លាញ់។ ៣. ខ្ទឹមស ថាតើអ្នកធ្លាប់ដឹងទេថា ខ្ទឹមសក៏មានអត្ថប្រយោជន៍ណាស់ដែរក្នុងការសម្រកខ្លាញ់ក្បាលពោះ? មូលហេតុនោះ គឺខ្ទឹមសមានលក្ខណសម្បត្តិប្រឆាំងភាពធាត់ជ្រុលដែលអាចកម្ចាត់ខ្លាញ់ដែលតោងជាប់រាងកាយ។ ការរួមបញ្ចូលខ្ទឹមសក្នុងរបបអាហារក៏ជួយបញ្ចុះសម្ពាធឈាមដែលកាត់បន្ថយហានិភ័យនៃជំងឺគាំងបេះដូង ឬដាច់សសៃឈាមខួរក្បាលបានផងដែរ។ ៤. កម្រិត ឬចៀសវាងទទួលទានអាហារនិងភេសជ្ជៈផ្អែមៗ ភាគច្រើននៃពួកយើងសុទ្ធតែដឹងហើយថាការទទួលទានអាហារផ្អែមៗ ឬភេសជ្ជៈមានផ្ទុកជាតិស្ករខ្ពស់អាចនាំឱ្យកើនទម្ងន់លើស។ ដូច្នេះដើម្បីជាការប្រសើរចូរព្យាយាមកម្រិត ឬកាត់បន្ថយការទទួលទានអាហារនិងភេសជ្ជៈប្រភេទនេះ។ ៥. រៀនញ៊ាំម្ទេសខ្លះ ម្ទេសមានផ្ទុកសារធាតុ capsaicin និងលក្ខណៈសម្បត្តិ thermogenic ដែលជួយបង្កើនការដុតរំលាយអាហារក្នុងរាងកាយ ព្រមទាំងបំបែកជាតិខ្លាញ់ដែលស្តុកទុកក្នុងរាងកាយផងដែរ។ ជាលទ្ធផលអ្នកនឹងអាចសម្រកខ្លាញ់ដែលលើសបានគួរឱ្យកត់សម្គាល់។ ៦. បង្កើនការទទួលទានអាហារមានផ្ទុកប្រូបាយអូទិក ប្រូបាយអូទិកជួយសម្រួលប្រព័ន្ធរំលាយអាហារល្អសម្រាប់ការសម្រកខ្លាញ់ក្បាលពោះ។ ដូច្នេះដើម្បីជាការប្រសើរចូរព្យាយាមរួមបញ្ចូលអាហារសម្បូរប្រូបាយអូទិកដូចជាយ៉ាអួរជាដើមក្នុងរបបអាហារប្រចាំថ្ងៃ៕ ត្រួតពិនិត្យដោយ www.health.com.kh	ចង់កម្ចាត់ខ្លាញ់ក្បាលពោះតាមវិធីធម្មជាតិមិនពិបាកឡើយ! គួរធ្វើបែបណា? ខាងក្រោមវេបសាយសុខភាព Health.com.kh នឹងបង្ហាញឱ្យដឹងពីគន្លឹះកម្ចាត់ខ្លាញ់ក្បាលពោះយ៉ាងឆាប់រហ័ស ៖
ដើម្បីជ្រាបច្បាស់សូមលោកអ្នកទស្សនាវីដេអូខាងក្រោម៖ ប្រធានកម្មវិធីនៃអង្គការសាលារៀនទន្សាយ លោក វង្ស វុទ្ធី បានអះអាងថា កុមារគ្រប់រូបត្រូវតែមានសិទ្ធិក្នុងការចូលរៀន ទោះបីកុមារនោះស្ថិតក្នុងស្ថានភាពបែបណាក៏ដោយ។ លើសពីការផ្ដល់ចំណេះដឹង សាលារៀនប្រៀបដូចជាផ្ទះដ៏កក់ក្ដៅសម្រាប់កុមារ។ លោក វង្ស វុទ្ធី ប្រធានកម្មវិធីនៃអង្គការសាលារៀនទន្សាយ លោក វង្ស វុទ្ធី បានអះអាងដូច្នេះ៖ «សាលារៀនសំខាន់។ និយាយទៅបើយើងនិយាយពីសិទ្ធិរបស់គាត់ កុមារត្រូវការសាលារៀន។ សាលារៀនមិនត្រឹមតែផ្ដល់ការអប់រំទេ ប៉ុន្តែជាកន្លែងមួយដែលបង្កើតនៅសហគមន៍មួយដែលកុមារទាំងអស់ត្រូវមានមិត្តភ័ក្តិ ព្រោះមនុស្សយើងគឺត្រូវការសហគមន៍មិនអាចនៅម្នាក់ឯងបានទេ»។ បើតាម លោក វង្ស វុទ្ធី អង្គការសាលារៀនទន្សាយ បានបញ្ចូល កុមារ អូទីស្សឹម ដោនស៊ីនដ្រូម និងកុមារខ្សោយសតិបញ្ញាឱ្យរៀនថ្នាក់ជាមួយកុមារធម្មតា។ ការធ្វើបែបនេះដើម្បីឱ្យកុមារទាំងអស់បានលេងជាមួយគ្នា និងកុំឱ្យមានការរើសអើងគ្នា។ លោក វង្ស វុទ្ធី ក៏បានអំពាវនាវដល់អាណាព្យាបាលគ្រប់រូបដែលមានកូន អូទីស្សឹម ដោនស៊ីនដ្រូម និងកុមារខ្សោយសតិបញ្ញា ត្រូវបញ្ជូនកូនមកសាលារៀន ដើម្បីឱ្យកូនមានចំណេះដឹង និងស្គាល់ពីសង្គមខាងក្រៅ៕	ភ្នំពេញ៖ អង្គការសាលារៀនទន្សាយ(Rabbit School Organization) កំពុងផ្តល់សេវាអប់រំដល់កុមារអូទីស្សឹម ដោនស៊ីនដ្រូម និងកុមារខ្សោយសតិបញ្ញា ជាង៥០០នាក់។ ក្នុងចំណោមកុមារទាំងនោះ មានកុមារជាង២០០នាក់ កំពុងសិក្សានៅក្នុងសាលាបឋមសិក្សាទួលគោក ក្នុងខណ្ឌទួលគោក រាជធានីភ្នំពេញ និងប្រមាណ៣០០នាក់ទៀតនៅតាមបណ្តាខេត្ត។ លោក វង្ស វុទ្ធី ប្រធានកម្មវិធីនៃអង្គការសាលារៀនទន្សាយ បានលើកឡើងថា កុមារអូទីស្សឹម ដោនស៊ីនដ្រូម និងកុមារខ្សោយសតិបញ្ញា ត្រូវតែមានឱកាសបានរៀនសូត្រដូចកុមារធម្មតាដែរ។
«យើងរកឃើញថា ក្រុមការងារតាំងពីឆ្នាំ២០១៣នោះ បានយកចំណែកទឹកប្រាក់៣០ភាគរយនៃឆ្នាំនីមួយៗទុកដោយមិនប្រគល់ឲ្យសហព័ន្ធ។ នេះជាការរំលោភលើសេចក្តីទំនុកចិត្តរបស់សហព័ន្ធ»។ នេះជាការបញ្ជាក់របស់លោក កែវ សារ៉េត ដែលបានបន្ថែមថា ទឹកប្រាក់៥៦៧៣៦ដុល្លារ ត្រូវបានបាត់បង់ ចាប់តាំងពីឆ្នាំ២០១៥មក។ មន្ត្រីទាំងបួនរូបនោះ មានលោក ម៉ៃ តុលា អគ្គលេខាធិការរង លោក គល់ សុភារម្យ ប្រធានការិយាល័យរដ្ឋបាល លោក ឆាំង ពិសិដ្ឋ ប្រធានការិយាល័យប្រកួត និងលោក ទុយ វិច្ឆិកា ប្រធានការិយាល័យអាជ្ញាកណ្តាល៕ អត្ថបទទាក់ទង ក្រសួងអប់រំប្តេជ្ញាលុបបំបាត់សហព័ន្ធកីឡាដែលមានមន្ត្រីដើរតួជាចោរផង និងជាប៉ូលិសផង	លោក កែវ សារ៉េត អគ្គលេខាធិការសហព័ន្ធកីឡាបាល់ទាត់កម្ពុជា (FFC) បានអះអាងថា មន្ត្រី៤នាក់ដែលរងពិន័យពីសកម្មភាពកីឡាបាល់ទាត់អស់មួយជីវិត ដោយសារអ្នកទាំងនោះពាក់ព័ន្ធនឹងកិបកេងក្នុងការរៀបចំការប្រកួតព្រឹត្តិការណ៍ Tiger Street Football ចាប់តាំងពីឆ្នាំ២០១៣មក។
រោគសញ្ញាភាគច្រើនបំផុតបស់ជំងឺផ្តាសាយមានដូចជា៖ មិនឃ្លានអាហារ អស់កម្លាំង ក្តៅខ្លួនស្ទិញៗ ឈឺសាច់ដុំ ឬសន្លាក់ ចង្អោ និងក្អួត ឈឺចាប់នៅក្នុងពោះ អ្នកខ្លះមានបញ្ហាផ្សេងៗទៀតដូចជា៖ ទឹកនោមខាប់ លាមកស្លេក ស្បែក និងភ្នែកទៅជាលឿង មានអារម្មណ៍ថារមាស់ស្បែក អារម្មណ៍មានការប្រែប្រួលឬអាចសន្លាប់ ហូរឈាមនៅក្នុងខ្លួន ចូរពិគ្រោះជាមួយគ្រូពេទ្យជានិច្ចបើសិនជាអ្នកមានរោគសញ្ញានានានៃជំងឺរលាកថ្លើម។ បើសិនជាមិនបានព្យាបាលទេ វាអាចបណ្តាលឲ្យកើតជំងឺក្រិនថ្លើមបាន៕ ត្រួតពិនិត្យដោយ www.health.com.kh	ការកើតជំងឺរលាកថ្លើមអាចនិយាយបានថាទំនងជាកើតមានលើរាងកាយយើង ហើយពេលខ្លះក៏មិនបានដឹងខ្លួនទៀតផង ព្រោះវាមិនមានបញ្ហារោគសញ្ញាអ្វីឲ្យយើងដឹង។ អ្នកប្រហែលជាមិនអាចទទួលបានការកំណត់រោគវិនិច្ឆ័យត្រឹមត្រូវដោយសារតែជំងឺនេះមានលក្ខណៈស្រដៀងគ្នានឹងជំងឺផ្តាសាយ។
នេះជាព្រឹត្តិការណ៍កីឡាបាល់ទះឆ្នេរខ្សាច់អន្ដរជាតិលើកទីមួយដែលប្រារព្ធឡើងនៅក្នុងព្រះរាជាណាចកម្ពុជាដែលរៀបចំឡើងដោយស្រាបៀរអាន់ឆ័រក្រោមកិច្ចសហការជាមួយនឹងសហព័ន្ធកីឡាបាល់ទះអន្តរជាតិ (FIVB) ក្រសួងអប់រំយុវជន និងកីឡា និងសហព័ន្ធកីឡាបាល់ទះកម្ពុជា។ ការប្រកួតកីឡាបាល់ទះឆ្នេរខ្សាច់អន្តរជាតិនេះនឹងមានក្រុមចូលរួមចំនួន ២៩ ក្រុមមកពី ១៧ ប្រទេសដូចជាអូស្ត្រាលី កាណាដា ដាណឺម៉ាក អាល្លឺម៉ង់ ក្រិក ជប៉ុន ណូវែលហ្សីឡង់ រុស្ស៊ីស៊ុយអែដ និងបណ្តាប្រទេសជាច្រើនទៀត។ ការប្រកួតកីឡាបាល់ទះឆ្នេរខ្សាច់អន្តរជាតិនេះនឹងផ្តល់ភាពរំភើបរីករាយក្រៃលែងសម្រាប់ទស្សនិកជន ដោយសារកីឡាករមកពីបណ្តាប្រទេសជាច្រើននឹងចូលរួមប្រកួតប្រជែងគ្នានៅលើទឹកដីនៃព្រះរាជាណាចក្រកម្ពុជា ដើម្បីសន្សំពិន្ទុ ដែលអាចលេងសម្រាប់វគ្គផ្តាច់ព្រ័ត្រក្នុងក្របខ័ណ្ឌ FIVB World Tour ក្នុងព្រឹត្តិការណ៍កីឡាអូឡាំពិចដើម្បីឈានទៅរកជើងឯកពិភពលោក។ កម្មវិធី International Beach Volleyball 2-Star FIVB World Tour គឺជាផ្នែកមួយនៃកម្មវិធី Anchor International Beach Volleyball Carnival 2018 របស់ស្រាបៀរអាន់ឆ័រដែលបានរៀបចំសន្និសីទកាសែតប្រកាសបើកជាផ្លូវការកាលពីថ្ងៃទី ២៧ ខែកុម្ភៈ ឆ្នាំ ២០១៨ នៅសណ្ឋាគារ ខេមបូឌីយ៉ាណា។ កម្មវិធីនេះបានចាប់ផ្តើមពីថ្ងៃទី ២៤ ខែមីនារហូតដល់ថ្ងៃទី ២៧ ខែឧសភា ឆ្នាំ ២០១៨ នៅខេត្តក្រុងធំចំនួនប្រាំបីរួមមានខេត្តកំពង់ស្ពឺ ព្រះសីហនុ បន្ទាយមានជ័យ បាត់ដំបង កំពង់ចាម រាជធានីភ្នំពេញ រតនគិរី និងខេត្តសៀមរាប។ ម៉ោងប្រកួតកម្មវិធី International Beach Volleyball 2-Star FIVB World Tour ចាប់ផ្តើមពីម៉ោង ៩ ព្រឹកដល់ ៥ ល្ងាចចាប់ពីថ្ងៃទី ៤ ដល់ថ្ងៃទី ៦ ខែឧសភាខាងមុខនេះ នៅបរិវេណកោះពេជ្រ រាជធានីភ្នំពេញ។ បន្ទាប់ពីកម្មវិធីប្រកួតនេះ មានការប្រគុំតន្ត្រីរបស់ស្រាបៀរអាន់ឆ័រដោយមានការអញ្ជើញចូលរួមពីតារាល្បីល្បាញអន្តរជាតិ កញ្ញា ភាមា (Pia Mia) កំពូលតារាចម្រៀងស្រីដ៏ល្បីប្រចាំសហរដ្ឋអាមេរិក ព្រមទាំងតារាល្បីៗប្រចាំព្រះរាជាណាចកម្ពុជាជាច្រើនរូបមានដូចជា កញ្ញា ឱក សុគន្ធកញ្ញា លោក ខេមរៈ សេរីមន្ត លោក នីកូ លោក ឆន សុវណ្ណរាជ អ្នកនាង សុគន្ធ នីសា អ្នកនាង សុខ ស្រីនាង កញ្ញា ទេព បូព្រឹក្ស កញ្ញា សួស វីហ្សា អ្នកនាង ពេជ្រ សោភា កញ្ញា វី ឌីណែត លោក ស្តិប (Step) លោក ជី ដេវីត។ សូមចូលរួមទស្សនាឲ្យបានច្រើនកុះករជាមួយស្រាបៀរអាន់ឆ័រ! មានស្រាបៀរអាន់ឆ័រកាន់តែច្រើន កាន់តែសប្បាយ។ ទទួលយកភាពសប្បាយរីករាយយ៉ាងពិតប្រាកដជាមួយរសជាតិដ៏ស្រទន់ពីស្រាបៀរអាន់ឆ័រ! រីករាយស្រស់ថ្លា ចាប់ផ្តើមជាមួយស្រាបៀរ អាន់ឆ័រ! ចំពោះព័ត៌មានលម្អិតអំពីព្រឹត្តិការណ៍កីឡាបាល់ទះឆ្នេរខ្សាច់អន្តរជាតិនេះ សូមចូលមើលទំព័រហេ្វសបុករបស់ស្រាបៀរអាន់ឆ័រ៖ https://www.facebook.com/AnchorBeerKH/ ។ ពិសាស្រាបៀរអាន់ឆ័ដោយការទទួលខុសត្រូវ៕ (អត្ថបទពាណិជ្ជកម្ម)	ចាប់ពីថ្ងៃទី ៤ ដល់ថ្ងៃទី ៦ ខែឧសភាខាងមុខនេះ ស្រាបៀរអាន់ឆ័រនឹងរៀបចំព្រឹត្តិការណ៍កីឡាបាល់ទះឆ្នេរខ្សាច់អន្តរជាតិដំបូងបង្អស់គឺ International Beach Volleyball 2-Star FIVB World Tour នៅកោះពេជ្រ រាធានីភ្នំពេញ ដោយមានការចូលរួមពីក្រុមកីឡាករក្នុងស្រុក និងក្រៅស្រុកជាច្រើនក្រុម។
ខេត្ត Nakhon Nayok និង១១ខេត្តផ្សេងទៀតរបស់ថៃ ត្រូវបានដាក់បញ្ជូលក្នុងបញ្ជីឈ្មោះខេត្ត ដែលគួរមានការប្រុងប្រយ័ត្នចំពោះទឹកជំនន់ហូរកាត់ និងការបាក់ដី។ បើតាមនាយកដ្ឋានបង្ការនិងកាត់បន្ថយគ្រោះមហន្តរាយរបស់ថៃ ការដាក់ឲ្យស្ថិតក្រោមការប្រុងប្រយ័ត្ននេះ នឹងបន្តរហូតដល់ថ្ងៃទី២០ ខែសីហានេះ។ អគ្គនាយកដ្ឋាន លោក Chayaphol Thitisak បានប្រកាសអាសន្នចំពោះខេត្តទាំង ១២ បន្ទាប់ពីជំនន់ទឹកភ្លៀងបំផ្លាញតំបន់មួយចំនួនក្នុងរយៈពេល ២ថ្ងៃកន្លងមក។ ខេត្តដែលស្ថិតក្រោមការប្រកាសអាសន្ននោះមានដូចជា Nakhon Nayok, Trat, Mae Hong Son, Chiang Rai, Phayao, Nan, Uttaradit, Tak, Ranong, Phangnga និង Trang។ ទឹកជ្រោះ Wang Takrai, Sarika និង Nang Rong ដែលមានឈ្មោះល្បីល្បាញនៅខេត្ត Nakhon Nayok ក្នុងស្រុក Muang ត្រូវបានរងគ្រោះដោយទឹកជំនន់ ដែលហូរចេញពីឧទ្យានជាតិ Khao Yai ប្រហែលម៉ោង១ យប់កាលពីចុងសប្ដាហ៍កន្លងទៅ។ ទឹកជំនន់ដែលជន់ឡើងភ្លាមៗនេះ ក៏បានបំផ្លាញរមណីយដ្ឋាន ៣ទៅ៤ កន្លែងនៅ Klong Maduea និងចំណតរថយន្តប្រហែល ១០កន្លែងនៅ Wang Takrei ផងដែរ។។ ប៉ុន្តែមិនមានការរាយការណ៍ពីអ្នករបួស និងបាត់បង់ជីវិតឡើយ ព្រោះភ្ញៀវទេសចរណ៍ត្រូវបានជម្លៀសទៅកាន់ទីទួលមានសុវត្ថិភាព។ ការិយាល័យបង្ការនិងកាត់បន្ថយគ្រោះមហន្តរាយប្រចាំខេត្ត Nakhon Nayok បាននិយាយថាទឹកជ្រោះទាំង៣កន្លែង នៅតែបើកនៅនៅចុងសប្ដាហ៍មុន ប៉ុន្តែការលេងទឹកត្រូវបានហាមឃាត់ ដោយសារតែមានចរន្តទឹកខ្លាំង៕	ដោយ៖ ឈួន ឈីវអ៊ីង
អតីតនាយករដ្ឋមន្រ្តីម៉ាឡេស៊ី លោក ណាជីប រ៉ាហ្សាក់ នៅក្នុងឆ្នាំ២០២០ ត្រូវបានតុលាការជាន់ទាប កាត់ទោសឱ្យជាប់ពន្ធនាគារ១២ឆ្នាំ និងផ្ដល់សំណងជិត ៤៧លានដុល្លារទាក់ទិននឹងបទចោទការបំផ្លាញទំនុកចិត្ត រំលោភអំណាច និងលាងលុយខុសច្បាប់ប្រមាណ ១០លានដុល្លារ ដែលទទួលបានពីក្រុមហ៊ុន SRC International ដែលជាផ្នែកមួយនៃមូលនិធិរដ្ឋ 1MDB។ យ៉ាងណាមិញ លោក ណាជីប ត្រូវស្ថិតនៅក្រៅឃុំមួយរយៈ បន្ទាប់ពីដាក់ពាក្យបណ្តឹងតវ៉ាទៅតុលាការកំពូលនៅក្នុងខែមេសាកន្លងទៅ ខណៈដែលតុលាការឧទ្ធរណ៍បានតម្កល់តុលាការជាន់ទាប។ យ៉ាងណាមិញ តុលាការសហព័ន្ធម៉ាឡេស៊ី ដែលជាតុលាការកំពូល បានសម្រេចតម្កល់សាលក្រមរបស់តុលាការជាន់ទាប និងបញ្ជាឱ្យចាប់ផ្តើមឃុំខ្លួនលោកណាជីបនៅក្នុងពន្ធនាគាររយៈពេល១២ឆ្នាំ។ «បណ្តឹងតវ៉ាទាំងនេះ គឺត្រូវច្រានចោល ហើយសាលក្រម និងការកាត់ទោស (របស់តុលាការជាន់ទាប) មានសុពលភាព»។ លោកស្រី Tengku Maimun Tuan Mat ប្រធានតុលាការកំពូលម៉ាឡេស៊ី បានបញ្ជាក់បែបនេះ នៅក្នុងសេចក្តីសម្រេចមួយ ដោយបន្តថា ការកាត់ទោសកន្លងមក គឺមិនហួសហេតុឡើយ។ បន្ទាប់ពីសេចក្តីសម្រេចរបស់តុលាការកំពូល លោកណាជីបនឹងត្រូវជាប់ពន្ធនាគារភ្លាមៗ ហើយលោកនឹងក្លាយជាអតីតនាយករដ្ឋមន្រ្តីម៉ាឡេស៊ីទីមួយ ដែលត្រូវបានសម្រេចឱ្យជាប់ពន្ធនាគារ។ នេះបើតាមការចុះផ្សាយរបស់ទីភ្នាក់ងារព័ត៌មាន AP។ មុនតុលាការកំពូលតម្កល់សេចក្តីសម្រេចរបស់តុលាការជាន់ទាប លោកណាជីបបានស្នើសុំផ្លាស់ប្តូរប្រធានតុលាការកំពូល លោកស្រី Tengku Maimun Tuan Mat ពីគណៈចៅក្រមផង ប៉ុន្តែត្រូវបរាជ័យ។ ហេតុផលផ្លាស់ប្តូរនេះ គឺដោយសារស្វាមីរបស់លោកស្រី Tengku Maimun Tuan Mat បានបង្ហោះសាររិះគន់លើបណ្តាញសង្គម Facebook នៅក្នុងឆ្នាំ២០១៨ ទាក់ទិននឹងការដឹកនាំរបស់លោកណាជីប។ មិនតែប៉ុណ្ណោះ លោកណាជីបក៏បានស្នើសុំពន្យារពេលលើនីតិវិធីនៃបណ្តឹងតវ៉ារយៈពេល ២ខែទៀត ដើម្បីឱ្យមេធាវីថ្មីរៀបចំសំណុំរឿងតវ៉ា ហើយថែមទាំងហៅខ្លួនឯងជាជនរងគ្រោះនៃភាពអយុត្តិធម៌ថែមទៀត៕	តុលាការកំពូលម៉ាឡេស៊ី នៅថ្ងៃទី២៣ ខែសីហា បានតម្កល់សេចក្តីសម្រេចរបស់តុលាការជាន់ទាប ដែលបានកាត់ទោសឱ្យអតីតនាយករដ្ឋមន្រ្តីម៉ាឡេស៊ី លោកណាជីប រ៉ាហ្សាក់ ជាប់ពន្ធនាគាររយៈពេល ១២ឆ្នាំជុំវិញសំណុំរឿងពុករលួយ។
ក្នុងសង្ក្រាន្ដឆ្នាំខ្មែរ២០២៤ នៅតាមសាលារៀន និងខេត្តមួយចំនួន អ្នករៀបចំកម្មវិធី បានដាក់បញ្ចូលកីឡា និងល្បែងកម្សាន្ដមួយចំនួន ដើម្បីញ៉ាំងបរិយាកាស ឲ្យកាន់តែសប្បាយរីករាយ។ កីឡា និងល្បែងកម្សាន្ដទាំងនោះ មានដូចជា ទាញព្រ័ត្រ អុកចត្រង្គ ដណ្ដើមស្លឹកឈើ បោះអង្គុញ លាក់កន្សែង និងចោលឈូង ជាដើម។ កីឡាគុនល្បុក្កតោ ក៏ត្រូវបានអ្នករៀបចំកម្មវិធី យកមកសម្ដែងដល់ប្រជាជនក្នុងសហគម ផងដែរ។ លោក វ៉ាត់ ចំរើន បាននិយាយថា អំឡុងពេលបុណ្យចូលឆ្នាំខ្មែរ កីឡាករ-កីឡាការិនីគុនល្បុក្កតោ ប្រមាណជាង១០០០នាក់ទូទាំងប្រទេស មមាញឹក ក្នុងការសម្ដែងលើវេទិការសង្ក្រាន្ដ នៅតាមសាលា និងតាមខេត្តនានា។ អគ្គលេខាធិការរូបនេះ ចាត់ទុកថានេះ គឺជាការរៀបចំណែកដ៏ធំ ដែលតាមតំបន់នីមួយ បានចូលរួមផ្សព្វផ្សាយនៅក្បាច់គុនរបស់ខ្មែរ ដែលជាបេតិកភណ្ឌអរូបី ក្នុងអង្គការយូណេស្កូ។ «យើង បានចូលរួមចំណែកយ៉ាងសកម្ម។ យើងបានធ្វើឲ្យចលនានៃការផ្សព្វផ្សាយ រក្សានៅបេតិកភណ្ឌអរូបីរបស់យើង ក្នុងអង្គការយូណេស្កូ ឲ្យកាន់តែមានគុណតម្លៃល្អ។ នៅក្នុងសាលារៀនមួយៗ ក៏មានការដាក់នៅកម្មវិធីសិក្សាអប់រំកាយ និងកីឡា ខាងផ្នែកល្បុក្កតោ ផងដែរ។ អ៊ីចឹងគុនល្បុក្កតោរបស់យើង បានដាក់ក្នុងសាលាខ្លះ យើងឃើញហើយមានសកម្មភាពហ្វឹកហាត់គុនល្បុក្កតោនេះ ជាក្បាច់គុនព្រលឹងជាតិរបស់យើង ជាអត្ដសញ្ញាណជាតិរបស់យើង ជាវប្បធម៌របស់យើង ដែលយើងបានបញ្ជ្រៀតទៅសិស្សានុសិស្ស នៅតាមសាលា។»។ លោក វ៉ាត់ ចំរើន បាននិយាយដូច្នេះ។ ដើម្បីឲ្យមានឯកភាពក្នុងការសម្ដែង និងឲ្យមានភាពទាក់ទាញខ្លាំងជាងនេះ លោក វ៉ាត់ ចំរើន អំពាវនាវឲ្យកន្លែង ដែលរៀបចំសង្ក្រាន្ដទាំងអស់ ទាក់ទងមកសហព័ន្ធកីឡាគុនល្បុក្កតោកម្ពុជា។ «យើង សូមអំពាវនាវឲ្យកន្លែង ដែលរៀបចំសង្ក្រាន្ដទាំងអស់ ទាក់ទង់មកសហព័ន្ធដោយផ្ទាល់ ដើម្បីឲ្យសហព័ន្ធជួយ ជាជំនួយក្នុងការដាក់ឲ្យមានការទទួលខុសត្រូវ ការឯកភាពគ្នា ក្នុងការសម្ដែង និងឲ្យការសម្ដែងកាន់តែទាក់ទាញ និងកាន់តែល្អប្រសើរ។»។ អគ្គលេខាធិការរូបនេះ បាននិយាយដូច្នេះ៕	លោក វ៉ាត់ ចំរើន អគ្គលេខាធិការសហព័ន្ធកីឡាគុនល្បុក្កតោកម្ពុជា បានអំពាវនាវឲ្យទីតាំង ដែលរៀបចំសង្ក្រាន្ដចូលឆ្នាំខ្មែរទូទាំងប្រទេស ទាក់ទងសហព័ន្ធដោយផ្ទាល់ ដើម្បីឲ្យការរៀបចំសម្ដែងក្បាច់គុនបុរាណខ្មែរនេះ បានល្អ មានឯកភាព និងមានភាពទាក់ទាញ។ នេះ បើយោងតាមវីដេអូផ្សាយលើហ្វេសប៊ុកគណៈកម្មាធិការជាតិអូឡាំពិកកម្ពុជា (NOCC)។
ដើម្បីជាការលើកទឹកចិត្តដល់កីឡាករ និងគ្រូបង្វឹក ក៏ដូចជាធ្វើឲ្យគុណភាពការប្រកួតកាន់តែមានភាពល្អប្រសើរ គណៈកម្មាធិការប្រកួតបាល់ទាត់ជាតិកម្ពុជាបានបង្កើតពានរង្វាន់កីឡាករល្អជាងគេ និងគ្រូបង្វឹកដឹកនាំល្អជាងគេប្រចាំខែ។ ជាក់ស្តែងកាលពីថ្ងៃទី១៩ ឧសភា CNCC បានប្រគល់ពានរង្វាន់កីឡាករល្អជាងគេ និងគ្រូបង្វឹកដឹកនាំល្អជាងគេប្រចាំខែមិនា និងខែមេសាដល់កីឡាករនិងគ្រូបង្វឹក។ កីឡាករ Jean Marie Privat (អាវខៀវ)ជាកីឡាករល្អជាងគេប្រចាំខែមេសា គ្រូបង្វឹកអៀរឡង់ លោក Nestor Conor បានចាប់ផ្តើមរដូវកាលដ៏ល្អជាមួយក្លិបព្រះខ័នរាជស្វាយរៀងនារដូវកាលនេះ ដោយមិនទាន់ស្គាល់ចាញ់ការប្រកួតឡើងសម្រាប់ជំនួប៨លើកកន្លងមក។ ដោយឡែកកាលពីខែមិនា លោកបានបើកឆាកសប្តាហ៍ទីមួយនៃក្របខណ្ឌមិត្តហ្វូនខេមបូឌានលីករដូវកាលនេះ ដោយឈ្នះអគ្គស្នងការដ្ឋាននគរបាលជាតិ ២-០ ហើយបន្តឈ្នះសូលទីឡូអង្គរ ១-០។ ឈានដល់ខែមេសា ព្រះខ័នរាជស្វាយរៀង បន្តឈ្នះបីប្រកួតបន្ថែមទៀត តាមរយៈការបំបាក់ គិរីវង់សុខសែនជ័យ ២-០ ឈ្នះភ្នំពេញក្រោន ៥-១ និងបន្តឈ្នះអគ្គិសនីកម្ពុជា ១-០។ លទ្ធផលឈ្នះរហូតទាំងខែមិនា និងខែមេសា បាននាំឲ្យគ្រូបង្វឹកវ័យ៣៥ឆ្នាំ ដែលមានកំណើតនៅក្រុង Dublin រូបនេះ ឈ្នះពានរង្វាន់គ្រូបង្វឹកឆ្នើម (Coach of the Month) ទាំងពីរខែតែម្តង។ កីឡាករ គួច សុកម្ភៈ (អាវខៀវ)ពេលទទួលពានរង្វាន់កីឡាករល្អជាងគេប្រចាំខែមិនា ពីលោក ឆាំង ពិសិដ្ឋ រីឯខ្សែបម្រើ គួច សុគម្ភៈ ដែលជាប្រធានក្រុមណាហ្គាវើលផងដែរនោះ បានចាប់ផ្តើមយ៉ាងល្អនាជំនួបបើករដូវកាល ជាមួយនឹងជ័យជម្នះ ១-០ នៅលើទឹកដីអាស៊ីអឺរ៉ុប។ សម្រាប់ការប្រកួតបន្ទាប់ ម្ចាស់ការពារតំណែងជើងឯកណាហ្គាវើល រងការខកចិត្តដោយចាញ់ក្រសួងការពារជាតិ ៤-២ ប៉ុន្តែលទ្ធផលនេះ មិនបានរារាំង កីឡាករជើងចាស់នៃក្រុមជម្រើសជាតិកម្ពុជា ទទួលបានពានរង្វាន់កីឡាករឆ្នើម (Player of The Month) ប្រចាំខែមិនា នោះឡើយ។ សម្រាប់ខែមេសា ខ្សែប្រយុទ្ធកាមេរូន Jean Marie Privat រួមចំណែកយ៉ាងសំខាន់ក្នុងជ័យជម្នះទាំងបីលើករបស់ព្រះខ័នរាជស្វាយរៀង បើទោះបីជារូបគេ ស៊ុតបាល់បញ្ចូលទីតែ១គ្រាប់ក្នុងជ័យជម្នះ ៥-១ លើភ្នំពេញក្រោនក៏ដោយ។ លទ្ធផលល្អ និងការរៀបចំណែករបស់ Privat បាននាំឲ្យគេក្លាយជាកីឡាករឆ្នើមប្រចាំខែមេសា៕ លោក Nestor Nonor (ឆ្វេង)ទទួលពានរង្វាន់គ្រូបង្វឹកដឹកនាំការប្រកួតល្អជាងគេប្រចាំខែមិនា និងមេសា ពីលោក ឆាំង ពិសិដ្ឋ	ខ្សែបម្រើ គួច សុកម្ភៈ របស់ណាហ្គាវើល និងខ្សែប្រយុទ្ធ Jean Marie Privat របស់ព្រះខ័នរាជស្វាយរៀង ត្រូវបានគណៈកម្មាធិការប្រកួតបាល់ទាត់ជាតិកម្ពុជា(CNCC)ជ្រើសរើសជាកីឡាករល្អជាងគេប្រចាំខែរៀងៗខ្លួន។ ចំណែកគ្រូបង្វឹកព្រះខ័នរាជស្វាយរៀង លោក Nestor Conor ជាគ្រូបង្វឹកដឹកនាំល្អជាងគេពីរខែជាប់គ្នា។
ការកំណត់ពេលវេលា ឲ្យលោក សម រង្ស៊ី អតីតប្រធានគណសង្គ្រោះជាតិ ចូលមកបំភ្លឺនៅក្នុងសំណុំរឿងនេះ គឺនៅក្រោយការបោះឆ្នោត។ ការបោះឆ្នោត ដែលគ្មានអតីតគណបក្សសង្គ្រោះជាតិ នឹងប្រព្រឹត្តទៅនៅថ្ងៃទី២៩ ខែកក្កដា នេះឯង។ អគ្គស្នងការនគរបាលជាតិ ជាដើមបណ្តឹង ក្នុងការប្តឹងលោក សម រង្ស៊ី ពីករណីដែលថាលោក កាត់ទឹកដីឲ្យបរទេស។ នគរបាល បានដាក់បណ្តឹងនេះ ទៅកាន់តុលាការ កាលពីអំឡុងខែមីនា ឆ្នាំ២០១៨ បន្ទាប់ពីសម្តេច ហ៊ុន សែន ប្រមុខរដ្ឋាភិបាល បញ្ចេញប្រតិកម្មខ្លាំងៗ ចំពោះលោក សម រង្ស៊ី។ មន្ត្រីជាន់ខ្ពស់ជាច្រើនរបស់រដ្ឋាភិបាល ក៏យល់ឃើញដូចសម្តេច ហ៊ុន សែន ដែរ ដែលថាលោក សម រង្ស៊ី ជាជនក្បត់ជាតិ ដោយមានបំណងចង់កាត់ខេត្ត៤ រួមមាន មណ្ឌគិរី រតនគីរិ ក្រចេះ និងស្ទឹងត្រែង ឲ្យទៅបរទេស។ មន្ត្រីជាន់ខ្ពស់តាមបណ្តាស្ថាប័ន និងក្រសួងនានា ជាពិសេសនគរបាលនិងកងទព័កម្ពុជា បានចេញមកថ្កោលទោសលោក សម រង្ស៊ី ជាបន្តបន្ទាប់។ ប្រតិកម្មរបស់សម្តេច ហ៊ុន សែន រួមទាំងមន្ត្រីរដ្ឋាភិបាល គឺធ្វើឡើងក្រោយពីមានវីដេអូឃ្លីបមួយ ទើបនឹងបែកធ្លាយ ហើយត្រូវបានបង្ហោះនៅលើបណ្តាញសង្គមហ្វេសប៊ុក ដែលបង្ហាញពីការចុះកិច្ចព្រមព្រៀងមួយតាំងពីឆ្នាំ២០១៣មកម្ល៉េះ រវាងលោក សម រង្ស៊ី និងលោក កុក ស ដែលត្រូវបានអះអាងថា ជាមេដឹកនាំជនជាតិភាគតិចម៉ុងតាញ៉ារបស់វៀតណាម។ លោក សម រង្ស៊ី រងការចោទប្រកាន់ថា ការចុះហត្ថលេខាលើកិច្ចព្រមព្រៀមនោះ ជាការកាត់ខេត្តទាំង៤ ដែលរួមមាន មណ្ឌគិរី រតនគីរិ ក្រចេះ និងស្ទឹងត្រែង ទៅឲ្យបរទេស (វៀតណាម)។ ក្រោយរងការចោទប្រកាន់ លោក សម រង្ស៊ី ក៏បានបង្ហោះសារលើទំព័រហ្វេសប៊ុកពីក្រៅប្រទេស ដើម្បីបដិសេធ។ លោក បានឆ្លើយតបបែបនេះថា៖«លោក ហ៊ុន សែន បែរជាមកបំភ្លៃទាំងស្រុង នូវគំនិតរបស់ខ្ញុំ ស្តីពីវិមជ្ឈការ ដែលតម្រូវឲ្យយើង ទទួលស្គាល់សិទ្ធិសម្រេចនៅមូលដ្ឋានរបស់ខ្មែរលើ ខ្មែរកណ្តាល និងខ្មែរក្រោម ដែលជាខ្មែរតែមួយ»។ លោក សម រង្ស៊ី បកស្រាយថា លោក គ្រាន់តែចង់ផ្តល់សិទ្ធិនិងអំណាច ទៅដល់ជនជាតិដើមភាគតិច ក្នុងខេត្តទាំង៤នោះ ប៉ុណ្ណោះ។ ប៉ុន្តែ លោក សង្កត់ធ្ងន់ថា ខេត្តទាំង៤ មិនអាចបំបែកឲ្យទៅបង្កើតរដ្ឋផ្សេង ចេញពីកម្ពុជានោះទេ៕	លោក សម រង្ស៊ី ត្រូវចូលមកកាន់សាលាដំបូងរាជធានីភ្នំពេញ នៅព្រឹកថ្ងៃទី១៣ ខែសីហា ឆ្នាំ២០១៨ ដើម្បីឆ្លើយបំភ្លឺពី «ការប៉ុនប៉ងប្រគល់ឲ្យរដ្ឋបរទេសនូវដែនដីអធិបតេយ្យមួយផ្នែក»។ នេះបើតាមដីកាបង្គាប់របស់លោក រស់ ពិសិដ្ឋ ចៅក្រមស៊ើបសួរនៃសាលាដំបូងរាជធានីភ្នំពេញ ដែលបានចេញនៅថ្ងៃទី១៣ ខែកក្កដា ឆ្នាំ២០១៨។
គម្រោងនេះឈ្មោះថា គម្រោងនិរន្តរភាពចរាចរណ៍ក្នុងទីក្រុងសម្រាប់គ្រប់គ្នា ដែលមានរយៈពេល៣ឆ្នាំ ដែលអនុវត្តចាប់ពីថ្ងៃចុះហត្ថលេខាតទៅ និងប្រើប្រាស់ថវិកាប្រមាណ ៥០ម៉ឺនដុល្លារអាមេរិក។ ការអនុវត្តគម្រោងនេះ មួយផ្នែកក៏ទាក់ទងទៅនឹងការសិក្សាការបំពុលបរិយាកាសដោយការធ្វើដំណើរ និងដឹកជញ្ជូនផងដែរ។ លោក ស៊ុន ចាន់ថុល បានថ្លែងយ៉ាងដូច្នេះថា«ក្រុមហ៊ុន Grab និងUNDP នឹងចាយលុយរួមគ្នា ដើម្បីធ្វើយ៉ាងណាជួយដោះស្រាយបញ្ហាកកស្ទះចរាចរណ៍ និងឲ្យការធ្វើដំណើរមានសុវត្ថិភាព ព្រមទាំងកាត់បន្ថយការបំពុលបរិយាកាសដោយការធ្វើដំណើរ»។ រដ្ឋមន្ត្រីក្រសួងសាធារណការរូបនេះ លើកឡើងថា ទិន្នន័យរបស់ Grab ដែលជាក្រុមហ៊ុនក្នុងវិស័យដឹកជញ្ជូនស្រាប់ នឹងមានផលប្រយោជន៍ដល់រដ្ឋាភិបាល។ លោកមានប្រសាសន៍ដូចនេះថា៖«Grab មានព័ត៌មានច្រើនណាស់ ដែលនឹងផ្ដល់ឲ្យក្រសួងសាធារណការ ដើម្បីសិក្សាដោះស្រាយការកកស្ទះចរាចរណ៍។ Grab នឹងចែករំលែកបទពិសោធន៍នៅប្រទេសគេ មកប្រាប់យើង»។ លោក ស៊ុន ចាន់ថុល បានគូសបញ្ជាក់ថា សព្វថ្ងៃ រដ្ឋាភិបាលក៏មានក្រុមការងារពិសេស ដែលដឹកនាំដោយរូបលោកផ្ទាល់ ធ្វើការសិក្សាដោះស្រាយការកកស្ទះចរាចរណ៍នៅភ្នំពេញ។ ក្រុមការងារនេះបានជ្រើសរើសផ្លូវ និងទីតាំងមួយចំនួន ដើម្បីសិក្សាបញ្ហានេះ។ តែលោករដ្ឋមន្ត្រីអះអាងថា កិច្ចសហការរបស់ Grab និងUNDP នៅពេលនេះនឹងជួយបន្ថែមទៀតដល់កិច្ចការរបស់ក្រុមការងារពិសេសនេះ។ នាយកប្រចាំតំបន់ផ្នែកប្រតិបត្តិការរបស់ក្រុមហ៊ុន Grab លោក Russell Cohen បានមានប្រសាសន៍ថា ក្រៅពីការគាំទ្រផ្នែកហិរញ្ញវត្ថុ Grab ប្ដេជ្ញាជួយគាំទ្រផ្នែកផ្សេងទៀត ដូចជា ការចែករំលែកទិន្នន័យ បច្ចេកវិទ្យា ធនធានមនុស្ស ព្រមទ្រាំងការលើកកម្ពស់ការប្រើប្រាស់យានយន្តបែបបរិស្ថាន។ លោកបានបន្ថែមដូច្នេះថា៖«Grab ពេញចិត្តនឹងសហការជាមួយ UNDP ដើម្បីសម្រេចនូវទស្សនវិស័យ និងឆន្ទៈរួមគ្នាក្នុងការកាត់បន្ថយការបំពុលខ្យល់អាកាស ក៏ដូចជាបង្កើនសុវត្ថិភាព និងប្រសិទ្ធភាពនៃចរាចរណ៍តាមដងផ្លូវ»។ រីឯលោក Nick Beresford នាយកប្រចាំប្រទេសកម្ពុជារបស់ UNDP បានឲ្យដឹងយ៉ាងនេះថា៖«គម្រោងនេះដើរតួនាទីលើសពីអ្វីដែលយើងហៅថា ទំនួលខុសត្រូវសង្គម ទៅទៀត ហើយវានឹងផ្ដល់នូវម៉ូឌែលថ្មីមួយសម្រាប់ភាពជាដៃគូនៃវិស័យឯកជន និងសាធារណៈ ក្នុងការងារអភិវឌ្ឍន៍សង្គម។ លោកបន្តថា គម្រោងនេះក៏ជាវេទិកាមួយជួយគាំទ្រដល់ការបង្កើតគោលនយោបាយនានាដែលជំរុញការវិនិយោគកាន់តែច្រើនលើការអភិវឌ្ឍន៍ទីក្រុងប្រកបដោយចីរភាព៕	ភ្នំពេញ៖ ក្រុមហ៊ុន Grab និងកម្មវិធីអភិវឌ្ឍន៍សហប្រជាជាតិ (UNDP) បានព្រមព្រៀងលើគម្រោងរួមគ្នាមួយ ដើម្បីសិក្សាចងក្រងទិន្នន័យចរាចរណ៍សំខាន់ សម្រាប់ជាប្រយោជន៍ដល់ការធ្វើគោលនយោបាយរបស់រដ្ឋាភិបាល។ កិច្ចព្រមព្រៀងនេះ ត្រូវបានចុះហត្ថលេខា នៅថ្ងៃទី៥ខែមិថុនានេះ ក្រោមអធិបតីភាពលោក ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន។
ក្រុមជើងឯករងលីគកំពូលឡាវ Master 7 បានរងបរាជ័យយ៉ាងចាស់ដៃ ៤-១ ក្រោមថ្វីជើងព្រះខ័នរាជស្វាយរៀង សម្រាប់ជំនួបវគ្គ Playoff ជើងទី១នៃពានរង្វាន់ AFC Cup 2020 កាលពីល្ងាចថ្ងៃទី២២ ខែមករា ឆ្នាំ២០២០ នៅពហុកីឡដ្ឋានជាតិ។ ការរបូតគ្រាប់ច្រើននៅជើងទី១ បានធ្វើឲ្យលោក Catalin Mi Hai ដែលជាគ្រូបង្វឹក ហាក់បាត់បង់ទំនុកចិត្តក្នុងការយកឈ្នះព្រះខ័នរាជស្វាយរៀងនៅជើងទី២ ដើម្បីទទួលបានកៅអីឡើងទៅវគ្គបន្តនៃពានរង្វាន់ AFC Cup 2020។ គ្រូបង្វឹករូបនេះ ទទួលស្គាល់ថា វាពិតជាលំបាកខ្លាំងណាស់ ដើម្បីរកគ្រាប់បាល់ឲ្យបានច្រើនគ្រាប់ពីព្រះខ័នរាជស្វាយរៀងត្រឡប់មកវិញ ដ្បិតពួកគេជាក្រុមមានសមត្ថភាពខ្លាំង និងសប្បូរដោយកីឡាករមានគុណភាពខ្ពស់ ជាពិសេសកីឡាករបរទេស។ លើសពីនេះ ពួកគេមានកលល្បិច និងបច្ចេកទេសខ្ពស់ក្នុងការប្រយុទ្ធ។ «យើងអាចនឹងជួបការលំបាកក្នុងការយកឈ្នះនៅជើងទី២ តែយើងនឹងព្យាយាមរៀបចំក្រុមឲ្យបានល្អ ពេលប្រកួតលើទឹកដីរបស់ពួកយើង។ ខ្ញុំគិតថា វាពិបាកខ្លាំងណាស់បើចង់រកគ្រាប់បាល់ពី២ទៅ៣គ្រាប់ត្រឡប់វិញ ព្រោះព្រះខ័នរាជស្វាយរៀងជាក្រុមខ្លាំង ដែលរបូតគ្រាប់បាល់តិចជាងគេ។ ប៉ុន្តែបាល់ទាត់អ្វីៗក៏អាចកើតឡើងដែរ»។ នេះជាការលើកឡើងរបស់លោក Catalin Mi Hai ក្នុងសន្និសីទសារព័ត៌មានក្រោយការប្រកួត។ ទោះបីព្រះខ័នរាជស្វាយរៀងអាចរកគ្រាប់បាល់៤គ្រាប់ពីការប្រកួតជើងទី១ក៏ដោយ តែសម្រាប់លោក Conor Nester ដែលជាគ្រូបង្វឹកមើលឃើញថា តំបន់ប្រយុទ្ធរបស់ព្រះខ័នរាជស្វាយរៀងនៅមានចំណុចខ្វះខាតជាច្រើន ដែលត្រូវកែតម្រូវ។ ការអះអាងបែបនេះ គឺបន្ទាប់ពីកីឡាករធ្វើឲ្យខកខានឱកាសជាច្រើនក្នុងការរកគ្រាប់បាល់ក្នុងជំនួបជើងទី១។ គ្រូបង្វឹករូបនេះបានបន្ថែមថា អ្វីដែលក្រុមលោកត្រូវធ្វើជាបន្ត គឺសម្រាកឲ្យគ្រប់គ្រាន់ និងរៀបចំខ្លួនឲ្យបានល្អ ដើម្បីប្រកួតនៅជើងទី២នៅសប្តាហ៍ក្រោយ។ គ្រូបង្វឹកសញ្ជាតិអៀរឡង់រូបនេះអះអាងថា ទោះបីកូនក្រុមខ្លួនធ្វើបានល្អនៅជើងទី១ តែពួកគេមិនទាន់អាចធ្វើតាមអ្វីដែលលោកចង់បាននៅឡើយទេ។ ក្នុងន័យនេះ លោកចង់បញ្ចាក់ថា ក្រុមទាំងមូលនៅមានចំណុចខ្វះខាតនៅឡើយ ដែលត្រូវកែតម្រូវបន្ថែម។ លោកបានបន្ថែមថា សម្រាប់ការប្រកួតជើងទី២ ក្រុមព្រះខ័នរាជស្វាយរៀងនឹងបន្តលេងបែបប្រយុទ្ធដូចជើងទី១ ពោលគឺគ្មានការបន្ធូរបន្ថយ ឬលេងទប់ដោយអាងខ្លួនមានប្រៀបនោះទេ។ ជ័យជម្នះ ៤-១ ដែលជាការរួមចំណែកម្នាក់ពីរគ្រាប់ពីកីឡាករ Privat Mbarga និង ហូយ ផល្លីន ធ្វើឲ្យព្រះខ័នរាជស្វាយរៀងមានឱកាសខ្ពស់ក្នុងការឈានទៅវគ្គនៃព្រឹត្តិការណ៍ AFC Cup 2020 ដ្បិតពួកគេត្រូវការត្រឹមស្មើប៉ុណ្ណោះនៅជើងទី២៕	លោក Catalin Mi Hai Dina គ្រូបង្វឹកក្រុម Master 7 របស់ឡាវ ហាក់គ្មានជំនឿអាចវាយបកយកឈ្នះព្រះខ័នរាជស្វាយរៀងនៅជើងទី២ ដើម្បីឈានទៅវគ្គបន្តនៃពានរង្វាន់ AFC Cup 2020 នោះទេ។ ការបង្ហាញក្តីកង្វល់បែបនេះ គឺបន្ទាប់ពី Master 7 បានរងបរាជ័យយ៉ាងធ្ងន់ធ្ងរក្នុងការប្រកួតជើងទី១នៅល្ងាចថ្ងៃទី២២ មករា ឆ្នាំ២០២០ នាពហុកីឡដ្ឋានជាតិ។ តែយ៉ាងណាគ្រូបង្វឹកសញ្ជាតិរូម៉ានីរូបនេះ ប្តេជ្ញានឹងរៀបចំក្រុមឲ្យបានល្អពេលទទួលព្រះខ័នរាជស្វាយរៀងនៅសប្តាហ៍ក្រោយ។
ក្រោយបើកសម័យប្រជុំហើយ សម្ដេច ហេង សំរិន ព្រឹទ្ធសមាជិករដ្ឋសភា នឹងដឹកនាំកិច្ចការងារពិភាក្សាសម្រេចលើសុពលភាពនៃអាណត្តិរបស់សមាជិកនីមួយៗ និងអនុម័តបទបញ្ជាផ្ទៃក្នុងរដ្ឋសភា នាអាណត្តិទី៧នេះ។ តំណាងរាស្រ្តដែលត្រូវបានផ្ដល់សុពលភាព នឹងត្រូវទៅស្បថនៅក្នុងព្រះបរមរាជវាំង នៅពេលរសៀល។ សមាជិកទាំង១២៥រូបនោះ មានពីខាងគណបក្សប្រជាជនកម្ពុជា ១២០រូប និងគណបក្សហ្វ៊ុនស៊ិនប៉ិច ៥រូប។ ដោយឡែកនៅថ្ងៃទី២២ សីហា សម័យប្រជុំសភាលើកទី១ អាណត្តិនេះ នឹងបោះឆ្នោតជ្រើសតាំងប្រធាន អនុប្រធាន ប្រធាន អនុប្រធានគណៈកម្មការជំនាញទាំងអស់ក្នុងរដ្ឋសភា និងផ្ដល់សេចក្តីទុកចិត្តចំពោះរដ្ឋាភិបាល។ សម្រាប់សមាភាពថ្នាក់ដឹកនាំស្ថាប័នធំៗវិញ ត្រូវបានសម្ដេច ហ៊ុន សែន ប្រកាសកន្លងមកហើយថា លោកស្រី ឃួន សុដារី នឹងជាធ្វើប្រធានរដ្ឋសភា។ លោក ហ៊ុន ម៉ាណែត នឹងជានាយករដ្ឋមន្ត្រី។ ចំណែកសម្ដេច ហ៊ុន សែន នៅតែជាប្រធានគណបក្សប្រជាជនកម្ពុជា ហើយនឹងធ្វើប្រធានឧត្តមក្រុមប្រឹក្សាព្រះមហាក្សត្រ ក៏ដូចជាប្រធានព្រឹទ្ធសភា ជំនួសសម្ដេច សាយ ឈុំ ដែលសុំសម្រាកពីកិច្ចការងារ។	រដ្ឋសភាបើកសម័យដំបូង នីតិកាលទី៧ ក្រោមព្រះរាជធិបតីព្រះករុណា ព្រះបាទ សម្ដេចព្រះនរោត្តម សីហមុនី នាព្រឹកថ្ងៃទី២១ សីហានេះ។ សម័យប្រជុំដំបូង មានការចូលរួមពីឥស្សរជនជាន់ខ្ពស់ អង្គទូត និងអង្គការក្រៅរដ្ឋាភិបាលមួយចំនួន ដែលចាត់ទុកជាប្រវត្តិសាស្រ្តមួយដែរ។
«បើសហភាពអឺរ៉ុបអាចធ្វើបាន ហេតុអ្វីអាស៊ានធ្វើមិនបាន?» នេះជាសំណួរបង្កប់ដោយការប្ដេជ្ញាចិត្តរបស់ប្រធានាធិបតីហ្វីលីពីន រ៉ូឌ្រីហ្គោ ឌូទើតេ ជុំវិញសមាហរណកម្មនៃប្រទេសទាំង១០នៃសមាគមប្រជាជាតិអាស៊ីអាគ្នេយ៍ ឬអាស៊ាន ដែលមានអាយុ៥០ឆ្នាំមកហើយ។ លោក ឌូទើតេ លើកឡើងបែបនេះនាឱកាសសន្និសីទសារព័ត៌មានមួយនៅរាត្រីថ្ងៃទី៣១ ខែតុលា បន្ទាប់ពីបញ្ចប់ដំណើរទស្សនកិច្ចពីរថ្ងៃនៅជប៉ុន។ បច្ចុប្បន្ននេះ ហ្វីលីពី គឺជាប្រធានប្ដូរវេនរបស់អាស៊ានសម្រាប់ឆ្នាំ២០១៧ ។ ប្រធានាធិបតីហ្វីលីពីនសង្ឃឹមថា សមាជិកអាស៊ានទាំងអស់នឹងសម្រេចឲ្យគោលដៅក្នុងពង្រីកកិច្ចសហប្រតិបត្តិការរួមគ្នាឲ្យកាន់តែជិតស្និទ្ធ ដូចដែលសហភាពអឺរ៉ុបកំពុងធ្វើសព្វថ្ងៃ។ ក្រុងម៉ានីលក៏ដាក់គោលដៅបង្កើតកិច្ចសហប្រតិបត្តិការអន្តររដ្ឋាភិបាលរវាងរដ្ឋសមាជិក ក៏ដូចជាការសម្រួលលំហូរទំនិញ និងសេវាកម្មក្នុងតំបន់ផងដែរ។ យ៉ាងណាមិញ បំណងរបស់លោក ឌូទើតេ ដែលចង់ឲ្យអាស៊ានក្លាយជាអង្គការតំបន់រួមគ្នាមួយដូចសហភាពអឺរ៉ុប មិនមែនអាចសម្រេចបានដោយងាយឡើយ។ ខុសពីអឺរ៉ុបដែលមានប្រព័ន្ធនយោបាយ និងសេដ្ឋកិច្ចស្រដៀងគ្នា អាស៊ានជាតំបន់ចម្រុះគ្រប់បែបយ៉ាង ហើយសមាជិកទៀតសោតមិនសូវមានជំហរតែមួយឡើយ។ ឧទាហរណ៍ជាក់ស្ដែង គឺបញ្ហាសមុទ្រចិនខាងត្បូងតែម្ដង ដែលបានក្លាយជាឧបសគ្គដ៏ធំរាំងស្ទះសមាហរណកម្មតំបន់មួយនេះ។ នេះ គឺមិនទាន់និយាយដល់បញ្ហាប្រវត្តិសាស្ត្រជូរចត់ ដែលកើតឡើងរវាងសមាជិកខ្លះកាលពីអតីតកាល អតុល្យភាពសេដ្ឋកិច្ច នយោបាយការបរទេស និងផលប្រយោជន៍ប្រទេសរៀងៗខ្លួនផង។ ប៉ុន្តែការប្ដេជ្ញាចិត្តរបស់រដ្ឋសមាជិកអាស៊ានទាំងអស់ក្នុងការពង្រីកកិច្ចសហប្រតិបត្តិការពហុភាគី ជាសញ្ញាវិជ្ជមានក្នុងការឈានដល់សមាគមអាស៊ានមួយដែលសមាជិកទាំងអស់មានគោលដៅតែមួយ និងទស្សនៈវិស័យតែមួយ។ ដោយឡែកនាយករដ្ឋមន្ត្រីសិង្ហបុរី លី សៀនឡុង ដែលត្រូវទទួលតំណែងប្រធានអាស៊ានបន្តពីហ្វីលីពីនក្នុងឆ្នាំ២០១៩ ខាងមុខ ធ្លាប់និយាយថា អាទិភាពនៃកិច្ចប្រជុំអាស៊ាននៅសិង្ហបុរី គឺជាទំនាក់ទំនងជាមួយចិន។ សារព័ត៌មាន Rappler បានស្រង់សម្ដីនាយករដ្ឋមន្ត្រីសិង្ហបុរីថា អាស៊ានត្រូវពង្រឹងទំនាក់ទំនងជាមួយចិន ហើយអាស៊ានត្រូវតែប្រកាន់ជំហរមានហេតុផល និងការអត់ធ្មត់ជុំវិញជម្លោះសមុទ្រចិនខាងត្បូង៕	ក្នុងនាមជាប្រធានអាស៊ាន ប្រធានាធិបតីហ្វីលីពីន រ៉ូឌ្រីហ្គោ ឌូទើតេ បានប្រកាសជំហរក្នុងការពង្រឹងសមាហរណកម្មក្នុងតំបន់អាស៊ីអាគ្នេយ៍ឲ្យកាន់ស្អិតល្មួតថែមទៀត។ លោក ឌូទើតេ បានលើកឡើងពីការពួតដៃគ្នានៃរដ្ឋសមាជិកអឺរ៉ុប ដែលនេះនាំឲ្យលោកជឿថា កិច្ចសហប្រតិបត្តិការរឹងមាំរវាងប្រទេសសមាជិកអាស៊ានទាំងអស់ពិតជាអាចកើតឡើងបានដូចគ្នាដែរ។ ប៉ុន្តែក្ដីស្រមៃនេះ ស្ថិតលើផ្លូវវែងឆ្ងាយទៀត បើគិតពីស្ថានភាពបច្ចុប្បន្ន។
១. អ្នកនឹងមានជំងឺពុកធ្មេញ សូដា ឬភេសជ្ជៈផ្អែមភាគច្រើនមានផ្ទុកជាតិពណ៌សិប្បនិម្មិតដែលអាចប្រឡាក់ជាប់លើធ្មេញ។ ប្រសិនបើអ្នកទទួលទានតែភេសជ្ជៈសូដាច្រើនជាងទឹក ឬជំនួសទឹក នោះស្នាមញញឺមរបស់អ្នកនឹងត្រូវបានបំផ្លាញដោយសារស្ថានភាពធ្មេញមិនល្អជាក់ជាមិនខាន។ ម្យ៉ាងវិញទៀតការទទួលទានភេសជ្ជៈមានផ្ទុកជាតិស្ករខ្ពស់ អាស៊ីតផូស្វ័រិក និងស៊ីទ្រិកអាស៊ីតដូចជាសូដាជំនួសទឹកក៏បង្កគ្រោះថ្នាក់ដល់កាចាធ្មេញផងដែរ។ ជាលទ្ធផលហានិភ័យនៃជំងឺពុកធ្មេញនឹងកើនឡើង។ ២. ហានិភ័យនៃជំងឺពុកឆ្អឹង ក្រៅពីមានផ្ទុកសម្បូរជាតិស្ករខ្ពស់ហើយនោះ ភេសជ្ជៈប្រភេទនេះក៏មានផ្ទុក អាស៊ីតផូស្វរិកនិងគ្រឿងផ្សំបន្ថែមរសជាតិផ្សេងទៀតដែលមិនល្អចំពោះសុខភាពឆ្អឹងផងដែរ។ អាស៊ីតផូស្វរិកអាចរារាំងសមត្ថភាពនៃការស្រូបយកជាតិកាល់ស្យូមគួរឱ្យបារម្ភ។ ម្យ៉ាងវិញទៀតសូដា ឬភេសជ្ជៈកំប៉ុងមួយចំនួនទៀតសុទ្ធតែមានផ្ទុកនូវជាតិកាហ្វេអ៊ីន ដូច្នេះហើយទើបការទទួលទានភេសជ្ជៈប្រភេទនេះច្រើន ក៏រួមចំណែកលើកកម្ពស់ការបាត់បង់ម៉ាសនៃឆ្អឹងធ្វើឱ្យឆ្អឹងចុះខ្សោយនិងបង្កើនហានិភ័យនៃជំងឺពុកឆ្អឹងនាពេលអនាគតផងដែរ។ ៣. ធាត់ជ្រុល ឬលើសទម្ងន់ នេះក៏ព្រោះតែភេសជ្ជៈសូដាមានផ្ទុកជាតិស្ករខ្ពស់! ដូច្នេះអ្នកប្រាកដជាអាចនឹងជួបប្រទះបញ្ហាធាត់ជ្រុល ឬលើសទម្ងន់ប្រសិនបើមានទម្លាប់ទទួលទានភេសជ្ជៈសូដាច្រើនជាងទឹក ឬជំនួសទឹកតែម្ដង។ នេះមិនមែនមានន័យថាអ្នកគួរជ្រើសរើសទទួលទានភេសជ្ជៈកំប៉ុងគ្មានជាតិស្ករជាប្រចាំជំនួសវិញនោះទេ! ក៏ព្រោះជាតិផ្អែមសិប្បនិម្មិតអាចបណ្ដាលឱ្យអ្នកធាត់បានដូចស្ករធម្មតាដែរ។ ៤. ហានិភ័យនៃជំងឺបេះដូង ការសិក្សាស្រាវជ្រាវជាច្រើនបានបង្ហាញអោយដឹងថាការទទួលទានភេសជ្ជៈផ្អែម ឬភេសជ្ជៈសូដាហួសប្រមាណ ឬជាប្រចាំអាចបង្កើនហានិភ័យនៃជំងឺសសៃឈាមបេះដូងគួរឱ្យកត់សម្គាល់។ ការទទួលទានជាតិស្ករច្រើនពេកក៏បង្កើនហានិភ័យនៃជំងឺផ្សេងៗទៀត រួមបញ្ចូលទាំងជំងឺផ្លូវចិត្ត ជំងឺទឹកនោមផ្អែម បញ្ហាខ្លាញ់រុំថ្លើម សម្ពាធឈាមឡើងខ្ពស់ និងបញ្ហាលើសកូឡេស្តេរ៉ូលផងដែរ។ ដូច្នេះដើម្បីជាការប្រសើរ ចូរព្យាយាមទទួលទានទឹកផ្លែឈើស្រស់ៗជំនួសវិញ ៥. ហានិភ័យនៃជំងឺទឹកនោមផ្អែម ប្រសិនបើអ្នកទទួលទានភេសជ្ជៈសូដា ឬភេសជ្ជៈផ្អែមជំនួសទឹក នោះអ្នកប្រាកដជាចៀសមិនផុតពីហានិភ័យនៃជំងឺទឹកនោមផ្អែមឡើយ។ ភេសជ្ជៈកំប៉ុងភាគច្រើនមានផ្ទុកជាតិស្ករខ្ពស់ដែលបង្កើនហានិភ័យនៃជំងឺទឹកនោមផ្អែមគួរឱ្យព្រួយបារម្ភ។ ចំពោះភេសជ្ជៈកំប៉ុងគ្មានជាតិស្ករវិញក៏ដូចគ្នា! មួយក្នុងចំណោមមូលហេតុចម្បងដែលមនុស្សភាគច្រើនជ្រើសរើសភេសជ្ជៈកំប៉ុងគ្មានជាតិស្ករជំនួសភេសជ្ជៈកំប៉ុងធម្មតាដោយសារគិតថាអាចចៀសផុតពីហានិភ័យនៃជំងឺទឹកនោមផ្អែម។ ជាក់ស្ដែងតាមពិតទៅការទទួលទានភេសជ្ជៈកំប៉ុងគ្មានជាតិស្ករជាប្រចាំមិនយូរមិនឆាប់នៅតែបង្កជំងឺទឹកនោមផ្អែមដដែលដោយបង្កើនកម្រិតនៃជាតិស្ករក្នុងឈាម។ ភេសជ្ជៈគ្មានផ្ទុកជាតិស្ករបណ្ដាលឱ្យមានភាពធន់នឹងអាំងស៊ុយលីនដែលជាដើមហេតុដំបូងនៃជំងឺទឹកនោមផ្អែម។ ជាតិផ្អែមសិប្បនិម្មិតអាចបង្កើនកម្រិតនៃជាតិស្ករក្នុងឈាមគួរឱ្យកត់សម្គាល់។ ជាតិផ្អែមសិប្បនិម្មិតក៏ជះឥទ្ធិពលលើសុខភាពពោះវៀនដែលនឹងបង្កផលប៉ះពាល់ដល់កម្រិតនៃជាតិស្ករក្នុងឈាមផងដែរ៕ ត្រួតពិនិត្យដោយ www.health.com.kh	ភេសជ្ជៈកំប៉ុងកំពុងទទួលបានការពេញនិយមជាខ្លាំង ទោះជាយ៉ាងណាភេសជ្ជៈនេះអាចបង្កើនហានិភ័យនៃបញ្ហាសុខភាពជាច្រើន។ ផលប៉ះពាល់នៃការទទួលទានភេសជ្ជៈកំប៉ុងមានជាតិស្ករខ្ពស់ ឬសូដាចំពោះរាងកាយ គឺឆាប់រហ័ស និងគួរឱ្យព្រួយបារម្ភណាស់។ ខាងក្រោមវេបសាយសុខភាព Health.com.kh នឹងបង្ហាញឱ្យដឹងពីគ្រោះថ្នាក់នៃការទទួលទានភេសជ្ជៈកំប៉ុងជាប្រចាំជំនួសទឹកធម្មតា ៖
ជួបអ៊ីតាលី ជាប្រកួតដំបូងបង្អស់សម្រាប់ក្រុមតោកំណាចអង់គ្លេស ចាប់តាំងពីធ្លាក់ចេញពីការប្រកួត World Cup ក្រោយចាញ់ក្រុមជើងឯករងបារាំងវគ្គ៨ក្រុមចុងក្រោយ World Cup។ អ៊ីតាលីក៏ជាគូប្រជែងចាស់របស់អង់គ្លេស ព្រោះក្រុមទាំងពីនេះធ្លាប់ប្រជែងគ្នានៅវគ្គផ្តាច់ព្រ័ត្រ Euro 2020 ដោយកាលនោះអ៊ីតាលីឈ្នះជើងឯក និងអង់គ្លេសខកចិត្ត ដោយចាញ់ក្នុងការស៊ុតបាល់កាត់សេចក្តី១១ម៉ែត្រ។ ប្រវត្តិសាស្ត្រអង់គ្លេសមិនដែលយកឈ្នះអ៊ីតាលីដល់ក្នុងទឹកដីឡើយចាប់តាំងពីឆ្នាំ ១៩៦១ មក ហើយការយកឈ្នះលើអ៊ីតាលីលើកចុងក្រោយបង្អស់គឺនៅក្នុងការប្រកួតមិត្តភាពក្នុងប្រទេសស្វ៊ីសកាលពី ១១ឆ្នាំមុន។ «សរុបមកវាគឺជាការប្រកួតមួយដែលយើងត្រូវការចាប់ផ្តើមឈ្នះ។បើទោះបីយើងបានខកខានមួយរយៈក៏ដោយ ប៉ុន្តែយើងត្រូវការធ្វើវាចាំបាច់បំផុត ហើយយើងមិនធ្លាប់ឈ្នះនៅក្រៅដីអ៊ីតាលីពីឆ្នាំ ១៩៦១ មក វាជាផ្នែកមួយនៃប្រវត្តិសាស្ត្រ យើងត្រូវតែបំបែកវាឱ្យបាន ក្រុមមួយនេះធ្លាប់បានបំបាក់ពួកគេរួចមកហើយកាលពីមុន។»។ លោក Southgate បាននិយាយបែបនេះក្នុងសន្និសីទកាសែតមុនការប្រកួត។ មុនពេលដឹកនាំក្រុមអង់គ្លេសប្រកួត Euro 2024 លោក Southgate បានពិចារណាលាលែងពីតំណែងគ្រូបង្វឹកអង់គ្លេស ក្រោយចាញ់បារាំង ប៉ុន្តែលោកទទួលបានជម្រើសបន្តការងារជាមួយក្រុមបន្ទាប់ពីទទួលបានការគាំទ្រខ្លាំងក្នុងនាមជាគ្រូបង្វឹកល្អបំផុតប្រចាំសតវត្សរ៍របស់អង់គ្លេស។ ទោះយ៉ាងណាសម្រាប់ការប្រកួតជម្រុះ Euro 2024 លោក Southgate បានបញ្ជាក់ថាក្រុមតោកំណាចរបស់លោកនឹងចាប់ផ្តើមសារជាថ្មីប្រជែងពានរង្វាន់ប្រចាំតំបន់។ ខាងក្រោមនេះជាក្រុមដែលនឹងប្រកួតជម្រុះ Euro 2024 រាត្រីថ្ងៃទី២៣ ខែមីនា៖ ពូល H កាហ្សាកស្ថាន ទទួល ស្លូវេនី វេលាម៉ោង ១០យប់ ការប្រកួតវេលាម៉ោង ២:៤៥អាធ្រាត្រទាបភ្លឺ ឈានចូលថ្ងៃទី២៤ ខែមីនា ពូល H ដាណឺម៉ាក ទទួល ហ្វាំងឡង់ សាំងម៉ារាំង ទទួល អៀឡង់ខាងជើង ពូល J បូស្ន៊ី ទទួល អ៊ីស្លង់ ព័រទុយហ្កាល់ ទទួល លិចតិនស្តាញ ស្លូវ៉ាគី ទទួល លុចសំបួ ពូល C ម៉ាសេដ្វានខាងជើង ទទួល ម៉ាលត៍៕	លោក Gareth Southgate គ្រូបង្វឹកក្រុមកីឡាបាល់ទាត់ជម្រើសជាតិអង់គ្លេស ផ្តាំទៅកូនក្រុមខ្លួនឱ្យទម្លាក់ចោលការខកចិត្តតាមរយៈបរាជ័យនៅវគ្គ៨ក្រុមចុងក្រោយក្នុងការប្រកួត World Cup នៅកាតា ដោយការស្វែងរកការបង្កើតប្រវត្តិសាស្ត្រថ្មីក្នុងជំនួបវគ្គជម្រុះ Euro 2024 នៅទឹកដីអ៊ីតាលី នៅថ្ងៃទី២៣ ខែមីនា។
គួររំឭកផងដែរថាការបង្ហាញខ្លួនរបស់ Samsung Galaxy A50 និង A30 ទាំងពីរម៉ូឌែលនេះគឺពិតជាមិនធ្វើឲ្យអតិថិជនរបស់ខ្លួនខកចិត្តនោះទេ ព្រោះថា មុខងារពិសេសៗក៏ដូចជាតម្លៃដ៏ទាក់ទាញនេះគឺអាចទាក់យកបេះដូងពីសំណាក់អតិថិជនបានជាក់ជាពុំខានឡើយ។ ហើយអ្វីដែលកាន់តែអស្ចារ្យជាងនេះទៀតអតិថិជនដែលបានជាវ Samsung Galaxy A50 ឬ A30 ចាប់ពីថ្ងៃទី១៨ដល់៣១មីនា ២០១៩ នេះនឹងមានឱកាសឈ្នះដំណើរទស្សនា BLACKPINKដែលជាព្រឹត្តិការណ៍ដ៏ធំរបស់ក្រុមហ៊ុនសាមសុង នៅឯប្រទេសថៃនៅថ្ងៃទី ១០ ខែមេសា ឆ្នាំ២០១៩ខាងមុខ។ ចឹងនៅសល់តែប៉ុន្មានថ្ងៃទៀតទេណា!!! លើកនេះ សាមសុង គឺពិតជាផ្តល់ជូននូវជម្រើសយ៉ាងល្អបំផុតដល់អតិថិជនរបស់ខ្លួន! បើចង់ជ្រាបច្បាស់ថាតើ Galaxy A50 និង A30 ទំនើបអស្ចារ្យប៉ុណ្ណានោះសូមមកមើលលក្ខណៈសម្បត្តិទាំងអស់គ្នា! ** Samsung Galaxy A50 អេក្រង់ Infinity-U ទំហំ 6.4 អ៊ីញប្រភេទ Super AMOLED; 19.5:9 aspect ratio និងបង្ហាញវីដេអូក្នុងកម្រិត FullHD+ (1080 x 2340 px) ថតវីដេអូបានក្នុងកម្រិត 1080p@30fps កាមេរ៉ាក្រោយមាន 3 គ្រាប់ : 25 MP, f/1.7, PDAF; 8 MP, f/2.2, (សម្រាប់ថតយកផ្ទៃទូលាយ); 5 MP, f/2.2 សម្រាប់ថតព្រាលផ្ទៃខាងក្រោយ កាមេរ៉ាមុខ: 25 MP, f/2.0 អាចថតយកច្បាស់ ឬព្រាលផ្ទៃខាងក្រោយ បានយ៉ាងល្អតាមមុខងារ Selfie Focus មានមុខងារ Flaw Detect ដែលអាចផ្តល់សញ្ញាទៅអ្នកប្រើប្រាស់ពេលមានកំហុសនៃរូប ភាពដែលទើបនឹងថត ដូចជាបិទភ្នែក ព្រាលមិនច្បាស់ឬ ពន្លឺដោយណែនាំឱ្យអ្នកថតសារឡើងវិញ ប្រើបន្ទះឈីប : Exynos 9610, Octa-core processor, Quad 2.3 GHz + Quad 1.7 GHz បច្ចេកវិទ្យាស្កេនក្រយៅដៃលើអេក្រង់ (On-Screen Fingerprint) ដែលជាចំណុចពិសេសបំផុត ធ្វើឱ្យស្មាតហ្វូន Samsung ម៉ូឌែលនេះ ឈ្នះលើគូប្រកួតប្រជែងរបស់ខ្លួនទាំងឡាយដែលកំពុងដាក់លក់នៅក្នុងតម្លៃចន្លោះពី 300-400$ ស្កេនមុខ (Face Recognition) អង្គចងចាំនិងអង្គផ្ទុកមាន 2 ជម្រើស៖ RAM 4GB ROM 64GB លក់ក្នុងតម្លៃ 299$ ឬ 6GB ROM 128GB ក្នុងតម្លៃ 339$ និងអាចបន្ថែមបានរហូតដល់ 512GB សម្រាប់ microSD card ប្រើ Samsung One UI លើ Android 9.0 Pie ជាប្រពន្ធ័ប្រតិបត្តិការថ្មីស្រឡាងមានលក្ខណៈងាយស្រួលក្នុងការប្រើប្រាស់ដោយដៃមួយចំហៀង ថាមពលថ្ម 4,000 mAh; Samsung Fast Charge, USB 2.0 Type-C ប្រើស៊ីមបាន 2 ដែលអាចប្រើអ៊ីនធឺណេត 4G LTE * Samsung Galaxy A30 អេក្រង់ដំណក់ទឹក (Infinity-U Display) អេក្រង់ Infinity-U ទំហំ 6.4 អ៊ីញ ប្រភេទ Super AMOLED; 19.5:9 aspect ratio និងបង្ហាញវីដេអូក្នុងកម្រិត FullHD+ (1080 x 2340 px) ថតវីដេអូបានក្នុងកម្រិត 1080p@30fps កាមេរ៉ាក្រោយមាន 2 គ្រាប់ : កាមេរ៉ាគោល 16 MP, f/1.7, 5 MP, f/2.2, (សម្រាប់ថតយកផ្ទៃទូលាយ) កាមេរ៉ាមុខមាន 1 គ្រាប់ទំហំ : 16 MP, f/2.0 ប្រើបន្ទះឈីប : Exynos 7904, Octa Core Processor Dual 1.8 GHz + Hexa 1.6 GHz ស្កេនក្រយៅដៃនៅផ្ទៃខាងក្រោយ (Fingerprint Sensor) ស្កេនមុខ (Face Recognition) អង្គចងចាំនិងអង្គផ្ទុក៖ RAM 4GB ROM 64GB និងអាចបន្ថែមបានរហូតដល់ 512GB សម្រាប់ microSD card ប្រើ Samsung One UI លើ Android 9.0 Pie ជាប្រពន្ធ័ប្រតិបត្តិការថ្មីស្រឡាងមានលក្ខណៈងាយស្រួលក្នុងការប្រើប្រាស់ដោយដៃមួយចំហៀង ថាមពលថ្ម 4,000 mAh; Samsung Fast Charge, USB 2.0 Type-C ប្រើស៊ីមបាន 2 ដែលអាចប្រើអ៊ីនធឺណេត 4G LTE សរុបមកវិញដោយខ្លីៗហើយខ្លឹម Galaxy A50 ឡូយលើសគេត្រង់ថាមាន៖ បច្ចេកវិទ្យាស្កេនក្រយៅដៃលើអេក្រង់ (On-Screen Fingerprint) អេក្រង់ Infinity-U ប្រភេទ Super AMOLED ដែលផ្តល់ពណ៌ភ្លឺច្បាស់ម៉ដ្តល្អ កាមេរ៉ាក្រោយមាន 3 គ្រាប់៖ 25 MP (f/1.7); 8 MP (f/2.2); 5 MP (f/2.2) មានអង្គចងចាំ និងអង្គផ្ទុកធំ ក្នុងតម្លៃហួសពីល្អ ៖ RAM 4GB ROM 64GB លក់ក្នុងតម្លៃ 299$ ឬ RAM 6GB ROM 128GB ក្នុងតម្លៃ 339$ ថាមពលថ្ម 4,000 mAh ដឹងពីចំណុចលើសគេនេះហើយ លោកអ្នកអាចសម្រេចចិត្តដ៏ឆ្លាតវៃក្នុងការជ្រើសរើសស្មាតហ្វូនសម្រាប់ខ្លួនឯងបានហើយ។ សម្រាប់ព័ត៌មានបន្ថែមសូមអញ្ចើញមកកាន់សាខា និងដេប៉ូចែកចាយរបស់ក្រុមហ៊ុន សាមសុង ណាមួយដែលនៅជិតលោកអ្នកបំផុត ឬអាចទំនាក់ទំនងមកកាន់លេខ 1800 20 3232 ៕ (អត្ថបទពាណិជ្ជកម្ម)	ភ្នំពេញថ្ងៃទី ២៨ មីនា ២០១៩៖ កាលពីពេលថ្មីៗនេះក្រុមហ៊ុន សាមសុង បានធ្វើការប្រកាសម្តងរួចមកហើយនូវវត្តមានស្មាតហ្វូនជំនាន់ថ្មីត្រកូល A របស់ខ្លួនគឺ Samsung Galaxy A50 និង A30 ដែលជាស្មាតហ្វូនដែលបានរចនាឡើងជាមួយនឹងមុខមាត់ថ្មី រូបរាងថ្មី និងចំណុចពិសេសថ្មីៗ ដើម្បីបំពេញតាមសេចក្តីត្រូវការ និងទាញចំណាប់អារម្មណ៍របស់អ្នកប្រើប្រាស់ទាំងអស់របស់ខ្លួន។
ក្នុងដំណើរទស្សនកិច្ចនៅចាប់ពីថ្ងៃទី២៣ ដល់ថ្ងៃទី២៥ ខែឧសភា លោក សុខ ចិន្តាសោភា ឧបនាយករដ្ឋមន្រ្តី និងជារដ្ឋមន្រ្តីការបរទេសកម្ពុជា បានជួបជាមួយលោកវ៉ាង យី រដ្ឋមន្រ្តីការបរទេសចិន ដោយភាគីទាំងពីរបានពិភាក្សាលើប្រធានបទជាច្រើនពាក់ព័ន្ធពាណិជ្ជកម្ម កិច្ចការផ្ទៃក្នុង និងបញ្ហាក្នុងតំបន់ និងអន្តរជាតិជាដើម។ នៅចំពោះមុខលោក សុខ ចិន្តាសោភា ប្រមុខការទូតចិន បានសន្យាជំរុញការវិនិយោគនៅកម្ពុជា និងនាំចូលផលិតផលកសិកម្មបន្ថែមពីប្រទេសអាស៊ីអាគ្នេយ៍មួយនេះ។ «លោកវ៉ាង យី បានសន្យាលើកទឹកចិត្តក្រុមហ៊ុន និងសហគ្រាសចិនឱ្យវិនិយោគនៅកម្ពុជា និងពង្រីកការនាំចូលផលិតផលកសិកម្មពីកម្ពុជាថែមទៀត»។ សេចក្តីប្រកាសព័ត៌មានរបស់ក្រសួងការបរទេស និងសហប្រតិបត្តិការអន្តរជាតិ ចេញនៅថ្ងៃទី២៦ ខែឧសភា។ កម្ពុជា បាននាំផលិតផលកសិកម្មទៅចិន មានដូចជា ម្រេច អង្ករ និងមៀនប៉ៃលិនជាដើម។ ទន្ទឹមនេះ ភាគីទាំងពីរ បានឯកភាពក្នុងការជំរុញកិច្ចសហប្រតិបត្តិការលើវិស័យសំខាន់ៗ និងសក្តានុពលដូចជា អប់រំ ទេសចរណ៍ កសិកម្មទំនើប ការតភ្ជាប់ សេដ្ឋកិច្ចឌីជីថល និងបញ្ញាសិប្បនិម្មិតជាដើម។ ដំណើរទស្សនកិច្ចរបស់ប្រមុខការទូតកម្ពុជា នៅចិន ធ្វើឡើងក្រោយដំណើរទស្សនកិច្ចរបស់លោកវ៉ាង យី នៅកម្ពុជាក្នុងខែមេសា កន្លងទៅ។ ចំណែកប្រមុខការទូត កម្ពុជា បានវាយតម្លៃខ្ពស់ពីទំនាក់ទំនងដ៏រឹងមាំរវាងភាគីទាំងពីរ ក៏ដូចជាកិច្ចសហប្រតិបត្តិការទ្វេភាគី។ ទន្ទឹមនេះ លោក សុខ ចិន្តាសោភា បានបញ្ជាក់ជាថ្មីពីការគោរព «គោលការណ៍ចិនតែមួយ» និងចាត់ទុកបញ្ហាហុងកុង ទីបេ និងស៊ីនជាំង ជាកិច្ចការផ្ទៃក្នុងរបស់ចិន៕	ប្រមុខការទូតចិន លោក វ៉ាង យី បានសន្យានៅចំពោះមុខសមភាគីកម្ពុជា លោក សុខ ចិន្តាសោភា ថា ចិននឹងលើកទឹកចិត្តក្រុមហ៊ុន និងសហគ្រាសខ្លួនឱ្យវិនិយោគនៅកម្ពុជា និងពង្រីកការនាំចូលផលិតផលកសិកម្មបន្ថែមពីកម្ពុជា។ នេះបើតាមសេចក្តីប្រកាសព័ត៌មានរបស់ក្រសួងការបរទេស និងសហប្រតិបត្តិការអន្តរជាតិកម្ពុជា នៅថ្ងៃទី២៦ ខែឧសភា។
ជាកិរិយាសព្ទ «សន្និស័ទ» មានន័យថា អង្គុយស៊ប់; អង្គុយនៅស្ងៀម; អង្គុយប្រជុំគ្នា រីឯនាមសព្ទវិញ គឺសំដៅលើការអង្គុយនៅស្ងៀម; ដំណើរស្ងាត់ច្រៀប។ ពាក្យកាព្ប៖ ពួកជនច្រើនក្ដាត់ មកសន្និស័ទ នៅក្នុងសាលា នៃវត្តព្រះសង្ឃ ផ្ចង់ចិត្តជ្រះថ្លា តាមដោយសទ្ធា ព្រមគ្នាធ្វើទាន ។ តាមពិតទៅ «សន្និស័ទ» ក៏មានន័យមុនខុសពី «សន្និសីទ» នោះដែរ ប៉ុន្តែសព្វថ្ងៃ ខ្មែរយើងប្រើពាក្យ «សន្និសីទ» សំដៅយកការប្រជុំគ្នាជជែកពិភាក្សាអំពីបញ្ហាផ្សេងៗ ដែលឋិតនៅក្នុងសភាពស្មុគស្មាញ មិនទាន់ដាច់ស្រេច ដើម្បីរិះរកផ្លូវចេញឬដោះស្រាយឲ្យជ្រះស្រឡះ; ការថ្លែងសេចក្ដីពន្យល់អំពីបញ្ហាផ្សេងៗដល់សាធារណជន។ ធ្វើសន្និសីទ, ស្ដាប់សន្និសីទ ចំណែកពាក្យជាភាសាបារាំង គឺ Conférence។	ពាក្យ សន្និស័ទ [អានថា សន់-និ-សាត់] មិនមានការប្រើប្រាស់ទូលំទូលាយឡើង ប៉ុន្តែបើតាមវចនានុក្រមខ្មែរ សម្តេចព្រះសង្ឃរាជ ជួន ណាត ពាក្យនេះ មានន័យគ្រប់គ្រាន់។
ព្រឹត្តិការណ៍ពានរង្វាន់កីឡាបាល់ទាត់ប្រចាំទ្វីបអាស៊ី ឆ្នាំ២០២៣ ដែលលើកមធ្វើនៅឆ្នាំ២០២៤ នៅប្រទេសកាតា ជំនួសចិន បានចាប់ផ្តើមតាំងពីថ្ងៃទី១២ ខែមករា និងបញ្ចប់នៅថ្ងៃទី១០ ខែកុម្ភៈ។ គិតត្រឹមថ្ងៃទី១៩ ខែមករា នេះគេរកបាន២ក្រុមហើយឡើងទៅវគ្គ១៦ក្រុមចុងក្រោយ ក្នុងនោះមានម្ចាស់ផ្ទះ និងជាម្ចាស់ការពារតំណែងជើងឯកកាតា និងអូស្ត្រាលី។ ២៤ប្រទេស ដែលបានឆ្លងចូលទៅកាន់វគ្គចែកពូល Asian Cup ទាំង៦ ពី A ដល់ F ទទួលបានថ្លៃនឿយហត់២០ម៉ឺនដុល្លារក្នុងមួយក្រុមរួចស្រេច។ សរុបទាំង២៤ក្រុម AFC ចំណាយអស់ ៤,៨លានដុល្លារ។ ក្រុម្ចាស់ជើងឯកពានរង្វាន់កីឡាបាល់ទាត់ប្រចាំទ្វីបអាស៊ី នឹងទទួលបានប្រាក់រង្វាន់៥លានដុល្លារ ខណៈលេខពីរ បាន៣លានដុល្លារ។ ពីរក្រុមដែលធ្លាក់នៅវគ្គពាក់កណ្តាលផ្តាច់ព្រ័ត្រ ទទួលបានក្នុងមួយក្រុម១លានដុល្លារ។ សរុប ១០លានដុល្លារ។ សរុបប្រាក់រង្វាន់ដែល AFC ត្រូវចំណាយក្នុងព្រឹត្តិការណ៍នេះ អស់ ១៤,៨លានដុល្លារ។ នេះមិនទាន់គិតលើការចំណាយផ្សេងៗ ទាំងការរៀបចំ បុគ្គលិក និងទីតាំងភូមិកីឡាជាដើមឡើយ។ Asian Cup ២០២៣ នៅកាតា ជាព្រឹត្តិការណ៍លើកទី១៨ហើយ ចាប់តាំងពីកកើតឡើងដំបូងនៅឆ្នាំ ១៩៥៦ នៅកូរ៉េខាងត្បូង។ ជប៉ុន ជាក្រុមជោគជ័យជាងសម្រាប់ពានរង្វាន់ដែលរៀបចំ៤ឆ្នាំម្តងនេះ ដោយគ្រងជើងឯក៤លើក ខណៈ អ៊ីរ៉ង់ និង អារ៉ាប៊ីសាអូឌីត ឈ្នះ៣លើកដូចគ្នា។ កូរ៉េខាងត្បូង ឈ្នះជើងឯកនៅ២លើកដំបូង ស្របពេលអ៊ីស្រាអែល (កាលមិនទាន់ចូលទ្វីបអឺរ៉ុប) រួមជាមួយកូវ៉ែត អ៊ីរ៉ាក់ និងកាតា គ្រងជើងឯក១លើកដូចគ្នា៕	៥លានដុល្លារនឹងធ្លាក់ទៅលើក្រុមម្ចាស់ជើងឯក AFC Asian Cup ឆ្នាំ២០២៣ ខណៈសហព័ន្ធកីឡាបាល់ទាត់អាស៊ី (AFC) ត្រៀមប្រាក់រង្វាន់សរុប ១៤,៨លានដុល្លារ ដើម្បីផ្តល់ជូនក្រុមចូលរួមទាំង២៤។
ដោយគិតទាំងហុងកុង ម៉ាកាវ និងតៃវ៉ាន់ ចិនមានករណីឆ្លងជិត៨១០០០នាក់ ក្នុងនោះស្លាប់ជាង៣១០០នាក់ ខណៈអ្នកជំងឺនៅអ៊ីតាលី ឡើងជាង១ម៉ឺននាក់ និងអ្នកស្លាប់៦៣១នាក់។ អ៊ីរ៉ង់ មានអ្នកជំងឺជាង៨០០០នាក់ ស្លាប់២៩១នាក់ កូរ៉េខាងមានមានអ្នកជំងឺជាង៧៧០០នាក់ ស្លាប់៦១នាក់ បារាំងមាន១៧៨៤នាក់ ស្លាប់៣៣នាក់ អេស្ប៉ាញ មានជិត១៧០០នាក់ ស្លាប់៣៦នាក់ អាល្លឺម៉ង់ មាន១៥៦៥នាក់ ស្លាប់២នាក់ និងអាមេរិកមានជាង១០០០នាក់ ស្លាប់៣១នាក់។ ចំនួនប្រទេស តំបន់រដ្ឋបាលពិសេស តំបន់ស្វយ័ត និងដែនដីនៅនាយសមុទ្រ ទាំង១១៩ដែលមានករណីឆ្លង COVID-19 រួមមាន៖ -អាស៊ី ៖ ចិន កូរ៉េខាងត្បូង ជប៉ុន (រួមទាំងករណីនាវា Diamond Princess) អ៊ីរ៉ង់ សិង្ហបុរី ថៃ អេមីរ៉ាតអារា់ប់រួម ម៉ាឡេស៊ី វៀតណាម អូម៉ង់ ហ្វីលីពីន លីបង់ អ៊ីរ៉ាក់ កូវ៉ែត ប៉ារែន អាហ្វហ្គានីស្ថាន ឥណ្ឌា ណេប៉ាល់ កម្ពុជា ស្រីលង្កា ប៉ាគីស្ថាន កាតា ឥណ្ឌូណេស៊ី ហ្ស៊កដានី អារ៉ាប៊ីសាអូឌីត ប៊ូតង់ ម៉ាល់ឌីវ, ហ្ស៊កហ្ស៊ី, អាមេនី, អ៊ីស្រាអែល, អាស៊ែបៃហ្សង់, បង់ក្លាដែស, ប៉ាឡេស្ទីន, ព្រុយណេ, ម៉ុងហ្គោលី។ -អឺរ៉ុប ៖ អ៊ីតាលី បារាំង, ចក្រភពអង់គ្លេស (អង់គ្លេស វេលស៍ ស្កុតឡេន និងអៀរឡង់ខាងជើង) អាល្លឺម៉ង់ ស៊ុយអែត រុស្ស៊ី អេស្ប៉ាញ ហ្វាំងឡង់ បែលហ្ស៊ិក អូទ្រីស ក្រូអាស៊ី ស្វីស ក្រិក រូម៉ានី ន័រវេស ម៉ាសេដ្វានខាងជើង ដាណឺម៉ាក អេស្តូនី ហូឡង់ សាំងម៉ារ៉ាំង លីទុយអានី បេឡារុស អ៊ីស្លង់ ម៉ូណាកូ អៀរឡង់ លុចសំបួ សាធារណរដ្ឋឆេក អង់ដូរ៉ា ព័រទុយហ្គាល់ ឡេតូនី អ៊ុយក្រែន លិចតិញស្តាញ ប៉ូឡូញ ស្លូវេនី ហុងគ្រី បូស្នី-ហឺហ្ស៊េហ្គោវីណា ស៊ែប៊ី ស្លូវ៉ាគី ម៉ាលត៍ ម៉ុលដូវ៉ា ប៊ុលហ្គារី, បូរីវ៉ាទីកង់, អាល់បានី, ស៊ីប, តួកគី។ -អាហ្វ្រិក៖ អេហ្ស៊ីប, អាល់ហ្សេរី, នីហ្សេរីយ៉ា, ទុយនីស៊ី, សេណេហ្គាល់, ម៉ារ៉ុក, អាហ្វ្រិកខាងត្បូង, កាមេរូន, តូហ្គោ, បួគីណាហ្វាសូ, ហ្សាម៉ៃអ៊ីក, សាធារណរដ្ឋប្រជាធិបតេយ្យកុងហ្គោ។ -អាមេរិកខាងជើង ៖ សហរដ្ឋអាមេរិក, កាណាដា ម៉ិកស៊ិក, កូស្តារីកា, សាធារណរដ្ឋដូមីនិក។ -អាមេរិកឡាទីន៖ ប្រេស៊ីល, អេក្វាឌ័រ, អាហ្សង់ទីន, ស៊ីលី, ប៉េរូ, កូឡុំប៊ី ប៉ារ៉ាហ្គាយ, បូលីវី។ -អូសេអានី៖ អូស្ត្រាលី, នូវែលសេឡង់។ -តំបន់រដ្ឋបាល និងដែនដីស្វយ័តនៅឯនាយសមុទ្រ ៖ ចិន (ម៉ាកាវ, ហុងកុង, តៃវ៉ាន់), ចក្រភពអង់គ្លេស (ហ្ស៊ីប្រាល់តា), ដាណឺម៉ាក (ប្រជុំកោះហ្វារ៉ូ), បារាំង (French Guiana, Martinique, Saint Martin, Saint Barthelemy)។ -ប្រជុំកោះ Channel Islands៖ Guernsey និង Jersey ៕	បូលីវី មាន២ករណី តួកគី ហ្សាម៉ៃអ៊ីក សាធារណរដ្ឋប្រជាធិបតេយ្យកុងហ្គោ និងកោះ Jersey រកឃើញ១ករណីដំបូង១រៀងៗខ្លួន ដែលធ្វើឲ្យចំនួនប្រទេស/ដែនដី មានករណីឆ្លង COVID-19 ឡើងដល់១២០។ មកដល់ពេលនេះ អ្នកឆ្លង COVID-19 ទូទាំងពិភពលោកមានជិត១២ម៉ឺននាក់ ក្នុងនោះស្លាប់ប្រមាណ៤៣០០នាក់ និងសះស្បើយជាង៦៦ ០០០នាក់។
លោក Russell Stutely គ្រូបង្វឹក និងជាអ្នកជំនាញបច្ចេកទេសបង្វឹកកីឡាប្រដាល់សកលជនជាតិអង់គ្លេសអះអាងថា លោកនឹងមិនបដិសេធឡើយបើសហព័ន្ធកីឡាប្រដាល់សកលកម្ពុជាចង់បានលោកធ្វើជាគ្រូបង្វឹកក្រុមជម្រើសជាតិ។ លោកបានបន្ថែមថា វាជាមោទកភាព និងជាកិត្តិយសដ៏ក្រៃលែងសម្រាប់ខ្លួន បើបានក្លាយជាផ្នែកមួយក្នុងការរួមចំណែកជួយកម្ពុជា។ «ខ្ញុំសប្បាយចិត្ត និងមានមោទកភាពបើបានក្លាយជាផ្នែកមួយក្នុងក្រុមជម្រើសជាតិប្រដាល់សកលក្នុងនាមជាគ្រូបង្វឹក»។ លោក Russell Stutely បានលើកឡើងដូច្នេះក្នុងបទសម្ភាសជាមួយអ្នកសារព័ត៌មានក្រោយពិធីបិទវគ្គបណ្តុះបណ្តាលគ្រូបង្វឹកកីឡាប្រដាល់សកលកម្រិតមូលដ្ឋាននៅថ្ងៃទី៤ ខែកញ្ញា ឆ្នាំ២០២០ នៅទីស្នាក់ការនៃគណៈកម្មាធិការជាតិអូឡាំពិកកម្ពុជា។ ជាមួយគ្នានេះ លោក ប៊ុយ សុភ័ណ្ឌ អគ្គលេខាធិការនៃសហព័ន្ធកីឡាប្រដាល់សកលកម្ពុជា បាននិយាយថា សហព័ន្ធស្វាគមន៍និងរីករាយក្នុងការទទួលយកលោក Russell Stutely មកធ្វើជាគ្រូបង្វឹកក្រុមជម្រើសជាតិ។ បច្ចុប្បន្នសហព័ន្ធកំពុងធ្វើការលើបញ្ហានេះ តាមរយៈការខិតខំស្វែងរកជំនួយថវិកាគាំទ្រ ដើម្បីបញ្ចូនគ្រូបង្វឹករូបនេះក្នុងក្រុមជម្រើសជាតិ។ «តាមការបង្រៀនរបស់គាត់យើងសង្កេតឃើញថា កម្រិតសមត្ថភាពរបស់គាត់ល្អ គឺអាចធ្វើជាគ្រូបង្វឹកក្រុមជម្រើសជាតិបាន។ សហព័ន្ធនឹងទំនាក់ទំនងជាមួយក្រសួងអប់រំយុវជននិងកីឡា ក៏ដូចជាគណៈកម្មាធិការជាតិរៀបចំការប្រកួតកីឡាស៊ីហ្គេមលើកទី៣២ឆ្នាំ២០២៣ ដើម្បីស្វែងរកថវិកាគាំទ្រ បញ្ចូលគាត់ជាគ្រូបង្វឹកក្រុមជម្រើសជាតិ»។ នេះជាការលើកឡើងរបស់លោក ប៊ុយ សុភ័ណ្ឌ។ ទាំងលោក ប៊ុយ សុភ័ណ្ឌ និងលោក អាត់ សំរិទ្ធ អតីតគ្រូបង្វឹកក្រុមជម្រើសជាតិកីឡាប្រដាល់សកល និងជាសិក្ខាកាមមួយរូបក្នុងវគ្គបណ្តុះបណ្តាលខាងលើសុទ្ធតែបានបង្ហាញទំនុកចិត្តខ្ពស់លើគ្រូបង្វឹករូបនេះក្នុងការអភិវឌ្ឍវិស័យកីឡាប្រដាល់សកលកម្ពុជាក្នុងដំណើរឆ្ពោះទៅប្រជែងដណ្តើមមេដាយជូនជាតិ។ លោកទាំងពីរជឿជាក់ថា កម្ពុជានឹងទទួលបានលទ្ធផលល្អនៅស៊ីហ្គេមឆ្នាំ២០២៣ ដែលកម្ពុជាធ្វើជាម្ចាស់ផ្ទះ បើបានលោក Russell Stutely ធ្វើជាគ្រូបង្វឹកជម្រើសជាតិកីឡាប្រដាល់សកល។ «តាមការវាយតម្លៃរបស់ខ្ញុំ យើងសង្កេតឃើញថា កម្រិតរបស់គាត់(Russell) គឺល្អមែនទែនកម្រិតអន្តរជាតិ។ គាត់មិនមែនជាគ្រូបង្វឹកស្ម័គ្រចិត្តនោះទេ គាត់ជាគ្រូបង្វឹកប្រដាល់សកលអាជីព ហើយគាត់ធ្លាប់ធ្វើការជាមួយកីឡាករប្រដាល់សកលអាជីពល្បីៗជាច្រើននៅអង់គ្លេស ដូច្នេះបទពិសោធរបស់គាត់ច្រើនមែនទែន។ យើងរំពឹងថា បើគាត់ចូលធ្វើជាគ្រូបង្វឹកជម្រើសជាតិ យើងនឹងទទួលបានលទ្ធផលល្អ មិនថាស៊ីហ្គេមឆ្នាំ២០២៣ សូម្បីស៊ីហ្គេមនៅវៀតណាមឆ្នាំ២០២១ ក៏រំពឹងទទួលបានលទ្ធផលល្អ»។ នេះជាការបន្ថែមរបស់លោក ប៊ុយ សុភ័ណ្ឌ។ ក្រោយទទួលបានការបណ្តុះបណ្តាលរយៈពេល៤ថ្ងៃ លោក អាត់ សំរិទ្ធ អះអាងថា លោក Russell Stutely ជាគ្រូឧទ្ទេសមានសមត្ថភាពខ្ពស់ និងមានបច្ចេកទេសល្អជាងគ្រូឧទ្ទេសផ្សេងៗ ដែលលោកធ្លាប់ចូលរួមបណ្តុះបណ្តាលនាពេលកន្លងទៅ។ កត្តានេះធ្វើឲ្យ លោក ជឿជាក់ថា កម្ពុជានឹងទទួលបានល្អបើបានគ្រូបង្វឹករូបនេះមកបង្ហាត់ក្រុមជម្រើសជាតិ។ លោក Russell (ស្តាំ)ទទួលបណ្ណសរសើរពីលោក ឆឹង យ៉ៅយ៉េន ប្រធានសហព័ន្ធកីឡាប្រដាល់សកល ក្នុងបទសម្ភាសជាមួយសារព័ត៌មានថ្មីៗលោក អាត់ សំរិទ្ធ បានលើកឡើងដូច្នេះថា៖«ខ្ញុំធ្លាប់ចូលសាលាបណ្តុះបណ្តាលគ្រូកីឡាប្រដាល់សកលកន្លងមក ខ្ញុំសង្កេតឃើញថា គ្រូក្រោយ(Russell Stutely)នេះ គឺគាត់ច្បាស់។ តិចនិករបស់គាត់ ខ្ញុំគិតថា ប៉ុន្មានគ្រូដែលខ្ញុំធ្លាប់រៀនកន្លងមកខ្ញុំឲ្យតម្លៃគ្រូនេះខ្ពស់ជាងគេ។ កម្រិតរបស់គាត់ខ្ញុំគិតថា បើទទួលគាត់មកបង្វឹកអាចឲ្យខ្មែរយើងឈានដល់មេដាយមាស ដោយសារបច្ចេកទេស តិចនិកគាត់ច្បាស់»។ ក្រោយឆ្លងការបណ្តុះបណ្តាលរយៈ៤ថ្ងៃចាប់ពីថ្ងៃទី១-៤ កញ្ញា ឆ្នាំ២០២០ ទាំងទ្រឹស្តី និងការអនុវត្តជាក់ស្តែង គណៈគ្រប់គ្រងវគ្គបណ្តុះបណ្តាលគ្រូបង្វឹកកីឡាប្រដាល់សកលកម្រិតមូលដ្ឋានបានវាយតម្លៃខ្ពស់ចំពោះការយល់ដឹង និងកិច្ចខិតខំប្រឹងប្រែង។ តាមការវាយតម្លៃពីគ្រូឧទ្ទេសជនជាតិអង់គ្លេស សិក្ខាកាម៥រូបទទួលបាននិទ្ទេសល្អ ២០រូបមធ្យម និង៤រូបខ្សោយ។ វគ្គបណ្តុះបណ្តាលនេះមានសិក្ខាកាមចូលរួមចំនួន២៩នាក់ ក្រោមបទឧទ្ទេសរបស់លោក Russell Stutely, លោក ឆឹង យ៉ៅយ៉េន ប្រធានសហព័ន្ធកីឡាប្រដាល់សកលកម្ពុជា និងលោក មាស វុឌ្ឍី អនុប្រធានសហព័ន្ធ៕	គ្រូបង្វឹកជនជាតិអង់គ្លេស Russell Stutely ដែលជាគ្រូឧទ្ទេសក្នុងវគ្គបណ្តុះបណ្តាលគ្រូបង្វឹកកីឡាប្រដាល់សកលកម្រិតមូលដ្ឋានអះអាងថា លោករីករាយក្នុងការធ្វើជាគ្រូបង្វឹកក្រុមជម្រើសជាតិប្រដាល់សកល បើមានសំណើរពីកម្ពុជា។ លោក ប៊ុយ សុភ័ណ្ឌ អគ្គលេខាធិការសហព័ន្ធកីឡាប្រដាល់សកលកម្ពុជា ក៏ដូចជាលោក អាត់ សំរិទ្ធ អតីតគ្រូបង្វឹកក្រុមជម្រើសជាតិ ជឿជាក់ថា កម្ពុជានឹងទទួលបានលទ្ធផលល្អនៅស៊ីហ្គេម បើបានលោក Russell ធ្វើជាគ្រូបង្វឹក។
«នេះជាទុរេនទូត! » ឯកអគ្គរដ្ឋទូតជប៉ុនប្រចាំម៉ាឡេស៊ី លោក Takahashi Katsuhiko កាលពីថ្ងៃទី៨ ខែវិច្ឆិកា បានបង្ហោះវីដេអូរបស់លោកនាយករដ្ឋមន្ត្រី ហ៊្វូមីអូ គីស៊ីដា បរិភោគទុរេនជាមួយនាយករដ្ឋមន្ត្រីម៉ាឡេស៊ី លោក អាន់វ៉ា អ៊ីប្រាហ៊ីម នៅថ្ងៃទី៥ ខែវិច្ឆិកា ក្នុងដំ ណើរទស្សនកិច្ចរបស់មេដឹកនាំជប៉ុនទៅកាន់ម៉ាឡេស៊ី។ លោក Katsuhiko បានបន្ថែមថា នេះជាវិធីដ៏មានប្រសិទ្ធភាពបំផុតដើម្បីស្វែងយល់ពីម៉ាឡេស៊ី។ ក្នុងវីដេអូលោក អាន់វ៉ា បានញញឹម និងលើកទឹកចិត្តឲ្យលោក គីស៊ីដា សាកល្បងទុរេន។ នាយករដ្ឋមន្ត្រីជប៉ុនបានប្រើសម និងស្លាបព្រាដើម្បីរមៀលដុំទុរេនតូចមួយ ហើយលោកបានញញឹមបន្ទាប់ពីភ្លក់វា។ នាយករដ្ឋមន្រ្តីជប៉ុនថ្លែងថា៖ «ឆ្ងាញ់ណាស់ ឆ្ងាញ់ណាស់» ខណៈលោក អាន់វ៉ា និងភ្ញៀវបានសើចសប្បាយដើម្បីអបអរសាទរ។ នេះជាពេលវេលាដ៏រីករាយមួយ ស្របពេលមានរបៀបវារៈដែលរួមបញ្ចូលការពិភាក្សាជាច្រើនស្តីពីពាណិជ្ជកម្ម សន្តិសុខ របស់នាយករដ្ឋមន្ត្រីជប៉ុនក្នុងអំឡុងដំណើរទស្សនកិច្ចរបស់លោកទៅកាន់ម៉ាឡេស៊ី។ អ្នកការទូតជាច្រើនបានលើកឡើងថា គ្រាបែបនេះ ទោះបីរយៈពេលខ្លី ប៉ុន្តែមានសារសំខាន់ណាស់សម្រាប់ការកសាងទំនាក់ទំនងប្រកបដោយនិរន្តរភាព។ ម៉ាឡេស៊ីត្រូវបានគេចាត់ទុកជាប្រទេសមួយក្នុងចំណោមប្រទេសកំណើតនៃផ្លែទុរេន។ ប្រទេសនេះមានពូជ Musang King ដ៏ល្បីល្បាញ។ ទុរេនជាផ្លែឈើដែលមានទិន្នផលខ្ពស់ជាងគេនៅម៉ាឡេស៊ី ពីឆ្នាំ ២០១៨ ដល់ឆ្នាំ ២០២២។ បើតាមសារព័ត៌មានម៉ឡេស៊ី The Star អំឡុងពេលដែលលោក អាន់វ៉ា ដឹកនាំក្រសួងការបរទេសម៉ាឡេស៊ីក្នុងឆ្នាំ ១៩៩៩ ដល់ ២០០៨ លោកបានណែនាំទុរេនដល់មន្ត្រីបរទេសជាច្រើន។ នាយករដ្ឋមន្រ្តីម៉ាឡេស៊ីរូបនេះបានប្រាប់ The Star ថា ៖« កាលខ្ញុំនៅជារដ្ឋមន្ត្រី យើងតែងតែត្រៀមខ្លួនរួចជាស្រេចក្នុងការអញ្ជើញមន្ត្រីបរទេសទាំងអស់មកភ្លក្សរសជាតិធុរេន ប៉ុន្តែយើងក៏មិនអញ្ជើញពួកគេដែរ ប្រសិនបើពួកគេមិនបានស្នើសុំ»។ ម៉ាឡេស៊ីកំពុងលើកកម្ពស់ការទូតទុរេន ស្រដៀងទៅនឹងរបៀបដែលចិនធ្វើការទូតខ្លាឃ្មុំផេនដា ខណៈជប៉ុន និងកូរ៉េខាងត្បូងបង្កើនការទូតតាមរយៈខ្សែភាពយន្ត និងវប្បធម៌តន្ត្រី ចំណែកថៃផ្សព្វផ្សាយម្ហូបអាហារជាដើម។ យោងតាមទីភ្នាក់ងារស្ថិតិរបស់ម៉ាឡេស៊ី ប្រទេសនេះផលិតទុរេនបានជាង ៣០០ពាន់តោនក្នុងមួយឆ្នាំៗ ដែលភាគច្រើនបម្រើអ្នកប្រើប្រាស់ក្នុងស្រុក៕	ទុរេនម៉ាឡេស៊ី បានបង្ហាញវត្តមាននៅលើតុអាហារថ្ងៃត្រង់របស់នាយករដ្ឋមន្ត្រីម៉ាឡេស៊ី និងជប៉ុនកាលពីសប្តាហ៍មុន ដើម្បីលើកកម្ពស់ផលិតផលផ្លែឈើរបស់ខ្លួនក្នុងទំនាក់ទំនងអន្តរជាតិ។
នៅថ្ងៃទី២៩ ខែមករា ឆ្នាំ២០២០ គណៈឱសថការីកម្ពុជា បានចេញសារអំពាវនាវ ទៅកាន់សមាជិក-សមាជិកាទាំងអស់ ដែលជាម្ចាស់ឱសថស្ថាន អ្នកទទួលខុសត្រូវឱសថស្ថាន ម្ចាស់ក្រុមហ៊ុនអាហរ័ណនីហរ័ណឱសថ និង អ្នកទទួលខុសត្រូវក្រុមហ៊ុនអាហរ័ណនីហរ័ណឱសថ កុំឲ្យដំឡើងថ្លៃម៉ាស់ ដែលធ្វើឱប៉ះពាល់ដល់កិត្តិយសក្នុងការប្រកបវិជ្ជាជីវឱសថសាស្រ្តរបស់ឱសថការីកម្ពុជា។ តាមរយៈសារអំពាវនាវនោះ គណៈឱសថការីកម្ពុជា សង្កត់ធ្ងន់ដូច្នេះថា៖«ឱសថការីទាំងអស់ ត្រូវតែគោរពឲ្យបាននូវក្រមធម៌ឱសថការី ក៏ដូចជា ចូលរួមចំណែកកាត់បន្ថយការឆ្លងវីរុសកូរ៉ូណាប្រភេទថ្មី»។ ដោយខ្លាចឆ្លងមេរោគកូរ៉ូណាប្រភេទថ្មី ប្រជាពលរដ្ឋកម្ពុជា បាននាំគ្នាទិញម៉ាស់ពាក់ការពារ។ តែទន្ទឹមនេះ មានពលរដ្ឋខ្លះ រអ៊ូរទាំ និងហួសចិត្ត ដែលកន្លែងលក់ដូរ និងឱសថស្ថានមួយចំនួន ដំឡើងថ្លៃម៉ាស់ហួសហេតុ។ ក្រសួងសុខាភិបាល ក៏អំពាវនាវដែរ កុំឲ្យឱសថស្ថាន ឬកន្លែងលក់ដូរដទៃ ដំឡើងថ្លៃម៉ាស់។ លោក ផៃ ស៊ីផាន អ្នកនាំពាក្យរដ្ឋាភិបាល ប្រាប់ឲ្យប្រជាពលរដ្ឋ កត់អាសយដ្ឋាន លេខទូរស័ព្ទ និង ឈ្មោះរបស់ឱសថស្ថានណា ដែលដំឡើងថ្លៃម៉ាស់ ហើយផ្ញើទៅលោក តាមគណនីហ្វេសប៊ុក Siphan Phay។ លោក អះអាងថា លក នឹងស្នើឲ្យក្រសួងសុខាភិបាល ចុះទៅពិនិត្យ បើរកឃើញឱសថស្ថានណា ដំឡើងថ្លៃម៉ាស់។ កម្ពុជា បានរកឃើញករណីឆ្លងមេរោគកូរ៉ូណលើកទី១ នៅលើបុរសជនជាតិចិនម្នាក់ អាយុ៦០ ឆ្នាំ ឈ្មោះ ចា ជិនហួ។ គាត់ និង សមាជិកគ្រួសារ៣នាក់ទៀត បានធ្វើដំណើរពីទីក្រុងវូហាន មកកាន់ខេត្តព្រះសីហនុ កាលពីថ្ងៃទី២៣ ខែមករា ឆ្នាំ២០២០។ គ្រួសាររបស់គាត់ មិនបានឆ្លងមេរោគកូរ៉ូណាឡើយ។ លោកវេជ្ជបណ្ឌិត លី សូវ៉ាន់ អ្នកនាំពាក្យក្រសុខាភិបាល លើកឡើងថា បច្ចុប្បន្ននេះ បុរសជនជាតិចិននោះ ស្ទើរតែជាសះស្បើយទៅហើយ។ លោក ហ៊ានអះអាងថា ក្រុមគ្រូពេទ្យកម្ពុជា អាចព្យាបាលគាត់ឲ្យជាសះស្បើយ១០០ភាគរយ។ គាត់ កំពុងសម្រាកព្យាបាលនៅក្នុងមន្ទីរពេទ្យបង្អែកខេត្តព្រះសីហនុ។ មេរោគកូរ៉ូណាប្រភេទថ្មីនេះ មានប្រភពដើមមកពីទីក្រុងវូហាន ខែហ៊ូប៉ី ប្រទេសចិន ដែលចាប់ផ្តើមផ្ទុះឡើងកាលពីចុងខែធ្នូ ឆ្នាំ២០១៩។ គិតមកដល់ព្រឹកថ្ងៃទី២៩ ខែមករា ឆ្នាំ២០២០ អ្នកស្លាប់ដោយសារមេរោគកូរ៉ូណា បានកើនឡើងដល់ជាង១៣០នាក់ហើយ ខណៈអ្នកផ្ទុកមេរោគប្រភេទថ្មីនេះ បានកើនឡើងដល់ជិត៦ពាន់នាក់ នៅក្នុងប្រទេសចិន។ មេរោគប្រភេទថ្មី ដែលអាចបង្កទៅជាជំងឺរលាកសួត និងមិនទាន់មានវ៉ាក់សាំងការពារនេះ បានរាលដាលទៅដល់តំបន់ដទៃទៀត ដូចជា ម៉ាកាវ ហុងកុង និង តៃវ៉ាន់ រួមទាំងបណ្តាលប្រទេសនានា ដូចជា ថៃ វៀតណាម កម្ពុជា ជប៉ុន អាមេរិក អូស្ត្រាលី កូរ៉េខាងត្បូង កាណាដា ម៉ាឡេស៊ី សិង្ហបុរី បារាំង និង ណេប៉ាល់ ជាដើម។ តែពុំមានអ្នកបាត់បង់ជីវិតឡើយ ក្រៅតែពីនៅប្រទេសចិន៕	គណៈឱសថការីកម្ពុជា ចាត់ទុក ឱសថស្ថាន ដែលឆ្លៀតឱកាសដំឡើងថ្លៃម៉ាស់ហួតហេតុ ថាធ្វើឲ្យប៉ះពាល់ដល់កិត្តិយស សេចក្តីថ្លៃថ្នូរក្នុងការប្រកបវិជ្ជាជីវៈឱសថសាស្រ្ត ក៏ដូចជា កិត្តិយស និង សេចក្តីថ្លៃថ្នូររបស់ឱសថការីកម្ពុជា។
មិនត្រូវញ៉ាំអាហារច្រើនពេកឡើយ ការញ៉ាំអាហារច្រើនពេកអាចធ្វើអោយងងុយដេក និងស្ពឹកស្រពន់បាន ជាពិសេសបាយតែម្តង ព្រោះវាសម្បូរទៅដោយជាតិកាបូអ៊ីដ្រាត។ អ្នកអាចជំនួសអាហារនេះបានដោយទទួលទានគ្រាប់ធញ្ញជាតិ និងផ្លែឈើជាមួយនឹងជាតិទឹកអោយបានច្រើនវិញ ព្រោះវានឹងធ្វើអោយអ្នកមានកម្លាំងបែបសុខភាពល្អវិញ។ គួរតែចៀសវាងភេសជ្ជៈប៉ូវកម្លាំង អ្នកប្រហែលជាគិតថា ការទទួលទានភេសជ្ជៈប៉ូវកម្លាំងមុនពេលរួមភេទនឹងជាគំនិតដ៏ល្អមួយដើម្បីជួយបង្កើនថាមពល និងមានកម្លាំង។ ទោះបីជាយ៉ាងនេះក្តី ភេសជ្ជៈអស់នេះពោរពេញទៅដោយជាតិស្ករដែលធ្វើអោយអ្នកមានថាមពលតែមួយភ្លែតប៉ុណ្ណោះ ប៉ុន្តែនៅពេលស្ករនោះថយចុះវិញ វាប្រហែលជាធ្វើអោយអស់កម្លាំងខ្លាំងជាងមុនទៅទៀត។ កុំឈ្លោះគ្នាជាមួយដៃគូ ការឈ្លោះគ្នានឹងដៃគូគឺជារឿងមួយដែលកើតមានជាញឹកញាប់បំផុត ជាពិសេសរយៈពេលពីរបីឆ្នាំដំបូងនៃការរៀបការរួច ប៉ុន្តែការឈ្លោះគ្នាមុនពេលរួមភេទគ្រាន់តែអាចធ្វើអោយអ្វីៗនៅលើគ្រែគ្មានផាសុខភាពប៉ុណ្ណោះ។ ទោះបីជាយ៉ាងណាក៏ដោយ អ្នកទាំងពីរបានដាក់ជម្លោះអោយគ្នាមុនពេលរួមភេទរួចទៅហើយ ដូច្នេះដៃគូពិតជាមិនសប្បាយចិត្តឡើយ។ កុំតក់ស្លុត ឬស្ត្រេសមុនពេលរួមភេទអោយសោះ ការដែលស្ត្រេសច្រើនពេកអាចនឹងបំផ្លាញជីវិតផ្លូវភេទអ្នកបាន។ ក្រៅពីនេះវានឹងធ្វើអោយមានបញ្ហាថប់អារម្មណ៍ថែមទៀត។ ករណីខ្លះឈានដល់ការងាប់លិង្គក៏មានដែរ។ បើសិនជាអ្នកស្ត្រេសច្រើនពេក ចូរព្យាយាមតាំងសមាធិរយៈពេលពីរបីនាទីសិន ឬសុំអោយដៃគូម៉ាស្សាប្រអប់ជើង ឬខ្នងអោយក៏បានដែរ។ ការបង្កើននូវការទទួលទានផ្លែឈើ និងបន្លែច្រើនគួរតែអាចដោះស្រាយរឿងនេះបាន៕ ត្រួតពិនិត្យដោយ www.health.com.kh	ការរួមភេទគឺជាបទពិសោធន៍ដែលផ្តល់ជាការសប្បាយដ៏ខ្លាំងបំផុតមួយដែលមនុស្សយើងត្រូវការ ហើយក៏គ្មានអ្វីដែលធ្វើអោយសប្បាយចិត្តជាងដៃគូស្នេហាពីរនាក់រីករាយនឹងតណ្ហារបស់ខ្លួននៅរាត្រីដ៏អស្ចារ្យមួយដែរ។ ទោះបីជាយ៉ាងណាក៏ដោយ មានរឿងច្រើនណាស់ដែលអាចបំផ្លាញចំណង់ផ្លូវភេទរបស់អ្នកបាន ព្រមទាំងបន្ថយការសប្បាយដែលនឹងត្រូវទទួលបានពីការរួមភេទទៀតផង។ ដូច្នេះអ្នកគួរតែប្រុងប្រយ័ត្នចំពោះការងារមួយចំនួនមុននឹងរួមភេទដូចជា៖
នេះជាលើកទី៣ហើយ ដែលបវរកញ្ញាពិភពលោក មកបំពេញបេសកកម្មនៅកម្ពុជា។ ចំណែកឯ បេសកកម្មកិច្ចគាំពារបរិស្ថាននេះវិញ ជាលើកដំបូងបង្អស់សម្រាប់បេក្ខភាពបវរកញ្ញាពិភពលោក ដែលចែករំលែកបញ្ហាបរិស្ថាន និងសិក្សាស្វែងយល់ពីបញ្ហាបរិស្ថានផងដែរ។ ក្នុងសន្និសីទសារព័ត៌មាននាទីស្ដីការក្រសួងបរិស្ថាន លោក អ៊ាង សុផល្លែត អនុរដ្ឋលេខាធិការក្រសួងបរិស្ថាន បានលើកឡើងថា៖ «បេសកកម្មកិច្ចគាំពារបរិស្ថានរបស់បេក្ខភាពបវរកញ្ញាពិភពលោក នឹងអាចចែករំលែកចំណេះដឹង ដល់សិស្សានុសិស្ស រួមទាំងប្រជាពលរដ្ឋទាក់ទងនឹងបញ្ហាបរិស្ថាន»។ អនុរដ្ឋលេខាធិការរូបនេះ បន្ថែមថា ដំណើរទស្សនកិច្ចរបស់បវរកញ្ញាពិភពលោក ដែលជួបជាមួយប្រជាពលរដ្ឋនេះ ជាការផ្ដោតលើចំណេះដឹងជាកត្តាសំខាន់ ក្នុងការចូលរួមការពារបរិស្ថាន ដែលក៏អាចផ្លាស់ប្ដូរនូវផ្នត់គំនិតរបស់ប្រជាពលរដ្ឋក្នុងតំបន់នោះ ពីបញ្ហាបរិស្ថានដែរ។ យ៉ាងណាក៏ដោយអនុរដ្ឋលេខាធិការក្រសួងបរិស្ថាន បញ្ជាក់ថា ដំណើរទស្សនកិច្ចនេះ មិនផ្ដោតតែលើបញ្ហាបរិស្ថាននោះទេ ក៏ផ្ដោតដែរលើការអប់រំ វប្បធម៌ និងទេសចរណ៍។ ថ្លែងក្នុងសន្និសីទកាសែតនេះដែរ អ្នកស្រី អ្នកស្រី សុគន្ធា ម៉ាក អ្នកសម្របសម្រួលកម្មវិធីប្រកួតបវរកញ្ញាពិភពលោកនេះ បានឲ្យដឹងថា បុព្វហេតុដំបូងដែលនាំឲ្យមានកម្មវិធីប្រកួតបវរកញ្ញាពិភពលោកនេះ គឺដើម្បីធ្វើជាគំរូក្នុងការធ្វើសកម្មភាពដែលល្អ សម្រាប់ពិភពលោកទាំងមូល។ អ្នកស្រីពន្យល់ទៀតថា៖ «យើងបង្កើតកម្មវិធីនេះ គឺដើម្បីបង្កើតឲ្យមានឥទ្ធិពលជាលក្ខណៈសកល។ យើងធ្វើដំណើរទៅទីកន្លែងជាច្រើន ហើយយើងក៏ចង់ធ្វើដំណើរទៅគ្រប់ប្រទេសទាំងអស់នៅលើពិភពលោក ដោយប្រើកេរ្តិ៍ឈ្មោះរបស់យើង ដើម្បីបង្ហាញគំរូជាសកល ហើយកន្លងមក យើងទទួលបានជោគជ័យច្រើន»។ អ្នកស្រី សុគន្ធា ម៉ាក(ស្តាំ) លោក អ៊ាង សុផល្លែត(ឆ្វេង) បើតាមអ្នកស្រី សុគន្ធា ដដែលក្រុមការងាររបស់អ្នកស្រី និងបេក្ខជនបវរកញ្ញាពិភពលោក ក៏ធ្លាប់ធ្វើជាគំរូ រើសសំរាមនៅតាមឆ្នេរសមុទ្រ និងនៅព្រះរាជបរមវាំងផងដែរ។ ជនជាតិខ្មែរអាមេរិករូបនេះ បន្ថែមថា៖ «រូបភាពល្អនេះហើយ ធ្វើឲ្យប្រជាជននៅជុំវិញយើង ចាប់ផ្តើមរើសសំរាមដែរ»។ សូមបញ្ជាក់ថា នេះជាឆ្នាំទី៥ ហើយដែលកម្មវិធីប្រកួតបវរកញ្ញាពិភពលោក ត្រូវបានរៀបចំឡើង។ កម្ពុជា ធ្វើជាម្ចាស់ផ្ទះរៀបចំការប្រកួតនៅឆ្នាំ២០១៧នេះ ដែលវគ្គផ្តាច់ព្រ័ត្រនឹងប្រព្រឹត្តទៅនៅថ្ងៃទី១៧ ខែវិច្ឆិកានេះ បន្ទាប់ពីបវរកញ្ញាទាំងជាង៦០នាក់ បានបំពេញបេសកកម្មតាមគោលដៅ និងវិស័យនានា ដូចជាបរិស្ថាន វប្បធម៌ ទេសចរណ៍ និងការអប់រំជាដើម តាមការកំណត់របស់កម្មវិធី។ បេសកម្មដំបូងរបស់ក្រុមបេក្ខជន បវរកញ្ញាពិភពលោកឆ្នាំ២០១៧ ចាប់ផ្តើមនៅថ្ងៃទី៦ ខែវិច្ឆិកា លើការគាំពារបរិស្ថាន នៅក្នុងស្រុកអូររាំងឪ ខេត្តត្បូងឃ្មុំ៕	ភ្នំពេញ៖ បវរកញ្ញាពិភពលោកឆ្នាំ២០១៦ និងបេក្ខជនបវរកញ្ញាពិភពលោកឆ្នាំ២០១៧ ដែលមកពីជាង៦០ប្រទេស នឹងចូលរួមសកម្មភាពកិច្ចគាំពារបរិស្ថាន នៅស្រុកអូររាំងឱ ខេត្តត្បូងឃ្មុំ នាថ្ងៃទី ៦ វិច្ឆិកានេះ។ បេសកកម្មកិច្ចគាំពារបរិស្ថាននេះ នឹងចែករំលែកចំណេះដឹងដល់សិស្សានុសិស្ស ប្រជាពលរដ្ឋ ទាក់ទងនឹងបញ្ហាបរិស្ថាន រួមទាំងការដាំដើមឈើផងដែរ។
ដោយមានការគាំទ្រយ៉ាងច្រើនពីសំណាក់អតិថិជន ធនាគារកាណាឌីយ៉ាបានរៀបចំកម្មវិធីដ៏ធំមួយនេះគឺកម្មវិធីបញ្ញើមានសំណាង ដើម្បីឲ្យអតិថិជនដែលតែងតែគាំទ្រកន្លងមក អាចមានឱកាសទទួលបានសំណាងដ៏អស្ចារ្យនេះ ហើយនេះក៏ជាការចាប់រង្វាន់លើកចុងក្រោយបង្អស់សម្រាប់ការផ្តល់ជូនអតិថិជនរបស់ ធនាគារកាណាឌីយ៉ានៅក្នុងឆ្នាំនេះ ដែលនេះជាការចាប់រង្វាន់ធំតែម្តង រួមមានដំណើរកម្សាន្ត ទៅកាន់ប្រទេសអ៊ឺរ៉ុប រយៈពេល១០ថ្ងៃ ១រង្វាន់ ។ រង្វាន់ធំ ដំណើរកម្សាន្ត ទៅប្រទេសអូស្ត្រាលី៩ថ្ងៃ និងរង្វាន់ធំចុងក្រោយ ការស្នាក់នៅសណ្ឋគារឯករាជ្យ រយៈពេល១យប់ ដោយរង្វាន់ទាំងអស់នេះ ផ្តល់ជូនសម្រាប់មនុស្ស២នាក់ ក្នុង១រង្វាន់ៗ។ នេះបើតាមការសម្ភាសន៍ពីអ្នកសារព័ត៌មានទៅកាន់លោក នង គន្ធកាណែល ជានាយកនាយកដ្ឋាន សេវកម្មហិរញ្ញវត្ថុបុគ្គលិក។ លោកក៏បញ្ជាក់ផងដែរថា រង្វាន់កន្លងមកគឺផ្តោតសំខាន់ ការធ្វើដំណើរកម្សាន្តទៅក្រៅប្រទេស ព្រោះជាគោលបំណង យើងចង់ផ្តល់រង្វាន់តបស្នងជូនដល់អតិថិជនវិញ នេះគឺជាការសម្រាក់រីករាយ លំហែលកាយ នៅបណ្តាប្រទេសធំៗ ដែលគាត់ពេលខ្លះមានភាពមមាញឹក នឹងការងារច្រើនពេកគាត់មិនបានធ្វើដំណើរកម្សាន្ត ដូច្នេះឆ្លៀតឱកាសគាត់ទទួលបានសំណាង ដំណើរកម្សាន្តពីធនាគារ គាត់អាចសម្រេចចិត្តឆ្លៀតពេលដើម្បីសម្រាក ។ យើងផ្តល់រង្វាន់សុទ្ធតែទាក់ទង នឹងការធ្វើដំណើរកម្សាន្តក្រៅប្រទេសយើងមានដូចជា ទៅហុងកុង ជប៉ុន កូរ៉េ ហើយរង្វាន់ថ្ងៃនេះ យើងមានរហូតទៅដល់ ប្រទេសផ្សេងៗនៅអ៊ឺរ៉ុប ហើយនិងប្រទេសអូស្ត្រាលី" ។ សម្រាប់ការចាប់រង្វាន់នេះ ធនាគារកាណាឌីយ៉ា បានធ្វើការចាប់រង្វាន់តាមរយៈប្រព័ន្ធអេឡិចត្រូនិក ដែលបានជ្រើសរើស លេខគណនីនៃធនាគារកាណាឌីយ៉ា ក្នុងនោះអ្នកឈ្នះរង្វាន់ទាំង៣រង្វាន់បានទៅម្ចាស់គណនី ដូចខាងក្រោម៖ ១.0010004227048 ២.0180000093759 ៣.0010004147998 គួរបញ្ជាក់ថា សម្រាប់អ្នកឈ្នះរង្វាន់ទាំងអស់នាឱកាសនេះ ខាងធនាគារកាណាឌីយ៉ា នឹងធ្វើការទំនាក់ទំនងទៅដោយផ្ទាល់ ដើម្បីចៀសវាងការភ័ណ្ឌច្រឡំ៕ (អត្ថបទពាណិជ្ជកម្ម)	រាជធានីភ្នំពេញ៖ អបអរសាទរដល់អតិថិជននៃធនាគារកាណាឌីយ៉ា ដែលបានឈ្នះការចាប់រង្វាន់ធំ៣រង្វាន់ ពីកម្មវិធីបញ្ញើមានសំណាង ដែលបានប្រព្រឹត្តិទៅនៅអគារ អូឡាំព្យា ក្រោមវត្តមានថ្នាក់ដឹកនាំ នៃធនាគារកាណាឌីយ៉ា និងផ្នែកខាងតំណាងនៃអគារអូឡាំព្យា រួមទាំងភ្ញៀវកិត្តិយសជាច្រើននាក់ផងដែរ ។
«សោកនាដកម្ម» មានន័យថា សេចក្តីវិនាសអន្តរាយ។ ឩទាហរណ៍៖ រឿងទុំទាវ និងរឿងម៉ាក់ថឹង (ជាប្រភេទរឿងល្ខោនដែលបង្ហាញពីគ្រោះកម្មវាសនា ទុក្ខសោក ទុក្ខវេទនា ដែលតួអង្គត្រូវស្លាប់នៅចុងបញ្ចប់នៃសាច់រឿង ដែលធ្វើឲ្យអ្នកទស្សនាស្រក់ទឹកភ្នែក ក្តុកត្តួល រំជួលចិត្ត អាណិតអាសូរ និងភ័យរន្ធត់ ជាដើម។ រីឯ «សង្វេគនាដកម្ម» ចង់សំដៅលើ ទំនាស់ខាងផ្នែកចរិយាធម៌ រវាងអំពីល្អ និងអំពើអាក្រក់។ ឧទាហរណ៍៖ រឿងល្ខោនកម្សត់ ជាប់ទាក់ទងនឹងទំនាស់ ក្នុងសា្ថនភាពប្រថុចញ៉ុច ប្រផិតប្រផើយ ហើយនៅចុងបញ្ចប់នៃសាច់រឿង តួអង្គអាចដោះស្រាយបញ្ហាបាន។ ចំណែក «ហាសនាដកម្ម» មានន័យថា ការសើចសប្បាយ រីករាយ។ ឧទាហរណ៍៖ ប្រភេទរឿងដែលធ្វើឲ្យអ្នកទស្សនា ផ្ទុះសំណើច អាចទទួលបានភាពសប្បាយរីករាយផង និងទាំងការទិតៀន រិះគន់ផង តាមរយៈនៃការសម្តែង ការអធិប្បាយ ការក្លែងធ្វើពុត, ធ្វើពើ ធ្វើល្ងីល្ងើរបស់ជនល្ងង់ខ្លៅ និងតួត្លុក និងតួក្រម៉ាច់ ជាដើម៕	រវាងពាក្យទាំងអស់នេះ គឺសម្រាប់ប្រើនៅក្នុងសំណេរខុសៗគ្នា។ តាមការបកស្រាយពីក្រុមប្រឹក្សាជាតិភាសាខ្មែរ ពាក្យទាំងបីនេះ មានន័យខុសគ្នាដូចខាងក្រោម៖
ទណ្ឌកម្មគ្រប់យ៉ាង ការថ្កោលទោសមិនសំចៃ និងសម្ពាធជុំទិស មិនអាចបញ្ឈប់កូរ៉េខាងជើងពីការសាកល្បងនុយក្លេអ៊ែរ និងការបាញ់មីស៊ីលបានឡើយ។ អាមេរិក ដែលតែងបបួលគេឯងឲ្យដាក់ទណ្ឌកម្មលើកូរ៉េខាងជើង ហាក់មិនពេញចិត្តនឹងចំណាត់ការទណ្ឌកម្មរបស់ក្រុមប្រឹក្សាសន្តិសុខឡើយ ព្រោះកូរ៉េខាងជើងនៅតែបន្តអភិវឌ្ឍកម្មវិធីនុយក្លេអ៊ែររបស់ខ្លួន ដោយមិនខ្វាល់ខ្វាយពីការគំរាមរបស់អាមេរិកអ្វីទេ។ ក្នុងកម្មវិធី State of the Union របស់ទូរទស្សន៍ CNN អគ្គរដ្ឋទូតអាមេរិកប្រចាំអង្គការសហប្រជាជាតិអះអាងថា អង្គការសហប្រជាជាតិមិនមានផ្លូវហ៊ុមព័ទ្ធកម្មវិធីនុយក្លេអ៊ែរកូរ៉េខាងជើងទេ ហើយអាមេរិកអាចនឹងបញ្ចប់បញ្ហានេះដោយខ្លួនឯងផង។ លោកស្រី Haley សង្កត់ធ្ងន់ថា៖ «នៅត្រឹមដំណាក់កាលនេះ យើងអស់អ្វីដែលត្រូវធ្វើនៅក្រុមប្រឹក្សាសន្តិសុខហើយ។ មន្ទីរបញ្ចកោណរបស់អាមេរិកអាចទទួលបន្ទុកកិច្ចការនេះម្ដង»។ ដោយសំដៅដល់ការបាញ់មីស៊ីលជាច្រើនលើកច្រើនសារ និងការសាកល្បងគ្រាប់បែកនុយក្លេអ៊ែររបស់កូរ៉េខាងជើង តំណាងអាមេរិករូបនេះបញ្ជាក់ថា បើក្រុងព្យុងយ៉ាងនៅតែបន្តទង្វើព្រហើនទៀត អាមេរិកនឹងចាត់វិធានការការពារខ្លួន និងសម្ព័ន្ធមិត្ត ហើយក្រុងព្យុងយ៉ាងនឹងត្រូវកម្ទេចមិនខាន។ លោកស្រីក៏បានរំឭកពាក្យគំរាមកូរ៉េខាងជើងរបស់ប្រធានាធិបតី ដូណាល់ ត្រាំ កាលពីខែមុនដែរថា សម្ដីរបស់លោក ត្រាំ មិនមែនចេះតែនិយាយឡើយ។ សូមបញ្ជាក់ថា ក្នុងឆ្នាំ២០១៧ នេះ កូរ៉េខាងបាញ់មីស៊ីលមិនក្រោម១០ដងឡើយ និងសាកល្បងគ្រាប់បែកអ៊ីដ្រូសែនលើកទី៦ថែមទៀត។ កាន់តែធ្ងន់ធ្ងរនោះ ក្នុងការបាញ់ពីរដងចុងក្រោយ មីស៊ីលកូរ៉េខាងជើងបានហោះរំលងដែនអាកាសជប៉ុន ដែលជាសម្ព័ន្ធមិត្តរបស់ជប៉ុន។ ក្រុងតូក្យូខឹងសម្បារយ៉ាងខ្លាំងនឹងទង្វើរបស់ក្រុងព្យុងយ៉ាង និងបានព្រមានថា ខ្លួននឹងមិនអត់ទ្រាំសកម្មភាពគឃ្លើនបែបនេះឡើយ។ ក្នុងទិសដៅដាក់សម្ពាធលើរដ្ឋកុម្មុយនីស្តមួយនេះ ក្រុមប្រឹក្សាសន្តិសុខអង្គការសហប្រជាជាតិក៏ទើបតែអនុម័តទណ្ឌកម្មថ្មី ដោយផ្ដោតលើការទប់ស្កាត់នាំចេញផលិលផលវាយនភណ្ឌ និងការរឹតត្បិតការផ្គត់ផ្គង់ប្រេងទៅកូរ៉េខាងជើង។ ប៉ុន្តែលោក ត្រាំ យល់ថា ទណ្ឌកម្មថ្មីនេះមិនអាចទូទាត់សកម្មភាពរបស់កូរ៉េខាងជើងបានទេ៕	អគ្គរដ្ឋទូតអាមេរិកប្រចាំអង្គការសហប្រជាជាតិ នៅថ្ងៃទី១៧ ខែកញ្ញា បាននិយាយថា អង្គការសហប្រជាជាតិ (UN) អស់ជម្រើសក្នុងការបញ្ចប់វិបត្តិនុយក្លេអ៊ែរកូរ៉េខាងជើងហើយ។ លោកស្រី Nikki Haley បាននិយាយក្នុងបទសម្ភាសជាមួយទូរទស្សន៍ CNN ថា អាមេរិកអាចប្រើប្រាស់មធ្យោបាយក្នុងស្រុកដើម្បីដោះស្រាយបញ្ហានេះវិញម្ដង។ ខណៈដែលកិច្ចប្រជុំមហាសន្និបាត UN កាន់តែជិតដល់ ការលើកឡើងរបស់លោកស្រី Haley បង្ហាញថា អាមេរិកមិនសុខចិត្តឲ្យកូរ៉េខាងជើងធ្វើអ្វីតាមចិត្តទេ។
ចម្លាក់ប្រាក់ដួងទំហំធំៗរាប់សិបគ្រាប់ នៅរមណីយដ្ឋានរាជិនីលង្វែក ត្រូវបានដាក់តាំងបង្ហាញសាធារណជនចូលទស្សនា។ ចម្លាក់ប្រាក់ដួងនេះ ជាផ្នែកមួយនៃការរំឭកដល់សម័យលង្វែក ដែលពេលនោះត្រូវបានប្រជាជនខ្មែរប្រើប្រាស់ ក្នុងជីវភាពរស់នៅប្រចាំថ្ងៃ។ ក្រៅពីចម្លាក់ប្រាក់ដួងនេះ នៅរមណីយដ្ឋានរាជិនីលង្វែក មានកន្លែងទាក់ទាញជាច្រើនទៀត ដែលអនុញ្ញាតឱ្យភ្ញៀវទេសចរមកទស្សនា និងផ្តិតរូបភាព។ រមណីយដ្ឋានរាជិនីលង្វែក គឺជារមណីយដ្ឋានបែបវប្បធម៌ ទេសចរណ៍ ពាណិជ្ជកម្ម ដែលស្ថិតនៅលើផ្ទៃដីប្រមាណ២៥០ហិកតា ដែលធ្វើឡើងដោយក្រុមហ៊ុន ហេង អភិវឌ្ឍន៍ របស់លោកស្រី សៀង ចាន់ហេង។ តំបន់ទេសចរណ៍មួយនេះ មានចម្ងាយប្រមាណ៣០គីឡូម៉ែត្រ ពីរាជធានីភ្នំពេញ ស្ថិតនៅបណ្តោយផ្លូវជាតិលេខ៥ ក្នុងភូមិជំនីក ឃុំកំពង់លួង ស្រុកពញាឮ ខេត្តកណ្តាល។ សូមទស្សនារូបភាពខាងក្រោមនេះ៖	ដោយ៖ ឈន សុផាត
គួររំលឹកថា គម្រោងដីឡូត៍ ហ៊ាទៀង មានទីតាំងស្ថិតនៅក្នុងក្រុងខេមរភូមិន្ទ សង្កាត់ស្ទឹងវែង ខេត្តកោះកុង ចម្ងាយត្រឹមតែ ៣គីឡូម៉ែត្រ ពីទីរួមខេត្តកោះកុង ។ លើសពីនេះដីឡូត៍ នេះស្ថិតនៅតំបន់ទីប្រជុំជនស្រាប់ មានសាលារៀន វត្តអារាម មន្ទីរពេទ្យ និងជាប់ជាមួយផ្លូវរដ្ឋ។ ឯទីតាំងដីវិញ គឺល្អប្រសើរខ្លាំងណាស់ មិនលិចទឹក មានការរៀបចំប្រព័ន្ធលូ បង្គោលភ្លើង និងប្រព័ន្ធទឹករួចជាស្រេច។ ប្រញាប់ចាប់យកគម្រោងដីឡូត៍ដែលល្អប្រចាំ ខេត្តកោះកុង ជាមួយតម្លៃ និងការផ្តល់ជូនដែលមិនធ្លាប់មាន ក្នុងឱកាសបើកលក់នេះ។ ព័ត៌មានលំអិតសូមទំនាក់ទំនងលេខ៖ 060 285 566/017 797 950/068 999 921/081 992 253 ។ អាសយដ្ឋាន៖https://goo.gl/maps/dwQxceDuzfR2 ៕ (អត្ថបទពាណិជ្ជកម្ម)	ភ្នំពេញ៖ ក្នុងឱកាសបើកលក់ គម្រោងដីឡូត៍ ហ៊ាទៀង នឹងរៀបចំកម្មពិធីពិសេសជូនអតិថិជន នៅក្នុងឱកាសនៃការដាក់លក់គម្រោងថ្មីរបស់ខ្លួន។ ការផ្តល់ជូននេះមានដូចជា ការទិញ១០ឡូត៍ នឹងទទួលបានការបញ្ចុះតម្លៃ៧០០ដុល្លារក្នុងមួយឡូត៍។ លើសពីនេះ បើអតិថិជនកក់ដំបូង ៨០ភាគរយ នឹងទទួលបានការបញ្ចុះតម្លៃ ១,០០០ដុល្លារ ក្នុងមួយឡូត៍ថែមទៀត។ កាន់តែពិសេសសម្រាប់អតិថិជន ដែលបានកក់១០ឡូត៍ និងកក់៨០ភាគរយ ពីគម្រោងដីឡូត៍ ហ៊ាទៀង ក៏នឹងមានការផ្តល់ជូននូវ ម៉ូតូ អាសង់មួយគ្រឿង។ ដូច្នេះសូមរួសរាន់ឡើងលោកអ្នកគ្រាន់តែទិញដីឡូត៍ នឹងអាចទទួលបានរង្វាន់ ម៉ូតូ និងការផ្តល់ជូនដ៏ច្រើន សន្ធឹកសន្ធាប់។
អ្នកនាំពាក្យក្រសួងការបរទេសកម្ពុជា បានចេញសេចក្តីថ្លែងការណ៍មួយ នៅថ្ងៃទី២ ខែកុម្ភៈ ឆ្នាំ២០២៣ ដើម្បីបង្ហាញការយល់ឃើញរបស់ខ្លួន លើការផ្តល់ពានរង្វាន់សិទ្ធិមនុស្សពីសំណាក់មហាអំណាចអាម៉េរិក ទៅឲ្យនារីខ្មែរវ័យក្មេងម្នាក់ ដែលកំពុងជាប់ឃុំ គឺកញ្ញា ឈឹម ស៊ីថរ មេសហជីពនៃក្រុមអតីតបុគ្គលិកក្រុមហ៊ុនកាស៊ីណូណាហ្កាវើលដ៍។ អ្នកនាំពាក្យការបរទេសកម្ពុជា ប្រតិកម្មដូច្នេះថា៖«ការប្រកាសរបស់ក្រសួងការបរទេសសហរដ្ឋអាម៉េរិក [ក្នុងការផ្តល់ពានរង្វាន់នេះ] មិនតំណាងឲ្យបំណងប្រាថ្នាពិតប្រាកដនៃប្រជាពលរដ្ឋកម្ពុជាភាគច្រើនទេ ព្រោះទង្វើបែបនេះ គឺជាសារជំរុញកម្លាំងដល់ក្រុមជាក់លាក់ ដែលត្រៀមខ្លួនរួចជាស្រេច កេងយកប្រយោជន៍ពីស្ថានការណ៍ ដើម្បីបម្រើរបៀបវារៈលាក់ពុតរបស់ខ្លួន ដែលពួនជ្រកក្រោមស្លាកសិទ្ធិមនុស្ស និងប្រជាធិបតេយ្យ»។ កាលពីថ្ងៃទី១ ខែកុម្ភៈ ឆ្នាំ២០២៣ ក្រសួងការបរទេសអាម៉េរិក បានប្រកាសថា កញ្ញា ឈឹម ស៊ីថរ ស្ថិតក្នុងចំណោមបុគ្គល១០រូប ដែលបានក្លាយជាម្ចាស់ពានរង្វាន់ការពារសិទ្ធិសមនុស្សប្រចាំឆ្នាំ២០២២។ ស្ថានទូតអាម៉េរិកប្រចាំកម្ពុជា សរសេរលើទំព័រហ្វេសប៊ុកថា ពានរង្វាន់ដ៏មានកិត្យានុភាពនេះ ទទួលស្គាល់បុគ្គលណា ដែលក្លាហាន និងមានភាពជាអ្នកដឹកនាំក្នុងការតស៊ូមតិ ដើម្បីការពារសិទ្ធិមនុស្ស។ ស្ថានទូតអាម៉េរិក អះអាងដូច្នេះថា៖«កញ្ញា ឈឹម ស៊ីថរ គឺជាអ្នកទីមួយនៃប្រទេសកម្ពុជា ដែលបានពានរង្វាន់នេះ»។ លោក ឃុន ថារ៉ូ មន្រ្តីសិទ្ធិមនុស្សនៃអង្គការសង់ត្រាល់ ចាត់ទុកការផ្តល់ពានរង្វាន់នេះ ថាជាការផ្តល់កិត្តិយស និងគុណតម្លៃដល់កញ្ញា ឈឹម ស៊ីថរ ដែលធ្វើសកម្មភាពលើកកម្ពស់សិទ្ធិមនុស្ស និងសិទ្ធិការងារ។ លោក បន្តថា សិទ្ធិទាំងនេះ គឺជាគុណតម្លៃស្នូលរបស់ប្រទេស ដែលប្រកាន់ខ្ជាប់គោលការណ៍សិទ្ធិមនុស្ស និងប្រជាធិបតេយ្យ។ មន្រ្តីសិទ្ធិមនុស្សរូបនេះ ឆ្លើយតបនឹងសារព័ត៌មានថ្មីៗតាមបណ្តាញតេឡេក្រាមដូច្នេះថា៖«[ការផ្តល់] ពានរង្វាន់នេះ ជាការលើកទឹកចិត្តបន្ថែមដល់សកម្មជន និងអ្នកការពារសិទ្ធិមនុស្សដទៃទៀត ក្នុងការចូលរួមសកម្មភាពដើម្បីបុព្វហេតុសិទ្ធិមនុស្ស និងសិទ្ធិការងារនៅកម្ពុជា»។ តាមរយៈសេចក្តីថ្លែងការណ៍ដដែល អ្នកនាំពាក្យក្រសួងការបរទេសកម្ពុជា បញ្ចេញមតិទៀតថា ពានរង្វាន់ខាងលើ មិនមែនជាមធ្យោបាយស្របច្បាប់ សម្រាប់ការពារខ្លួនក្នុងតុលាការនៃប្រទេសណាមួយឡើយ។ អ្នកនាំពាក្យ ផ្តល់យោបល់ថា មធ្យោបាយស្របច្បាប់ គឺការចូលរួមក្នុងដំណើរការកាត់ក្តី និងផ្តល់ទឡ្ហីករណ៍ផ្លូវច្បាប់ជាមួយភស្តុតាងរឹងមាំ ដើម្បីដោះបន្ទុក។ សូមរម្លឹកថា កញ្ញា ឈឹម ស៊ីថរ ត្រូវចាប់ខ្លួនដល់ទៅ២លើក។ លើកទីមួយ កញ្ញា ត្រូវចាប់ខ្លួន កាលពីដើមឆ្នាំ២០២២ ក្រោមបទញុះញង់បង្កឲ្យមានភាពវឹកវរដល់សន្តិសុខសង្គម ដោយសារដឹកនាំក្រុមអតីតបុគ្គលិកក្រុមហ៊ុនណាហ្កាវើលដ៍ ដើម្បីតវ៉ានឹងក្រុមហ៊ុននេះ។ ជាប់ពន្ធនាគារបានប្រមាណ២ខែ កញ្ញា ក៏ត្រូវដោះលែងឲ្យនៅក្រៅឃុំ តែនៅជិតដំណាច់ឆ្នាំ២០២២ កញ្ញា ត្រូវចាប់យកទៅឃុំវិញ បន្ទាប់ពីវិលមកពីប្រទេសអូស្ត្រាលី។ តុលាការ បំភ្លឺថា កញ្ញា ចេញទៅក្រៅប្រទេសដោយពុំសុំការអនុញ្ញាតពីតុលាការ។ តុលាការ បំភ្លឺទៀតថា ការចេញទៅក្រៅប្រទេសនេះ គឺបំពាននឹងបម្រាមរបស់តុលាការ ដ្បិតកញ្ញា ត្រូវតុលាការ ដាក់ឲ្យស្ថិតក្រោមការឃ្លាំមើល និងហាមមិនឲ្យចេញក្រៅបរទេសឡើយ បើទោះបីជាកញ្ញា ត្រូវបានដោះលែងក្តី។ បច្ចុប្បន្ន កញ្ញា កំពុងជាប់ឃុំនៅពន្ធនាគារព្រៃស៕	ដោយ៖ ទេពញាណ
តែពេលនេះ លោកអ្នក ឈប់បារម្ភបញ្ហាទាំងអស់នេះទៀតទៅ AMK អាចដោះស្រាយបញ្ហានេះជូនលោកអ្នកបាន។ ដោយមើលឃើញនូវតម្រូវការបែបនេះហើយ ទើប គ្រឹះស្ថានមីក្រូហិរញ្ញវត្ថុ អេ អឹម ខេ សម្រេចបង្កើតកម្មវិធីបង់រំលស់ម៉ូតូ ឬកង់បី ដោយមិនចាំបាច់មានអ្នកធានា ឬត្រូវមានទ្រព្យបញ្ចាំឡើយ ជាមួយនឹងអត្រាការប្រាក់ទាប ត្រឹមតែ ១.៥ ភាគរយប៉ុណ្ណោះ ។ មកភ្លាម! បានភ្លែត! ជាមួយករបង់រំលោះរបស់ AMK ! សម្រាប់ព័ត៌មានលម្អិត សូមទំនាក់ទំនងទៅកាន់លេខ 023220202/1800200200៕	កន្លងមកយើងឃើញថា ប្រជាពលរដ្ឋដែលចង់បានយាន្តជំនិះផ្ទាល់ខ្លួន ដើម្បីសម្រួលដល់ការធ្វើដំណើរផ្សេងៗ តែងតែទៅរកនូវអ្នកចងការប្រាក់ ដែលមានអត្រាការប្រាក់ខ្ពស់ និងទាមទារដាក់បញ្ចាំរបស់របរផ្សេងៗ និងមិនគួរឲ្យទុកចិត្តទៀតផង។ រីឯអ្នកខ្លះ បានទៅរកគ្រឹះស្ថានហិរញ្ញវត្ថុ ដែលមានតម្រូវការច្រើន និងដំណើរការអនុវត្តកម្ចីស្មុគស្មាញ ដែលបានបង្កផលលំបាកដល់ពួកគាត់ ក្នុងការទទួលបានយាន្តជំនិះមួយផ្ទាល់ខ្លួន។
ម្ចាស់មេដាយមាសពិភពលោកកីឡាកាយវប្បកម្មកីឡាករ សំបូរ ណាន និងមិត្តរួមក្រុមរំភើបរហូតស្រក់ទឹកភ្នែកពេលគណៈកម្មការដាក់ពិន្ទុវិនិច្ឆ័យឲ្យរូបគេឈ្នះមេដាយមាសនិងកីឡាករ តឹក ប៊ុនវី ឈ្នះមេដាយប្រាក់លើវិញ្ញាសាតែមួយក្នុងវគ្គផ្តាច់ព្រ័ត្រដែលមានកីឡាករ៥រូបចូលរួម។ ការស្រក់ទឹកភ្នែកដោយមិនដឹងខ្លួននេះដោយសាររូបគេមិននឹកស្មានថា កីឡាកាយវប្បកម្មអាចសាងស្នាដៃជាប្រវត្តិសាស្ត្រលើឆាកអន្តរជាតិសម្រាប់កីឡាកាយវប្បកម្ម ក៏ដូចជាប្រទេសជាតិទាំងមូលបែបនេះទេ។ មេដាយមាសពិភពលោកលើវិញ្ញាសាបង្ហាញសាច់ដុំកម្ពស់១,៧៥ម៉ែត្ររបស់កីឡាករ សំបូរ ណាន បាននាំឲ្យរូបគេក៏ដូចជាមិត្តរួមក្រុមព្រមទាំងប្រតិភូកីឡាកាយវប្បកម្មដែលចូលរួមការប្រកួតក្នុងព្រឹត្តិការណ៍ខាងលើទទួលបានជិះរថយន្តក្បូនដង្ហែដោយមានម៉ូតូសអម១២គ្រឿងដែលជាក្បួនសម្រាប់អមថ្នាក់ដឹកនាំកំពូលរបស់កម្ពុជា ជាលើកដំបូង។ ការជិះរថយន្តក្បួនដង្ហែលើកដំបូង និងការស្វាគមន៍របស់ថ្នាក់ដឹកនាំកីឡា និងមិត្តរួមអាជីពព្រមទាំងសាច់ញាតិយ៉ាងច្រើនកុះករនៅអាកាសយានដ្ឋានអន្តរជាតិភ្នំពេញបានធ្វើឲ្យក្រុមកីឡាកាយវប្បកម្មរំភើបរហូតស្រក់ទឹកភ្នែកជាលើកទី២។ ក្នុងបទសម្ភាសជាមួយអ្នកសារព័ត៌មាននៅទីស្នាក់ការ NOCC កីឡាករ សំបូរ ណាន បង្ហាញអារម្មណ៍យ៉ាងដូច្នេះថា៖«ខ្ញុំរំភើបខ្លាំងរហូតស្រក់ទឹកភ្នែក ព្រោះយើងមិនរំពឹងថា យើងអាចធ្វើបាន ហើយបានជិះឡានអមដោយម៉ូតូស១២គ្រឿងដូចនេះទេ វាជាកិត្តិយកធំបំផុតសម្រាប់ពួកខ្ញុំ»។ ម្ចាស់មេដាយមាសរូបនេះបាននិយាយថា រូបគេបានស្រក់ទឹកភ្នែកម្តងរួចមកហើយពេលបំពាក់មេដាយនៅប្រទេសម៉ុងហ្គោលី។«ពួកខ្ញុំបានស្រក់ទឹកភ្នែកម្តងរួមមកហើយនៅពេលបានលឺភ្លេងជាតិ និងការបង្ហូតទង់ជាតិកម្ពុជាពេលបំពាក់មេដាយនៅទីក្រុងអ៊ូឡង់បាទ័រប្រទេសម៉ុងហ្គោលី។ ខ្ញុំគិតថា ពួកខ្ញុំបានសាងប្រវត្តិមួយដ៏ធំធេងសម្រាប់កម្ពុជានៅលើឆាកអន្តរជាតិ»។ នេះជាការរៀបរាប់ពីស្នាដៃដ៏ធំធេងសម្រាប់ខ្លួន និងប្រទេសជាតិនៅលើឆាកអន្តរជាតិរបស់កីឡាករ សំបូរ ណាន។ ក្រុមកីឡាករកាយវប្បកម្មរួមមានកីឡាករ សំបូរ ណាន, តឹក ប៊ុនវី និង ណុំ សុបិន្ត ព្រមទាំងប្រតិភូបាននាំយកមេយកមេដាយមាស ប្រាក់ និងសំរឹទ្ធពីការប្រកួតជើងឯកពិភពលោកលើកទី៩នៅទីក្រុងអ៊ូឡង់បាទ័រប្រទេសម៉ុងហ្គោលីមកកម្ពុជាហើយកាលពីរសៀលថ្ងៃទី១១ ខែតុលា ឆ្នាំ២០១៧។ សម្រាប់ដំណើរវិវត្តមកកម្ពុជានេះ ដោយទទួលបានការស្វាគមន៍យ៉ាងកក់ក្តៅពីសំណាក់លោក ថោង ខុន ប្រធាន NOCC, លោក វ៉ាត់ ចំរើន អគ្គលេខាធិការ NOCC និងលោក ប៊ូ ជុំសេរី អនុរដ្ឋលេខាធិការក្រសួងអប់រំ យុវជន និងកីឡា នៅអាកាសយានដ្ឋានអន្តរជាតិភ្នំពេញ៕	ការឈ្នះមេដាយមាសពិភពលោកពីការប្រកួតកីឡាកាយវប្បកម្មជ្រើសរើសជើងឯកពិភពលោកលើកទី៩នៅទីក្រុងអ៊ូឡង់បាទ័រប្រទេសម៉ុងហ្គោលីបានធ្វើឲ្យម្ចាស់ជ័យលាភីមេដាយមាស សំបូរ ណាន និងមិត្តរួមក្រុមរំភើបស្រក់ទឹកភ្នែករហូតពីរលើក។ ប្រតិភូកីឡាកាយវប្បកម្មបានត្រឡប់មកដល់ប្រទេសកម្ពុជាកាលពីរសៀលថ្ងៃទី១១ តុលា ដោយទទួលបានការស្វាគមន៍យ៉ាងកក់ក្តៅពីថ្នាក់ដឹកនាំគណៈកម្មាធិការជាតិអូឡាំពិកកម្ពុជា(NOCC)និងក្រសួងអប់រំ យុវជន និងកីឡានៅអាកាសយានដ្ឋានអន្តរជាតិភ្នំពេញ។ លើសពីនេះទទួលបានក្បួនដង្ហែមានម៉ូតូសអម១២គ្រឿងដែលរៀបចំដោយរាជរដ្ឋាភិបាលកម្ពុជាទៀតផង។
គណៈកម្មាធិការជាតិសុវត្ថិភាពចរាចរណ៍ផ្លូវគោក និងកម្មវិធីអភិវឌ្ឍន៍សហប្រជាជាតិ (UNDP) បានប្រកាសផ្សព្វផ្សាយរបាយការណ៍ថ្មីមួយ ស្ដីពីគ្រោះថ្នាក់ចរាចរណ៍ផ្លូវគោកនៅកម្ពុជា និងការខាតបង់សេដ្ឋកិច្ច ដោយប្រើប្រាស់ទិន្នន័យឆ្នាំ២០១៩ ដែលបានពីប្រព័ន្ធព័ត៌មានជនរងគ្រោះ និងគ្រោះថ្នាក់ចរាចរណ៍ (RCVIS)។ ក្នុងឆ្នាំ២០១៩ គ្រោះថ្នាក់ចរាចរណ៍នៅកម្ពុជា បានបង្កឱ្យមនុស្សជាង ២.០០០នាក់ស្លាប់ ឬ មានមនុស្ស ៥.៤នាក់ជាមធ្យម បាត់បង់ជីវិតក្នុងមួយថ្ងៃៗ និងរងរបួសជិត១៣.៧០០នាក់។ នៅឆ្នាំ២០១៩ដដែល កម្ពុជាខាតបង់ថវិកាចំនួន ៤៦៦.៨ លានដុល្លារអាមេរិក ដោយក្នុងចំណោមការខាតបង់សរុប ៨៨.៨ភាគរយ គឺដោយសារការបាត់បង់ជីវិត និងការបាត់ប្រាក់ចំណូល ដែលជនរងគ្រោះអាចរកបានពេញមួយជីវិត។ របាយការណ៍ដដែលបង្ហាញថា គ្រោះថ្នាក់ចរាចរណ៍ កើតឡើងដោយសារ ការប្រើប្រាស់គ្រឿងស្រវឹង និងគ្រឿងញៀន ការបើកបរល្បឿនលឿន ការមិនគោរពច្បាប់ចរាចរណ៍ និងការប្រើប្រាស់ទូរស័ព្ទពេលកំពុងបើកបរ។ «កំហុសរបស់មនុស្សរួមចំណែកនាំឲ្យមានគ្រោះថ្នាក់ប្រមាណ ៩៨ភាគរយ ហើយគ្រោះថ្នាក់ ១៦ភាគរយ នាំឲ្យមានការបាត់បង់ជីវិត»។ របាយការណ៍ថ្មីនេះ បញ្ជាក់ដូច្នេះ ដោយបានឱ្យដឹងទៀតថា អ្នកបាត់បង់ជីវិត ៣ភាគ៤ គឺជាអ្នកបើកទោចក្រយានយន្ត បន្ទាប់មកថ្មើរជើង អ្នកប្រើប្រាស់រថយន្តគ្រួសារ និងអ្នកប្រើប្រាស់យានយន្តដឹកទំនិញ។ លោក Nick Beresford នាយក UNDP ប្រចាំកម្ពុជា បានបញ្ជាក់ដូច្នេះ៖ «មូលហេតុដែលបណ្តាលឲ្យមានការបាត់បង់ជីវិតនេះ មិនពាក់ព័ន្ធនឹងភេទ ឬអាយុរបស់ជនរងគ្រោះ ឬជនបង្កឡើយ។ ប៉ុន្តែ វាពាក់ព័ន្ធនឹងការប្រើប្រាស់គ្រឿងស្រវឹង គ្រឿងញៀន ការមិនគោរពច្បាប់ចរាចរណ៍ និងការប្រើប្រាស់ទូរស័ព្ទពេលបើកបរ។ ជារួម វាពាក់ព័ន្ធនឹងឥរិយាបថរបស់អ្នក ដែលជាកត្តាកំណត់ពីការបាត់បង់ជីវិត នៅក្នុងគ្រោះថ្នាក់ចរាចរណ៍។» របាយការណ៍នេះ ផ្ដល់យោបល់ថា រដ្ឋាភិបាលគួរឆ្លើយតបក្នុងទម្រង់ជាគោលនយោបាយដូចជា ការពន្លឿនការរៀបចំគោលនយោបាយ និងការពង្រឹងការប្រមូលទិន្នន័យ ការកែលម្អហេដ្ឋារចនាសម្ព័ន្ធ និងលិខិតបទដ្ឋានគតិយុត្តនានា ការពង្រឹងការអនុវត្តច្បាប់ចរាចរណ៍ ការបង្កើនការយល់ដឹង និងការផ្លាស់ប្តូរឥរិយាបថរបស់អ្នកបើកបរ និងការអនុវត្តវិធានការដើម្បីឆ្លើយតបចំពោះស្ថានភាពបន្ទាន់។ ជាមួយគ្នានេះ លោកស្រី មឹន មាណវី រដ្ឋលេខាធិការក្រសួងសាធារណការ និងដឹកជញ្ជូន បានរៀបរាប់ថា របាយការណ៍នេះ នឹងជួយលើកកម្ពស់សុវត្ថិភាពចរាចរណ៍នៅកម្ពុជា កាន់តែមានមូលដ្ឋានរឹងមាំបន្ថែម ដើម្បីសហការរួមចំណែកទប់ស្កាត់ កាត់បន្ថយគ្រោះថ្នាក់ចរាចរណ៍ ចំនួនអ្នកស្លាប់ និងអ្នករបួស ឆ្លើយតបសមស្របទៅនឹងមូលហេតុ ទីតាំង ពេលវេលា និងការខាតបង់សេដ្ឋកិច្ចដោយគ្រោះថ្នាក់ចរាចរណ៍ តាមរយៈសកម្មភាព និងបេសកកម្មពាក់ព័ន្ធ រួមទាំងការបន្តរឹតបន្តឹងការអនុវត្តច្បាប់ ការកែលម្អលក្ខខណ្ឌបច្ចេកទេសផ្លូវ ស្ពាន ពិសេសការអប់រំផ្សព្វផ្សាយជាដើម។ ផ្ទុយទៅវិញ កាលពីឆ្នាំ២០២០ គ្រោះថ្នាក់ចរាចរណ៍នៅទូទាំងប្រទេសថយចុះ៩៤២ករណី ស្មើនឹង២៣ភាគរយ ប្រើធៀបនឹងឆ្នាំ២០១៩ ពោលគឺឆ្នាំ២០២០មាន៣១២លើក ហើយឆ្នាំ២០១៩មាន៤១២១លើក។ អ្នកស្លាប់ដោយគ្រោះថ្នាក់ចរាចរណ៍ មាន១៦៤៦នាក់ បើធៀបនឹងឆ្នាំ២០១៩ មាន១៩៨១នាក់ គឺថយចុះជាង១៧ភាគរយ។ ចំណែក អ្នករងរបួសឆ្នាំ២០២០ មាន៤៦៨៦នាក់ បើធៀបនឹងឆ្នាំ២០១៩មាន៦១៤១នាក់ គឺថយចុះជាង២៤ភាគរយ។ សម្ដេចឧបនាយករដ្ឋមន្ត្រី ស ខេង រដ្ឋមន្រី្តក្រសួងមហាផ្ទៃ បានសរសេរលើទំព័រហ្វេសប៊ុករបស់ខ្លួន ដោយវាយតម្លៃថា ការថយចុះជាង២០ភាគរយនៃករណីគ្រោះថ្នាក់ចរាចរណ៍នៅឆ្នាំ២០២០ គឺធ្វើឲ្យអ្នកស្លាប់ថយចុះជាង៣០០នាក់ផងដែរ។ រីឯ អ្នករងរបួសវិញ គឺថយចុះជាង១.៤នាក់។ សម្ដេច ស ខេង ក៏បានអំពាវនាវដល់នគរបាលចរាចរណ៍ទូទាំងប្រទេស ឲ្យបន្តប្រកាន់ខ្ជាប់នូវការអនុវត្តតួនាទីភារកិច្ច ដើម្បីការពារអាយុជីវិតប្រជាពលរដ្ឋ។ ទន្ទឹមនឹងនេះ ពលរដ្ឋទាំងអស់ត្រូវបន្តចូលរួមគោរពច្បាប់និងបើកបរដោយស្មារតីប្រុងប្រយ័ត្នដើម្បីឈានទៅកាត់បន្ថយចំនួនអ្នកស្លាប់និងរងរបួសដោយគ្រោះថ្នាក់ចរាចរណ៍ឱ្យមកនៅកម្រិតកាន់តែទាបជាងនេះ៕	របាយការណ៍ថ្មីមួយ ស្ដីពីគ្រោះថ្នាក់ចរាចរណ៍ផ្លូវគោកនៅកម្ពុជា ដែលធ្វើឡើងដោយ UNDP ប្រចាំកម្ពុជា ដោយប្រើប្រាស់ទិន្នន័យឆ្នាំ២០១៩ បានបង្ហាញថា គ្រោះថ្នាក់ចរាចរណ៍ដែលកើតឡើង គឺ៩៨ភាគច្រើន បណ្តាលមកពីកំហុសរបស់មនុស្សដែលជាអ្នកបើកបរ។ ក្នុងចំណោមគ្រោះថ្នាក់ដែលកើតឡើង ១៦ភាគច្រើន នាំឱ្យមានការបាត់បង់ជីវិត ហើយអ្នកបាត់បង់ជីវិត ៣ភាគ៤ គឺជាអ្នកបើកទោចក្រយានយន្ត បន្ទាប់មកថ្មើរជើង អ្នកប្រើប្រាស់រថយន្តគ្រួសារ និងអ្នកប្រើប្រាស់យានយន្តដឹកទំនិញ។
«ពន្លិច» មានន័យថា ធ្វើឲ្យលិច, ជ្រមុជឲ្យលិចចុះទៅក្នុងទឹក។ ពន្លិចទឹក ។ ពាក្យប្រៀបធៀប៖ ធ្វើឲ្យហិនហោច, ឲ្យវិនាស ដូចគេពន្លិចអ្វីៗទៅក្នុងទឹក ។ ពន្លិចពន្លង់ បង្ហិនបំផ្លាញឲ្យវិនាសដូចគេពន្លិចពន្លង់ក្នុងទឹក ។ «បន្លិច» មានន័យថា ធ្វើឲ្យលេចមក។ បន្លិចគ្រាប់ខ្នុរ; បន្លិចសម្ដី ។ និយាយពាក្យនេះ មានន័យដូចពាក្យ «បញ្ចេញ»។ តែបើជានាមសព្ទ «បន្ទិច» សំដៅលើ មាត់ព្រែកឬមាត់ស្ទឹងដែលចេញទៅចួបនឹងទន្លេឬបឹង ៕	«ពន្លិច» និង «បន្លិច» សុទ្ធតែមានន័យរៀងៗ ដែលយើងមិនត្រូវសរសេរឡូកឡំគ្នានោះឡើយ ពីព្រោះពាក្យទាំងពីរ មានន័យផ្ទុយគ្នា។ នេះបើតាមការពន្យល់ក្នុងវចនានុក្រម ខ្មែរសម្តេចព្រះសង្ឃរាជ ជួន ណាត។
ថ្លែងក្នុងវេទិកាធុរកិច្ចម៉ាឡេស៊ី-ចិន នៅថ្ងៃ២៧ កុម្ភៈ លោកនាយករដ្ឋមន្ត្រី ណាជីប រ៉ាហ្សាក់ បានថ្លែងស្វាគមន៍ការវិនិយោគពីប្រទេសចិននៅម៉ាឡេស៊ី។ មេដឹកនាំរូបនេះ ថែមទាំងពណ៌នា និងប្រៀបធៀបសហគមន៍ធុរកិច្ចចិននៅម៉ាឡេស៊ី គឺជាដៃគូមួយដ៏សំខាន់ ដែលចូលរួមបង្កើតចំណូល និងជំនាញកាន់ខ្ពស់សម្រាប់អនាគតរបស់ម៉ាឡេស៊ី ។ នេះបើយោងតាមភ្នាក់ងារព័ត៌មានចិន Xinhua ។ នាវេទិកា ដែលមានអ្នកវិនិយោគចិនរាប់រយនាក់នោះ លោកនាយករដ្ឋមន្ត្រី ណាជីប ក៏បានឲ្យដឹងផងដែរថា ទំហំពាណិជ្ជកម្មរវាងម៉ាឡេស៊ី និងចិន នៅឆ្នាំ២០១៧កន្លងទៅនៅតែបន្តរឹងមាំ ដោយភាគីទាំងពីរ សម្រេចបាន ៩៦.៣ ពាន់លានដុល្លារ ។ ប្រមុខរដ្ឋាភិបាលម៉ាឡេស៊ី ក៏បានសង្កត់ធ្ងន់យ៉ាងដូច្នេះថា៖« វា គឺជារឿងដ៏ត្រឹមត្រូវបំផុតសម្រាប់ម៉ាឡេស៊ីក្នុងនាមជាប្រទេសអាស៊ាន ដែលបានកសាងទំនាក់ទំនងការទូតជាមួយចិននៅឆ្នាំ ១៩៧៤ ហើយ យើងក៏កំពុងតែធ្វើរឿងដ៏ត្រឹមបន្តទៀតក្នុងការស្វាគមន៍វិនិយោគចិនមកកាន់ម៉ាឡេស៊ី » ។ ខណៈថ្លែងពីសមិទ្ធផល និងការពេញចិត្តក្នុងទំនាក់ទំនងជាមួយនឹងមហាអំណាចសេដ្ឋកិច្ចទី២របស់ពិភពលោក លោកនាយករដ្ឋមន្ត្រី ណាជីប ក៏បានប្រកាសស្វាគមន៍រាល់បណ្តាអ្នកវិនិយោគប្រទេសនានាដែលមានទំនាក់ទំនងល្អជាមួយនឹងម៉ាឡេស៊ីរួមមានជប៉ុន អារ៉ាប៊ី សាអូឌីត និងឥណ្ឌា ជាដើម ។ គួរជម្រាបផងដែរ ប៉ុន្មានឆ្នាំចុងក្រោយមកនេះ ចិន បានក្លាយជាដៃគូវិនិយោគធំបំផុតរបស់អាស៊ាន ។ តាមរបាយការណ៍របស់ក្រសួងពាណិជ្ជកម្មចិន នៅក្នុងឆ្នាំ២០១៧ វៀណាម ថៃ និងម៉ាឡេស៊ី គឺជាដៃគូពាណិជ្ជកម្មធំបំផុតរបស់ចិន ក្នុងចំណោមបណ្តាដៃគូសមាជិកអាស៊ាន ៕	រដ្ឋាភិបាលម៉ាឡេស៊ី បានផ្តល់តម្លៃខ្ពស់ចំពោះកិច្ចសហប្រតិបត្តិការជាមួយនឹងរដ្ឋាភិបាលចិន ជាពិសេសក្រុមហ៊ុនវិនិយោគចិននៅក្នុងប្រទេសរបស់ខ្លួន ។ ក្រុងកូឡាឡាំពួរ បានចាត់ទុកកិច្ចសហប្រតិបត្តិការជាមួយនឹងក្រុងប៉េកាំង គឺជាកិច្ចសហប្រតិបត្តិការឈ្នះ-ឈ្នះ ។
សមិទ្ធផលដែលរាជរដ្ឋាភិបាលសម្រេចបានកន្លងមក ពិតជាមានការចូលរួមចំណែកមិនអាចខ្វះបានពីគ្រប់ភាគីពាក់ព័ន្ធ ក្នុងនោះមានវិស័យឯកជន ដៃគូអភិវឌ្ឍន៍ និងអង្គការសង្គមស៊ីវិល។ នេះជាការបរិយាយរបស់លោក ប្រាក់ សុខុន ដែលបានបន្ថែមថា អង្គការសង្គមស៊ីវិលទាំងក្នុងស្រុក និងបរទេសបានដើរតួនាទីយ៉ាងសំខាន់ក្នុងការរួមចំណែកផ្តល់សេវា និងគាំទ្រដល់វិស័យសំខាន់ៗដែលពាក់ព័ន្ធនឹងសេដ្ឋកិច្ច សង្គមកិច្ចនៅតាមមូលដ្ឋានជនបទ និងសហគមន៍ដាច់ស្រយ៉ាល នៅក្នុងប្រទេសកម្ពុជា។ ដោយសារតែគុណតម្លៃរបស់សង្គមស៊ីវិល ដែលមិនអាចខ្វះបាននេះហើយទើបរាជរដ្ឋាភិបាល ប្តេជ្ញាបន្តសហការយ៉ាងជិតស្និទ្ធ និងបើកទ្វារចំហរង់ចាំនូវកិច្ចសហប្រតិបត្តិការ ជាមួយអង្គការមិនមែនរដ្ឋាភិបាលបរទេសទាំងអស់ ដែលប្រតិបត្តិដោយសុឆន្ទៈ និងឈរលើឧត្តមគតិនៃការគិតគូរដល់ប្រយោជន៍ប្រជាជនជាធំ។ អមជាមួយការនិយាយពីភាពវិជ្ជមានរបស់អង្គការ សមាគមន៍នេះ លោក ប្រាក់ សុខុន ក៏បន្តនិយាយពីច្បាប់ស្តីពីសមាគមនិងអង្គការមិនមែនរដ្ឋាភិបាលនៅកម្ពុជា។ រដ្ឋមន្ត្រីការបរទេស បានអះអាងថា រដ្ឋាភិបាលរៀបចំច្បាប់នេះឡើង ក្នុងគោលបំណងការពារសិទ្ធិសេរីភាពក្នុងការបង្កើតសមាគម និងអង្គការមិនមែនរដ្ឋាភិបាល ដើម្បីការពារសិទ្ធិ និងផលប្រយោជន៍ស្របច្បាប់របស់ប្រជាពលរដ្ឋ និងផលប្រយោជន៍សាធារណៈ។ ជាពិសេសលើកកម្ពស់កិច្ចសហប្រតិបត្តិការក្នុងភាពជាដៃគូរវាងសមាគម និងអង្គការមិនមែនរដ្ឋាភិបាល ជាមួយអាជ្ញាធរសាធារណៈ ដើម្បីអភិវឌ្ឍសង្គមកម្ពុជាឲ្យមានការរីកចម្រើនលើគ្រប់វិស័យ ដូចមានចែង ក្នុងមាត្រា ១ និង មាត្រា ២ នៃច្បាប់នេះ។ ត្រង់ចំណុចនេះលោក ប្រាក់ សុខុន ក៏ស្នើឲ្យអង្គការ សមាគមទាំងអស់ បំពេញការងារដោយចូលរួមដោះស្រាយបញ្ហានានា ដែលស្ថិតនៅត្រឹមដែនកំណត់សិទ្ធិប្រតិបត្តិការរបស់ខ្លួន។ «រាជរដ្ឋាភិបាលកម្ពុជា តែងប្រកាន់ខ្ជាប់នូវគោលការណ៍នៃការអភិវឌ្ឍប្រកប ដោយបរិយាប័ន្ន ហើយតែងឲ្យតម្លៃជានិច្ចដល់ការចូលរួមពីគ្រប់ភាគីពាក់ព័ន្ធដែលជាផ្នែកមួយដំណើរ ការលទ្ធិប្រជាធិបតេយ្យ។ ក្នុងនាមជារដ្ឋអធិបតេយ្យ និងជាអង្គដែលទទួលបានអាណត្តិស្របច្បាប់តែមួយគត់ ពីប្រជាពលរដ្ឋម្ចាស់ឆ្នោតក្នុងការដឹកនាំ, រាជរដ្ឋាភិបាលមានបំណងប្រាថ្នាតែមួយគត់ គឺរួមគ្នាធ្វើយ៉ាងណាឲ្យការចូលរួមទាំងនោះប្រព្រឹត្តទៅដោយការគោរពគ្នាទៅវិញទៅមកនូវអាណត្តិកិច្ច និងស្ថិតត្រឹមដែនកំណត់នៃសិទ្ធិ ក្នុងកិច្ចប្រតិបត្តិការរៀងៗខ្លួន»។ នេះជាការលើកឡើងរបស់រដ្ឋមន្ត្រីការបរទេស។ លោក ប្រាក់ សុខុន បានបន្ថែមថា បើអង្គការ សមាគមគោរពបានទាំងស្រុងនូវច្បាប់នេះ នឹងធានាបាននូវប្រសិទ្ធិភាព និងនិរន្តរភាពយូរអង្វែងនៃភាពជាដៃគូ ក្នុងការរួមចំណែកកសាងនិងអភិវឌ្ឍន៍កម្ពុជា ឲ្យសម្រេចបាននូវគោលដៅរបស់ខ្លួនជាប្រទេសមានចំណូលខ្ពស់ នៅឆ្នាំ ២០៥០។ ក្រោយច្បាប់ស្តីពីសមាគមនិងអង្គការមិនមែនរដ្ឋាភិបាលចូលជាធរមាន ក្រសួងបានកែតម្រូវខ្លឹមសារនៃ MoU គំរូចាស់ឲ្យស្របតាមខ្លឹមសារនៃច្បាប់ និងបានអនុវត្ត MoU គំរូថ្មី ចាប់ពីខែមករា ឆ្នាំ២០១៦ ព្រមទាំងទទួលបានអង្គការមិនមែនរដ្ឋាភិបាលបរទេសថ្មីចំនួន៦៥ បន្ថែមទៀត។ គិតត្រឹមខែធ្នូ ឆ្នាំ២០១៨ មានអង្គការមិនមែនរដ្ឋាភិបាលបរទេសចំនួន ៣៨៦ នៅមានសុពលភាព ។ ក្នុងនោះអង្គការមិនមែនរដ្ឋាភិបាលបរទេសមកពីប្រទេសផ្សេងៗនៃទ្វីបអាស៊ី អាមេរិក អឺរ៉ុប និងអូស្ត្រាលី ដែលមានគម្រោងសំខាន់ៗផ្តោតលើវិស័យអប់រំ សុខាភិបាល សង្គមកិច្ច កសិកម្ម បណ្តុះបណ្តាល វិជ្ជាជីវៈ អភិវឌ្ឍន៍សហគមន៍ បរិស្ថាន និងបោសសម្អាតមីន។ សម្រាប់កិច្ចប្រជុំនៅក្រសួងការបរទេស នាព្រឹកថ្ងៃទី២៩មករានេះ គឺជាវេទិកាផ្ដល់ឲ្យអង្គការ សមាគមលើយកបញ្ហាប្រឈមនានា និងស្វែងរកដំណោះស្រាយសមស្រប ដើម្បីពង្រឹងការអនុវត្ត ច្បាប់និងបទបញ្ញត្តិជាធរមាន ឲ្យកាន់តែមានប្រសិទ្ធភាពសក្តិសមជានីតិរដ្ឋ៕	ភ្នំពេញ៖ រដ្ឋាភិបាល មានបំណងប្រាថ្នាតែមួយគត់ គឺចង់ឲ្យអង្គការ សមាគមទាំងអស់ បំពេញការងារដោយចូលរួមដោះស្រាយបញ្ហានានា ដែលស្ថិតនៅត្រឹមដែនកំណត់សិទ្ធិ ក្នុងកិច្ចប្រតិបត្តិការរៀងៗខ្លួន។ នេះជាការលើកឡើងរបស់រដ្ឋមន្ត្រីក្រសួងការបរទេស និងសហប្រតិបត្តិការអន្តរជាតិលោក ប្រាក់ សុខុន ក្នុងកិច្ចប្រជុំលើកដំបូង ជាមួយសមាគម និងអង្គការមិនមែនរដ្ឋាភិបាល។
រុស្ស៊ីបានចំណាយពេលជិតពីរខែក្នុងការវាយប្រហារទីក្រុង Mariupol ហើយបានបណ្ដាលឱ្យជនស៊ីវិលស្លាប់ និងរងរបួសអស់ជាច្រើននាក់ ចំណែកឯប្រជាជនអ៊ុយក្រែនជាង១០ម៉ឺននាក់នៅតំបន់នោះក៏រងផលលំបាកពីសង្គ្រាម និងត្រូវការជំនួយមនុស្សធម៌ជាបន្ទាន់។ មកដល់ថ្ងៃទី២០ ខែមេសា រុស្ស៊ីបានប្រកាសគ្រប់គ្រងទីក្រុង Mariupol ទាំងមូល លើកលែងរោងចក្រស្លដែក Azovstal ដែលមានយោធាអ៊ុយក្រែន និងជនស៊ីវិលស្នាក់នៅប្រមាណ២ពាន់នាក់។ យ៉ាងណាមិញ ក្រោយប្រមុខអង្គការសហប្រជាជាតិ (UN) អាន់តូនីញ៉ូ ហ្គូតេរ៉េស ជួបជាមួយប្រធានាធិបតីរុស្ស៊ី វ្ល៉ាឌីមៀ ពូទីន កាលពីសប្ដាហ៍មុន ក្រុងមូស្គូក៏បានសម្រេចចិត្តបើកផ្លូវសុវត្ថិភាពជម្លៀសជនស៊ីវិល ហើយអនុញ្ញាតឱ្យ UN និងកាកបាទក្រហមជួយជម្លៀសប្រជាជនទាំងនោះព្រមទាំងជួយសម្របសម្រួលកិច្ចការមនុស្សធម៌ផ្សេងៗទៀត។ ខណៈការជម្លៀសប្រជាជនបានចាប់ផ្ដើម ប្រធានាធិបតីអ៊ុយក្រែន វ៉ូឡូឌីមៀ ហ្សេលេនស្គីនៅ ថ្ងៃទី១ ខែឧសភា បានបង្ហោះសារលើបណ្ដាញសង្គម Twitter ថា ជនស៊ីវិលមួយក្រុមចំនួន ១០០នាក់ដំបូង ត្រូវបានជម្លៀស ហើយត្រូវដល់ទីក្រុងគ្រប់គ្រងដោយអ៊ុយក្រែនឈ្មោះ Zaporizhzhia នៅថ្ងៃទី២ ខែឧសភា។ «រដ្ឋាភិបាលអ៊ុយក្រែន កំពុងធ្វើការជាមួយ UN ដើម្បីជម្លៀសប្រជាជនផ្សេងៗទៀតដែល កំពុងស្ថិតនៅរោងចក្រដែក (Azovstal)។» លោក ហ្សេលេនស្គី បានបញ្ជាក់បែបនេះ។ ទន្ទឹមនេះ ឧបនាយករដ្ឋមន្ត្រីអ៊ុយក្រែន Iryna Vereshchuk បានលើកឡើងក្នុងវីដេអូមួយថា ប្រតិបត្តិការជម្លៀសជនស៊ីវិលកំពុងដំណើរការនៅឡើយ។ ជុំវិញការជម្លៀសជនស៊ីវិលមួយក្រុងដំបូងខាងលើនេះ ក្រសួងការពារជាតិ រុស្ស៊ីបានផ្ដល់តួលេខតែ៨០នាក់តែប៉ុណ្ណោះ។ ក្រសួងការពារជាតិរុស្ស៊ី ក៏បន្តថា ប្រជាជនណាដែលចង់ចាកចេញពីតំបន់ Mariupol ទៅទីក្រុងដែលកាន់កាប់ដោយអ៊ុយក្រែនវិញ នឹងត្រូវសម្របសម្រួលដោយតំណាង UN និងកាកបាទក្រហមអន្តរជាតិ។ ចំពោះចំនួនប្រជាជនដែលត្រូវបានបញ្ជូនពីក្រុង Mariupol ទៅកាន់ទីក្រុង Zaporizhzhia មន្រ្តី UN ក៏មិនបានបញ្ជាក់ថាមានប៉ុន្មាននោះដែរ ហើយក៏មិនទាន់មានការបញ្ជាក់ពីមូលហេតុដែលភាគីទាំងពីរបានផ្តល់តួលេខខុសគ្នានេះដែរ។ អ្នកនាំពាក្យ UN លោក Saviano Abreu បានត្រឹមតែប្រាប់ថា ប្រតិបត្តិការជម្លៀសប្រជាជនប្រកបដោយសុវត្ថិភាពកំពុងដំណើរការនៅរោងចក្រ Azovstal និងដោយមានការសម្របសម្រួលជាមួយគណៈកម្មាធិការកាកបាទក្រហមអន្តរជាតិ និងភាគីពាក់ព័ន្ធ។ លោក Abreu ក៏បានអះអាងថា ស្ត្រី កុមារ និងមនុស្សចាស់ដែលបានជួបការលំបាកដោយសារសង្គ្រាមជាងពីរខែមកនេះ នឹងត្រូវបានជម្លៀសទៅទៅក្រុង Zaporizhzhia ហើយពួកគេនឹងទទួលបានជំនួយមនុស្សធម៌ភ្លាមៗ រួមទាំងសេវាព្យាបាលផ្លូវចិត្ត៕	ប្រធានាធិបតីអ៊ុយក្រែន វ៉ូឡូឌីមៀ ហ្សេលេនស្គី នៅថ្ងៃទី១ ខែឧសភា អះអាងថា ប្រជាជនអ៊ុយក្រែនប្រមាណ១០០នាក់ ត្រូវបានជម្លៀសចេញពីរោងចក្រដែក Azovstal នៅទីក្រុង Mariupol នៅភាគខាងកើតអ៊ុយក្រែន ដែលត្រូវបានគ្រប់គ្រងដោយកងកម្លាំងរុស្ស៊ី។ ប្រជាជនទាំងនោះ នឹងត្រូវជម្លៀសទៅទីក្រុង Zaporizhzhia ដែលគ្រប់គ្រងដោយរដ្ឋាភិបាលអ៊ុយក្រែន។
មេធាវីការពារក្តីលោក ណាជីប លោក Harpal Singh Grewal បានទទួលស្គាល់ថា វាមានការចុះឆែកឆេរពិតមែន។ នេះបើតាមការចុះផ្សាយរបស់សារព័ត៌មានសិង្ហបុរី Straits Times។ វាមិនមានការប្រឈមមុខគ្នារវាងក្រុមគ្រួសារលោក ណាជីប រ៉ាហ្សាក់ជាមួយសមត្ថកិច្ចឡើយ។ ពួកគេក៏បានព្យាយាមសហការជាមួយប៉ូលិសដើម្បីបំពេញការងារស្វែងរកភស្តុតាងឲ្យបានចប់សព្វគ្រប់ដែរ។ មកដល់ពេលនេះមិនមានអ្នកណាម្នាក់ត្រូវបានចាប់ខ្លួន ហើយក៏មិនមានការបញ្ជាក់ថា វានឹងមានការចាប់ខ្លួននៅពេលខាងមុខដែរ។ ក្រោយប្រតិបត្តិការឆែកឆេរអស់រយៈពេលជាង ១០ម៉ោងនេះពីយប់ថ្ងៃពុធដល់ព្រឹកថ្ងៃព្រហស្បតិ៍ ប៉ូលិសមិនបានរកឃើញឯកសារសំខាន់ៗណាមួយឡើយ។ ផ្ទុយទៅវិញ ប៉ូលិសបានរឹបអូសកាបូបយួរដៃចំនួនពីររបស់ភរិយាលោក ណាជីប គឺលោកស្រី Rosmah Mansor និងសម្ភារប្រើប្រាស់មួយចំនួនទៀតប៉ុណ្ណោះ។ កាបូបដៃរបស់លោកស្រី Rosmah Mansor ជារឿងចម្រូងចម្រាស ហើយភាពឡូយឆាយរបស់លោកស្រីក្នុងនាមជាភរិយានាយករដ្ឋមន្ត្រីនោះបានបង្កើតក្តីក្រហាយខ្លាំងដែរសម្រាប់ប្រជាជនម៉ាឡេស៊ីកន្លងមក។ បើតាមការចុះផ្សាយរបស់សារព័ត៌មាន Asian Correspondent កាបូបយូរដៃដែលលោកស្រីប្រើប្រាស់ភាគច្រើនគឺម៉ាក Hermes Birkin ហើយកាបូបខ្លះមានតម្លៃថ្លៃដល់ ២០ ម៉ឺនដុល្លារឯណោះ។ ប៉ូលិសម៉ាឡេស៊ីចោទថា ក្រោយចាញ់ឆ្នោត លោកស្រីព្យាយាមយកកាបូបប្រភេទប្រហែល ៥០ ទៅលក់ទុកថែមទៀត។ ក្រៅពីកាបូបតម្លៃថ្លៃកប់ពពក បើតាមការចុះផ្សាយរបស់សារព័ត៌មានអាមេរិក New York Times វាក៏មានបណ្តឹងផ្សេងទៀតចោទប្រកាន់ថា លុយមូលនិធិដែលបាត់នោះក៏ត្រូវបានប្រើប្រាស់ដោយក្រុមគ្រួសារលោក ណាជីប ដើម្បីទិញខ្សែកដាំត្បូងពេជ្រមានទំហំ ២២ការ៉ាត់ និងមានតម្លៃ ២៧,៣លានដុល្លារសម្រាប់លោកស្រី Mansor ផងដែរ។ ក្រោយការធ្លាក់បក្សកាន់អំណាចចាញ់ឆ្នោត ហើយលោក ណាជីប បាត់បង់តំណែង ប្អូនប្រុសរបស់លោក បាននាំគ្នាបង្ហាញអារម្មណ៍សប្បាយចិត្តដែលប្រជាជនម៉ាឡេស៊ីអាចផ្លាស់ប្តូរសង្គមនិងបញ្ចប់របបដឹកនាំកេងប្រវ័ញ្ចលុយរដ្ឋបានជោគជ័យ។ លោកក៏បានសាទរលោក មហាធៀ ដែលត្រឡប់មកកាន់អំណាចជាថ្មីដើម្បីបោសសម្អាតអំពើពុករលួយដែរ។ លោក Nazir Razak ដែលបច្ចុប្បន្នជាប្រធានធនាគារ CIMB បានថ្លែងដូច្នេះថា៖« ម៉ាឡេស៊ីត្រូវការកែទម្រង់ប្រទេសឡើងវិញទ្រង់ទ្រាយធំ។ ប៉ុន្តែការព្យាយាមកន្លងដោយចលនាមុនៗបរាជ័យ។ ឥឡូវនេះយើងអាចធ្វើបានហើយ»។ ចំណែកកូនស្រីចុងរបស់លោក ណាជីប លោកស្រី Azrene Ahmad បានថ្កោលទោសឪពុកចុង និងម្តាយរបស់ខ្លួនលោកស្រី Mansor ចំពោះការកិបកេងលុយរដ្ឋដើម្បីភាពហ៊ឺរហារផ្ទាល់ខ្លួននោះ។ លោកស្រីសរសេរបង្ហោះតាមគណនី Instagram ផ្លូវការខ្លួននៅក្រោយថ្ងៃបោះឆ្នោតដូច្នេះថា៖« ថ្ងៃនេះជាថ្ងៃបញ្ចប់នៃរបបផ្តាច់ការដែលយើងគ្រប់គ្នាបួងសួងឲ្យកើតឡើងកន្លងមក។ ខ្ញុំមើលឃើញផ្ទាល់ទង្វើក្បត់ជាតិ និងសកម្មភាពផ្សេងទៀតដែលត្រូវបានអ្នកទាំងពីរបង្កើតឡើងដើម្បីអំណាច និងបំពេញភាពលោភលន់របស់គេ»។ ត្រឡប់មកវិញ ការចុះឆែកឆេរផ្ទះអតីតនាយករដ្ឋមន្ត្រីនេះធ្វើឡើងក្រោមច្បាប់ប្រឆាំងការលាងលុយ ហើយវាក៏ធ្វើឡើងក្រោយពេលដែលសំណុំរឿងពុករលួយកេងប្រវ័ញ្ចមូលនិធិរដ្ឋ 1MDB តាមបញ្ជានាយករដ្ឋមន្ត្រីថ្មី មហាធៀ មហាម៉ាត់ដែរ។ បង្កើតក្នុងឆ្នាំ២០០៩ មូលនិធិ 1MDB មានគោលដៅប្រែក្លាយទីក្រុងគួឡាឡាំពួរ ទៅជាមជ្ឈមណ្ឌលហិរញ្ញវត្ថុដ៏ធំមួយ និងជំរុញសេដ្ឋកិច្ចជាតិ តាមរយៈការវិនិយោគយុទ្ធសាស្ត្រ។ ប៉ុន្តែមន្ត្រីក្រសួងយុត្តិធម៌អាមេរិកដែលបានស្រាវជ្រាវក្នុងករណីនេះបានអះអាងថា មន្ត្រីក្នុងមូលនិធិនេះបានកិបកេងលុយប្រហែល ៤,៥ ពាន់លានដុល្លារអាមេរិកហើយមួយផ្នែកនៃលុយនោះមាននៅក្នុងគណីធនាគាររបស់លោក ណាជីប រ៉ាហ្សាក់ ផង។ ក្នុងឆ្នាំ ២០១៣ លុយមានទំហំ ៦៨១ លានដុល្លារ នៃមូលនិធិនេះ ត្រូវបានផ្ទេរទៅកាន់គណនីធនាគាររបស់លោក។ ប៉ុន្តែលោកបានបដិសេធ និងអះអាងថា វាជាលុយអំណោយដែលអារ៉ាប៊ីសាអូឌីតផ្តល់ឲ្យប៉ុណ្ណោះ៕	យប់ថ្ងៃពុធទី ១៦ ខែឧសភា កងកម្លាំងប៉ូលិសម៉ាឡេស៊ីបានឆ្មក់ចូលឆែកឆេរផ្ទះរបស់អតីតនាយករដ្ឋមន្ត្រីម៉ាឡេស៊ី ណាជីប រ៉ាហ្សាក់ យ៉ាងហោចណាស់ចំនួនពីរកន្លែងដើម្បីស្វែងរកភស្តុតាងពាក់ព័ន្ធករណីពុករលួយមូលនិធិរដ្ឋ 1MDB។ អ្វីដែលគួរឲ្យចាប់អារម្មណ៍ កាបូបយួរដៃរបស់ភរិយាអតីតមេដឹកនាំម៉ាឡេស៊ីនេះត្រូវបានប៉ូលិសរឹបអូសផងដែរ។
អត្ថបទទាក់ទង Conte នឹងទៅដឹកនាំ Inter ហើយចង់យក Moses និង Lukaku ទៅតាមខ្លួន ក្នុងវ័យ៤៩ឆ្នាំ អ្នកចាត់ការសញ្ជាតិអ៊ីតាលីរូបនេះនឹងចូលធ្វើការងារនៅទឹកដី San Siro ក្នុងសប្តាហ៍នេះតែម្តង ហើយនេះក៏ជាការងារដំបូងរបស់លោកផងដែរចាប់តាំងពីចាកចេញពីក្រុមតោខៀវ Chelsea នៅឆ្នាំ ២០១៨។ Conte បានចំណាយពេល ២ ឆ្នាំនៅ Stamford Bridge ដោយជួយ Chelsea ឈ្នះពាន Premier League និង FA Cup បន្ទាប់ពីជួយ Juventus ឈ្នះជើងឯក Serie A ចំនួន៣រដូវកាល។ លោក Luciano Spalletti ដែលទើប Inter Milan បញ្ចប់តំណែង «ជំពូកថ្មីក្នុងជីវិតខ្ញុំកំពុងចាប់ផ្ដើមហើយ ខ្ញុំពិតជារំភើបណាស់។ ខ្ញុំបានជ្រើសរើសយក Inter ដោយសារតែពួកគេជាក្លិបមានមហិច្ឆតាធំ»។ នេះជាសម្តីរបស់អតីតគ្រូបង្វឹកក្រុមជម្រើសជាតិអ៊ីតាលី។ ដោយឡែកលោក Spalletti បើទោះបីបានជួយ Inter ទទួលបានកៅអី Champions League ឆ្នាំក្រោយតាមរយៈការបញ្ចប់ទៅក្នុងចំណាត់ថ្នាក់ទី៤ក្នុងតារាងលីគកំពូលអ៊ីតាលីរដូវកាលនេះក្តី ក៏ក្លិបនៅតែសម្រេចបញ្ចប់តំណែងលោកដដែល។ នេះមានន័យថាអតីតអ្នកចាត់ការ Roma សញ្ជាតិអ៊ីតាលីរូបនេះត្រូវ Inter បញ្ចប់តំណែងទាំងនៅសល់កិច្ចសន្យា២ឆ្នាំទៀត៕	អតីតគ្រូ Chelsea លោក Antonio Conte បានក្លាយជាអ្នកចាត់ការទូទៅ Inter Milan នៃលីគកំពូលអ៊ីតាលី Serie A ហើយ ដោយត្រូវជំនួសតំណែងលោក Luciano Spalletti។
បើតាមសេចក្ដីប្រកាសព័ត៌មានរបស់ក្រសួងពាណិជ្ជកម្ម កិច្ចព្រមព្រៀងនេះ ធ្វើឡើងក្រោយពីមានកិច្ចប្រជុំទ្វេភាគីរវាងសម្ដេចនាយករដ្ឋមន្ត្រី ហ៊ុន សែន និងលោក មូន ចេអ៊ីន (Moon Jae-In) ប្រធានធិបតីនៃសារធារណរដ្ឋកូរ៉េ នៅប្រទេសកម្ពុជាកាលថ្ងៃទី១៥ មីនា ឆ្នាំ២០១៩ កន្លងមក។ កិច្ចប្រជុំនេះ មេដឹកនាំប្រទេសទាំងពីរ ឯកភាពលើកការជំរុញ និងពង្រីកទំហំពាណិជ្ជកម្ម រួមទាំងការវិនិយោគ។ លើសពីនេះ មេដឹកនាំប្រទេសទាំងពីរ យល់ព្រមឲ្យមានការសិក្សាលទ្ធភាពបង្កើតកិច្ចព្រមព្រៀមពាណិជ្ជកម្មសេរីទ្វេភាគីកម្ពុជា-កូរ៉េ។ តាមការរំពឹងទុកនៃកិច្ចព្រមព្រៀងពាណិជ្ជកម្មសរីរវាងប្រទេសទាំងពីរ នឹងជួយដល់ការពង្រីកទំនាក់ទំនងទំហំពាណិជ្ជកម្ម បង្កើនការងារ ជាពិសេសជួយដល់ការអភិវឌ្ឍសេដ្ឋកិច្ចប្រទេសទាំងពីរ។ សូមបញ្ជាក់ថា ទំហំពាណិជ្ជកម្មនៃប្រទេសទាំងពីរនៅឆ្នាំ២០១៨ មានទំហំប្រមាណ៧៥៦លានដុល្លារ ដែលកើនឡើងប្រមាណ១៤ភាគរយ បើធៀបនឹងឆ្នាំ២០១៧។ ទំនិញសំខាន់ៗដែលកម្ពុជា បាននាំទៅប្រទេសកូរ៉េរួមមាន អាវយឺត សម្លៀកបំពាក់បុរស ស្បែកជើង វ៉ាលី គ្រឿងអេឡិចត្រូនិក កម្ទេចអាលុយមីញ៉ូម ភេសជ្ជៈ សម្ភារៈពេទ្យ(ចេសវះកាត់)ជាដើម។ ចំណែកឯ ទំនិញពីប្រទេសកូរ៉េ មកកម្ពុជាមាន រថយន្តដឹកទំនិញ ក្រណាត់ចាក់ ទឹករ៉ែធម្មជាតិ គ្រឿងអេឡិចត្រូនិក គ្រឿងចក្រ ក្រណាត់ ផលិតផលថែរក្សាសម្រស់ជាដើម៕	ភ្នំពេញ៖ លោក ប៉ាន សូរស័ក្ដិ រដ្ឋមន្រី្តពាណិជ្ជកម្មកម្ពុជា និងលោកស្រី យូ ម្យុងហ៊ី (Yoo Myoung-Hee) រដ្ឋមន្រី្តពាណិជ្ជកម្មប្រទេសកូរ៉េខាងត្បូង បានចុះហត្ថលេខា ស្ដីពីការចាប់ផ្ដើមការសិក្សាលទ្ធភាពក្នុងការបង្កើតកិច្ចព្រមព្រៀងពាណិជ្ជកម្មសេរីទ្វេភាគី។ ការចុះកិច្ចព្រមព្រៀងនេះ ធ្វើឡើងនៅទីក្រុងប៊ូសាន ប្រទេសកូរ៉េ ក្នុងកិច្ចប្រជុំកំពូលរំលឹកខួបទី៣០ នៃទំនាក់ទំនងអាស៊ាន-កូរ៉េ និងកិច្ចប្រជុំកំពូលមេគង្គ-កូរ៉េ ថ្ងៃទី២៥ដល់២៧ វិច្ឆិកា ឆ្នាំ២០១៩។
សម្ពាធផ្នែកសេដ្ឋកិច្ចកាន់តែខ្លាំងរបស់អាមេរិក កំពុងតែធ្វើឲ្យអុីរ៉ង់ប្រឈមមុខបញ្ហាខ្លាំង។ រដ្ឋបាលប្រធានាធិបតីអាមេរិក ដូណាល់ ត្រាំ ដែលបានដើរចេញពីកិច្ចព្រមព្រៀងនុយក្លេអ៊ែរឆ្នាំ២០១៥ បានដាក់ទណ្ឌកម្មផ្ទួនៗដើម្បីរាំងខ្ទប់ដង្ហើមសេដ្ឋកិច្ចអុីរ៉ង់ សំដៅបង្ខំឲ្យអុីរ៉ង់ផ្លាស់ប្ដូរឥរិយាបថដែលអាមេរិកចាត់ទុកថា ជាការគំរាមផលប្រយោជន៍ខ្លួននោះ។ អុីរ៉ង់ដែលត្រូវសែងអម្រែកកាន់តែធ្ងន់ឡើងៗ ប្រកាសមិនអត់អោនឲ្យអាមេរិកនោះឡើយ។ ក្នុងសន្និសីទសារព័ត៌មានថ្ងៃទី១០ ខែមិថុនា រដ្ឋមន្ត្រីការបរទេសអុីរ៉ង់ ចាវ៉ាដ ហ្សារីហ្វ ព្រមានថា អាមេរិកកុំរំពឹងបន្តធ្វើសង្គ្រាមសេដ្ឋកិច្ចជាមួយប្រជាជនអុីរ៉ង់ទៀតឲ្យសោះ ហើយប្រទេសដែលធ្វើសង្គ្រាមនេះ និងអ្នកគាំទ្រផង កុំរំពឹងបានសុខដែរ។ លោក ហ្សារីហ្វ និយាយព្រមានបែបនេះក្រោយជំនួបរដ្ឋមន្ត្រីការបរទេសអាល្លឺម៉ង់ ហៃខូ ម៉ាស (Heiko Maas) ដែលធ្វើទស្សនកិច្ចនៅទីក្រុងតេហេរ៉ង់ដើម្បីរកដំណោះស្រាយភាពតានតឹងរវាងអាមេរិក និងអុីរ៉ង់ ក៏ដូចជាសំណុំរឿងនុយក្លេអ៊ែរ។ ជុំវិញការប្រឈមមុខជាមួយទីក្រុងវ៉ាស៊ីនតោន លោក ហ្សារីហ្វ លើកឡើងថា ច្រកចេញតែមួយគត់ដើម្បីកាត់បន្ថយភាពតានតឹងក្នុងតំបន់ គឺការបញ្ឈប់សង្គ្រាមសេដ្ឋកិច្ច។ ចំពោះមុខសមភាគីអាល្លឺម៉ង់ ប្រមុខការទូតអុីរ៉ង់រូបនេះថ្លែងថា អាល្លឺម៉ង់ និងសហភាពអឺរ៉ុប ក៏អាចដើរតួនាទីសំខាន់ក្នុងការដោះស្រាយបញ្ហានេះដែរ។ នេះបើតាមការផ្សាយរបស់ទីភ្នាក់ងារព័ត៌មាន AFP ។ អុីរ៉ង់ បានចុះហត្ថលេខាលើកិច្ចព្រមព្រៀងប្រវត្តិសាស្ត្រជាមួយមហាអំណាចទៀត៦មានអាមេរិក រុស្ស៊ី ចិន អង់គ្លេស បារាំង និងអាល្លឺម៉ង់ក្នុងឆ្នាំ២០១៥ ដោយអន្តរជាតិបានដកទណ្ឌកម្មលើអុីរ៉ង់ ជាថ្នូរនឹងការផ្អាកកម្មវិធីនុយក្លេអ៊ែរ។ ប៉ុន្តែរដ្ឋបាលលោក ត្រាំ បានដកខ្លួន ហើយបានដាក់ទណ្ឌកម្មជាបន្តបន្ទាប់លើអុីរ៉ង់រហូតទីក្រុងតេហេរ៉ង់ចាត់ទុកជាសង្គ្រាមសេដ្ឋកិច្ចទៀតផង។ មិនត្រឹមផ្នែកសេដ្ឋកិច្ចឡើយ អាមេរិកក៏បង្កើនសម្ពាធយោធាដាក់អុីរ៉ង់ផងដែរ។ ក្នុងកិច្ចសម្ភាសដដែល លោក ម៉ាស និយាយថា អាល្លឺម៉ង់ នឹងប្រឹងប្រែងដើម្បីទប់ស្កាត់ការរាលដាលជម្លោះ។ ដោយលើកឡើងពីជម្លោះនៅស៊ីរី និងយេម៉ែននោះ រដ្ឋមន្ត្រីការបរទេសអាល្លឺម៉ង់រូបនេះបង្ហាញសុទិដ្ឋិនិយមថា ជារឿងដែលការប្រយុទ្ធគ្នានៅអុីរ៉ង់មិនមានកើតមាន ហើយទីក្រុងបែរឡាំង ចង់ធ្វើអ្វីដែលខ្លួនអាចធ្វើបានដើម្បីជួយអុីរ៉ង់។ លោកព្រមានថា ហេតុការណ៍តូចមួយ អាចបញ្ឆេះភ្លើងឲ្យរាលដាលពេញបន្ទុកបាន តែអាល្លឺម៉ង់ នឹងព្យាយាមរកដំណោះស្រាយ៕	ស្របពេលភាពតានតឹងជាមួយទីក្រុងវា់ស៊ីនតោននៅតែក្កៅគគុក ប្រមុខការទូតអុីរ៉ង់ ចាវ៉ាដ ហ្សារីហ្វ (Javad Zarif) បានព្រមានពីផលវិបាក បើរដ្ឋបាលប្រធានាធិបតីអាមេរិក ដូណាល់ ត្រាំ មិនបញ្ឈប់សង្គ្រាមសេដ្ឋកិច្ចរបស់ខ្លួនទេនោះ។ បើតាមលោក ហ្សារីហ្វ អាមេរិក និងគូកនដែលធ្វើទុក្ខបុកម្នេញអុីរ៉ង់ នឹងមិនបានសុខឡើយចំពោះទង្វើរបស់ខ្លួន។ ថ្លែងក្រោយជំនួបជាមួយសមភាគីអាល្លឺម៉ង់ ប្រមុខការទូតអុីរ៉ង់រូបនេះ លើកឡើងថា អឺរ៉ុបមានតួនាទីសំខាន់ក្នុងការបន្ធូរបន្ថយភាពតានតឹង។
យោងតាមសេចក្ដីជូនដំណឹងរបស់ ក្រសួងធនធានទឹក និងឧតុនិយម នៅថ្ងៃទី២២ ខែមេសា ចាប់ពីខែឧសភា រហូតដល់ខែសីហា កម្ពុជានឹងទទួលរងឥទ្ធិពលពីបាតុភូតអែលនីណូ (El Nino) ដែលមានកម្ដៅរហូតដល់៦០ភាគរយ និងបាតុភូតអែនសូ (Neutral) មាន៤០ភាគរយ ដែលជាបាតុភូតអន្តរកាលចន្លោះរវាងបាតុភូតអែលនីណូ (El Nino) និងឡានីណា (La Nina)។ ចាប់ពីខែកញ្ញា ដល់ខែវិច្ឆិកា បាតុភូតអែលនីណូ អាចនឹងកើនឡើងដល់៧០ភាគរយ ទៅ៨០ភាគរយ និងបាតុភូត (Neutral) ថយមកនៅ ២០ភាគរយ ទៅ៣០ភាគរយ។ ក្នុងរដូវវស្សា ២០២៣ ដែលនឹងឈានចូលមកដល់នៅសប្តាហ៍ទី ២ នៃខែឧសភា ដែលយឺតជាងឆ្នាំ២០២២។ ទន្ទឹមនោះ បរិមាណទឹកភ្លៀងអាចមានពីតិចទៅមធ្យម និងរបាយទឹកភ្លៀង ធ្លាក់មិនបានរាយប៉ាយបានល្អ។ ចំណែកចលនាខ្យល់, កម្ដៅ(Thermal Low)និងភ្លៀង ភាគច្រើនធ្លាក់តាមកន្លែង និងដោយផ្ទាល់។ សេចក្ដីជូនដំណឹងដដែលបញ្ជាក់ថា កម្រិតទឹកភ្លៀងឆ្នាំនេះ មានតិចជាងមធ្យមភាគប្រមាណពី២០ ទៅ៣០ភាគរយ។ នៅដើមរដូវវស្សានេះ ក៏នឹងអាចកើតឡើងបាតុភូតផ្គរ រន្ទះ ខ្យល់កន្ត្រាក់ និងខ្យល់កួច (Gust wind និង Squall) ញឹកញាប់ផងដែរ។ រូបភាព៖ ហេង ស្រីលីន នៅពាក់កណ្តាលរដូវវស្សា ដែលគិតចាប់ពីខែសីហា ដល់ខែកញ្ញា នឹងអាចមានភ្លៀងធ្លាក់ក្នុងបរិមាណពីតិចទៅមធ្យម និងផ្នែកខ្លះបង្គួរ ជាមួយនឹងភ្លៀងធ្លាក់ភាគច្រើន ជាលក្ខណៈផ្ទាល់ (Localize rain) មិនជាប្រព័ន្ធ។ ដូចគ្នានេះដែរ កម្រិតទឹកភ្លៀងទាបជាងមធ្យមភាគប្រមាណពី ២០ទៅ៣០ភាគរយ។ ពាក់កណ្តាលរដូវវស្សានេះដែរ ក៏អាចមានបាតុភូតផ្គរ រន្ទះ និងខ្យល់កន្រ្តាក់ (Thunderstorm) ជាបង្ហូរផងដែរ ។ ចុងរដូវវស្សា ដែលអាចនឹងបញ្ចប់នៅក្នុងសប្តាហ៍ទី១ នៃខែវិច្ឆិកា ជាមួយនឹងបរិមាណទឹកភ្លៀងក្នុងកម្រិតខ្សោយទៅមធ្យម និងកន្លែងខ្លះអាចមិនទទួលបានភ្លៀង។ នៅចុងរដូវវស្សានេះ ក៏អាចមានបាតុភូតផ្គរ រន្ទះ ខ្យល់កន្ត្រាក់ និងខ្យល់គួច (Gust wind និង Squall) ក្នុងកម្រិតជាមធ្យមផងដែរ ពិសេស នៅតំបន់មាត់សមុទ្រ និងតំបន់ជាប់ទន្លេ។ ដោយឡែក កូនរដូវប្រាំងក្នុងខែវស្សាឆ្នាំ២០២៣នេះ កម្ពុជានឹងប្រឈមខ្លាំងនូវកូនរដូវប្រាំង ដែលអាចកើតឡើង នឹងអូសបន្លាយចាប់ពីដើមខែកក្កដា រហូតដល់ដើមខែសីហា។ ជាមួយគ្នានេះ ស្ថានភាពព្យុះនៅក្នុងឆ្នាំនេះ អាចនឹងកើតឡើងក្នុងរង្វង់ពី ២៤ទៅ២៦ដង នៅក្នុងមហាសមុទ្រប៉ាស៊ីហ្វិក ហើយអាចមានព្យុះខ្លះ កើតឡើងផ្ទាល់នៅក្នុងសមុទ្រចិនខាងត្បូង។ ផ្អែកតាមការព្យាករណ៍នេះ ក្រសួង ធនធានទឹក និងឧតុនិយម បានអំពាវនាវដល់ក្រសួង ស្ថាប័នពាក់ព័ន្ធ អាជ្ញាធរដែនដី និងសាធារណជន ឱ្យសូមបន្តរក្សា និងប្រើប្រាស់ទឹកដោយសន្សំសំចៃក្នុងកម្រិតខ្ពស់ ជាពិសេសបណ្តាតំបន់ជនបទដាច់ស្រយាលដែលនៅឆ្ងាយពីប្រភពទឹក៕	ភ្នំពេញ៖ ក្រសួងធនធានទឹក និងឧតុនិយម បានអំពាវនាវឱ្យពលរដ្ឋប្រើប្រាស់ទឹកដោយសន្សំសំចៃ ក្នុងកម្រិតខ្ពស់ ក្រោយការព្យាករឃើញថា បរិមាណទឹកភ្លៀងឆ្នាំនេះ ទាបជាងរាល់ឆ្នាំចន្លោះពី ២០ទៅ៣០ភាគរយ។ ជាមួយគ្នានេះ ចាប់ពីខែឧសភា រហូតដល់ខែសីហា កម្ពុជា នឹងរងឥទ្ធិពលពីបាតុភូតអែលនីណូ ដែលមានកម្ដៅរហូតដល់៦០ភាគរយ និងបាតុភូតអែនសូ (Neutral) មាន៤០ភាគរយ ចាប់ពីខែកញ្ញា ដល់ខែវិច្ឆិកា បាតុភូតអែលនីណូ អាចនឹងកើនឡើងដល់៧០ភាគរយ ទៅ៨០ភាគរយ ដែលជាបាតុភូតអន្តរកាលចន្លោះរវាងបាតុភូតអែលនីណូ (El Nino) និងឡានីណា (La Nina)។
«ការប្រកួតក្នុងស៊ីហ្គេមមិនងាយស្រួលនោះឡើយ»។ នេះជាការលើកឡើងរបស់លោក Keisuke Honda នៅលើហ្វេសប៊ុករបស់ខ្លួន ភ្លាមៗ ក្រោយជ័យជម្នះរបស់កម្ពុជាលើឡាវ។ អ្នកចាត់ការទូទៅជនជាតិជប៉ុន ដែលរក្សាទឹកមុខស្មើក្រោយបញ្ចប់ការប្រកួតដំបូង បន្តសរសេរថា កាលវិភាគប្រកួតនៅស៊ីហ្គេមតានតឹងខ្លាំងណាស់ ហើយលោកសួរទៅអ្នកគាំទ្រអំពីទម្រង់លេងសម្រាប់ការប្រកួតបន្ទាប់។ កម្ពុជា ប្រកួតជាមួយ សិង្ហបុរី ដោយសង្ឃឹមថា មានឱកាសឡើងទៅឈរលើកំពូលតារាងបណ្តោះអាសន្ន រីឯសិង្ហបុរីវិញ ត្រូវការជ័យជម្នះជាដាច់ខាត ព្រោះពីរប្រកួតកន្លងមក ពួកគេស្មើឡាវ ២-២ និងចាញ់ថៃ រហូតដល់ទៅ ៥-០។ ក្នុងជ័យជម្នះ ៤-១ លើឡាវ នាជំនួបដំបូងក្នុងពូល B សៀង ចន្ធា, គី រីណា និង អ៊ឹម សំអូន រួមចំណែកបានម្នាក់១គ្រាប់ ខណៈ១គ្រាប់ទៀត ជាគ្រាប់បាល់ចូលទីខ្លួនឯងរបស់ខ្សែការពារឡាវ Anantaza Siphongphan។ ខ្សែការពារ វ៉ាំង ដាវីន ទំនងជាត្រូវអវត្តមានដោយរបួសកជើង អំឡុងពេលប្រកួតជាមួយឡាវ ហើយត្រូវបានប្តូរចេញនៅនាទី២៣ រីឯ ផាត សុខា ដែលចូលជំនួសក៏មានបញ្ហារបួសផងដែរ។ ជាមួយគ្នានេះ អ៊ាន ពិសី បានវិលត្រឡប់មកកាន់កម្ពុជាវិញហើយ ដោយសារបញ្ហារបួស ហើយតំណែងរបស់គេត្រូវបានជំនួសដោយ ណារ៉ុង កក្កដា។ ក្នុងព្រឹត្តិការណ៍កីឡាស៊ីហ្គេមនេះ កម្ពុជា និងសិង្ហបុរី បានជួបគ្នាចុងក្រោយកាលពីឆ្នាំ២០១៥នៅទឹកដីសិង្ហបុរី ដែលកាលណោះក្រុមម្ចាស់ផ្ទះ បានយកឈ្នះ ៣-១ ប៉ុន្តែក្រុមទាំងពីរធ្លាក់ចេញពីពូលដូចគ្នា។ បច្ចុប្បន្ននៅក្នុងពូល B ថៃ កម្ពុជា និងម៉ាឡេស៊ី មាន៣ពិន្ទុដូចគ្នា ប៉ុន្តែថៃប្រកួតបាន២លើក រីឯឡាវ និង សិង្ហបុរី មាន១ពិន្ទុ ក្រោយប្រកួតបាន២លើក៕	ក្រោយយកឈ្នះឡាវ ៤-១ នាជំនួបដំបូងក្នុងពូល B នៃព្រឹត្តិការណ៍កីឡាស៊ីហ្គេមលើកទី៣១ ក្រុមកីឡាបាល់ទាត់កម្ពុជា ត្រូវបន្តជួបសិង្ហបុរី នាវេលាម៉ោង៤រសៀលថ្ងៃទី១១ ខែឧសភា នេះ នៅកីឡដ្ឋាន Thien Truong ខេត្ត Nam Dinh ប្រទេសវៀតណាម មុនជំនួបរវាងម៉ាឡេស៊ី និងឡាវ។
ក្រសួងការបរទេសរុស្ស៊ី នៅថ្ងៃទី៤ ខែឧសភា បានប្រកាសដាក់ទណ្ឌកម្មលើថ្នាក់ដឹកនាំ និងមន្រ្តីជប៉ុន ៦៣នាក់ ដោយក្នុងនោះរួមមានលោក គីស៊ីដា ហ្វូមីអូ ប្រមុខរដ្ឋាភិបាលជប៉ុន, លោក យ៉ូស៊ីម៉ាសា ហាយ៉ាស៊ី រដ្ឋមន្រ្តីការបរទេសជប៉ុន, លោក ណូបូ គីស៊ី រដ្ឋមន្រ្តីការពារជាតិជប៉ុន, លោក ហ៊ីរ៉ូកាហ្ស៊ូ ម៉ាស៊ូណូ ប្រធានលេខាធិការគណរៈដ្ឋមន្ត្រី អ្នកសារព័ត៌មាន មន្រ្តីជប៉ុន និងសាស្រ្តាចារ្យផ្សេងទៀតមិនឱ្យជាន់ទឹកដីរុស្ស៊ី។ ទណ្ឌកម្មនេះ ធ្វើឡើងក្រោមហេតុផលរដ្ឋបាលលោកគីស៊ីដា បានចាប់ផ្តើមយុទ្ធនាការប្រឆាំងរុស្ស៊ីមិនធ្លាប់មានពីមុនមក និងគំរាមរុស្ស៊ីដោយផ្ទាល់។ យ៉ាងណាមិញ ទណ្ឌកម្មនេះ ត្រូវបានប្រមុខរដ្ឋាភិបាលជប៉ុន លោក គីស៊ីដា ប្រតិកម្មយ៉ាងខ្លាំង និងហៅទណ្ឌកម្មទាំងនោះ ជារឿងដែលមិនអាចទទួលយកបាន។ ក្នុងដំណើរទស្សនកិច្ចនៅអ៊ីតាលី នាយករដ្ឋមន្រ្តីជប៉ុន ប្រាប់អ្នកសារព័ត៌មានថា ការឈ្លានពានរបស់រុស្ស៊ីលើអ៊ុយក្រែន បានបង្ហាញយ៉ាងច្បាស់ពីការបំពានច្បាប់អន្តរជាតិ រួមទាំងច្បាប់មនុស្សធម៌អន្តរជាតិ និងឧក្រិដ្ឋកម្មសង្រ្គាម តាមរយៈការសម្លាប់ប្រជាជនស៊ីវិល។ ដោយចាត់ទុកទណ្ឌកម្មរុស្ស៊ីជារឿងមិនសមហេតុផល លោក គីស៊ីដា បាននិយាយការពារទណ្ឌកម្មរបស់ជប៉ុននាពេលកន្លងមកថា វាជាភាគីរុស្ស៊ី ដែលស្វែងរកការផ្ទុះអាវុធ និងបង្កជម្លោះនៅអ៊ុយក្រែនដូចស្ថានភាពបច្ចុប្បន្ន។ បើតាមមេដឹកនាំជប៉ុនរូបនេះ រដ្ឋាភិបាលក្រុងតូក្យូ នឹងដាក់ទណ្ឌកម្មបន្ថែមទៀតឱ្យបានសមស្រប ដោយមានកិច្ចសហការជាមួយក្រុមប្រទេសមានសេដ្ឋកិច្ចជឿនលឿនទាំង៧ (G7) និងសហគមន៍អន្តរជាតិ។ ចាប់តាំងពីរុស្ស៊ីបើកប្រតិបត្តិការពិសេសនៅអ៊ុយក្រែន ជប៉ុន បានប្រកាសដាក់មន្រ្តីរុស្ស៊ីជាច្រើនរូបក្នុងបញ្ជីខ្មៅ រួមទាំងសម្រេចបង្កកទ្រព្យសម្បត្តិអង្គការរបស់រុស្ស៊ីចំនួន ២៨ ដែលមានទំនាក់ទំនងជាមួយយោធារុស្ស៊ី និងធនាគារធំៗរុស្ស៊ី Sberbank និង Alfa Bank ចាប់ពីថ្ងៃទី១២ ខែឧសភាតទៅ។ សូមបញ្ជាក់ថា ទណ្ឌកម្មរបស់រុស្ស៊ីលើជប៉ុន ធ្វើឡើងតែមួយថ្ងៃប៉ុណ្ណោះ បន្ទាប់ពីប្រធានាធិបតីរុស្ស៊ី លោក វ្ល៉ាឌីមៀ ពូទីន បានចុះហត្ថលេខាលើក្រឹត្យមួយដែលអនុញ្ញាតឱ្យរដ្ឋាភិបាលរុស្ស៊ីបញ្ចប់ភ្លាមៗនូវការនាំចេញផលិតផល និងវត្ថុធាតុដើមទៅកាន់បុគ្គល និងអង្គភាពណាដែលស្ថិតក្នុងបញ្ជីទណ្ឌកម្ម ឬបញ្ឈប់កិច្ចព្រមព្រៀងពាណិជ្ជកម្មណាមួយដោយមិនបាច់ឯអង់ឡើយ៕	រុស្ស៊ី នៅថ្ងៃទី៤ ខែឧសភា បានប្រកាសដាក់នាយករដ្ឋមន្រ្តីជប៉ុន គីស៊ីដា ហ្វូមីអូ រួមទាំងមន្រ្តីជប៉ុនជាង៦០រូប ក្នុងបញ្ជីខ្មៅ ដើម្បីឆ្លើយតបនឹងទណ្ឌកម្មរបស់ជប៉ុននាពេលកន្លងមក។ ជាការឆ្លើយតប លោក គីស៊ីដា ហ្វូមីអូ នាយករដ្ឋមន្រ្តីជប៉ុន បានលើកឡើងថា ទណ្ឌកម្មរុស្ស៊ី ជារឿងមិនអាចទទួលយកបាន ហើយជប៉ុន នឹងដាក់ទណ្ឌកម្មបន្ថែមលើរុស្ស៊ី ដោយសហការជាមួយប្រទេសសម្ព័ន្ធមិត្ត និងសហគមន៍អន្តរជាតិ។
ក្រសួងការបរទេសកូរ៉េខាងជើងបានបង្ហាញជំហរមួយជាក់លាក់ដែលទទួលស្គាល់ទឹកដីចម្រូងចម្រាសមួយចំនួនជាផ្នែកមួយរបស់រុស្ស៊ីស្របច្បាប់។ បើតាមស្ថានទូតរុស្ស៊ីស្ថិតនៅក្រុងព្យុងយ៉ាង ផែនទីថ្មីរបស់កូរ៉េខាងជើងមានកំណត់ទឹកដី Crimea និងកោះ Kuril ជាទឹកដីស្របច្បាប់របស់រុស្ស៊ីផងដែរ។ សារព័ត៌មានរុស្ស៊ី Sputnik បានស្រង់សម្តីស្ថានទូតរុស្ស៊ីនៅក្រុងព្យុងយ៉ាងដូច្នេះថា៖« កូរ៉េខាងជើងបានបញ្ចេញផែនទីពិភពលោកថ្មីមួយ។ យើងកត់សម្គាល់ថា ទឹកដីឧបទ្វីបកូរ៉េមានពណ៌ដូចគ្នាជាមួយទឹកដីរុស្ស៊ីដែរ។ ដូចដែលយើងបានពន្យល់ក្នុងក្រសួងការបរទេសកូរ៉េខាងជើង រដ្ឋាភិបាលប្រទេសនេះគោរពលទ្ធផលប្រជាមតិនៅ Crimea ដែលត្រឡប់មករួមរស់ជាមួយរុស្ស៊ីវិញ»។ «កូរ៉េខាងជើងចាត់ទុកវាជារឿងស្របច្បាប់ និងត្រឹមត្រូវតាមច្បាប់អន្តរជាតិ និងទំនៀមទម្លាប់អន្តរជាតិផងដែរ»។នេះជាការបញ្ជាក់បន្ថែមរបស់ស្ថានទូតរុស្ស៊ីប្រចាំនៅកូរ៉េខាងជើង។ រុស្ស៊ីក្រសោបយកទឹកដី Crimea ពីអ៊ុយក្រែននៅក្នុងឆ្នាំ ២០១៤ ក្រោយមានប្រជាមតិមួយដែលប្រជាជនក្នុងតំបន់ភាគច្រើនជ្រើសរើសយកការផ្តាច់ខ្លួនពីអ៊ុយក្រែន។ លោកខាងលិចបានថ្កោលទោសរុស្ស៊ី និងចាត់ទុកប្រជាមតិនោះជារឿងមិនស្របច្បាប់ និងបំពានច្បាប់អន្តរជាតិធ្ងន់ធ្ងរផង។ ឆ្លើយតបបញ្ហានេះ រដ្ឋាភិបាលលោកខាងលិចអាមេរិក និងអឺរ៉ុបនាំគ្នាដាក់ទណ្ឌកម្មច្រើនជំហានប្រឆាំងរុស្ស៊ី និងបន្តចាត់ទុកទឹកដី Crimea ជាផ្នែកមួយនៃអ៊ុយក្រែនរហូតមក៕	កូរ៉េខាងជើងបញ្ចេញផែនទីពិភពលោកថ្មីមួយដែលមានការទទួលស្គាល់ទឹកដី Crimea និងកោះ Kuril ជាទឹកស្របច្បាប់របស់រុស្ស៊ីផងដែរនៅសប្តាហ៍នេះ។ នេះបើតាមការបញ្ជាក់របស់ស្ថានទូតរុស្ស៊ីប្រចាំកូរ៉េខាងជើង។
ក្រៅពីមានក្លិនអាក្រក់លើសម្លៀកបំពាក់ និងសក់របស់អ្នក, ផ្សែងបារីផ្សំពីសារធាតុគីមីជាង៤.០០០មុខ ដែលសារធាតុផ្សំភាគច្រើនបង្កើនហានិភ័យនៃជំងឺមហារីក និងជំងឺបេះដូង។ ការដកដង្ហើមយកផ្សែងបារីអាចធ្វើអោយរលាកដល់ផ្លូវដង្ហើម ហើយបណ្តាលអោយទទួលរងនឹងជំងឺហឺត។ កន្លែងតែមួយគត់ដើម្បីគេសពីឥទ្ធិពលនៃផ្សែងបារី គឺកន្លែងដែលមិនមានផ្សែងបារី៕ ត្រួតពិនិត្យដោយ www.health.com.kh	មនុស្សជាច្រើនគិតថា ដោយសារតែពួកគេមិនជក់បារី, ដូចនេះពួកគេមិនចាំបាច់បារម្ភអំពីការហឺតផ្សែងបារីនោះទេ។ការពិតគឺថា ការហឺតផ្សែងបារី ដែលជាការបូកបញ្ចូលគ្នានៃផ្សែងដែលមកពីការដុតនៃបារី និងផ្សែងដែលត្រូវបានបញ្ចេញពីអ្នកជក់បារីនោះ គឺមានភាពគ្រោះថ្នាក់ដូចទៅនឹងការជក់បារីដែរ។ អ្នកដែលជក់បារី មិនមានបំណងអោយអ្នកនៅជុំវិញខ្លួនពួកគេមានគ្រោះថ្នាក់នោះទេ ប៉ុន្តែផ្ទុយទៅវិញនេះជាអ្វីដែលពួកគេកំពុងតែបានធ្វើ។
អ្នកនាង Hatice Cengiz បានអំពាវនាវតាមរយៈលិខិតចំហមួយនៅថ្ងៃទី១៣ ខែឧសភា ថាក្រុមវិនិយោគ PIF ដែលដឹកនាំដោយរជ្ជទាយាទនៃប្រទេសអារ៉ាប៊ីសាអូឌីត Bin Salman កំពុងស្ថិតនៅក្នុងការចរចា ទិញក្លិបក្នុងក្របខណ្ឌ Premier League មួយនេះ។ អ្នកនាង Cengiz គូដណ្តឹងរបស់អ្នកកាសែត Khashoggi ដែលត្រូវបានសម្លាប់ នៅស្ថានកុងស៊ុលអារ៉ាប៊ីសាអូឌីតប្រចាំទីក្រុង Istanbul ប្រទេសតួកគី បានសរសេរនៅក្នុងលិខិតនោះហើយបង្ហោះលើ Twitter ថា៖« ខ្ញុំដឹងថា អ្នកទាំងអស់គ្នាភាគច្រើន ត្រូវបានលួងលោមពីសំណាក់ព្រះអង្គម្ចាស់ Bin Salman ដើម្បីជួយក្លិបចេញពីស្ថានភាពធ្ងន់ធ្ងរ។ ប៉ុន្តែព្រះអង្គម្ចាស់រូបនេះ ត្រូវបានចោទប្រកាន់ពីបទបញ្ជាឲ្យធ្វើឃាតលើ Khashoggi »។ Cengiz បន្ថែមថា ការស៊ើបអង្កេតដែលអាចទុកចិត្តបានទាំងអស់ បានបង្ហាញពីការទទួលខុសត្រូវរបស់ព្រះអង្គ។ ប៉ុន្តែព្រះអង្គម្ចាស់ Bin Salman មិនត្រូវបានកាត់ទោស នៅក្នុងប្រទេសរបស់ខ្លួនឡើយ បើទោះបានប្រើរបៀបគ្រប់គ្រងប្រទេស ដោយប្រើកណ្តាប់ដៃដែកក្តី។ ក្លិប Newcastle United អាចនឹងឈានដល់កិច្ចព្រមព្រៀងលក់ ក្នុងតម្លៃ ៣០០ លានផោន (៣៦៨ លានដុល្លារអាមេរិក) ទៅឲ្យក្រុមហ៊ុនក្រុមវិនិយោគ PIF របស់ព្រះអង្គម្ចាស់ Bin Salman។ ស្របពេលគ្នានេះ នាង Cengiz បានអង្វរករដល់ក្រុមអ្នកគាំទ្រក្រុមសារិកាព្រៃទាំងអស់ ត្រូវរួបរួមគ្នាដើម្បីការពារក្លិបជាទីស្រឡាញ់របស់ខ្លួន ដោយគេចចេញពីការកាន់កាប់របស់ព្រះអង្គម្ចាស់ Bin Salman។ «ពួកគេកំពុងផ្លាស់ប្តូរនេះ មិនមែនដើម្បីជួយអ្នក និងមិនមែនជាការគិតគូរពីផលប្រយោជន៍របស់អ្នកទេ ប៉ុន្តែគឺដើម្បីបម្រើតែខ្លួនឯងប៉ុណ្ណោះ»។ គូដណ្តឹងរបស់អ្នកកាសែត Khashoggi បន្ថែមដូច្នេះ។ កន្លងមក អ្នកជំនាញផ្នែកសិទ្ធិមនុស្សរបស់អង្គការសហប្រជាជាតិ (UN) បានអំពាវនាវឲ្យអាជ្ញាធរអារ៉ាប៊ីសាអូឌីត បង្ហាញពីព័ត៌មានទាំងអស់ដែលខ្លួនមាន ជុំវិញរឿងក្តីឃាតកម្មលោក Khashoggi អតីតអ្នកកាសែត Washington Post ដែលត្រូវបានសម្លាប់ កាលពីថ្ងៃទី២ ខែតុលា ឆ្នាំ២០១៨ ក្នុងស្ថានកុងស៊ុលអារ៉ាប៊ីសាអូឌីតក្នុងទីក្រុង Istanbul ប្រទេសតួកគី៕	គូដណ្តឹងរបស់អ្នកសារព័ត៌មាន Jamal Khashoggi ដែលត្រូវបានសម្លាប់ ព្យាយាមប្រាប់ឲ្យអ្នកគាំទ្រ Newcastle United រួបរួមគ្នាការពារក្លិបដោយប្រឆាំងនឹងការស្នើសុំទិញក្លិបពីសំណាក់មូលនិធិវិនិយោគរបស់អារ៉ាប៊ីសាអូឌីត (PIF) ដែលគាំទ្រដោយរជ្ជទាយាទ Mohammed Bin Salman។
លោក សួង ពៅ តំណាងពលរដ្ឋនៃវិវាទដីធ្លីថ្លែងប្រាប់សារព័ត៌មានថ្មីៗថា កងកម្លាំងជាច្រើននាក់ បានចុះបិទផ្លូវពលរដ្ឋនៅភូមិកំពុងកំពង់តាឡុង ឃុំបឹងខ្យាង ស្រុកកណ្ដាលស្ទឹង ខេត្តកណ្ដាល ។ បើតាមលោក សួង ពៅ អាជ្ញាធរដាក់កម្លាំងច្រើននេះ ដើម្បីរារាំងពលរដ្ឋ ទៅទប់ស្កាត់គ្រឿងចក្រ ដែលចុះឈូសឆាយដីស្រែពលរដ្ឋដែលកំពុងមានវិវាទជាមួយក្រុមហ៊ុន។ លោកថា អាជា្ញធរកំពុងគប់គិតគ្នាជាមួយក្រុមហ៊ុន OCIC ហើយបើកដៃឲ្យក្រុមហ៊ុនបំពានយកដីពលរដ្ឋ ដោយគ្មានដំណោះស្រាយ។ «កងកម្លាំងទាំងនោះ គំរាមថាបើនរណាទៅកន្លែងហ្នឹង គេនឹងតាមចាប់ ។ គេអត់ឲ្យចូលទៅទេកន្លែងគ្រឿងចក្រទេ។ កងកម្លាំងចុះមករារាំងពលរដ្ឋ ដើម្បីផ្ដល់ឱកាលឲ្យខាងគ្រឿងចក្រក្រុមហ៊ុនឈូសឆាយដី»។ នេះបើតាមលោក សួន ពៅ ដោយបញ្ជាក់ថា គ្រឿងចក្ររបស់ក្រុមហ៊ុនមានជាង១០គ្រឿង។ ចំណែកអ្នកស្រី ខឹម ម៉ាលី ដែលជាពលរដ្ឋក្នុងវិវាទដីធ្លីនៃគម្រោងនោះ យល់ថា ការដាក់កងម្លាំងឈូសឆាយនេះ គឺជាការប្លន់យកដីពលរដ្ឋ។ «ខ្ញុំយល់ថាគាត់មកប្លន់ដីប្រជាជន។ ឥឡូវមកឈូសឆាយដីពួកខ្ញុំអស់ហើយ ពួកខ្ញុំកំពុងធ្វើដំណើរទៅកន្លែងឈូសឆាយហ្នឹង។ ពួកខ្ញុំលែងខ្លាចស្លាប់ហើយ ព្រោះខ្លាចបានបាត់ដីខ្ញុំរាល់ថ្ងៃមិនដឹងថា មកបើកក្រុមហ៊ុនដើម្បីអភិវឌ្ឍន៍ឬបន្ល់រាសស្រ្តនោះទេ»។ នេះបើតាមអ្នលស្រី ខឹម ម៉ាលី។ ជុំវិញករណីនេះ លោក គង់ សោភ័ណ្ឌ អភិបាលខេត្តកណ្ដាល ប្រាប់ក៏បានប្រាប់សារព័ត៌មានថ្មីៗថា គ្រឿងចាក់ចូលឈូសឆាយនោះ គឺដោះស្រាយបញ្ហាចំពោះមុខ ដោយសារទឹកជនលិចបុកចូលគម្រោងសាងសង់ព្រលាយន្តហោះថ្មី ដើម្បីបញ្ចៀសផលប៉ះពាល់ដល់គម្រោងនេះ។ ចំពោះការដាក់កងកម្លាំងច្រើននេះវិញ លោក សុភ័ណ្ឌ បកស្រាយថា ដើម្បីឲ្យពួកគេជួយសម្រួល និងអង្វរពលរដ្ឋកុំឲ្យរារាំងដល់គ្រឿងចក្ររំដោះទឹក។ អភតិបាលខេត្តកណ្ដាល បានថ្លែងយ៉ាងដូច្នេះថា៖ «ដាក់តិច(កងម្លាំង)ទៅវាអត់កើត វាទប់អត់ជាប់ព្រោះដីវាធំ។ ដាក់កងកម្លាំងមួយចំនួនតូចហ្នឹង មានច្រើនអី។ យើងមានទៅចាប់ចងប្រជាជនឯណា។ កុំឲ្យតែចូល(កន្លែងឈូសឆាយ) ព្រោះដីវាធំជាង៤ពាន់ហិកតា។ យើងដាក់មួយកន្លែងពីរទៅបីនាក់អី ដើម្បីអង្វរប្រជាជន ដើម្បីទុកឲ្យគេទប់ទំនប់សិន»។ កាលពីថ្ងៃទី៣ កញ្ញា រដ្ឋបាលខេត្តកណ្ដាល បានចេញសេចក្ដីជូនដំណឹងមួយ ស្ដីពី ការបិទទ្វារទឹកត្រង់ចំណុចលូមុខ៤ និងកាយផ្ដាច់ផ្លូវទំនប់៥៤ ដែលស្ថិតក្នុងភូមិកំពង់តាឡុង ឃុំបឹងខ្យាង ស្រុកកណ្ដាលស្ទឹង។ ការបិទទ្វារទឹក និងកាយផ្ដាច់ផ្លូវទំបន់នេះ ដើម្បីដោះស្រាយទឹកជន់លិច នៅការដ្ឋានគម្រោងសាងសង់ផ្លូវRunway1 នៃគម្រោងព្រលានយន្តហោះថ្មី។ ចំពោះការរំដោះទឹកនេះ លោក សួន ពៅ តំណាងពលរដ្ឋ លើកឡើងថា ក្រុមពលរដ្ឋមិនជំទាស់នោះទេ ឲ្យតែធ្វើតាមស្ដង់ដារបច្ចេកទេសត្រឹមត្រូវ។ «ពលរដ្ឋបារម្ភថា បើគាត់(អាជ្ញាធរនិងក្រុមអ្នកឈូសឆាយបិទផ្លូវទឹកត្រង់ចំណុចលូមុខ៤ និងកាយផ្ដាច់ផ្លូវទំនប់៥៤) ទប់លូមុខ៤ជិតនោះ ស្រូវពលរដ្ឋនឹងបន្តលិច ហើយភូមិពលរដ្ឋជាច្រើនគ្រួសារទៀតនឹងប្រឈមលិច។ មិនមែនជាការរំដោះទឹកទេ ព្រោះនេះគឺបិទលូ ហើយលូនោះគឺលូរំដោះទឹកចេញពីភូមិ»។ នេះបើតាមលោក សួន ពៅ ដែលស្នើឲ្យក្រុមហ៊ុន OCIC ជួយដោះស្រាយពលរដ្ឋមានវិវាទដីនៅទីនោះសិន សឹមកាយដីស្រែពលរដ្ឋ។ ពាក់ព័ន្ធនឹងវិវាទដីធ្លីនេះ លោក អំ សំអាត នាយករងទទួលបន្ទុកផ្នែកឃ្លាំងមើលសិទ្ធិមនុស្សនៃអង្គការលីកាដូ(LICADHO)លើកឡើងថា ក្រុមហ៊ុន OCIC ដែលអភិវឌ្ឍន៍គម្រោងព្រលានយន្តហោះនោះ គួរតែដោះស្រាយបញ្ចប់បញ្ហាដីធ្លីនេះ ចៀសវាងការដាក់កងកម្លាំងគំរាមពលរដ្ឋ ដើម្បីផលប្រយោជន៍ក្រុមហ៊ុន។ «ការដាក់កងកម្លាំងច្រើននេះ ធ្វើឲ្យពលរដ្ឋភ័យនិងបារម្ភ។ ហើយការដាក់ការពារពលរដ្ឋ(ទប់ពលរដ្ឋ) ទៅការពារក្រុមហ៊ុនហ្នឹង វាលើសលុបពេកហើយ។ អ្វីដែលសំខាន់មិនមែន ដាក់បង្ហាញកម្លាំងនោះទេ គឹការដោះស្រាយដែលកើតឡើងដោយសន្តិវិធី»។ នេះបើតាមលោក អំ សំអាត ដែលបានបន្ថែមថា អ្នករងផលប៉ះពាល់ត្រូវមានដំណោះស្រាយសមរម្យ។ តែយ៉ាងណាលោក គង់ សុភ័ណ្ឌ អះអាងទៀតថា កងកម្លាំងនិងក្រុមការងាររបស់ខ្លួន មិនមែនការពារឲ្យក្រុមហ៊ុនយកដីពលរដ្ឋឡើយ។ លោកសង្កត់ធ្ងន់ថា អាជ្ញាធរ មិនអាចយកដីពលរដ្ឋណាម្នាក់បានឡើយ ព្រោះពួកគាត់សុទ្ធតែមានប័ណ្ណកម្មសិទ្ធ។ «អាជ្ញាធរត្រូវការពារប្រជានជន អត់ទៅការពារឈ្នួញទេ។ ហើយឈ្នួញស្របច្បាប់ត្រូវការពារគេ ប៉ុន្តែបើឈ្នួញខុសច្បាប់បានយើងធ្វើតាមច្បាប់។ យើងអត់អាចទៅយកដីពួកគាត់បានទេ ពួកគាត់យល់ច្រឡំកន្លែងហ្នឹង»។ នេះបើតាមអភិបាលខេត្តកណ្ដាល។ ជុំវិញវិវាទដីធ្លីនេះ លោក ស៊ីន ចាន់សិរីវត្ថា អគ្គនាយករងច្ចេកទេស នៃរដ្ឋលេខាធិការដ្ឋានអាកាស សុំមិនបកស្រាយឡើយ ដោយស្នើឲ្យសួរខាងក្រសួងរៀបចំដែនដី នគររូបនីយកម្ម សំណង់ និងសុរិយោដី។ ចំណែក លោក សេង ឡូត អ្នកនាំពាក្យក្រសួងរៀបចំដែនដី បែរជាស្នើសុំឲ្យសួរថា អាជ្ញាធរខេត្តទៅវិញ។ តំណាងពលរដ្ឋដែលមានទំនាស់ដីធ្លីនៃគម្រោងព្រលានយន្តហោះថ្មី លោក សួន ពៅ និងអ្នកស្រី ម៉ាលី សុទ្ធតែអះអាងដូចគ្នាថា ពួកគេមិនជំទាស់ការអភិវឌ្ឍន៍នោះទេ ហើយរងចាំតែដំណោះស្រាយសមរម្យ ពិសេសតម្លៃដីឲ្យស្របតាមទីផ្សារ។ អ្នកទាំងពីរ ក៏ស្នើឲ្យសម្ដេច ហ៊ុន សែន ជួយរកដំណោះស្រាយ លើវិវាទដីធ្លីដ៏រ៉ាំរ៉ៃនេះ ដើម្បីកុំឲ្យអូសបន្លាយបន្តទៀត។ ជម្លោះដីធ្លីរវាងក្រុមហ៊ុនOCIC និងពលរដ្ឋ ប្រមាណ៣៣០គ្រួសារ នៅស្រុកកណ្ដាលស្ទឹង ខេត្តកណ្ដាល បានអូសបន្លាយប្រមាណ៣ឆ្នាំមកហើយ ដោយសារមិនត្រូវរ៉ូវគ្នា លើតម្លៃដីនេះ។ ភាគីក្រុមហ៊ុន បានផ្ដល់តម្លៃដី៨ដុល្លារក្នុងមួយម៉ែត្រការ៉េ ខណៈពលរដ្ឋទាមទារតាមទីផ្សារ ពី៦០ទៅ៧០ដុល្លារ។ ក្រុមហ៊ុន OCIC បានបោះទុនវិនិយោគ លើគម្រោងព្រលានយន្តហោះថ្មីនេះ ក្នុងទឹកប្រាក់១,៥០០លានដុល្លារ លើផ្ទៃដី២,៦០០ហិកតា ដោយគ្រោងនឹងបញ្ចប់ការសាងសង់ នៅឆ្នាំ២០២៣៕ អត្ថបទទាក់ទង ពលរដ្ឋវិវាទដីធ្លី នៃគម្រោងព្រលានយន្តហោះថ្មី ស្នើឲ្យក្រុមហ៊ុនOCIC ចុះសិក្សាតម្លៃដីឡើងវិញ	ភ្នំពេញ៖ អាជ្ញាធរបានដាក់កងកម្លាំងជាច្រើននាក់ នៅតំបន់ដីធ្លី ដែលមានវិវាទជាមួយគម្រោងព្រលានយន្តហោះថ្មីរបស់ក្រុមហ៊ុន OCIC នៅថ្ងៃទី៧ កញ្ញានេះ។ អភិបាលខេត្តកណ្ដាល បានបញ្ជាក់ថា ការដាក់កងកម្លាំងច្រើននេះ ដើម្បីសម្រួលដល់គ្រឿងចក្រឈូសឆាយ និងរំដោះទឹកជន់លិចឲ្យគម្រោងអភិវឌ្ឍន៍ព្រលានយន្តនេះ។ តែពលរដ្ឋ និងសង្គមស៊ីវិល យល់ថា អាជ្ញាធរដាក់កងម្លាំងនេះ ដើម្បីគំរាមពលរដ្ឋ។
ក្នុងចំណោមមនុស្សសរុបខាងលើ ដែលបានចាក់វ៉ាក់សាំងបង្ការកូវីដ-១៩នេះ មានជាង១១ម៉ឺននាក់ ជាយោធា បានចាក់វ៉ាក់សាំងរបស់ក្រុមហ៊ុន Sinopharm នៃសាធារណរដ្ឋប្រជាមានិតចិន។ ដោយឡែក ក្រុមមនុស្សអទិភាពជាង២១,២ម៉ឺននាក់ទៀត ដែលបានចាក់វ៉ាក់សាំងបង្ការជំងឺកូវីដ-១៩រួចហើយនោះ មានជិត៦,៩ម៉ឺននាក់ បានចាក់វ៉ាក់សាំង COVISHIELD របស់ក្រុមហ៊ុន AstraZeneca ដែលផលិតនៅប្រទេសឥណ្ឌា។ កម្ពុជា ចាប់ផ្តើមវ៉ាក់សាំងរបស់ក្រុមហ៊ុន Sinopharm ដើម្បីបង្ការជំងឺកូវីដ-១៩ ចំពោះមនុស្សវ័យពី១៨ឆ្នាំ ដល់៥៩ឆ្នាំ តាំងពីថ្ងៃទី១០កុម្ភៈ ឆ្នាំ២០២១ មកដល់ ថ្ងៃទី៤មីនា កម្ពុជា ក៏បានចាប់ផ្តើមចាក់វ៉ាក់សាំងរបស់ក្រុមហ៊ុន AstraZeneca លើមន្ត្រី និងពលរដ្ឋអាទិភាព ដែលមានអាយុចាប់ពី៦០ឆ្នាំឡើង រហូតដល់បច្ចុប្បន្ន។ សូមជម្រាបថា សម្រាប់អ្នកដែលមានបញ្ហាសុខភាពនិងប្រតិកម្មនានា គឺមិនអាចចាក់វ៉ាក់សាំងការពារកូវីដ-១៩ទាំងនេះ បានឡើយ។ ក្នុងរយៈពេលជាង១ខែ នៃការផ្ទុះឡើងនូវព្រឹត្តិការណ៍សហគមន៍២០កុម្ភៈ កម្ពុជាមានមនុស្សរហូតដល់១,២៣៣នាក់ បានឆ្លងជំងឺកូវីដ-១៩ ដោយក្នុងនោះ មាន៣នាក់បានស្លាប់ ដោយសារតែជំងឺនេះ។ ចំនួនអ្នកឆ្លងនេះ គឺស្មើប្រមាណ៧០ភាគរយ នៃអ្នកឆ្លងកូវីដ-១៩នៅប្រទេសទូទាំងប្រទេស សរុ ប១,៧៥៣ នាក់។ ក្នុងចំណោមអ្នកឆ្លងកូវីដ-១៩សរុបនេះ មាន៩៦៧នាក់ បានជាសះស្បើយពីជំងឺនេះ ផងដែរ៕	ភ្នំពេញ៖ ខណៈអ្នកឆ្លងកូវីដ-១៩(COVID-19) ក្នុងព្រឹតឹ្តការណ៍សហគមន៍២០កុម្ភៈ កើនដល់ជាង ១,២០០នាក់ កម្ពុជាក៏មានក្រុមពលរដ្ឋអាទិភាពនិងក្រុមកងទ័ពចំនួន ៣២៣,៦៨៩ នាក់ បានចាក់វ៉ាក់សាំងបង្ការជំងឺនេះផងដែរ។ នេះបើតាមទិន្នន័យដាច់ដោយឡែកពីគ្នា របស់ក្រសួងសុខាភិបាល និងក្រសួងការពារជាតិ នាថ្ងៃទី២១មីនា។
រដ្ឋាភិបាលម៉ូណាកូ បានបញ្ចេញសេចក្តីថ្លែងការណ៍នេះ នៅថ្ងៃចន្ទ ១៦ ខែមីនា ដោយបង្ហាញថា លោកប្រមុខរដ្ឋាភិបាលគ្មានចេញរោគសញ្ញាអ្វីគួរឲ្យកត់សម្គាល់ឡើយ ហើយបច្ចុប្បន្នលោក កំពុងធ្វើចត្តាឡីស័កនៅផ្ទះ។ តាមការចុះផ្សាយរបស់សារព័ត៌មានក្នុងស្រុក Monacolife.net អាជ្ញាធរសុខាភិបាលប្រទេសនេះ កំពុងស៊ើបអង្កេតរកប្រវត្តិធ្វើដំណើររបស់លោកក្នុងរយៈពេលប៉ុន្មានថ្ងៃចុងក្រោយនេះ ហើយក៏តាមរកមនុស្សដែលប៉ះពាល់ផ្ទាល់ជាមួយលោកផងដែរ៕	ប្រមុខរដ្ឋាភិបាលម៉ូណាកូ លោក Serge Telle បានធ្វើតេស្តវិជ្ជមានសម្រាប់ជំងឺ COVID-19 ។ នេះបើតាមសេចក្តីថ្លែងការណ៍របស់ក្រសួងសុខាភិបាលម៉ូណាកូ។ លោក Telle គឺជាករណីឆ្លង COVID-19 ទី៩របស់បុរីរដ្ឋក្នុងតំបន់អឺរ៉ុបមួយនេះ។
ថ្លែងពីប្រទេសជប៉ុន លោក ដូណាល់ ត្រាំ បានពន្យល់ថាករណីបាញ់រះនៅអាមេរិកមិនមែនដោយសារបញ្ហាគ្រប់គ្រងអាវុធឡើយ ប៉ុន្តែវាដោយសារបញ្ហាសុខភាពផ្លូវចិត្តនិងខួរក្បាលរបស់មនុស្សប៉ុណ្ណោះ។ យោងតាមទីភ្នាក់ងារព័ត៌មាន AFP លោក ដូណាល់ ត្រាំ បាននិយាយដូច្នេះ៖«ក្នុងប្រទេសយើងមានបញ្ហាសុខភាពខួរក្បាលច្រើន ប៉ុន្តែវាមិនមែនបញ្ហាអាវុធឡើយ»។ នៅថ្ងៃអាទិត្យទី ៥ ខែវិច្ឆិកា ខ្មាន់កាំភ្លើងម្នាក់វ័យ ២៦ឆ្នាំ មានឈ្មោះថា Devin Kelly បានបាញ់រះលើលើវិហារគ្រឹស្តមួយស្ថិតនៅក្នុងរដ្ឋតិចសាស ដោយសម្លាប់មនុស្សអស់ ២៦នាក់ឯណោះ។ អាជ្ញាធរតំបន់បានអះអាងថា ជនជាខ្មាន់កាំភ្លើងនេះរស់នៅទីក្រុង San Antonio ហើយគេមិនមានជាប់ពាក់ព័ន្ធក្រុមភេរវជនណាមួយឡើយ។ យ៉ាងណាមិញ វាជាករណីបាញ់ប្រហារដ៏ធំបំផុតមួយនៅក្នុងប្រវត្តិសាស្ត្រអាមេរិកកន្លងមក។ ក្រោយកើតមានសោកនាដកម្មនេះ ប្រធានាធិបតី ត្រាំ ដែលកំពុងបំពេញទស្សនកិច្ចនៅជប៉ុននោះបានថ្កោលទោស និងចូលរួមរម្លែកទុក្ខជាមួយក្រុមគ្រួសារអ្នកស្លាប់ក្នុងការបាញ់ប្រហារនេះ។ លោក ត្រាំ បានលើកឡើងដូច្នេះ៖« សូមឲ្យព្រះនៅជាមួយប្រជាជន Sutherland Spring រដ្ឋតិចសាស។ ក្រុមភ្នាក់ងារស៊ើបអង្កេតសហព័ន្ធកំពុងតាមដានករណីនេះ ហើយខ្ញុំកំពុងតាមដានស្ថានការណ៍ពីប្រទេសជប៉ុនដែរ»។	បន្ទាប់ពីថ្កោលទោសករណីបាញ់រះសម្លាប់មនុស្ស ២៦ នាក់នៅរដ្ឋតិចសាស និងចូលរួមរម្លែកទុកចំពោះគ្រួសារសព ប្រធានាធិបតី ដូណាល់ ត្រាំ បានអះអាងថា បញ្ហាសុខភាពលផ្លូវចិត្តជាដើមហេតុនៃការបាញ់ប្រហារនៅអាមេរិក។ ចំណែករឿងកាន់កាប់កាំភ្លើងនោះមិនជាដើមចមនៃបញ្ហានោះឡើយ។
ការបោះឆ្នោតរបស់ក្រុមប្រឹក្សាជាតិប្រាក់ឈ្នួលអប្បបរមា ផ្តោតលើតួលេខចំនួន ៣ គឺតួលេខ ២០២ដុល្លារ, តួលេខ២០៤ដុល្លារ, និងតួលេខ ២១៣ដុល្លារ ដោយក្នុងនោះ តួលេខ ២០២ដុល្លារ ទទួលបានសំឡេង ៤៦ លើ ៥១សំឡេង និងតួលេខ ២១៣ដុល្លារ ទទួលបានសំឡេង ៥ លើ ៥១សំឡេង។ យោងលើសម្លេងបោះឆ្នោតលើតួលេខនីមួយៗ និងយោងតាមច្បាប់ស្តីពីប្រាក់ឈ្នួលអប្បបរមា ក្រុមប្រឹក្សាជាតិប្រាក់ឈ្នួលអប្បបរមានឹងកំណត់តួលេខ ២០២ដុល្លារ ជាតួលេខប្រាក់ឈ្នួលអប្បបរមាសម្រាប់ឆ្នាំ២០២៤។ «ខ្ញុំបានតាមដានយ៉ាងយកចិត្តទុកដាក់លើការពិភាក្សាប្រាក់ឈ្នួលអប្បបរមានេះតាំងពីពេលចាប់ផ្តើម។ ការជួយលើកកម្ពស់ជីវភាពរស់នៅរបស់ប្រជាពលរដ្ឋ រួមទាំងបងប្អូនកម្មករនិយោជិតគឺជាអាទិភាពខ្ពស់បំផុតរបស់រាជរដ្ឋាភិបាល»។ នេះជាការបញ្ជាក់របស់ប្រមុខរដ្ឋាភិបាល ជាមួយនឹងការសម្រេចបន្ថែម ២ដុល្លារ ទៅលើតួលេខ ២០២ដុល្លារ។ សម្តេចបានបន្ថែមថា៖ «ខ្ញុំនឹងដឹកនាំកិច្ចប្រជុំជាមួយវិស័យឯកជនមួយនៅខែវិច្ឆិកា ខាងមុខ ដើម្បីកែលម្អបរិយាកាសវិនិយោគ និងការធ្វើធុរកិច្ចនៅកម្ពុជា សំដៅបង្កើនភាពប្រកួតប្រជែង និងទាក់ទាញទុនវិនិយោគបន្ថែម និងបង្កើតការងារថ្មីៗជូនប្រជាពលរដ្ឋ»។ សូមជម្រាបថា ប្រាក់ខែគោលរបស់កម្មករ-កម្មការិនី ឆ្នាំ២០២៣ គឺ២០០ដុល្លារ ហើយកាលពីឆ្នាំ២០២២ គឺ១៩៤ដុល្លារ៕ អត្ថបទទាក់ទង ក្រសួងការងារបញ្ចេញតួលេខប្រាក់ឈ្នួលកម្មករ ២០២ដុល្លារ តែនៅពិភាក្សាសម្រេចចុងក្រោយ	ភ្នំពេញ៖ ប្រាក់ខែគោលរបស់កម្មកររោងចក្រក្នុងវិស័យកាត់ដេរ គឺ២០៤ដុល្លារ បើធៀបនឹងឆ្នាំ២០២៣ គឺឡើងបាន៤ដុល្លារ។ នេះជាការបញ្ជាក់របស់សម្តេចនាយករដ្ឋមន្ត្រី ហ៊ុន ម៉ាណែត ក្រោយទទួលបានរបាយការណ៍ពីលោក ហេង សួរ រដ្ឋមន្ត្រីក្រសួងការងារ និងបណ្តុះវិជ្ជាជីវៈ អំពីលទ្ធផលបោះឆ្នោតរបស់ក្រុមប្រឹក្សាជាតិប្រាក់ឈ្នួលអប្បបរមា។
«មានបញ្ហាពីរ ទីមួយ ការឃើញអ្វីមួយ ហើយយកមកបកស្រាយថា ជាខ្មោច។ ទីពីរ គឺការទទួលយកអារម្មណ៍ខុស ដូចជាគាត់មើលឃើញខ្មោច តែគ្មាននរណាមើលឃើញទេ»។ នេះជាប្រសាសន៍ វេជ្ជបណ្ឌិតព្យាបាលជំងឺផ្លូវចិត្ត លោក ឈឹម សុធារ៉ា ដោយបន្តពន្យល់ថា ការឃើញខ្មោច គឺបណ្តាលមកពីអារម្មណ៍មនុស្ស ដែលមកស្រាយតាមបទពិសោធរបស់ខ្លួន ដូចជាធ្លាប់ឮ ឬធ្លាប់ឃើញជាដើម។ ដើម្បីជ្រាបកាន់តែលម្អិត សូមស្តាប់ការពន្យល់របស់ លោក ឈឹម សុធារ៉ា បណ្ឌិតឯកទេសជំងឺផ្លូវចិត្តមកពីអូស្ត្រាលី តាមរយៈកិច្ចសម្ភាសរបស់ លោក រ៉ឹម ភារី អ្នកយកព័ត៌មានរបស់គេហទំព័រថ្មីៗ ដូចតទៅ៖	ភ្នំពេញ៖ លោកវេជ្ជបណ្ឌិត ឈឹម សុធារ៉ា ប្រធានកម្មវិធីសុខភាពផ្លូវចិត្ត(TPO) មានប្រសាសន៍ថា ការបកស្រាយពីអារម្មណ៍របស់មនុស្ស ទៅតាមបទពិសោធរបស់ខ្លួន ដែលធ្លាប់ឮ មានជំនឿ ឬតាមវប្បធម៌របស់ខ្លួន ដោយយល់ថា ពិតជាមានខ្មោច បានបណ្តាលឲ្យមនុស្សភ័យខ្លាច ឬស្រមើលស្រមៃឃើញខ្មោច។ លោកបញ្ជាក់ថា អារម្មណ៍រវើរវាយបែបនេះ ក៏បណ្តាលឲ្យប៉ះពាល់ដល់ផ្លូវចិត្តរបស់មនុស្សដែរ។
ដោយមិនបានបញ្ជាក់ពីប្រភេទបំណុលអ្វី សេចក្ដីជូនដំណឹងខាងលើនេះ បានប្រកាសឲ្យក្រុមហ៊ុនប្រតិបត្តិករទូរគមនាគមន៍ទាំងអស់ ដែលជំពាក់បំណុលក្រសួងប្រៃសណីយ៍ និងទូរគមនាគមន៍, ទូរគមនាគមន៍កម្ពុជា និងនិយ័តករទូរគមនាគមន៍កម្ពុជា ត្រូវសងបំណុលទាំងអស់ យ៉ាងយូរត្រឹមថ្ងៃទី៣០ខែមេសាឆ្នាំ២០១៨ ជាកំហិត។ ផុតកាលកំណត់នេះ ក្រសួងទាំងពីរនេះ នឹងចាត់វិធានការតឹងរឹងជាបន្តបន្ទាប់។ សេចក្ដីជូនដំណឹងដដែលនេះ ឲ្យដឹងថា ក្រសួងនឹងប្រកាសឈ្មោះក្រុមហ៊ុន និងម្ចាស់ក្រុមហ៊ុនជាសាធារណៈ ព្រមទាំងចាត់វិធានការតាមផ្លូវច្បាប់ ដូចជាបង្កកគណនីនៅធនាគារពាណិជ្ច ព្យួរអាជ្ញាបណ្ណជាដើម៕	ភ្នំពេញ៖ រដ្ឋាភិបាលប្រកាសទុកពេលត្រឹមថ្ងៃទី៣០ខែមេសាឆ្នាំនេះ ដើម្បីឲ្យក្រុមហ៊ុនប្រតិបត្តិករទូរគមនាគមន៍ ដែលជំពាក់បំណុលរដ្ឋ ធ្វើការសងបំណុល។ នេះបើតាមសេចក្ដីជូនដំណឹងរួមរបស់ក្រសួងសេដ្ឋកិច្ច និងហិរញ្ញវត្ថុ និងក្រសួងប្រៃសណីយ៍ និងទូរគមនាគមន៍ កាលពីដើមខែមេសានេះ។
ក្នុងកម្មវិធីដ៏ឱឡារិកនាសាលាតិចណូនេះ គឺជាការលើកទឹកចិត្តដល់ដល់បុគ្គលិកឆ្នើម សរុបចំនួន ១៣០ នាក់ រួមសិស្សដែលបញ្ចប់ការសិក្សាគ្រប់កម្រិត ពីសាលាអន្តរជាតិអាស៊ានចំនួន ១,០០៨នាក់ ក្នុងឆ្នាំ២០១៨។ បន្ថែមពីនេះក៏មានការផ្ដល់អាហារូបករណ៍សម្រាប់ឆ្នាំ២០១៩ ដល់សិស្សចំនួន២៤នាក់ផងដែរ ដែលសរុបជាទឹកប្រាក់គឺចំនួន ៦,៤២៦ដុល្លារ និងប្រាក់១លាន ៥០ម៉ឺនរៀល ដល់សិស្សជ័យលាភី ក្នុងកម្មវិធីប្រកបពាក្យ និងប្រកួតអំណាន។ លោកនាយកសាលាអន្តរជាតិអាស៊ាន លោក ហុង លីម ក៏បានប្រគល់រង្វាន់ម៉ូតូ ចំនួន ៥គ្រឿង ជូនដល់បុគ្គលិកឆ្នើមចំនួន៥នាក់ផងដែរនៅក្នុងពិធីនោះ។ បន្ថែមពីទៀត ក៏មានកម្មវិធីចាប់ឆ្នោត ផ្សងយករង្វាន់ជាច្រើនដូចជា មួកសុវត្ថិភាព កង្ហារ កុំព្យូទ័រ ម៉ាស៊ីនបោកខោអាវ ទូរទឹកកក និងរង្វាន់ធំម៉ូតូ ១ គ្រឿងផងដែរ។ លោក ហុង លីម នាយកសាលាអន្តរជាតិអាស៊ាន បានមានប្រសាសន៍ឲ្យដឹងថា សាលាអន្តរជាតិអាស៊ាន ជាស្ថាប័នអប់រំឯកជនមួយ ដែលឈរលើគោលការណ៍គុណភាព និងក្រមសីលធម៌ វិជ្ជាជីវៈ។ សាលាអន្តរជាតិអាស៊ាន នឹងប្រឹងប្រែងអោយអស់ពីលទ្ធភាព ដើម្បីរួមចំណែកកសាងនិងអភិវឌ្ឍវិស័យអប់រំនៅកម្ពុជាអោយមានដំណើរការរីកចម្រើនជាទីមោទក ក្នុងបុព្វហេតុអប់រំនិងបណ្ដុះបណ្ដាលធនធានមនុស្ស អោយប្រកបដោយគុណភាព និងប្រសិទ្ធភាព។ នេះជាការប្តេជ្ញាចិត្តរបស់លោក ហុង លីម រួចលោកបានបន្ថែមទៀតដូច្នេះ៖«ក្នុងឆ្នាំ ២០១៩នេះ សាលាអន្តរជាតិអាស៊ាន និងដាក់បញ្ចូលកម្មវិធីសិក្សាថ្មីមួយមកពីសហរដ្ឋអាមេរិក ដែលកម្មវិធីនេះមានសាលាជាង ៤០០០ នៅលើពិភពលោក កំពុងដាក់ឲ្យសិស្សានុសិស្សសិក្សា។ កម្មវិធីនេះ មានឈ្មោះថាកម្មវិធី ទម្លាប់ល្អទាំង៧របស់បុគ្គលិកឆ្នើម ដែលនឹងបង្រៀនឲ្យសិស្សានុសិស្ស យល់ដឹងពីភាពជាអ្នកដឹកនាំផ្ទាល់ខ្លួន ការរៀបចំផែនការសិក្សា និងផែនការជីវិតប្រចាំថ្ងៃ និងសម្រាប់ថ្ងៃអនាគត ភាពម្ចាស់ការលើជីវិតរស់នៅរបស់ខ្លួន ការដោះស្រាយបញ្ហា ការធ្វើការងារជាក្រុម និងជំនាញទំនាក់ទំនង ដែលទាំងសុទ្ធតែជាជំនាញដ៏សំខាន់ៗ និងចាំបាច់ក្នុងសទវត្សទី២១៕ (អត្ថបទពាណិជ្ជកម្ម)	ភ្នំពេញ៖ សាលាអន្តរជាតិអាស៊ាន កាលពីថ្ងៃទី១៣ ខែមករា ឆ្នាំ២០១៩ បានរៀបចំកម្មវិធីប្រគល់បណ្ណសរសើរ ជូនដល់បុគ្គលិក-ថ្នាក់ដឹកនាំឆ្នើម និងវិញ្ញាបនបត្របញ្ជាក់ការសិក្សា បណ្ណសរសើរ និងអាហាររូបករណ៍ជូនដល់សិស្សពូកែប្រចាំឆ្នាំ២០១៨របស់ខ្លួន។ កម្មវិធីនេះប្រព្រឹត្តទៅ ក្រោមវត្តមានដ៏ខ្ពង់ខ្ពស់របស់លោក ហុង លីម នាយកសាលាអន្តរជាតិអាស៊ាន ថ្នាក់ដឹកនាំ និងបុគ្គលិកគ្រប់ផ្នែក ភ្ញៀវជាតិ និងអន្តរជាតិ អាណាព្យាបាល និងសិស្សានុសិស្សគ្រប់សាខា និង សរុប ៣ ពាន់នាក់។
អ៊ីរ៉ង់ និងរុស្ស៊ីបានលុបចោលជាផ្លូវការនូវការទូទាត់ប្រាក់ដុល្លារក្នុងប្រតិបត្តិការរួមគ្នា។ នៅថ្ងៃទី២៥ ខែធ្នូ ភាគីទាំងពីរនេះបានចុះកិច្ចព្រមព្រៀងពាណិជ្ជកម្មជាប្រាក់រូប្លិ៍រុស្ស៊ី និងប្រាក់រីអាលអ៊ីរ៉ង់ក្នុងអំឡុងកិច្ចប្រជុំនៅរុស្ស៊ីរវាងប្រមុខធនាគារកណ្តាលប្រទេសទាំងពីរ។ ទីភ្នាក់ងារសារព័ត៌មានអ៊ីរ៉ង់ IRNA បានដកស្រង់សេចក្តីប្រកាសរបស់ធនាគារកណ្តាលអ៊ីរ៉ង់ថា ការបង្កើតវេទិកាហិរញ្ញវត្ថុនិងធនាគារថ្មីបានបើកទំព័រថ្មីមួយនៅក្នុងទំនាក់ទំនងរវាងអ៊ីរ៉ង់និងរុស្ស៊ី។ កិច្ចព្រមព្រៀងអនុញ្ញាតឱ្យធនាគារ និងអាជីវកម្មប្រើប្រាស់ប្រព័ន្ធធនាគារ និងហិរញ្ញវត្ថុជំនួសដូចជាប្រព័ន្ធផ្ញើប្រាក់ក្រៅពី SWIFT លើសពីនេះនឹងបង្កើតទំនាក់ទំនងឈ្មួញកណ្តាលទ្វេភាគីដោយប្រើរូបិយប័ណ្ណជាតិ។ អ៊ីរ៉ង់ និងរុស្ស៊ី ដែលជាកម្មវត្ថុនៃទណ្ឌកម្មរបស់អាម៉េរិក បានប្រកាសពីកិច្ចព្រមព្រៀងនេះក្នងគោលបំណងប្រើប្រាស់រូបិយប័ណ្ណក្នុងស្រុកជំនួសឱ្យប្រាក់ដុល្លារអាម៉េរិកក្នុងពាណិជ្ជកម្មទ្វេភាគី។ ទន្ទឹមនេះ សមាជិកនៃសហភាពសេដ្ឋកិច្ចអឺរ៉ាស៊ី (EEU) ដឹកនាំដោយរុស្ស៊ី ទើបបានចុះហត្ថលេខាលើកិច្ចព្រមព្រៀងពាណិជ្ជកម្មសេរីជាផ្លូវការជាមួយអ៊ីរ៉ង់ផងដែរ។ កាលពីខែកក្កដា ឆ្នាំ២០២៣ ប្រធានាធិបតីអ៊ីរ៉ង់ លោក Ebrahim Raisi បានអំពាវនាវឱ្យលុបបំបាត់ប្រាក់ដុល្លារនៅក្នុងពាណិជ្ជកម្មពិភពលោក។ លោកបានចោទរដ្ឋាភិបាលអាម៉េរិកថាបានប្រើប្រាស់ប្រាក់ដុល្លារជាឧបករណ៍ដើម្បីបង្ហាញពីអនុត្តរភាពរបស់លោកខាងលិច។ គួរបញ្ជាក់ថា ទីក្រុងមូស្គូ និងក្រុងតេហេរ៉ង់បានបង្កើនកិច្ចសហប្រតិបត្តិការសេដ្ឋកិច្ចយ៉ាងខ្លាំងនៅចំពោះមុខទណ្ឌកម្មសេដ្ឋកិច្ចរបស់លោកខាងលិច។ យោងតាមទិន្នន័យផ្លូវការ ពាណិជ្ជកម្មទ្វេភាគីបានកើនឡើងជិតបីដងពី ១,៦ពាន់លានដុល្លារក្នុងឆ្នាំ២០១៩ ដល់ ៤,៦ពាន់លានដុល្លារក្នុងឆ្នាំ ២០២២៕	អ៊ីរ៉ង់ និងរុស្ស៊ីដែលរងទណ្ឌកម្មអាម៉េរិករាប់មិនអស់ បានព្រមព្រៀងធ្វើពាណិជ្ជកម្មជារូបិយប័ណ្ណក្នុងស្រុក ក្នុងគោលបំណងទាត់ចោលការប្រើប្រាស់ប្រាក់ដុល្លារ។
ចង់ដឹងថាវាមានលក្ខណៈពិសេសអ្វីខ្លះ តោះទៅមើលទាំងអស់គ្នា៖ សំណង់តួ៖ ប្រើប្រាស់នូវវត្ថុធាតុដើមពីអាលុយមីញ៉ូម ដែលធ្វើឱ្យសំណង់តួរថយន្តសេរីថ្មីនេះ រឹងមាំជាងតួរថយន្តសេរីមុន 50ភាគរយ។ វាមានសភាពស្វិត ស្រាល តែធន់ រឹងមាំ និងមិនងាយច្រែះ ហើយផ្តល់សុវត្ថិភាពខ្លាំង ដល់អ្នកបើកបរ។ កង់៖ កង់របស់រថយន្ត The New Range Rover សេរីថ្មីបានបំពាក់នូវបច្ចេកវិជ្ជាថ្មី All Wheel Turn។ កង់ទាំងបួននេះអាចបត់បាន 7.1ដឺក្រេ។ កាន់តែពិសេសក្នុងការបត់រថយន្តមួយជុំប្រើប្រាស់គម្លាតត្រឹមតែ 11ម៉ែត្រតែប៉ុណ្ណោះ វាផ្ដល់នូវភាពងាយស្រួលក្នុងការចូលចតនៅទីតាំងដែលចង្អៀត។ បូម៖ បំពាក់នូវបូមសេរីថ្មីដែលឆ្លើយតបទៅនឹងស្ថានភាពផ្លូវបានកាន់តែឆាប់រហ័ស និងល្អប្រសើរជាងមុន។ កាត់បន្ថយការរលាក់និងជួយសម្រួលទៅកាន់រថយន្តឲ្យមានលំនឹងក្នុងពេលបើកបរ។ អំពូល៖បំពាក់នូវអំពូលភ្លើងថ្មី (Digital LED Headlight)។ ពន្លឺដែលបាញ់ចេញមកមានរូបរាងតូចល្អិតៗ ដែលជះពន្លឺបានឆ្ងាយ និងច្បាស់ជាងមុន ហើយមិនចាំងភ្នែកទៅកាន់អ្នកដំណើរដែលបើកបរមកពីទិសផ្ទុយគ្នា ដែលនេះជាការគិតគូរដ៏ល្អរបស់ក្រុមអ្នកផលិតរថយន្ត។ ស្តុបខាងក្រោយ៖ស្ដុបរថយន្តខាងក្រោយមានទម្រង់ដូចទៅនឹងរថយន្តអគ្គិសនីនាពេលអនាគតដែលនេះជាការបង្ហាញពីបែបផែនថ្មីរបស់រថយន្ត មើលទៅវាសាមញ្ញមែន តែប្លែកភ្នែក និងទាក់ទាញខ្លាំង។ ក្នុងចំណោមការរចនា និងបំពាក់នូវមុខងារថ្មីៗខាងលើ ការរចនាស្តុបខាងក្រោយរបស់រថយន្ត The New Range Rover ជាការរចនាថ្មីសន្លាង ដែលឈានមុខគេក្នុងចំណោម SUVដទៃ។ យើងសង្កេតឃើញថា ពុំទាន់មានរថយន្តណាមួយ មានលំនាំនៃការរចនាទម្រង់ស្ដុបខាងក្រោយ ជារាងបែបនេះទេ ហើយនេះ ជាការបង្ហាញពីសិល្បៈក្នុងការច្នៃប្រឌិត ដោយធ្វើយ៉ាងណាកុំឱ្យមានភាពសាំ។ សម្រាប់លោកអ្នកដែលគិតពីប្រណិតភាព ផាសុកភាព និងសុវត្ថិភាព សូមជ្រើសរើសកំពូលរថយន្ត The New Range Rover សេរីថ្មីនេះចុះ។ នេះហើយជាជម្រើសរថយន្តដ៏ល្អបំផុត សម្រាប់ប្រណិតភាព ភាពទាន់សម័យ និងថ្លៃថ្នូរនាសតវត្សថ្មីនេះ។ Jaguar Land Rover Cambodia ដែលជាក្រុមហ៊ុន របស់ RMA Cambodia និងជាភ្នាក់ងារដែលទទួលបានសិទ្ធិផ្ដាច់មុខ ស្របច្បាប់ក្នុងការនាំចូល និងចែកចាយរថយន្តម៉ាក Jaguar និង Land Rover ពីចក្រភពអង់គ្លេសតែមួយគត់ ក្នុងប្រទេសកម្ពុជា។ ឥឡូវនេះក្រុមហ៊ុន បានចាប់ផ្ដើមបើកទទួលការកក់ហើយ សម្រាប់ម៉ូដែល The New Range Rover សេរីថ្មី។ លោកអ្នកអាចកក់ទុករថយន្តក្នុងក្ដីស្រមៃបាន ដោយគ្រាន់តែទូរស័ព្ទមកកាន់លេខ៖ 070 999 111 និងទំព័រហ្វេសប៊ុកផ្លូវការ Land Rover Cambodia ឬអញ្ជើញមកអាគារតាំងបង្ហាញដោយផ្ទាល់ នៅអគារតាំងលក់រថយន្ត 264 មហាវិថីសហព័ន្ធរុស្សី ដើម្បីជ្រើសពណ៌ និងពិភាក្សាជាមួយផ្នែកលក់យើងខ្ញុំ ដោយមិនគិតថ្លៃ។ ចុះឈ្មោះទីនេះដើម្បីចូលរួមកម្មវិធីបើកបរសាកល្បង និងទទួលបានកាដូផងដែរ៕ (អត្ថបទពាណិជ្ជកម្ម)	The New Range Rover សេរីថ្មីជំនាន់ទី5 ត្រូវបានគេឱ្យឈ្មោះថា ជាកំពូលSUV ដែលប្រណិត និងមានភាពលេចធ្លោដាច់គេ ក្នុងចំណោមSUVដទៃ។
ខណៈដែលអាម៉េរិក និងចិនកំពុងប្រកួតប្រជែងគ្នាយ៉ាងស្វិតស្វាញ ដើម្បីដណ្តើមទីផ្សារ នៅក្នុងវិស័យបន្ទះឈីបនេះ អឺរ៉ុបក៏កំពុងវិនិយោគទឹកប្រាក់តម្លៃរាប់ពាន់លានដុល្លារ ដើម្បីតាមឱ្យទាន់ប្រទេសទាំងពីរនេះ។ ស្នងការអឺរ៉ុបទទួលបន្ទុកទីផ្សារផ្ទៃក្នុង លោក Thierry Breton បានលើកឡើងថា សហភាពអឺរ៉ុប ( EU) គ្រោងនឹងវិនិយោគជាង ១០០ពាន់លានអឺរ៉ូ (១១០ពាន់លានដុល្លារ) ក្នុងការអភិវឌ្ឍបន្ទះឈីបសឺមីកុងឌុចទ័រ ដើម្បីកាត់បន្ថយការពឹងផ្អែកលើការនាំចូល។ បើតាមលោក Thierry Breton ដើម្បីបំពេញតម្រូវការរបស់ប្លុក សហភាពអឺរ៉ុបត្រូវបង្កើនចំណែកផលិតកម្មដល់ ២០ភាគរយនៅឆ្នាំ២០៣០។ នេះបើតាមសារព័ត៌មាន Sputnik។ នៅថ្ងៃទី១១ ខែកក្កដាកន្លងមក សភាអឺរ៉ុបបានអនុម័តជាផ្លូវការ នូវផែនការរបស់សហភាពអឺរ៉ុប (EU) ក្នុងការជំរុញខ្សែច្រវាក់ផ្គត់ផ្គង់ផ្ទាល់របស់ប្លុក នៃបន្ទះឈីបសឺមីកុងឌុចទ័រ។ នេះគឺជាគោលដៅយុទ្ធសាស្ត្រ ដើម្បីកាត់បន្ថយការពឹងផ្អែកពីប្រភពផ្គត់ផ្គង់របស់អាស៊ី។ ដោយមានសំឡេងគាំទ្រ ៥៨៧ និងប្រឆាំងតែ១០ សភាបានអនុម័តគំនិតផ្តួចផ្តើមហៅថា European Chips Act ។ គំនិតផ្តួចផ្តើមនេះ មានគោលបំណងបង្កើនចំណែកទីផ្សារសកលរបស់សហភាពអឺរ៉ុប លើបន្ទះឈីបសឺមីកុងឌុចទ័រឱ្យបាន២០ភាគរយនៅឆ្នាំ២០៣០។ ដើម្បីសម្រេចបាននូវគោលដៅដ៏ធំនេះ សហភាពអឺរ៉ុបនឹងត្រូវប្រមូលការវិនិយោគសាធារណៈ និងឯកជនដែលមានតម្លៃ ៤៣ពាន់លានអឺរ៉ូ (៤៧ពាន់លានដុល្លារ)។ ច្បាប់នេះក៏អំពាវនាវឱ្យ EU ចំណាយថវិកាចំនួន ៣,៣ពាន់លានអឺរ៉ូ ដើម្បីសម្រេចបាននូវគោលដៅនេះក៏ដូចជាពង្រឹងការស្រាវជ្រាវ និងការអភិវឌ្ឍបន្ថែម។ ទន្ទឹមនេះ រដ្ឋជាសមាជិកក៏នឹងធ្វើការរួមគ្នាដើម្បីលទ្ធភាពផលិតនិងផ្គត់ផ្គង់ដោយខ្លួនឯងដែលត្រូវបានដាក់ឱ្យដំណើរការ បន្ទាប់ពីតម្លៃអាហារនិងថាមពលកើនឡើងដោយសារជម្លោះរុស្ស៊ីនិងអ៊ុយក្រែន ។ លើសពីនេះ នៅក្នុងបរិបទនៃសកលភាវូបនីយកម្ម និងការកើនឡើងនៃផលិតកម្មអាស៊ី សកម្មភាពរបស់អឺរ៉ុបក្នុងវិស័យនេះបានថយចុះបន្តិចម្តងៗក្នុងប៉ុន្មានទសវត្សរ៍ថ្មីៗនេះ៕	នៅថ្ងៃទី១០ ខែសីហា សហភាពអឺរ៉ុប (EU) គ្រោងវិនិយោគជាង ១០០ពាន់លានអឺរ៉ូ ឬ ស្មើនឹងប្រមាណ១១០ពាន់លានដុល្លារ ក្នុងការអភិវឌ្ឍវិស័យសឺមីកុងឌុចទ័រ ដើម្បីកាត់ បន្ថយការពឹងផ្អែកលើការនាំចូល។
បើតាមសេចក្តីប្រកាសព័ត៌មានរបស់ក្រសួងការបរទេស បន្ទាប់ពីចូលគាល់ព្រះមហាក្សត្រ អ្នកស្រី អ៊ុងសាន ស៊ូជី នឹងចូលជួបសម្តេច សាយ ឈុំ ប្រធានព្រឹទ្ធសភា និង សម្តេច ហេង សំរិន ប្រធានរដ្ឋសភា។ ចុងក្រោយ អ្នកស្រី នឹងជួបសម្តេចនាយករដ្ឋមន្ត្រី ហ៊ុន សែន ហើយបន្ទាប់មកអ្នកស្រី នឹងទៅដាក់កម្រងផ្កាគោរពវិញ្ញាណក្ខន្ធនៅស្តូបវិមានឯករាជ្យនិងព្រះមណ្ឌបព្រះបរមរតនកោដ្ឋ។ ក្រសួងការបរទេស បញ្ជាក់ក្នុងសេចក្តីប្រកាសព័ត៌មានថា «ដំណើរទស្សនកិច្ចផ្លូវការរបស់លោកជំទាវ អ៊ុងសាន ស៊ូជី នៅកម្ពុជា នឹងពង្រឹងនិងពង្រីកថែមទៀតនូវចំណងមិត្តភាព និងកិច្ចសហប្រតិបត្តិការទ្វេភាគីលើគ្រប់វិស័យ ព្រមទាំងក្នុងក្របខណ្ឌអាស៊ាននិងពហុភាគី»។ ដំណើរទស្សនកិច្ចរបស់អ្នកស្រី នឹងធ្វើឡើងនៅថ្ងៃទី២៩ ខែមេសា ដល់ថ្ងៃទី១ ខែឧសភា ឆ្នាំ២០១៩៕	ពេលមកបំពេញទស្សនកិច្ចនៅកម្ពុជា អ្នកស្រី អ៊ុងសាន ស៊ូជី ទីប្រឹក្សារដ្ឋនិងជាមេដឹកនាំមីយ៉ាន់ម៉ា នឹងឆ្លៀតទៅទស្សនាប្រាសាទនានា នៅខេត្តសៀមរាប។ ប៉ុន្តែ ការដើរមើលប្រាសាទទាំងនោះ គឺក្រោយអ្នកស្រី ចូលគាល់ព្រះមហាក្សត្ររួច និងបញ្ចប់ជំនួបជាមួយមេដឹកនាំកម្ពុជា។
សម្ដេច ហ៊ុន សែន បានព្រលយទៀតថា កិច្ចប្រជុំគណៈកម្មាធិការកណ្ដាលនេះ ដើម្បីឈានទៅបើកមហាសន្និបាតរបស់បក្ស ក្នុងការកំណត់បេក្ខភាពបន្តវេនតែម្ដង។ សម្ដេច ហ៊ុន សែន ក៏បង្ហើបពីព័ត៌មានខ្លះៗថា រដ្ឋាភិបាល ក៏បានរៀបចំក្បាលម៉ាស៊ីនគណៈរដ្ឋមន្ត្រីថ្មីមួយរួចហើយ សម្រាប់ក្មេងជំនាន់ក្រោយ ។ ការសម្រេចបញ្ជីគណៈរដ្ឋមន្រ្តីបម្រុងនេះ ក្រោមកិច្ចពិភាក្សារវាងសម្ដេច ហ៊ុន សែន និងសម្ដេច សាយ ឈុំ សម្ដេច ស ខេង សម្ដេច ទៀ បាញ់ និងឧបនាយករដ្ឋមន្រ្តី ម៉ែន សំអន នៅក្នុងភូមិគ្រឹះសម្ដេច កាលពីពេលថ្មីៗនេះ។ នេះជាការបញ្ជាក់របស់នាយករដ្ឋមន្ត្រីកម្ពុជា ដែលបានបន្ថែមថា នៅក្នុងគណៈរដ្ឋមន្រ្តី មានបណ្ឌិតជិតពាក់កណ្ដាល ក្រៅពីនោះ អនុបណ្ឌិត។ តែយ៉ាងណាក្បាលម៉ាស៊ីនគណៈរដ្ឋមន្ត្រីនេះ មិនទាន់រៀបចំភ្លាមៗនៅឆ្នាំ២០២៣ខាងមុខឡើយ។ សម្ដេច ក៏ផ្ដាំឱ្យអ្នកវិនិយោគ និងរកស៊ីនៅកម្ពុជាទាំងអស់ កុំមានការព្រួយបារម្ភ នៅពេលឮដែលសម្ដេច និយាយបែបនេះ។ សម្ដេច អះអាងថា គណបក្សប្រជាជនកម្ពុជា នឹងនៅឈរជើង និងកម្លាំងដឹកនាំប្រទេស ដោយទំនងគ្មានគណបក្សណា អាចមានលទ្ធភាពយកឈ្នះបក្សកាន់អំណាចឡើយ។	ភ្នំពេញ៖ គណបក្សប្រជាជនកម្ពុជា នឹងប្រជុំគណៈកម្មាធិការកណ្ដាល ដើម្បីពិនិត្យលើបេក្ខភាពអ្នកបន្តវេននៅក្នុងបក្ស នៅថ្ងៃទី២៤ ធ្នូ។ នេះបើតាមសម្ដេច ហ៊ុន សែន នៅក្នុងពិធីចុះត្រួតពិនិត្យការដ្ឋានសាងសង់ព្រលានយន្តហោះអន្តរជាតិភ្នំពេញថ្មី ស្ថិតនៅឃុំព្រែកស្លែង ស្រុកកណ្តាលស្ទឹង ខេត្តកណ្តាល នៅថ្ងៃទី៩ ធ្នូ ។
នៅក្នុងប្រតិបត្តិការសឹកមួយ អ៊ីរ៉ង់បានវាយប្រហារបន្ទាយឈរជើងរបស់អាមេរិក និងបន្ទាយរបស់សម្ព័ន្ធមិត្តអាមេរិកពីរទៀត តាមរយៈការផ្លោងមីស៊ីលបាលីស្ទិក១០គ្រាប់។ ហេតុការណ៍នេះ គឺទំនងជាទង្វើសងសឹករបស់អ៊ីរ៉ង់ទៅលើអាមេរិក ដែលបានធ្វើឃាតឧត្តមសេនីយ៍ Qassem Soleimani មេបញ្ជាការកម្លាំង Qud នៃកងឆ្មាំបដិវត្តន៍អ៊ីរ៉ង់។ អត្ថបទទាក់ទង អ៊ីរ៉ង់ បាញ់មីស៊ីលបាលីស្ទិកប្រមាណ១០គ្រាប់ដាក់បន្ទាយទ័ពអាមេរិកនៅអ៊ីរ៉ាក់ ដើម្បីការពារសុវត្ថិភាពអ្នកដំណើរ និងជៀសវាងការវាយប្រហារណាមួយពីអ៊ីរ៉ង់ រដ្ឋបាលអាការចរសហព័ន្ធអាមេរិក បានចេញសេចក្តីថ្លែងការណ៍មួយ ហាមឃាត់ក្រុមហ៊ុនអាកាសចរអាមេរិកទាំងអស់មិនឲ្យហោះហើរលើតំបន់គ្រោះថ្នាក់មួយចំនួន។ នៅក្នុងសេចក្តីថ្លែងការណ៍នេះ រដ្ឋបាលអាកាសចរបានប្រកាសថា ក្រុមហ៊ុនអាកាសចរស៊ីវិលអាមេរិកទាំងអស់ ត្រូវហាមឃាត់ប្រតិបត្តិការហោះហើររបស់ខ្លួននៅក្នុងដែនអាកាសរបស់ អ៊ីរ៉ាក់ អ៊ីរ៉ង់ លើដែនទឹកក្នុងឈូងសមុទ្រពែក្ស និង ឈូងសមុទ្រអូម៉ង់។ សេចក្តីថ្លែងការណ៍ខាងលើនេះ គឺធ្វើឡើងបន្ទាប់ពីអ៊ីរ៉ង់បានបាញ់មីស៊ីលបាលីស្ទិកលើបន្ទាយឈរជើងរបស់អាមេរិកចំនួន ១០គ្រាប់។ បើតាមទិន្នន័យរបស់ FlightRadar24 ក្នុងអំឡុងពេលវាយប្រហារនេះ មានជើងយន្តហោះអាមេរិកបួន ឬប្រាំ បានហោះហើរនៅលើអ៊ីរ៉ង់ ហើយរដ្ឋបាលអាកាសចរអាមេរិក បានឃ្លាំមើលយ៉ាងម៉ត់ចត់លើជើងហោះហើរទាំងនោះ ដើម្បីប្រាកដថា មិនមានឧបទ្ទវហេតុណាមួយកើតឡើង។ នេះបើតាមការចុះផ្សាយរបស់ទីភ្នាក់ងារព័ត៌មាន Reuters។ ការធ្វើឃាត ឧត្តមសេនីយ៍ Soleimani និងការផ្លោងមីស៊ីលជាច្រើនគ្រាប់របស់អ៊ីរ៉ង់នេះ បានធ្វើឲ្យទីភ្នាក់ងារអាកាសចរជាច្រើនព្រួយបារម្ភយ៉ាងខ្លាំង ព្រោះថាវាគឺជាការគំរាមកំហែងយ៉ាងខ្លាំងដល់សុវត្ថិភាពអ្នកដំណើរតាមយន្តហោះ។ ដើម្បីដោះស្រាយបញ្ហានេះ សមាគមដឹកជញ្ជូនតាមផ្លូវអាកាសអន្តរជាតិ (IATA) និង អង្គការអាកាសចរស៊ីវិលអន្តរជាតិ (ICAO) បានរួមគ្នាបង្កើតក្រុមការងារសម្របសម្រួលមួយ ដើម្បីប្រាកដថាព័ត៌មានគំរាមកំហែងណាមួយ ទៅលើយន្តហោះស៊ីវិលត្រូវបានចែករំលែកជាបន្ទាន់។ សូមបញ្ជាក់ថា នៅក្នុងឆ្នាំ ២០១៨ រដ្ឋបាលអាកាសចរសហព័ន្ធអាមេរិក បានហាមឃាត់ក្រុមហ៊ុនអាកាសចរអាមេរិកទាំងអស់ហោះក្រោមកម្ពស់៨គីឡូម៉ែត្រ ដោយសារតែបារម្ភពីការគំរាមកំហែងរបស់អ៊ីរ៉ង់។ បន្ថែមពីលើនេះ អាមេរិក បានហាមឃាត់ក្រុមហ៊ុនអាកាសចររបស់ខ្លួនទាំងអស់ហោះហើរ ក្នុងដែនអាកាសអ៊ីរ៉ង លើឈូងសមុទ្រពែក្ស និងឈូងសមុទ្រអូម៉ង់ ចាប់តាំងពីអីរ៉ង់បានបាញ់ទម្លាក់យន្តហោះដ្រូនអាមេរិកមក៕	រដ្ឋបាលអាកាសចរសហព័ន្ធអាមេរិក (FAA) នៅថ្ងៃទី៧ ខែមករា ហាមឃាត់ក្រុមហ៊ុនអាកាសចរអាមេរិកទាំងអស់ បញ្ឈប់ការហោះហើរក្នុងដែនអាកាសអ៊ីរ៉ាក់ អ៊ីរ៉ង់ ឈូងសមុទ្រអូម៉ង់ (Gulf of Oman) និងដែនទឹកចន្លោះអ៊ីរ៉ង់ និងអារ៉ាប៊ីសាអូឌីត។ បទបញ្ជានេះ ធ្វើឡើងបន្ទាប់ពីអ៊ីរ៉ង់ បានបាញ់មីស៊ីលបាលីស្ទិក ១០គ្រាប់ ទៅលើបន្ទាយឈរជើងរបស់ទ័ពអាមេរិកនៅក្នុងអ៊ីរ៉ាក់។
បន្ទាប់ពីរបបសឹកមីយ៉ាន់ម៉ា បានប្រហារជីវិតសកម្មជន ៤រូប ដោយផ្អែកលើច្បាប់ប្រឆាំងភេរវកម្ម និងច្បាប់ព្រហ្មទណ្ឌ អ្នកនាំពាក្យក្រសួងការបរទេសអាម៉េរិក លោក Ned Price នៅថ្ងៃទី២៥ ខែកក្កដា បានជំរុញឱ្យចិន ប្រើឥទ្ធិពលរបស់ខ្លួន ក្នុងនាមជាអ្នកលក់អាវុធដ៏សំខាន់មួយ ដាក់សម្ពាធលើមីយ៉ាន់ម៉ា ដើម្បីត្រលប់ទៅអនុវត្តប្រជាធិបតេយ្យឡើងវិញ។ ជាការឆ្លើយតប ក្រសួងការបរទេសចិន បានបញ្ជាក់ជាថ្មីថា ខ្លួន មិនជ្រៀតជ្រែកកិច្ចការផ្ទៃក្នុងមីយ៉ាន់ម៉ាឡើយ។ «ចិនតែងគោរពគោលការណ៍មិនជ្រៀតជ្រែកកិច្ចការផ្ទៃក្នុងរបស់ប្រទេសដទៃ»។ លោក Zhao Lijian អ្នកនាំពាក្យក្រសួងការបរទេសចិន បានផ្តល់ចម្លើយបែបនេះ ទៅកាន់អ្នកសារព័ត៌មាន ដែលបានសួរសំណួរជុំវិញការជំរុញរបស់អាម៉េរិកឱ្យចិនដាក់សម្ពាធលើរបបសឹកមីយ៉ាន់ម៉ា។ បើតាមអ្នកនាំពាក្យក្រសួងការបរទេសចិន រដ្ឋាភិបាលក្រុងប៉េកាំង តែងគាំទ្រភាគីទាំងអស់នៅមីយ៉ាន់ម៉ាឱ្យដោះស្រាយបញ្ហាខ្វែងគំនិត និងមិនព្រមព្រៀងគ្នាជាច្រើនដោយផ្អែកលើក្របខណ្ឌរដ្ឋធម្មនុញ្ញ និងច្បាប់ ក្រោមហេតុផលការពារប្រយោជន៍របស់ប្រទេសរយៈពេលវែង។ បន្ទាប់ពីរងការថ្កោលទោសពីសំណាក់អាស៊ាន អាម៉េរិក និងសម្ព័ន្ធមិត្ត យោធាមីយ៉ាន់ម៉ា នៅថ្ងៃទី២៦ ខែកក្កដា បានថ្លែងការពារថា ការអនុវត្តទោសលើសកម្មជនចំនួន ៤រូប គឺស្របច្បាប់ និងដោយផ្អែកលើយុត្តិធម៌សម្រាប់ប្រជាជន។ អ្នកនាំពាក្យរបបសឹក ឧត្តមសេនីយ៍ត្រី Zaw Min Tun បានលើកឡើងថា ប្រសិនបើប្រៀបធៀបការអនុវត្តទោសប្រហារជីវិតបុរសទាំង៤ រូប និងករណីផ្សេងទៀត អ្នកទាំងនោះ បានប្រព្រឹត្តបទឧក្រិដ្ឋ ដែលមីយ៉ាន់ម៉ា គួរផ្តល់ការកាត់ទោសប្រហារជីវិតជាច្រើនលើក។ ត្រង់ចំណុចនេះ អ្នកនាំពាក្យរបបសឹក បានយល់ថា សកម្មជនទាំង៤រូប បានបង្កផលប៉ះពាល់ដល់ប្រជាជនស៊ីវិលជាច្រើននាក់ ហើយការកាត់ទោសនេះ ជាយុត្តិធម៌សម្រាប់ប្រជាជន៕	អ្នកនាំពាក្យក្រសួងការបរទេសចិន លោក Zhao Lijian នៅថ្ងៃទី២៦ ខែកក្កដា បានឆ្លើយតបនឹងអាម៉េរិកថា រដ្ឋាភិបាលក្រុងប៉េកាំង តែងគោរពគោលការណ៍មិនជ្រៀតជ្រែកកិច្ចការផ្ទៃក្នុងរបស់ប្រទេសផ្សេង។ បើអ្នកនាំពាក្យក្រសួងការបរទេសចិន ភាគីទាំងអស់នៅមីយ៉ាន់ម៉ា គួរតែដោះស្រាយបញ្ហាដែលមិនព្រមព្រៀងគ្នាឱ្យបានត្រឹមត្រូវ ក្រោមក្របខណ្ឌរដ្ឋធម្មនុញ្ញ និងច្បាប់។
លេខាធិការដ្ឋាននៃក្រុមប្រទេស G20 តាមរយៈសេចក្តីថ្លែងការណ៍របស់ខ្លួនបានឲ្យដឹងថា រដ្ឋមន្ត្រីហិរញ្ញវត្ថុ បានជួបចរចាគ្នាតាមរយៈ VIDEO CONFERENCE រយៈពេល២ម៉ោងនៅថ្ងៃទី២៣ ខែមីនា។ ជំនួបនេះត្រូវបានធ្វើឡើង ខណៈសាធារណមតិបានរិះគន់ G20 ដែលជាក្បាលម៉ាស៊ីនសេដ្ឋកិច្ចពិភពលោក មានភាពយឺតយ៉ាវក្នុងការឆ្លើយតមនឹងស្ថានការណ៍។ ចំណែកឯមេដឹកនាំប្រទេស G20 ត្រូវបានគេរំពឹងថានឹង បើកជំនួបវិសាមញ្ញមួយនៅប៉ុន្មានថ្ងៃខាងមុខផង។ យ៉ាងណាមិញ ជំនួប G20 ឆ្នាំនេះ ដែលមានអារ៉ាប៊ីសាអូឌីតជាប្រធាន នឹងជួបបញ្ហាស្មុគស្មាញច្រើន តួយ៉ាងការមិនត្រូវគ្នាពីតម្លៃប្រេងឆៅរវាងរុស្ស៉ី និង អារ៉ាបីសាអូឌីត ក៏ដូចជាភាពតឹងតែងរវាងសហរដ្ឋអាមេរិក និងចិនជុំវិញប្រភពដើមនៃជំងឺ COVID-19 ជាដើម។ រដ្ឋមន្ត្រីក្រសួងរតនាគារជាតិអាមេរិកលោក Steven Mnuchin បានប្រាប់សារព័ត៍មាន Fox News ថា សមភាគីរបស់លោកយល់ព្រមចាត់វិធានការ ជួយសេដ្ឋកិច្ចប្រទេសរៀងៗខ្លួន និងសម្របសម្រួលជាលក្ខណៈអន្តរជាតិបើចាំបាច់។ លោក Mnuchin នឹងធ្វើប្រធានសន្និបាតរដ្ឋមន្ត្រីសេដ្ឋកិច្ច និងធនាគារកណ្តាលនៃបណ្តាប្រទេស G7 នៅថ្ងៃទី២៤ ខែមីនានេះ។ លោក Steven Mnuchin លើកឡើងថា សហរដ្ឋអាមេរិកកំពុងធ្វើការយ៉ាងជិតស្និទ្ធជាមួយបណ្តាប្រទេស G20 និងប្រទេស G7 មូលនិធិរូបិយប័ណ្ណពិភពលោក និងធនាគារពិភពលោកដើម្បីឆ្លើយតបទៅនឹងវិបត្តិនេះ។ «នេះជាកិច្ចប្រឹងប្រែងជាក្រុម ដើម្បីកំចាត់វីរ៉ុស និងផ្តល់ជំនួយសេដ្ឋកិច្ច»។ នេះជាការបញ្ជាក់របស់លោក Mnuchin ដែលកំពុងស្វែងរកការយល់ព្រមពីសភាអាមេរិកដើម្បីអនុម័តកញ្ចប់ថវិកាសង្គ្រោះសេដ្ឋកិច្ច២ទ្រីលានដុល្លារ។ នៅថ្ងៃទី២៣ ខែមីនា ធនាគារពិភពលោក និងមូលនិធិរូបិយវត្ថុពិភពលោកបានព្យាករថា ជំងឺឆ្លងជាសកលនេះនឹងបណ្តាលឲ្យមានវិបត្តិសេដ្ឋកិច្ចសកលនៅឆ្នាំ ២០២០។ លោកស្រី Kristalina Georgieva នាយិកា IMF ស្វាគមន៍វិធានការសារពើពន្ធ និងរូបិយវត្ថុរបស់បណ្តាប្រទេសទាំងឡាយ ប៉ុន្តែមានរឿងជាច្រើនទៀតដែលត្រូវធ្វើ ជាពិសេសលើវិស័យសារពើពន្ធ។ លោកស្រីបានបន្ថែមថា ជាមធ្យមវិធានការសារពើពន្ធរបស់ប្រទេសចំនួន ២០ មានត្រឹមតែ ១.៨% នៃផលិតផលសរុបក្នុងស្រុកប៉ុណ្ណោះ ពោលគឺតិចជា២%បើធៀបទោនឹងវិបត្តិសេដ្ឋកិច្ចកាលពីឆ្នាំ២០០៩។ ជប៉ុនដែលជាសមាជិក G7 ផងនោះ បានបង្ហាញការព្រួយបារម្ភនិងទទូចឲ្យប្រទេស G20 ធ្វើសកម្មភាពដោយមិនស្ទាក់ស្ទើរនិងត្រូវស្ថានការណ៏ ខណៈអាហ្សង់ទីនដែលមូលនិធិរូបិយវត្ថុអន្តរជាតិចាត់ទុកថា អស្ថិរភាព បានព្រមានប្រទេស G20 ឲ្យចេញសកម្មភាពជាដាច់ខាតដើម្បីជៀសវាងការរលំសង្គម៕	រដ្ឋមន្ត្រីហិរញ្ញវត្ថុ និងធនាគារកណ្តាលនៃបណ្តាប្រទេសដែលមានសេដ្ឋកិច្ចធំបំផុតទាំង ២០ (G20) បានឯកភាពគ្នានៅថ្ងៃ ទី២៣ ខែមីនា ថា ពួកគេនឹងរៀបចំ ផែនការសកម្មភាពរួម ដើម្បីឆ្លើយតបទៅនឹង COVID-19ដែលជាជំងឺឆ្លងនេះ។ ការឯកភាពគ្នានេះ ធ្វើឡើងក្រោយមូលនិធិរូបិយវត្ថុពិភពលោក (IMF) ព្រមានពីឥទ្ធិពលនៃ COVID-19 ដែលអាចបណ្តាលឲ្យមានវិបត្តិសេដ្ឋកិច្ចសកល ។
អត្ថបទទាក់ទង មន្ទីរបញ្ចកោណ៖ យោធាចិន មានសមត្ថភាពស្មើ ឬលើសអាមេរិកលើវិស័យយោធាមួយចំនួន តាមរបាយការណ៍សិក្សាប្រចាំឆ្នាំលើកម្លាំងយោធាចិននៅថ្ងៃទី១ ខែកញ្ញា មន្ទីរបញ្ចកោណអាមេរិក បានអះអាងថា កងទ័ពចិនមានសមត្ថភាពស្មើ ឬលើសអាមេរិកលើវិស័យមួយចំនួន។ ជាពិសេស ចិនថែមទាំងចង់បង្កើនក្បាលគ្រាប់នុយក្លេអ៊ែរទ្វេដងក្នុងរយៈពេល១០ឆ្នាំ ខណៈពេលបច្ចុប្បន្នប្រទេសអាស៊ីមួយនេះ មានក្បាលគ្រាប់នុយក្លេអ៊ែរក្រោម ៣០០គ្រាប់ប៉ុណ្ណោះ។ ប៉ុន្តែទីក្រុងប៉េកាំង បានច្រានចោលរបាយការណ៍នេះ និងអះអាងថាអាមេរិក មិនយល់ពីគោលនយោបាយរបស់ខ្លួន។ មិនទុកយូរ ក្រសួងការពារជាតិចិន បានទាត់ចោល ការចោទប្រកាន់របស់មន្ទីរបញ្ចកោណថា «ខុសទាំងស្រុង» និងបកស្រាយខុសពីគោលនយោបាយការពារជាតិ និងយុទ្ធសាស្ត្រយោធារបស់ទីក្រុងប៉េកាំង។ ក្នុងន័យនេះ ចិនបានវាយបកទៅអាមេរិកវិញថា គ្រាន់តែជារបាយការណ៍ បង្ខូចកេរ្តិ៍ឈ្មោះចិនក្នុងការធ្វើទំនើបកម្មកងទ័ព ការចំណាយលើយោធា គោលនយោបាយនុយក្លេអ៊ែរ និងបញ្ហាផ្សេងទៀតតែប៉ុណ្ណោះ។ ក្រៅពីក្រសួងការពារជាតិចិន ក្រសួងការបរទេសចិន ក៏បានច្រានចោលរបាយការណ៍របស់អាមេរិកផងដែរ។ ថ្លែងនៅចំពោះមុខអ្នកសារព័ត៌មាននៅថ្ងៃទី២ ខែកញ្ញា លោកស្រី Hua Chunying អ្នកនាំពាក្យក្រសួងការបរទេសចិន បានអះអាងថា៖ «ចិនតែងតែស្វែងរកគោលនយោបាយការពារជាតិ ហើយអ្នកគ្រប់គ្នា ដឹងថាចិនជាអ្នកស្ថាបនាសន្តិភាពលើពិភពលោក»។ ជាមួយគ្នានេះ លោកស្រី Hua បានបន្ថែមថា ការចំណាយយោធារបស់អាមេរិកគឺច្រើនណាស់ ពោលគឺស្ទើរតែស្មើការចំណាយយោធារបស់ប្រទេសចំនួន១០ ដែល ដែលឈរនៅបន្ទាប់អាមេរិក។ ក្នុងន័យនេះ អ្នកនាំពាក្យចិន ចង់សំដៅថា ការលើកឡើងរបស់អាមេរិក គ្រាន់តែជាលេស ដើម្បីស្វែងរកឧត្តមភាព និងអនុត្តរភាពយោធារបស់ខ្លួនប៉ុណ្ណោះ៕	ចិន នៅថ្ងៃទី២ ខែកញ្ញា បានទាត់ចោលរបាយការណ៍មួយរបស់មន្ទីរបញ្ចកោណដែលបានចោទខ្លួនថា ចង់បង្កើនក្បាលគ្រាប់នុយក្លេអ៊ែរទ្វេដង ក្នុងរយៈពេល១០ឆ្នាំ។ បើតាមការអះអាងរបស់ទីក្រុងប៉េកាំង ការចោទរបស់អាមេរិក មានគោលដៅការពារការចំណោយលើយោធាដ៏ច្រើនសន្ធឹកសន្ធាប់របស់ខ្លួនតែប៉ុណ្ណោះ។
លោក ស្រ៊ុន ពៅ បានលើកឡើងថា សព្វថ្ងៃ សាច់បង្កកដែលភាគច្រើននាំចូលពីអឺរ៉ុប កំពុងទាញតម្លៃ និងទីផ្សារជ្រូកក្នុងស្រុកឱ្យធ្លាក់ចុះយ៉ាងគំហុក។ ការណ៍នេះ មកពីសាច់បង្កកមានតម្លៃថោក ដែលនាំឱ្យប្រជាជនខ្មែរ ជាពិសេស ចុងភៅ ងាកទៅទិញច្រើន ដោយបានមិនខ្វល់ថា ផលិតផលជ្រូកនោះ មានប្រភពមកពីណា និងមានជំងឺ ឬអត់នោះទេ។ លោក ស្រ៊ុន ពៅ ប្រធានសមាគមអ្នកចិញ្ចឹមសត្វកម្ពុជា។ រូបភាព៖ សមាគមអ្នកចិញ្ចឹមសត្វកម្ពុជា ការធ្វើបែបនេះ អាចនាំឱ្យប៉ះពាល់ដល់សុខភាពអ្នកប្រើប្រាស់ ព្រោះថា សាច់បង្កក ដែលនាំចូលភាគច្រើន គ្មានលិខិតអនុញ្ញាតពីក្រសួងកសិកម្ម រុក្ខាប្រមាញ់ និងនេសាទ នោះទេ។ លើសពីនេះ ការចរាចរណ៍សាច់បង្កក បានធ្វើឱ្យប៉ះពាល់ដល់តម្លៃ និងទីផ្សារជ្រូកក្នុងស្រុកពី ២០ទៅ ៣០ភាគរយ ដែលនាំឱ្យកសិករជាច្រើនបោះបង់ការចិញ្ចឹម ដោយការបាក់ទឹកចិត្ត។ លោក ស្រ៊ុន ពៅ ប្រាប់ដូច្នេះថា៖« សព្វថ្ងៃនេះ យើងប៉ះពាល់តែចំពោះ សាច់បង្កកទេ។ យើងឃើញហើយ សព្វថ្ងៃនេះ កម្មវិធីធំៗដូចជា បុណ្យ ឬការអី គេប្រើចុងភៅឱ្យទៅទិញសាច់ហ្នឹង ហើយសាច់ហ្នឹង នៅលើទីផ្សារវាថោក។ អ៊ីចឹង! បើគេយកធ្វើ វាចំណេញ គេអត់ពីរឿងសុខភាពប្រជាពលរដ្ឋនោះទេ អាហ្នឹងហើយប៉ះពាល់។ យើងចិញ្ចឹមបានហើយ តែលក់មិនបាន ដោយសារសាច់បង្កកដណ្ដើមយក»។ បើតាម សមាគមអ្នកចិញ្ចឹមសត្វកម្ពុជា បច្ចុប្បន្ន ជ្រូករស់មានតម្លៃចន្លោះពី ៧ទៅ៨ពាន់រៀលប៉ុណ្ណោះ ក្នុង១គីឡូក្រាម។ តម្លៃនេះ កសិករ ត្រូវខាតយ៉ាងតិច ៥០ដុល្លារ ក្នុងជ្រូកមួយក្បាល ក៏ព្រោះតែថ្លៃដើមផលិតកើនខ្ពស់ដល់ ១ម៉ឺនរៀលក្នុងមួយគីឡូក្រាម។ គួរបញ្ជាក់ថា ក្រសួងកសិកម្ម និងអគ្គ.ការពារអ្នកប្រើប្រាស់ កិច្ចការប្រកួតប្រជែង និងបង្ក្រាបការក្លែងបន្លំ (កបប) កំពុងទប់ស្កាត់ និងចាប់បានសាច់បង្កកខូចគុណភាព ជាហូរហែ។ ជាមួយគ្នានេះ លោក ស្រ៊ុន ពៅ បានស្នើដល់ពលរដ្ឋ និងចុងភៅ ទាំងអស់ កាត់បន្ថយការប្រើប្រាស់សាច់បង្កកដែលនាំគ្មានប្រភពច្បាស់លាស់ និងងាកមកគាំទ្រសាច់ជ្រូកក្នុងស្រុកវិញ ដើម្បីស្ដារតម្លៃ និងទីផ្សារវិស័យចិញ្ចឹមជ្រូករបស់កម្ពុជាឡើងវិញ៕	ភ្នំពេញ៖ ការនាំចូលសាច់បង្កកពីបរទេស កំពុងធ្វើឱ្យប៉ះពាល់ដល់ទីផ្សារក្នុងស្រុក ២០ ទៅ៣០ភាគរយ។ នេះជាការអះអាងរបស់លោក ស្រ៊ុន ពៅ ប្រធានសមាគមអ្នកចិញ្ចឹមសត្វកម្ពុជា នៅថ្ងៃទី៤ ខែមេសា ដោយបន្ថែមថា បច្ចុប្បន្ន ជ្រូកក្នុងស្រុកកំពុងកកស្ទះ និងលក់បានតម្លៃថោក។
ការចុះឈ្មោះបោះឆ្នោតថ្មីធ្វើឡើងចាប់ពីថ្ងៃទី០១ ដល់ថ្ងៃទី១៨ ខែតុលា ឆ្នាំ២០១៨។ សម្រាប់ពលរដ្ឋដែលកើតត្រឹមថ្ងៃទី០១ ខែមករា ឆ្នាំ២០០១ អាចមកចុះឈ្មោះបោះឆ្នោតក្នុងបញ្ជីថ្មីបាន។ ចំណែកពលរដ្ឋដែលបានចុះឈ្មោះបោះឆ្នោតរួចហើយ ក៏អាចមកពិនិត្យឈ្មោះក្នុងបញ្ជីបោះឆ្នោតបានផងដែរ៕	ភ្នំពេញ៖ គិតត្រឹមរយៈពេល១៤ថ្ងៃ ពលរដ្ឋដែលគ្រប់អាយុបោះឆ្នោតថ្មី បានមកចុះឈ្មោះបោះឆ្នោតមានចំនួន ១៥៩,៤៤៥នាក់។ ក្រៅពីចំនួននេះក៏មាននៅមានពលរដ្ឋចំនួន ១,១៤៦នាក់ផ្សេងទៀត កំពុងស្ថិតក្នុងការពិនិត្យនឹងកែតម្រូវទិន្នន័យ។ នេះបើតាមរបាយការណ៍របស់គណៈកម្មាការជាតិរៀបចំការបោះឆ្នោត ដែលចេញផ្សាយនៅព្រឹកថ្ងៃទី១៥ ខែតុលា។
«ការបន់ស្រន់តែមួយគត់របស់ខ្ញុំ គឺសូមឲ្យព្រះប្រទានកម្លាំង និងពេលវេលាមកឲ្យខ្ញុំឲ្យបានច្រើន ដើម្បីបំពេញការងារដ៏សន្ធឹកសន្ធាប់ ហើយខ្ញុំពិតជាត្រូវបានកម្លាំងខ្លាំងមែន»។ នេះជាបំណងប្រាថ្នាតែមួយគត់របស់ប្រធានាធិបតី Rodrigo Duterte នាឱកាសថ្ងៃខួបកំណើតឈានចូលអាយុ៧២ឆ្នាំ នៅពេលខាងមុខ។ លោក Duterte ក៏មិនត្រូវបានវត្ថុអនុស្សាវរីយ៍មានតម្លៃអ្វីដែរ ព្រោះលោកបានមកដល់ចំណុចកំពូលដែលមនុស្សគ្រប់គ្នាសុបិនទៅហើយ។ ក្នុងសន្និសីទកាសែតព្រឹកថ្ងៃទី២៣ ខែមីនា ប្រធានាធិបតីរូបនេះពន្យល់បំណងរបស់លោកថា លោកសុំព្រះប្រទានឲ្យលោកកម្លាំងបន្តិច និងពេលវេលាបន្តិច ដើម្បីឲ្យលោកអាចពុះពារជម្នះបញ្ហាដែលកើតឡើងក្នុងប្រទេស។ បើទោះជាមិនអាចដោះស្រាយបញ្ហាទាំងអស់បាន លោកក៏អាចកាត់បន្ថយបញ្ហាទាំងឡាយក្នុងការដឹកនាំប្រទេស។ នេះបើយោងតាមការផ្សាយរបស់សារព័ត៌មាន Rappler ។ លោក Duterte គឺជាប្រធានាធិបតីចាស់ជាងគេរបស់ហ្វីលីពីន។ ជារឿយៗ លោកតែងត្អូញត្អែរពីការងារដ៏ច្រើនសន្ធឹកសន្ធាប់ ហើយលោកត្រូវចំណាយពេលច្រើនម៉ោងដើម្បីពិនិត្យឯកសារគរដូចភ្នំនោះ។ ត្រង់ចំណុចនេះ លោកបញ្ជាក់ថា៖ «បើអ្នកសួរខ្ញុំថា ខ្ញុំពេញចិត្តនឹងធ្វើប្រធានាធិបតី ឬអត់? ខ្ញុំប្រាប់ទៅអ្នកវិញថា ខ្ញុំមិនត្រូវការតំណែងនេះនៅវ័យប្រហែលខ្ញុំឥឡូវឡើយ»។ ប្រភពព័ត៌មានខាងលើផ្សាយដែរថា ប្រធានាធិបតីរូបនេះ មិនដែលរៀបចំពិធីខួបកំណើតឡើយក្នុងមួយជីវិតរបស់លោក។ ជាធម្មតា លោក Duterte សម្រាកនៅផ្ទះក្នុងថ្ងៃកំណើតរបស់លោក ហើយក៏មិនចង់បានកាដូថ្លៃៗអ្វីដែរ ដែលនេះជាកត្តាមួយដែលជំរុញឲ្យលោកជាប់ឆ្នោតជាប្រធានាធិបតីមកដល់សព្វថ្ងៃ។ ប៉ុន្តែបើមានពេល លោកអាចរៀបចំពិធីខួបកំណើតជាមួយសមាជិកគ្រួសាររបស់លោក ដែលជាកាដូដ៏មានន័យបំផុតសម្រាប់លោក។ អំឡុងទស្សនកិច្ចនៅថៃ នាយករដ្ឋមន្ត្រី ប្រាយុទ្ធ ចន្ទអូចា ក្លាយជាមេដឹកនាំបរទេសដំបូងគេមួយ ដែលសាទរថ្ងៃកំណើតលោក Duterte ។ លោក ប្រាយុទ្ធ បានបង្កើតការភ្ញាក់ផ្អើលមួយសម្រាប់ប្រធានាធិបតីហ្វីលីពីន Duterte ដោយក្នុងពិធីលាងសាយភោជន៍នៅល្ងាចថ្ងៃទី២១ ខែមីនា នាយករដ្ឋមន្ត្រីថៃ បានរៀបចំពិធីខួបកំណើតដល់ប្រធានាធិបតីហ្វីលីពីនទៀតផង៕	ប្រធានាធិបតីហ្វីលីពីន Rodrigo Duterte នឹងឈានដល់វ័យ៧២ឆ្នាំនៅថ្ងៃទី២៨ ខែមីនាខាងមុខ។ កាលពីថ្ងៃទី២១ ខែមីនា នាយករដ្ឋមន្ត្រីថៃ ប្រាយុទ្ធ ចន្ទអូចា ក៏ទើបរៀបចំពិធីខួបកំណើតឲ្យលោក Duterte ដែរ អំឡុងពេលទស្សនកិច្ចនៅថៃ។ យ៉ាងណាក្ដី ក្នុងថ្ងៃខួបកំណើតលើកនេះ លោក Duterte មិនចង់បានអ្វីឡើយ ក្រៅពីមានកម្លាំងកាន់តែខ្លាំង និងពេលវេលាកាន់តែច្រើន ដើម្បីដឹកនាំកិច្ចការប្រទេសឡើយ។
ប្រធាន FIFA លោក Gianni Infantino នៅថ្ងៃទី២៤ ខែមិថុនា លើកឡើងថាការប្រកួត Club World Cup ទម្រង់ថ្មីដែលគ្រោងធ្វើលើកទី១នៅទឹកដីអាម៉េរិក នឹងក្លាយជាចំណុចប្រកួតប្រជែងកម្រិតកំពូលក្នុងវិស័យបាល់ទាត់សម័យទំនើប។ កាលពីខែមីនាកន្លងទៅ FIFA បានបញ្ជាក់ហើយថា Club World Cup ទម្រង់ថ្មីនឹងប្រកួតរៀងរាល់៤ឆ្នាំម្តង ចាប់ពីខែមិថុនា ឆ្នាំ២០២៥តទៅ ដោយមានក្រុមសរុបចូលរួមចំនួន៣២ក្រុម។ Club World Cup ដែលរៀបចំការប្រកួតរៀងរាល់១ឆ្នាំម្តង មានក្រុមចំនួន៧ចូលរួម នឹងត្រូវបញ្ឈប់នៅក្រោយបញ្ចប់ការប្រកួតឆ្នាំ២០២៣។ ការប្រកួត Club World Cup លើកទី២០ ដែលប្រព្រឹត្តទៅចាប់ពីថ្ងៃទី១២-២២ ខែធ្នូ ឆ្នាំ ២០២៣ នឹងត្រូវធ្វើនៅទឹកដីអារ៉ាប៊ីសាអូឌីត។ ក្រុមដែលនឹងមានសិទ្ធិលេងក្នុងព្រឹត្តិការណ៍ Club World Cup ទម្រង់ថ្មីនៅឆ្នាំ២០២៥ ត្រូវជ្រើសរើសក្រុមពីអឺរ៉ុប (UEFA) ១២ក្រុម អាម៉េរិកឡាទីន (CONMEBOL) ៦ក្រុម អូសេអានី (OFC) ១ក្រុម អាម៉េរិកកណ្តាល (CONCACAF) ៤ក្រុម អាហ្វ្រិក (CAF) ៤ក្រុម ទ្វីអាស៊ី (AFC) ៤ក្រុម បូករួមនឹងម្ចាស់ផ្ទះ សរុប៣២ក្រុម។ ក្រុមទាំង៣២ត្រូវជ្រើសរើសពីក្រុមជើងឯកនៃលីគតាមទ្វីបរៀងខ្លួន ចាប់ពីឆ្នាំ ២០២១-២០២៤ ដែលមានន័យថា Chelsea, Real Madrid និងម្ចាស់ជើងឯក Champions League កាលពីរដូវកាលមុន Manchester City មានលក្ខណៈសម្បត្តិគ្រប់គ្រាន់ដើម្បីចូលរួម Club World Cup ឆ្នាំ២០២៥។ រៀបចំ២០លើកកន្លងមក Real Madrid ដែលជាម្ចាស់ការពារជើងឯក ឈ្នះ FIFA Club World Cup ច្រើនជាងគេចំនួន៥លើក តាមពីក្រោយដោយ Barcelona ៣លើក Bayern Munich និង Corinthians ២លើកដូចគ្នា ក្រៅពីនោះ Manchester United, Chelsea, Liverpool, Inter Milan, AC Milan, Sao Paulo និង Internacional ឈ្នះ១លើកដូចគ្នា៕	សហរដ្ឋអាម៉េរិក នឹងត្រូវធ្វើម្ចាស់ផ្ទះការប្រកួត FIFA Club World Cup បុរស ដែលកើនក្រុមចូលរួមដល់ ៣២ ជាលើកដំបូងនៅឆ្នាំ ២០២៥។ នេះបើតាមការប្រកាសរបស់សហព័ន្ធកីឡាបាល់ទាត់អន្តរជាតិ (FIFA)។
បេក្ខជនពិការភ្នែកទាំងសងខាងចំនួន ៤នាក់ នៃវិទ្យាល័យសម្ដេចហ៊ុនសែនភ្នំពេញថ្មី បានប្រឡងជាប់សញ្ញាបត្រមធ្យមសិក្សាទុតិយភូមិ (ថ្នាក់វិទ្យាសាស្ត្រសង្គម) នាសម័យប្រឡង ១៩ សីហា ២០១៩។ បេក្ខជនពិការភ្នែកទាំង ៤នាក់ ដែលប្រឡងនៅមណ្ឌលវិទ្យាល័យ ជា ស៊ីម សន្ធរម៉ុក រួមមាន យុវតី សឿង ស៊ីណា ជាប់និទ្ទេស C, យុវជន ផន ភាន់ ជាប់និទ្ទេស D, យុវជន សូ សៀមសុខឃីម ជាប់និទ្ទេស D និងយុវជន មុត សុជាតិ ជាប់និទ្ទេស E។ ក្នុងចំណោមបេក្ខជនប្រឡងជាប់ទាំងអស់នេះ បេក្ខជនម្នាក់ មានបំណងរៀនជំនាញទំនាក់ទំនងអន្តរជាតិ និងម្នាក់ទៀត រៀនជំនាញអក្សរសាស្ត្រខ្មែរ។ លោក អ៊ុច ប៊ុនធឿន នាយករងវិទ្យាល័យអប់រំពិសេសភ្នំពេញថ្មី (គ្រួសារថ្មី) ដែលគ្រប់គ្រងសិស្សពិការភ្នែកទាំង៤នាក់នេះ បានបញ្ជាក់ថា៖ «សិស្សពិការភ្នែកទាំងនេះ មានការខិតខំប្រឹងប្រែងរៀនសូត្រដូចសិស្សធម្មតា ហើយមានបំណងរៀនបន្តនៅសាកលវិទ្យាល័យ»។ បើតាមលោក អ៊ុច ប៊ុនធឿន ក្រៅពីសិក្សានៅវិទ្យាល័យសម្ដេចហ៊ុនសែនភ្នំពេញថ្មី សិស្សពិការភ្នែក៤នាក់ បានសិក្សាបន្ថែមនៅវិទ្យាល័យអប់រំពិសេសភ្នំពេញថ្មី(គ្រួសារថ្មី) ដែលជាកន្លែងស្នាក់នៅរបស់ពួកគេ។ (សិស្សពិការភ្នែក ផន ភាន់ ប្រឡងជាប់និទ្ទេស D) ក្រោយដឹងលទ្ធផលជាប់និទ្ទេស D យុវជន ផន ភាន់ បានបង្ហោះសារលើគណនីហ្វេសប៊ុកយ៉ាងដូច្នេះ៖ «សែនសប្បាយចិត្តត្បិតអីរូបខ្ញុំ នៅក្នុងអារម្មណ៍សប្បាយម្លេះទេ កូនបានជាប់ហើយអស់ឱអ្នកម៉ែ កូនអរម្លេះទេនៅក្នុងចិន្តា។ កូនសូមអរគុណដល់អ្នកម្ដាយថ្លៃ ឪពុកប្រពៃដ៏ល្អស្រស់ថ្លា ដែលបានអោយកូនតស៊ូសិក្សា ឥឡូវនេះណាកូនជោគជ័យហើយ និងសូមអរគុណលោកគ្រូអ្នកគ្រូ ដែលតែងគិតគូរដល់ខ្ញុំឥតស្បើយ តែងតែបង្រៀនខ្ញុំមិនហត់ឡើយ ខ្ញុំអរគុណហើយលោកគ្រូអ្នកគ្រូ។ ខ្ញុំសូមជូនពរដល់ម្ដាយឪពុក សូមអោយបានសុខដកអង្វែងយូរ និងសូមជូនពរលោកគ្រូអ្នកគ្រូ អាយុយឿនយូរតរៀងទៅអើយ»។ (សិស្សពិការភ្នែក មុត សុជាតិ ប្រឡងជាប់និទ្ទេស E) ចំណែកយុវជន មុត សុជាតិ ដែលជាប់និទ្ទេស E វិញ ក៏បង្ហាញអារម្មណ៍សប្បាយរីករាយតាមរយៈហ្វេសប៊ុកផងដែរ។ សុជាតិ បានសរសេរលើហ្វេសប៊ុកថា៖ «ទីបំផុតខ្ញុំអាចធ្វើបានសូមអរគុណលោកគ្រូអ្នកគ្រូដែលបានខិតខំបង្រៀនកូនរយៈពេល12ឆ្នាំនេះហើយសូមអរគុណមិត្តភក្ដិតាំងពីអនុនិងវិទ្យាល័យដែលតែងតែជួយ support នៅក្នុងថ្នាក់ដូចជាជួយហៅមេរៀនជាដើមសង្ឃឹមថាមិត្តភាពពួកយើងមិនចប់ដូចថ្នាក់រៀនទេ»។ (សិស្សពិការភ្នែក សឿង ស៊ីណា ប្រឡងជាប់និទ្ទេស C) លោក អ៊ុច ប៊ុនធឿន បានចាត់ទុកលទ្ធផលរបស់បេក្ខជនពិការភ្នែកទាំង ៤នាក់នេះ ជាប្រវត្តិសាស្ត្រ។ នាយករងរូបនេះ អះអាងថា៖ «លទ្ធផលនេះ ជាប្រវត្តិសាស្ត្ររបស់សិស្សពិការនៃអង្គការគ្រួសារថ្មី ព្រោះឆ្នាំនេះមានសិស្សជាប់និទ្ទេសល្អ (C)។ ជាពិសេសពួកគាត់ បានប្រឡងទាំងអស់គ្នា»។ សូមបញ្ជាក់ថា បេក្ខជនពិការភ្នែកទាំង៤នេះ គឺប្រើការសរសេរដោយការចុច និងស្ទាបអក្សរ។ ដោយឡែក សម្រាប់ដំណើរការនៃការប្រឡងវិញ គឺអនុរក្ស បានហៅប្រធានវិញ្ញាសាដល់បេក្ខជន ដើម្បីដោះស្រាយលំហាត់នីមួយៗ៕ (សិស្សពិការភ្នែក សូ សៀមសុខឃីម ប្រឡងជាប់និទ្ទេស D)	ភ្នំពេញ៖ សិស្សពិការភ្នែកចំនួន ៤នាក់ នៃវិទ្យាល័យសម្ដេចហ៊ុនសែនភ្នំពេញថ្មី ដែលស្នាក់នៅវិទ្យាល័យអប់រំពិសេសភ្នំពេញថ្មី (គ្រួសារថ្មី) បានប្រឡងជាប់សញ្ញាបត្រមធ្យមសិក្សាទុតិយភូមិ ដោយទទួលបាននិទ្ទេស C, D និងE។ បើតាមលោក អ៊ុច ប៊ុនធឿន នាយករងវិទ្យាល័យអប់រំពិសេសភ្នំពេញថ្មី (គ្រួសារថ្មី) បានប្រាប់សារព័ត៌មានថ្មីៗតាមទូរសព្ទថា៖ «លទ្ធផលនេះ ជាប្រវត្តិសាស្ត្ររបស់សិស្សពិការនៃអង្គការគ្រួសារថ្មី ព្រោះឆ្នាំនេះមានសិស្សជាប់និទ្ទេសល្អ (C)។ ជាពិសេសពួកគាត់ បានប្រឡងទាំងអស់គ្នា»។
ក្រោយឆ្កែឆ្កួតខាំ ពលរដ្ឋត្រូវលាងសម្អាតមុខរបួសដោយទឹកបង្ហូរ រយៈពេលចន្លោះពី១០ ទៅ១៥នាទី និងអាចប្រើថ្នាំសម្លាប់មេរោគលើមុខរបួសជាបន្ទាន់។ នេះជាការអះអាងរបស់លោកវេជ្ជបណ្ឌិត ពឹង យ៉ីងស៊ីង ដែលហាមពលរដ្ឋយកបាយកក ឬរុក្ខជាតិ និងឱសថបុរាណផ្សេងៗ មករុំបិទលើមុខរបួសជាដាច់ខាត។ សូមអញ្ជើញលោក-អ្នកនាងទស្សនាវីដេអូខាងក្រោមដូចតទៅ៖	ភ្នំពេញ៖ វេជ្ជបណ្ឌិត ពឹង យ៉ីងស៊ីង ប្រធានមជ្ឈមណ្ឌលថ្នាំបង្ការ នៃវិទ្យាស្ថានប៉ាស្ទ័រកម្ពុជា រំលឹកដល់ពលរដ្ឋ កុំឱ្យរុំ ឬចងបិទលើមុខរបួសកន្លែងឆ្កែខាំ ព្រោះវាអាចបង្កមេរោគបន្ថែមដល់របួសនោះ។
នៅក្រៅកិច្ចប្រជុំកំពូល BRICS ដែលរៀបចំឡើងនៅអាហ្វ្រិកខាងត្បូង លោក នារិន្ទ្រា ម៉ូឌី នាយករដ្ឋមន្រ្តីឥណ្ឌា បានជជែកជាមួយលោក ស៊ី ជិនភីង ប្រធានាធិបតីចិន ដោយបញ្ហាព្រំដែនក្លាយជាប្រធានបទដ៏សំខាន់នៅក្នុងកិច្ចសន្ទនានៅថ្ងៃទី២៤ ខែសីហា។ តាមការបញ្ជាក់របស់លេខាធិការបរទេសឥណ្ឌា លោក Vinay Mohan Kwatra ក្នុងការសន្ទនាខ្លីនៅក្រៅកិច្ចប្រជុំ នាយករដ្ឋមន្រ្តីឥណ្ឌា បានលើកឡើងពីក្តីបារម្ភពាក់ព័ន្ធនឹងបញ្ហាព្រំដែនជាមួយចិន ប្រាប់លោកស៊ី។ ឥណ្ឌា និងចិន មានព្រំដែនជាមួយគ្នាប្រមាណ៣៤៨៨គីឡូម៉ែត្រ ប៉ុន្តែមិនទាន់មានការកំណត់ជាក់លាក់ឡើង។ នេះជាជំនួបលើកទី២រវាងលោក ម៉ូឌី និងលោក ស៊ី បើគិតចាប់តាំងពីឆ្នាំ២០២០មក។ ជំនួបលើកទីមួយ មេដឹកនាំប្រទេសទាំងពីរ បានជួបគ្នានៅក្រៅកិច្ចប្រជុំក្រុមប្រទេសអ្នកមានទាំង២០ នៅកោះបាលី ឥណ្ឌូណេស៊ី ក្នុងឆ្នាំ២០២២។ កាលនោះ លោកម៉ូឌី បានជំរុញឱ្យមានស្ថិរភាពនៅក្នុងទំនាក់ទំនងប្រទេសទាំងពីរ ក្រោយទំនាក់ទំនងប្រទេសទាំងពីរធ្លាក់ចុះ ដោយសារការប៉ះទង្គិចយោធានៅតំបន់ព្រំដែន ក្នុងឆ្នាំ២០២០។ នៅក្នុងឆ្នាំ ២០២០ ទាហានប្រទេសទាំងពីរ បានប៉ះទង្គិចគ្នារហូតដល់មានករណីស្លាប់លើភាគីទាំងសងខាងថែមទៀត។ ស្របគ្នានេះ ទាហានចិន និងឥណ្ឌា តែងប៉ះទង្គិចគ្នាក្នុងទ្រង់ទ្រាយតូចៗជាច្រើនលើកផង បើគិតពីឆ្នាំ២០២០ ដល់ពេលបច្ចុប្បន្ន។ ចំណែកក្រសួងការបរទេសចិនឯណោះវិញ បានបញ្ជាក់ថា លោក ស៊ី និងលោក ម៉ូឌី មានកិច្ចសន្ទនាប្រកបដោយភាពស្មោះត្រង់ និងស៊ីជម្រៅ លើទំនាក់ទំនងទ្វេភាគី។ តាមការបញ្ជាក់របស់អ្នកនាំពាក្យក្រសួងការបរទេសនៅថ្ងៃទី២៤ ខែសីហា លោកស៊ី បានលើកឡើងពីការកែលម្អទំនាក់ទំនងក្រុងប៉េកាំង និងក្រុងញូវដែលី ដើម្បីបម្រើផលយោជន៍រួម ក៏ដូចជាប្រព្រឹត្តទៅឱ្យស្របនឹងសន្តិភាព ស្ថិរភាព និងការអភិវឌ្ឍរបស់ពិភពលោក។ ទន្ទឹមនេះ ក្រសួងការបរទេសចិន ក៏បានជំរុញឱ្យប្រទេសជិតខាងទាំងពីរ គ្រប់គ្រងបញ្ហាព្រំដែនឱ្យបានត្រឹមត្រូវផងដែរ ដើម្បីចូលរួមថែរក្សាសន្តិភាព និងភាពស្ងៀមស្ងាត់នៅតាមតំបន់ព្រំដែន។ សូមបញ្ជាក់ថា ក្រុមប្រទេស BRICS ជាក្រុមប្រទេសសេដ្ឋកិច្ច ដែលមានសមាជិកចំនួន ៥ដូចជា ប្រេស៊ីល, រុស្ស៊ី, ឥណ្ឌា, ចិន និងអាហ្វ្រិកខាងត្បូង។ ចាប់ពីដើមឆ្នាំ២០២៤ទៅ ប្រទេសចំនួន ៦ ដូចជាអ៊ីរ៉ង់, អារ៉ាប៊ីសាអូឌីត, អេហ្ស៊ីប, អាហ្សង់ទីន, អេមីរ៉ាតអារ៉ាប់រួម, និងអេត្យូពី នឹងក្លាយជាសមាជិករបស់ក្រុមប្រទេស BRICS៕	លោក នារិន្ទ្រា ម៉ូឌី នាយករដ្ឋមន្រ្តីឥណ្ឌា នៅថ្ងៃទី២៤ ខែសីហា បានជជែកជាមួយលោក ស៊ី ជិនភីង ប្រធានាធិបតីចិនដោយផ្ទាល់ ហើយបានលើកយកបញ្ហាព្រំដែនប្រទេសទាំងពីរទៅជជែកជាមួយមេដឹកនាំចិនជាលើកដំបូងថែមទៀត។
សាលារៀន សារមន្ទីរ ព្រះបរមរាជវាំង រោងភាពយន្ត ខារ៉ាអូខេ ក្លិបកម្សាន្ត បៀរកាឌិន ការប្រគំតន្រ្តីតាមទីសាធារណៈ និង ការជួបជុំក្នុងសាសនា ត្រូវបានបិទអស់ហើយ ក្រោមហេតុផលតែមួយ គឺដើម្បីទប់ស្កាត់ការរាលដាលនៃវីរុសកូវីដ-១៩។ គិតត្រឹមយប់ម្សិលមិញ (២៥មីនា) កម្ពុជា រកឃើញមនុស្ស៩៦នាក់ ដែលឆ្លងវីរុសកូវីដ-១៩ តែបានជាសះស្បើយវិញ១០នាក់៕	រដ្ឋបាលរាជធានីភ្នំពេញ សម្រេចផ្អាកផ្តល់សេវារថយន្តក្រុងរដ្ឋ និង សេវាកាណូតរដ្ឋ ជាបណ្តោះអាសន្ន ចាប់ពីថ្ងៃទី២៦ ខែមីនា ឆ្នាំ២០២០ តទៅ រហូតដល់មានការជូនដំណឹងថ្មី។ លោក ឃួង ស្រេង អភិបាលរាជធានីភ្នំពេញ បានចេញសេចក្តីជូនដំណឹងស្តីពីការផ្អាកនេះ នៅថ្ងៃទី២៦ ខែមីនា។
ប្រជាជនតំបន់ Catalonia ចំនួនច្រើនជាងពីរលានបាននាំគ្នាទៅបោះឆ្នោតក្នុងប្រជាមតិថ្ងៃទី១ ខែតុលា ដែលរដ្ឋាភិបាលអេស្ប៉ាញចាត់ទុកជាទង្វើខុសច្បាប់។ ៩០ភាគរយនៃបោះឆ្នោតបានយល់ព្រមផ្ដាច់ខ្លួនពីអេស្ប៉ាញ និងឈានទៅប្រកាសឯករាជ្យដោយឯកតោភាគី ខណៈអ្នកបោះឆ្នោតចំនួន១៧៦៥៦៥នាក់បានបោះឆ្នោតបដិសេធក្នុងប្រជាមតិដ៏ហិង្សា ដែលធ្វើឲ្យមនុស្សរាប់រយនាក់បានរងរបួស។ រដ្ឋាភិបាលក្រុងម៉ាឌ្រីដ បានប្រកាសដាច់អហង្ការហើយថាខ្លួនមិនទទួលស្គាល់ប្រជាមតិនេះឡើយ។ នៅថ្ងៃប្រជាមតិ រដ្ឋាភិបាលកណ្ដាលបានពង្រាយប៉ូលិសរាប់ពាន់នាក់ដើម្បីរារាំងដំណើការបោះឆ្នោត រហូតឈានដល់ការប្រើប្រាស់អំពើហិង្សាទៀតផង។ ទោះជាមានការហាមឃាត់ក្ដី អ្នកបោះឆ្នោតសរុបចំនួនជាង៤២ភាគរយនៃចំនួនអ្នកមានឈ្មោះបោះឆ្នោតទាំងជាង៥លាននាក់។ ចំនួននេះត្រូវបានគណនាតាមសន្លឹកឆ្នោតដែលនៅសល់ពីការរឹបអូសរបស់ប៉ូលិសអេស្ប៉ាញ។ មេដឹកនាំ Catalonia លោក Carles Puigdemont បានកោតសរសើរប្រជាជនតំបន់ដែលជម្នះទៅកាន់មណ្ឌលបោះឆ្នោត ទោះជាមានឧបសគ្គក៏ដោយ។ បើតាមសារព័ត៌មាន RT លោក Puigdemont នឹងនាំយកលទ្ធផលប្រជាមតិទៅកាន់សភាតំបន់ ដើម្បីពិភាក្សាការផ្ដាច់ខ្លួនពីអេស្ប៉ាញតែម្ដង។ ជាមួយគ្នានេះ លោកក៏គ្រោងប្ដឹងទៅកាន់សហភាពអឺរ៉ុបជុំវិញការប្រើប្រាស់ហិង្សារបស់ប៉ូលិសអេស្ប៉ាញលើប្រជាជន Catalonia ផងដែរ។ យ៉ាងណាក្ដី នាយករដ្ឋមន្ត្រីអេស្ប៉ាញ Mariano Rajoy ក៏ប្រកាសក្នុងសុន្ទកថាតាមទូរទស្សន៍ថា គ្មានការធ្វើប្រជាមតិក្នុងប្រទេសឡើយ ព្រោះប្រជាជន Catalonia ភាគច្រើនគោរពច្បាប់ និងមិនបានចូលរួមក្នុងប្រជាមតិនេះឡើយ។ ជាមួយការប្រកាន់ជំហរទាត់ចោលបំណងប្រកាសឯករាជ្យ លោក Rajoy ក៏ស្នើឲ្យមានការជជែកពីគ្រប់បក្សនយោបាយដើម្បីពិភាក្សាពីអនាគតរបស់តំបន់ស្វយ័តមួយនេះ ដោយផ្អែកលើគោលការណ៍ច្បាប់។ ប្រជាមតិថ្ងៃទី១ ខែតុលា បានបង្កជាវិបត្តិរដ្ឋធម្មនុញ្ញដ៏ធំនៅអេស្ប៉ាញ ដោយមេដឹកនាំ Catalonia អះអាងខ្លួនមានសិទ្ធិប្រកាសឯករាជ្យ។ ប៉ុន្តែច្បាប់របស់អេស្ប៉ាញក៏ប្រគលអំណាចឲ្យលោក Rajoy មានសិទ្ធិរំលាយរដ្ឋាភិបាលតំបន់ និងដាក់តំបន់ Catalonia ឲ្យស្ថិតក្រោមការគ្រប់គ្រងដោយផ្ទាល់ពីសំណាក់រដ្ឋាភិបាលកណ្ដាលវិញដែរ។ បញ្ហានេះរឹតតែធ្វើឲ្យការបែកបាក់រវាង Catalonia ដែល មាន ទីក្រុង Barcelona ជាគោលដៅទេសចរណ៍ដ៏ទាក់ទាញ និងក្រុងម៉ាឌ្រីដ រីកកាន់តែធំ៕	រដ្ឋាភិបាលតំបន់ Catalonia បានប្រកាសថា អ្នកបោះឆ្នោតចំនួន៩០ភាគរយបានយល់ព្រមផ្ដាច់ខ្លួនពីអេស្ប៉ាញក្នុងប្រជាមតិដ៏ហិង្សានៅថ្ងៃទី១ ខែតុលា។ រដ្ឋាភិបាលកណ្ដាលអេស្ប៉ាញបានជំទាស់ដាច់ខាត និងមិនទទួលស្គាល់ប្រជាមតិនេះឡើយ ហើយថែមទាំងចាត់វិធានការជាច្រើនដើម្បីទប់ស្កាត់ទៀតផង។ លទ្ធផលនេះជាសញ្ញាបង្ហាញថា តំបន់ Catalonia កំពុងស្ថិតលើផ្លូវខិតជិតការប្រកាសឯករាជ្យដោយឯកតោភាគីនៅពេលខាងមុខ។
យ៉ាងណាមិញជារៀងរាល់ខែថ្មី គ្រប់ភោជនីយដ្ឋានផាកកាហ្វេតែងតែមានចេញនូវមុខម្ហូបថ្មីៗ ដើម្បីកុំអោយអតិថិជនដែលគាំទ្រផាកកាហ្វេមានអារម្មណ៍មិនចេះជិនណាយជាមួយរសជាតិនៃមុខរបស់ផាកកាហ្វេនោះ។ សម្រាប់ខែមករា ដែលជាខែថ្មី ឆ្នាំថ្មី២០២០នេះ ភោជនីយដ្ឋានផាកកាហ្វេ មានចេញលក់មុខម្ហូបថ្មីដែលមិនធ្លាប់មានពីមុនមកនៅផាកកាហ្វេ ហើយពិសេសរសជាតិឈ្ងុយឆ្ងាញ់ប្លែកមាត់ ដែលលោកអ្នកមិនអាចបំភ្លេចបាននោះគឺ គុយទាវតុំយុំាបង្កង សុទ្ធតែគ្រឿងផ្សំឆ្ងាញ់ៗ។ សូមបញ្ជាក់ថា គ្រឿងផ្សំ ក៏ដូចជាបង្កងស្រស់ៗត្រូវបានឆ្លងកាត់ពិនិត្យគុណភាពត្រឹមត្រូវ។ បន្ថែមពីលើមានសាច់ជ្រូកចិញ្ជ្រាំផ្សំគ្រឿងរសជាតិផ្សេងៗដាក់ក្នុងចានតែមួយ! រួមទាំងសរសៃគុយទាវដ៏ទន់ល្មើយ ផលិតប្រកបដោយអនាម័យ គល់ស្លឹកគ្រៃ ស្លឹកក្រូចសើច ម្ទេសក្រហមស្រស់ ដែលស្រោចស្របពីលើនូវទឹកស៊ុបតុំយុំាព៌ណក្រហមស្រស់ក្តៅៗ ប្រកបដោយរសជាតិយ៉ាងឈ្ងុយឆ្ងាញ់រំជួលចិត្ត រហូតដល់លើកចានហ៊ុតចានភ្លេចខ្លួន។ កាន់តែចំណេញជាពិសេសរាល់ពេលការកុម្ម៉ងគុយទាវតុំយុំាបង្កង លោកអ្នកគ្រាន់តែចំណាយត្រឹមតែ $2.50 ប៉ុណ្ណោះនិងទទួលបានចៃយ៉បំពងស្រួយៗ ១ចាន និង កាហ្វេភ្នំពេញ១កែវ ទៀតផង។ លោកអ្នកអាចរកទទួលទានបានគ្រប់ពេល នៅគ្រប់សាខានៃភោជនីយដ្ឋានផាកកាហ្វេទាំងអស់ក្នុងទីក្រុងរាជធានីភ្នំពេញ លើកលែងតែផាកកាហ្វេក្នុងព្រលានយន្តហោះភ្នំពេញ។ សម្រាប់សេវាដឹកជូនដល់ទីកន្លែងទូរសព្ទ័លេខ ០២៣ ៩២០ ៩២០ សូមទស្សានាវីដេអូអំពីមុខម្ហូប គុយទាវតុំយុំាបង្កងតាមតំណភ្ជាប់នេះ (អត្ថបទពាណិជ្ជកម្ម)	បើនិយាយពីម្ហូបអាហារសុខភាពពិសេសរសជាតិឈ្ងុយឆ្ងាញ់ដោយមិនចាំបាច់ប្រើប៊ីចេងនោះ លោកអ្នកតែងតែនឹកដល់ផាកកាហ្វេមុនគេ។ ផាកកាហ្វេ ជាភោជនីយដ្ឋានក្នុងស្រុកមួយដែលមានភាពល្បីល្បាញ មិនចាញ់ភោជនីយដ្ឋានម៉ាកក្រៅស្រុកនោះឡើយ ដោយភោជនីយដ្ឋានផាកកាហ្វេតែងតែគិតគូរដល់សុខភាពរបស់អតិថិជនជាចំបង តាមរយៈការប្តេជ្ញាមិនប្រើប្រាស់ប៊ីចេង ដើម្បីបង្កើនរសជាតិនៃមុខម្ហូបឡើយ។
បេក្ខជនប្រធានាធិបតីស្តាំនិយមជ្រុលលោកស្រី ម៉ារីន ឡឺប៉ែន បានចេញមុខប្រកាសពីបរាជ័យរបស់ខ្លួន និងទទួលយកលទ្ធផលបោះឆ្នោតដែលប្រកាសនៅថ្ងៃអាទិត្យ។ អ្វីដែលគួរឲ្យកត់សម្គាល់ថាលោកស្រីបានសន្យារុះរើបក្សរណសិរ្សជាតិ ទ្រង់ទ្រាយធំដើម្បីទាក់ទាញអ្នកគាំទ្រឲ្យបានច្រើននៅសម្រាប់អាណត្តិក្រោយទៀត។ គេមិនទើបដឹងច្បាស់ថា ការកែទម្រង់បក្សនោះស្ថិតក្នុងកម្រិតណា ហើយមានអ្វីខ្លះឡើយ។ ប៉ុន្តែវាមានការផ្លាស់ប្តូរគោលនយោបាយបក្ស និងមានការប្តូរថ្នាក់ដឹកនាំបក្សផងដែរ។ ក្នុងជំនួបជាមួយអ្នកគាំទ្រខ្លួនក្រោយដឹងថា ចាញ់ឆ្នោតនៅ Vincennes ក្បែរក្រុងប៉ារីស លោកស្រី ឡឺប៉ែន បញ្ជាក់ថាលោកស្រីបានទូរសព្ទទៅអបអរសាទរលោក អេម៉ានុយអែល ម៉ាក្រុង ថែមទៀតក្រោយដឹងលទ្ធផល។ លោកស្រី បន្តថា លទ្ធផលបោះឆ្នោតជារឿងប្រវត្តិសាស្ត្រ និងធំធេងណាស់សម្រាប់គណបក្សរណសិរ្សជាតិ ហើយវាចាំបាច់ត្រូវមានការកែទម្រង់ធំមួយដើម្បីប្រកួតនៅពេលខាងមុខទៀត។ មេដឹកនាំបក្សរណសិរ្សជាតិដែលមាននិន្នាការស្តាំនិយមជ្រុលវ័យ ៤៨ឆ្នាំរូបនេះបានប្រកាសផងដែរថាលោកស្រីនឹងបន្តដឹកនាំបក្សដើម្បីឈានទៅប្រកួតការបោះឆ្នោតសកលខែមិថុនាខាងមុខ។ បើយោងតាមទីភ្នាក់ងារព័ត៌មាន AFP លោកស្រីបញ្ជាក់ដូច្នេះ« ខ្ញុំផ្តល់យោបល់ថាយើងត្រូវចាប់ផ្តើមផ្លាសប្តូរចលនារបស់យើងដើម្បីបង្កើតកម្លាំងនយោបាយថ្មី។ ខ្ញុំអំពាវនាវឲ្យអ្នកស្នេហាជាតិទាំងអស់ចូលរួមជាមួយយើង»។ ដោយយឡែក អនុប្រធានបក្ស Florian Philippot បានបង្ហើបផងដែរថា គណបក្សរណសិរ្សជាតិអាចនឹងប្តូរឈ្មោះរបស់ខ្លួននៅពេលខាងមុខផង ដើម្បីផ្លាស់ប្តូរចលនានយោបាយ។ បន្ថែមពីនេះ គេឃើញមេដឹកនាំ បក្សចាប់ផ្តើមជជែកគ្នាពីអនាគតបក្សជាពិសេសអ្នកដែលអាចស្នងតំណែងប្រធានបក្សរបស់លោកស្រី ម៉ារីន ឡឺប៉ែន ព្រោះអ្នកគាំទ្រគណបក្សខកចិត្តខ្លាំងចំពោះលទ្ធផលបោះឆ្នោត។ គេវាយតម្លៃថា ក្មួយលោកស្រី ម៉ារីន ឡឺប៉ែន Marion Marechal-Le Pen អាចនឹងក្លាយជាអ្នកស្នងតំណែងលោកស្រី ឡឺប៉ែននៅពេលខាងមុខនេះ។ និយាយដល់ការកែទម្រង់បក្សនេះ គេមើលឃើញថា លោកស្រី ឡឺប៉ែនអាចនឹងបន្តធ្វើយ៉ាងណប្តូរគោលការណ៍ស្នូលរបស់បក្សដែលមានលក្ខណៈជ្រុលនិយមពេកជាពិសេសការឃោនាសដែលបង្កឲ្យមានការស្អប់ខ្ពើមឬរើសអើងពូជសាសន៍ និង ការប្រឆាំងជនជាតិជ្វីហ្វជាដើមផង។ ក្រោយពេលឡើងស្នងតំណែងឪពុក លោក ហ្សង់ម៉ារី ឡឺប៉ែន (Jean-Marie Le Pen) របស់លោកស្រីនៅឆ្នាំ ២០១១ លោកស្រី ឡឺប៉ែន ក៏ព្យាយាមខ្លាំងដើម្បីលើកមុខមាត់និងព្យាយាមប្តូរគោលការណ៍រឹងត្អឹងរបស់គណបក្សផងដែរ។ ប៉ុន្តែលោកស្រីប្រឈមបញ្ហាច្រើនព្រោះការព្យាយាមកែប្រែគោលការណ៍បក្សនេះធ្វើឲ្យបក្សបាត់បង់អ្នកគាំទ្រស្នូល ជាពិសេសអ្នកដែលស្មោះស្ម័គ្រឪពុកលោកស្រីតែម្តង។ និយាយដល់ការឈានទៅកែទម្រង់គោលការណ៍ស្នូលរបស់បក្សនេះដែរ ឪពុកលោកស្រី ឡឺប៉ែន ផ្ទាល់បានជំទាស់ដាច់ខាត។ ក្នុងនាមជាស្ថាបនិកបក្សវ័យ ៨៨ឆ្នាំ លោក ហ្សង់ម៉ារី ឡឺប៉ែន បានលើកឡើងថា គណបក្សរណសិរ្សជាតិត្រូវតែរក្សាគោលការណ៍ស្នូលរបស់ខ្លួន និងជាកម្លាំងនយោបាយមួយដែលនិន្នាការស្តាំនិយមជ្រុលពិតប្រាកដ។ ទាំងនេះហើយដែលអាចជួយឲ្យគណបក្សដែលត្រូវបានបង្កើតឡើងតាំងពីឆ្នាំ ១៩៧២នេះ អាចរស់បានមកដល់បច្ចុប្បន្ន៕	ក្រោយចាញ់ការបោះឆ្នោតប្រធានាធិបតីបេក្ខជនស្តាំនិយមជ្រុលលោកស្រី ម៉ារីន ឡឺប៉ែន(Marine Le Pen) បានប្រកាសថាលោកស្រីនឹងចាប់ផ្តើមការកែទម្រង់ទ្រាយទ្រាយធំមួយក្នុងគណបក្សរណសិរ្សជាតិ (National Front)។ វាអាចនឹងមានការផ្លាស់ប្តូរថ្នាក់ដឹកនាំ និងគោលនយោបាយបក្សដែលមានលក្ខណៈជ្រុលនិយមមួយចំនួនផង ដើម្បីឈានទៅដណ្តើមយកតំណែងប្រធានាធិបតីបាន។ ប៉ុនតែស្ថាបនិកបក្សឪពុករបស់លោកស្រីឡឺប៉ែន បានព្រមានថា គោលការណ៍ស្នូលបក្សមិនត្រូវផ្លាស់ប្តួរឡើយ។
កាដូពិសេសនេះនឹងផ្តល់ជូននៅហាងលក់រាយ និងដេប៉ូចែកចាយទួរស័ព្ទ សាមសុងដែលបានកំណត់ទូទាំងប្រទេស សម្រាប់រាល់ការជាវទូរស័ព្ទ Galaxy NOTE8 ចាប់ពីថ្ងៃទី ១៥ វិច្ឆិកា រហូតដល់ថ្ងៃ ៣១ ធ្នូ ឆ្នាំ ២០១៧ ព្រមទាំងមានការបង់រំលោះដោយ មិនមានការប្រាក់ ក្នុងរយៈពេល៦ខែទៀតផង។ គួររលឹកផងដែរថា កំពូលទូរស័ព្ទដៃ Galaxy NOTE8 ត្រូវបានរចនាឡើងជាមួយនឹង អេក្រង់ស្ទើរគ្មានគែម និងកោងនៅគែមទាំងសងខាង ផ្តល់នូវភាពផ្ដេកធំទូលាយ និងមើលភាពបញ្ឈរខ្ពស់ជាង បើប្រៀបធៀបទៅនឹងស៊េរីទូរស័ព្ទមុនៗ។ កាម៉េរ៉ាភ្លោះរបស់ Galaxy NOTE8 ធ្វើឲ្យអ្នកប្រើប្រាស់អាចថតរូបគ្រប់ស្ថានការណ៍ ជាមួយនឹងរូបភាពភ្លឺច្បាស់ប្រកបដោយគុណភាពខ្ពស់ ទោះបីស្ថិតនៅកន្លែងពន្លឺ តិចយ៉ាងណាក៏ដោយ ថែមទាំងមានមុខងារការពារភាពញ័រពីដៃទៀតផង។ វាក៏មានបំពាក់នូវមុខងារ Zoom រហូតដល់ដប់ដង និងមានសមត្ថភាពខ្ពស់ ក្នុងការប្តូរ ទិសដៅភាពច្បាស់ សូម្បីតែបន្ទាប់ពីរូបភាពត្រូវបានថតរួចហើយក៏ដោយ។ មិនថាសម្រាប់ការប្រើប្រាស់ក្នុងការធ្វើអាជីវកម្ម ការកម្សាន្ត ឬលេងហ្គេមទូរស័ព្ទ Samsung Galaxy Note 8 ធានាបាននូវភាពពេញចិត្តលើសពីអ្វីដែលអ្នកចង់បាន។ ដូច្នេះ សូមប្រញាប់ឡើង កុំឲ្យឱកាសថែមជូនកាដូពិសេសបំណាច់ឆ្នាំនេះ រំលងផុត ឲ្យសោះ! សម្រាប់ប្រូម៉ូសិនបន្ថែមសូមចូលទៅកាន់៖ http://samsunghotpromotion.com/ ( អត្ថបទពាណិជ្ជកម្ម )	ដើម្បីជាការថ្លែងអំណរគុណដល់អតិថិជន ក្នុងបំណាច់ឆ្នាំ ២០១៧នេះ ក្រុមហ៊ុន សាមសុង នឹងមានថែមជូនឆ្នាំងសាកទូរស័ព្ទ ដែលសាកថ្ម និងបញ្ចូលថ្មបានលឿនរាល់ការជាវកំពូលទូរស័ព្ទដៃ Galaxy NOTE8 ពណ៌ណាមួយក៏ដោយ។
នាយករដ្ឋមន្ត្រីកម្ពុជា ក៏នឹងថ្លែងសុន្ទរកថា នៅក្នុងពិធីបើកសន្និបាតនោះ ដោយផ្តោតសំខាន់ទៅលើបទពិសោធន៍របស់កម្ពុជា ក្នុងការអភិវឌ្ឍសេដ្ឋកិច្ច និងសង្គម ក្នុងការលើកកម្ពស់កម្រិតជីវភាពរបស់ប្រជាជនកម្ពុជា។ បើតាមក្រសួងការបរទេស កិច្ចប្រជុំនៅក្រុងបាងកកនេះ នឹងធ្វើឡើងក្រោមមូលបទ «ការផ្តល់សិទ្ធិអំណាចជូនប្រជាជន និងការធានានូវបរិយាប័ន្នភាព និងសមភាព»។ ជាមួយគ្នានេះ ក៏វត្តមានលោក លី ធុជ ប្រធានគណៈកម្មាធិការជាតិនៃគណៈកម្មការសេដ្ឋកិច្ចនិងសង្គមសម្រាប់តំបន់អាស៊ី-ប៉ាស៊ីហ្វិក ,លោកស្រី អ៊ឹង កន្ថាផាវី រដ្ឋមន្ត្រីក្រសួងកិច្ចការនារី ព្រមទាំងឥស្សរជនជាន់ខ្ពស់រាជរដ្ឋាភិបាលផ្សេងទៀត ចូលរួមសន្និបាតនោះផងដែរ៕	ភ្នំពេញ៖ សម្ដេចនាយករដ្ឋមន្ត្រី ហ៊ុន សែន នឹងចូលរួមសន្និបាតប្រចាំឆ្នាំលើកទី៧៥ របស់គណៈកម្មការសេដ្ឋកិច្ចនិងសង្គមអង្គការសហប្រជាជាតិ សម្រាប់តំបន់អាស៊ី-ប៉ាស៊ីហ្វិក (UN-ESCAP) នៅប្រទេសថៃ នាថ្ងៃទី២៧ ឧសភា។ នេះបើតាមសេចក្តីប្រកាសព័ត៌មានរបស់ក្រសួងការបរទេស និងសហប្រតិបត្តិការអន្តរជាតិ។
ប្រជាពលរដ្ឋមួយចំនួននៅក្នុងសង្គម គិតថាទាល់តែមានលុយ ទើបអាចប្រឡងជាប់ជាមន្ត្រីរាជការស៊ីវិល។ ប៉ុន្តែសម្រាប់អាណត្តិទី៧នេះ ក្រោមការរៀបចំការប្រឡងប្រជែងជ្រើសរើសមន្ត្រីរាជការដោយក្រសួងមុខងារសាធារណៈ គឺធានាមិនឱ្យមានអំពើពុករលួយ។ ក្នុងពិធីប្រកាសលទ្ធផលនៃប្រឡងប្រជែងជ្រើសរើសមន្ត្រីរាជការ នាថ្ងៃទី១១ មីនា លោក ហ៊ុន ម៉ានី រដ្ឋមន្ត្រីក្រសួងមុខងារសាធារណៈ មានប្រសាសន៍ថា៖«ក្នុងនាមគណៈកម្មការរៀបចំការប្រឡង យើងធានាចំពោះមុខរាជរដ្ឋាភិបាល ក៏ដូចជាប្រជាពលរដ្ឋទាំងអស់ថា ក្នុងដំណាក់កាលដែលយើងបានធ្វើមកដល់ពេលបច្ចុប្បន្នហើយទៅមុខបន្ថែមទៀត គឺយើងធានាថាមិនចាំបាច់បង់ជាកម្រៃណាទេ ដើម្បីឱ្យឈានដល់ការជាប់»។ ជាមួយគ្នានេះ ដើម្បីធានាឱ្យការប្រឡងនេះ ប្រព្រឹត្តទៅដោយតម្លាភាព និងមិនមានការបែកធ្លាយវិញ្ញាសា គណៈកម្មការប្រឡង បានរៀបចំការតាក់តែងវិញ្ញាសានៅថ្ងៃតែមួយ មានន័យថាធ្វើភ្លាមប្រឡងភ្លាម។ «ចំពោះថ្ងៃប្រឡង អ្វីដែលធំជាងគេ គឺវិញ្ញាសា។ វិញ្ញាសា មិនមានការឱ្យធ្លាយទេ ដូច្នេះហើយបានយើងរៀបចំដើម្បីធ្វើយ៉ាងណាឱ្យវិញ្ញាសាចេញក្នុងថ្ងៃតែមួយ»។ នេះជាការលើកឡើងរបស់លោក ហ៊ុន ម៉ានី ដោយបន្តថា ក្នុងដំណើរការកំណែវិញ្ញាសាវិញ ក៏ធានាប្រសិទ្ធភាពផងដែរ។ ទោះមានការធានាបែបនេះក្ដី លោក ហ៊ុន ម៉ានី នៅតែស្វាគមន៍ដល់ប្រជាពលរដ្ឋ និងសាធារណជន ដែលមានការសង្ស័យ អាចទាក់ទងទៅកាន់គណៈកម្មការរៀបចំការប្រឡងប្រជែងបាន។ សម្រាប់លោក ហ៊ុន ម៉ានី ជុំវិញដំណើរការប្រឡងនេះ លោកជឿជាក់លើការខំប្រឹងប្រែងរបស់គណៈកម្មការរៀបចំការប្រឡង និងអនុគណៈកម្មការនីមួយៗ ដែលយកចិត្តទុកក្នុងការប្រឡងនេះ។ លោក ហ៊ុន ម៉ានី បន្តថា៖«អ្វីដែលយកចង់បានធំជាងគេ គឺការកែលម្អប្រព័ន្ធជ្រើសរើសមន្ត្រីរាជការ ដើម្បីធានាថា មន្ត្រីរាជការដែលយើងជ្រើសរើសនេះផ្អែកលើមូលដ្ឋាននៃសមត្ថភាពសុទ្ធសាធ។ ហើយបើគាត់មានសមត្ថភាពសុទ្ធសាធក្នុងការបម្រើកិច្ចការងាបន្តទៀត គឺត្រូវតម្កល់ផលប្រយោជន៍ជាតិជាធំ ជាពិសេសបម្រើប្រជាពលរដ្ឋ»។ សូមបញ្ជាក់ថា នៅថ្ងៃទី១១ មីនានេះ ក្រសួងមុខងារសាធារណៈ បានរៀបចំការប្រកាសលទ្ធផលការប្រឡងជ្រើសជ្រើសមន្ត្រីរាជការឱ្យចូលបម្រើក្នុងក្របខណ្ឌអង្គភាពប្រឆាំងអំពើពុករលួយ ក្រសួងសាធារណការ និងដឹកជញ្ជូន ក្រសួងកសិកម្ម រុក្ខាប្រមាញ់ និងនេសាទ ដោយមានការចូលរួមពីតំណាងអង្គភាពប្រឆាំងអំពើពុករលួយ តំណាងក្រសួងសាធារណការ និងដឹកជញ្ជូន។ ក្នុងចំណោមលទ្ធផលខាងលើ អង្គភាពប្រឆាំងអំពើពុករលួយ មានបេក្ខជនជាប់ចំនួន ៣៣នាក់ ក្នុងនោះ១៣នាក់ ជាស្ត្រី, ក្រសួងសាធារណការ និងដឹកជញ្ជូន ជាប់ ៩៩នាក់ ក្នុងនោះស្ត្រី១៨នាក់ និងក្រសួងកសិកម្ម រុក្ខាប្រមាញ់ និងនេសាទ ជាប់៥២នាក់ មាន១៧នាក់ ជាស្ត្រី៕	ភ្នំពេញ៖ គ្មានឡើយអំពើសូកប៉ាន់ ឬអំពើពុករលួយក្នុងដំណើរការប្រឡងប្រជែងជ្រើសរើសមន្ត្រីដែលរៀបចំដោយក្រសួងមុខងារសាធារណៈ នៅក្នុងអាណត្តិទី៧នេះ។ លោក ហ៊ុន ម៉ានី ឧបនាយករដ្ឋមន្ត្រី និងជារដ្ឋមន្ត្រីក្រសួងមុខងារសាធារណៈ មានជំនឿថានិយាមប្រឡងជ្រើសរើសមន្ត្រីថ្មីនេះ នឹងមិនអនុញ្ញាតឱ្យមានអំពើសូកប៉ាន់ឡើយ។
លោក សុខ វឿន ប្រធាននាយកប្រតិបត្តិនៃអិលអូអិលស៊ី (ខេមបូឌា) ភីអិលស៊ី បានមានប្រសាសន៍ឱ្យដឹងថា ៖ «វាជាកំណត់សម្គាល់ដោយឡែកបន្ថែមទៀតលើសមិទ្ធផលដែលយើងសម្រេចបានជាច្រើននាពេលកន្លងមក ហើយវាគឺជាតឹកតាងបញ្ជាក់បន្ថែមទៀតកាន់តែច្បាស់លាស់ថា ផែនការយុទ្ធសាស្ត្រ និងការអនុវត្តរបស់ អិលអូអិលស៊ី នាពេលកន្លងមកគឺប្រព្រឹត្តទៅយ៉ាងត្រឹមត្រូវ និងមានប្រសិទ្ធភាពខ្ពស់ក្នុងការលើកកម្ពស់សកម្មភាពអាជីវកម្ម និងឆ្លើយតបទៅនឹងសេចក្តីត្រូវរបស់អតិថិជន ក៏ដូចជារួមចំណែកសម្រាប់កំណើនសេដ្ឋកិច្ចនៅកម្ពុជាយើងទាំងមូល»។ លោកបានបន្ថែមថា នៅ អិលអូអិលស៊ី យើងបាននិងកំពុងធ្វើកិច្ចការងារជាច្រើន ដោយធ្វើយ៉ាងណាសម្រេចឱ្យបាននូវទស្សវិស័យរបស់ស្ថាប័នយើងទាំងមូលក្នុងការក្លាយខ្លួនជាស្ថាប័នដែលផ្ដល់នូវសេវាហិរញ្ញវត្ថុប្រកបដោយបរិយាបន្ន ដ៏មានទំនុកចិត្តខ្ពស់បំផុតនៅក្នុងប្រទេសកម្ពុជា។ គិតត្រឹមត្រីមាសទី២ ឆ្នាំ២០២២ អិលអូអិលស៊ី មានទ្រព្យសកម្ម ជាង ១.៤២៨ លានដុល្លារអាមេរិក សមតុល្យឥណទានសរុប ១.២១០ លានដុល្លារអាមេរិក ប្រាក់បញ្ញើសន្សំសរុប ៧៣៦ លានដុល្លារ អតិថិជនទាំងអស់ចំនួនជាង ៥០ ម៉ឺននាក់នៅទូទាំងប្រទេស។ គួរបញ្ជាក់ផងដែរថា អិលអូអិលស៊ី ក៏បានទទួលវិញ្ញាបនបត្រគោលការណ៍ការពារអតិថិជនពី SMART Campaign ហើយថ្មីៗនេះ នៅក្នុងដើមឆ្នាំ២០២២ អិលអូអិលស៊ី ក៏បានទទួលវិញ្ញាបនបត្រគោលការណ៍ការពារអតិថិជន កម្រិតមាសពីស្ថាប័នវាយតម្លៃអន្តរជាតិ Cerise និង SPTF។ វិញ្ញាបនបត្រកម្រិតមាស គឺជាសមិទ្ធផលកម្រិតខ្ពស់បំផុត និងបង្ហាញថាគ្រឹះស្ថានដែលទទួលបានវិញ្ញាបនបត្រនេះ បំពេញគ្រប់លក្ខខណ្ឌស្តង់ដារកម្រិតខ្ពស់បំផុតនៃការការពារអតិថិជន ស្របតាមស្តង់ដារសាកលនៃការគ្រប់គ្រងសកម្មភាពសង្គមផងដែរ។ អត្ថបទពាណិជ្ជកម្ម	រាជធានីភ្នំពេញ ថ្ងៃទី៣០ ខែកញ្ញា ឆ្នាំ២០២២៖ អិលអូអិលស៊ី (ខេមបូឌា) ភីអិលស៊ី ដែលជាគ្រឹះស្ថានមីក្រូហិរញ្ញវត្ថុទទួលប្រាក់បញ្ញើសន្សំមួយក្នុងចំណោមគ្រឹះស្ថានឈានមុខនៅកម្ពុជា ត្រូវបានចាត់ថ្នាក់ជាស្ថាប័នឆ្នើមលើផ្នែកគុណភាពទិន្នន័យប្រចាំឆ្នាំ២០២២ ពីក្រុមហ៊ុនក្រេឌីត ប្យួរ៉ូ (ខេមបូឌា) ខូ អិលធីឌី (ស៊ីប៊ីស៊ី) ដែលជាក្រុមហ៊ុនផ្តល់នូវសេវាព័ត៌មានហិរញ្ញវត្ថុ ឧបករណ៍វិភាគទិន្នន័យ និងរបាយការណ៍ឥណទាន ទៅដល់ស្ថាប័នហិរញ្ញវត្ថុទាំងអស់នៅក្នុងប្រទេសកម្ពុជា។
អាម៉េរិក ចង់ឃើញលោក កឹម សុខា ប្រធានអតីតគណបក្សសង្គ្រោះជាតិ ដែលកំពុងជាប់ដៃជាប់ជើងក្នុងរឿងក្តីក្តាំ រួមទាំងអ្នកដទៃទៀត មានសេរីភាពពេញលេញឡើងវិញ។ ប្រទេសមហាអំណាចមួយនេះ បង្ហាញបំណងចង់បានបែបនេះ តាមរយៈលោក អេនតូនី ប្លីងខិន (Antony Blinken) រដ្ឋមន្រ្តីការបរទេសរបស់ខ្លួន ដែលកំពុងមានវត្តមានលើទឹកដីកម្ពុជា និងបានចូលជួបសម្តេចនាយករដ្ឋមន្រ្តី ហ៊ុន សែន ក្នុងវិមានសន្តិភាព កាលពីថ្ងៃទី៤ ខែសីហា ឆ្នាំ២០២២។ សេចក្តីប្រកាសព័ត៌មានរបស់ក្រសួងការបរទេសអាម៉េរិកស្តីពីជំនួបរវាងសម្តេច ហ៊ុន សែន និងលោក ប្លីងខិន បានសរសេរដូច្នេះថា៖«លោករដ្ឋមន្រ្តីការបរទេស ទទូចសុំឲ្យលោកនាយករដ្ឋមន្រ្តី បើកចំហបរិយាកាសនយោបាយនិងស៊ីវិលឡើងវិញ នៅមុនការបោះឆ្នោតថ្នាក់ជាតិឆ្នាំ២០២៣មកដល់ ហើយធ្វើឲ្យដំណើរការនូវលទ្ធិប្រជាធិបតេយ្យ និងការគោរពសិទ្ធិមនុស្ស តាមរយៈការធានាឲ្យប្រជាជនកម្ពុជាទាំងអស់ រាប់ទាំងមេដឹកនាំប្រឆាំង លោក កឹម សុខា ផង អាចចូលរួមដោយសេរីក្នុងដំណើរការនយោបាយ»។ បន្ថែមពីនេះ រដ្ឋមន្រ្តីការបទេសអាម៉េរិក សុំឲ្យប្រមុខរដ្ឋាភិបាលកម្ពុជា ដោះលែងអ្នកនាង សេង ធារី មេធាវីអន្តរជាតិជាជនជាតិខ្មែរ ដែលមានសញ្ជាតិអាម៉េរិក និងសកម្មជននានា ដែលត្រូវបានចាប់ឃុំខ្លួន ក្រោមបទចោទពាក់ព័ន្ធនឹងរឿងនយោបាយ។ ស្នើសុំប៉ុណ្ណឹងហើយ នៅមិនទាន់អស់ចិត្ត លោកប្រមុខការទូតអាម៉េរិក ថែមទាំងសុំឲ្យមេដឹកនាំកម្ពុជា រក្សាតម្លាភាពយ៉ាងពេញលេញចំពោះសកម្មភាពរបស់កងទ័ពជើងទឹកចិន ដែលត្រូវសង្ស័យថា មានវត្តមាននៅមូលដ្ឋានកងទ័ពជើងទឹករាម នៃខេត្តព្រះសីហនុ ដោយសង្កត់ថា វត្តមានផ្តាច់មុខរបស់កងទ័ពជើងទឹកចិននេះ អាចប៉ះពាល់ដល់អធិបតេយ្យកម្ពុជា សន្តិសុខក្នុងតំបន់ និងសាមគ្គីអាស៊ាន។ មិនខុសពីលើកមុន លោក ផៃ ស៊ីផាន អ្នកនាំពាក្យរដ្ឋាភិបាលកម្ពុជា ឆ្លើយតបថា រដ្ឋាភិបាល មិនអាចលូកដៃចូលកិច្ចការរបស់តុលាការបានឡើយ បូករួមទាំងសំណុំរឿងរបស់លោក កឹម សុខា ផង។ អ្នកនាំពាក្យរូបនេះ បញ្ជាក់ជាមួយសារព័ត៌មានថ្មីៗថា៖«លុះត្រាតែនីតិវិធីរបស់តុលាការចប់ ទើបរដ្ឋាភិបាល អាចធ្វើអន្តរាគមន៍បាន»។ ការធ្វើអន្តរាគមន៍នេះ លោក សំដៅលើការធ្វើសំណើពីនាយករដ្ឋមន្រ្តី ថ្វាយទៅព្រះមហាក្សត្រ ដើម្បីក្រាបបង្គំសុំឲ្យទ្រង់ប្រោសប្រទានការលើកលែងទោសដល់បុគ្គលណា ដែលត្រូវតុលាការ កាត់ទោសរួចហើយ។ ចំពោះមន្ទិលសង្ស័យអំពីវត្តមានកងទ័ពជើងទឹកចិន មេដឹកនាំកម្ពុជា ធ្លាប់បកស្រាយស្ទើរតែរាប់ភ្លេចទៅហើយថា កម្ពុជា ពុំអនុញ្ញាតឲ្យកងទ័ពបរទេស តាំងមូលដ្ឋានឬឈរជើងលើទឹកដីរបស់ខ្លួននោះទេ។ ប៉ុន្តែ មហាអំណាចអាម៉េរិក នៅតែមិនជឿលើការអះអាងដោយមាត់ពីភាគីកម្ពុជា។ ក្នុងកិច្ចសម្ភាសជាមួយសារព័ត៌មានថ្មី លោក ផៃ ស៊ីផាន លើកឡើងថា សម្រាប់បញ្ហាទ័ពចិននេះ រដ្ឋាភិបាលកម្ពុជា បកស្រាយជាច្រើនមកហើយ តែមិនអាចចប់នោះទេ។ លោក មើលឃើញថា អាម៉េរិក លើកឡើងពីបញ្ហានេះឡើង ដើម្បីគ្រាន់តែធ្វើជារបៀបវារៈដែលមានផលប្រយោជន៍សម្រាប់អាម៉េរិកលើឆាកអន្តរជាតិប៉ុណ្ណោះ។ សេចក្តីប្រកាសព័ត៌មានរបស់ក្រសួងការបរទេសអាម៉េរិក ពុំឃើញមានសរសេរពីការឆ្លើយតបរបស់ប្រមុខរដ្ឋាភិបាលកម្ពុជា ទៅនឹងសំណើទាំងអម្បាលម៉ានខាងលើរបស់លោករដ្ឋមន្រ្តីការបរទេសអាម៉េរិកឡើយ។ លោក ប្លីងខិន បានមកដល់កម្ពុជា កាលពីថ្ងៃទី៣ ខែសីហា ដើម្បីចូលរួមកិច្ចប្រជុំថ្នាក់រដ្ឋមន្រ្តីការបរទេសអាស៊ាន។ ព័ត៌មានអំពីជំនួបរវាងសម្តេច ហ៊ុន សែន និងលោក ប្លីងខិន ក៏ត្រូវបានបង្ហោះលើទំព័រហ្វេសប៊ុករបស់សម្តេចដែរ តែមិនបង្ហាញពីការស្នើសុំរបស់លោក ប្លីងខិន និងការឆ្លើយតបរបស់សម្តេចនោះទេ។ លោក ប្លីងខិន ជម្រាបសម្តេច ហ៊ុន សែន ថា ទិសដៅរបស់អាម៉េរិក គឺមានទំនាក់ទំនងជាវិជ្ជមានជាមួយកម្ពុជា។ នេះបើតាមខ្លឹមសារលើទំព័រហ្វេសប៊ុករបស់សម្តេច។ សម្តេច និងលោក ប្លីងខិន បានថ្លែងអំណរគុណគ្នា ចំពោះការជួយគ្នាទៅវិញទៅមករវាងកម្ពុជា-អាម៉េរិក។ សម្តេច ហ៊ុន សែន អរគុណអាម៉េរិក ដែលជួយដល់កម្ពុជាជាដរាបមក ដោយរាប់ទាំងការផ្តល់វ៉ាក់សាំងបង្ការជំងឺកូវីដ-១៩ និងការជួយលើវិស័យផ្សេងៗទៀត។ រីឯលោក ប្លីងខិន អរគុណចំពោះគុណបំណាច់មួយចំនួនរបស់កម្ពុជា រួមមាន ការផ្ដល់ដីឲ្យអាម៉េរិកសង់ស្ថានទូតនៅរាជធានីភ្នំពេញ ការអនុញ្ញាតឲ្យកប៉ាល់ Westerdam ដែលផ្ទុកអ្នកដំណើរ៦០០នាក់ ចូលចតនៅកំពង់ផែព្រះសីហនុ ការបោះឆ្នោតគាំទ្រសេចក្ដីសម្រេចរបស់អង្គការសហប្រជាជាតិ ស្តីពីការឈ្លានពានរបស់រុស្ស៊ីលើអ៊ុយក្រែន ការរុករកធាតុទាហានអាម៉េរិក ដែលបាត់ខ្លួនក្នុងសម័យសង្គ្រាម និងការប្រឹងប្រែងរបស់កម្ពុជា ក្នុងការស្វែងរកដំណោះស្រាយនៅមីយ៉ាន់ម៉ា។ ត្រឡប់មករឿងលោក កឹម សុខា វិញ។ លោក ត្រូវបានចោទប្រកាន់ តាំងពីអំឡុងខែកញ្ញា ឆ្នាំ២០១៧ អំពីបទគប់គិតជាមួយបរទេស ដើម្បីផ្តួលរំលំរដ្ឋាភិបាលកម្ពុជា ឬហៅឲ្យខ្លីតាមពាក្យច្បាប់ថា បទសន្ទិដ្ឋភាពជាមួយបរទេស។ បទចោទនេះ ស្ថិតក្នុងចង្កោមនៃអំពើក្បត់ជាតិ។ ក្នុងចំណោមបរទេស ដែលត្រូវជាប់សង្ស័យថា លោក កឹម សុខា គប់គិតជាមួយនោះ ក៏មានអាម៉េរិកដែរ។ ប៉ុន្តែ សម្តេច ហ៊ុន សែន ធ្លាប់ប្រកាសនៅលើទឹកដីអាម៉េរិក កាលពីអំឡុងខែឧសភា ឆ្នាំ២០២២ ថា រដ្ឋាភិបាលកម្ពុជា មិនបានចោទប្រកាន់អាម៉េរិកថា គប់គិតជាមួយលោក កឹម សុខា ឡើយ តែបញ្ហានៅត្រង់ថា លោក កឹម សុខា ជាអ្នកនិយាយខ្លួនឯង ថា លោក គប់គិតជាមួយអាម៉េរិក ដូច្នេះ លោក កឹម សុខា និង អាម៉េរិក ត្រូវដោះស្រាយជាមួយគ្នា។ មកដល់ខែសីហា ឆ្នាំ២០២២នេះ សំណុំរឿងរបស់លោក កឹម សុខា អូសបន្លាយអស់រយៈពេលប្រមាណ៥ឆ្នាំ និងឆ្លងកាត់ការជំនុំជម្រះអស់ប្រមាណ៥០លើករួចហើយ តែនៅមិនឈានដល់ការធ្វើសេចក្តីសម្រេចនោះទេ ហើយគេ ក៏ពិបាកស្មានដែរថា ការបើកសវនាការជំនុំជម្រះលើសំណុំរឿងរបស់មេដឹកនាំប្រឆាំងរូបនេះ នឹងអាចដល់ទីបញ្ចប់នៅពេលណា៕	ដោយ៖ ទេពញាណ
លោកស្រី ស៊ុឆាដា អីធីចារូគូល អគ្គនាយកក្រុមហ៊ុន ស៊ីយ៉ាម ម៉ាក្រូ ចំកាត់មហាជន បានមានប្រសាសន៍ថា៖ ព្រឹក្តិការណ៍នេះគឺជាសេចក្តីសោមនស្ស និងកិត្តិយសសម្រាប់យើងខ្ញុំដែលមានឧកាសបើកសាខាដំបូងរបស់ម៉ាក្រូនៅរាជធានីភ្នំពេញ។ ក្នុងរយះពេលជិត៣០ឆ្នាំមកនេះ ម៉ាក្រូបាននិងកំពុងបន្តផ្តល់ជូនអតិថិជនថៃជាច្រើន នូវផលិតផលច្រើនប្រភេទប្រកបដោយគុណភាពខ្ពស់ ហើយក៏បានទទួលបទពិសោធន៍គ្រប់ជ្រុងជ្រោយក្នុងអាជីវកម្មបោះដុំរបស់យើងផងដែរ។ ការបើកសាខានៅភ្នំពេញគឺជាការចាប់ផ្តើមដ៏សំខាន់នៅកម្ពុជា ហើយយើងជឿជាក់ថាដោយសាររាជធានីភ្នំពេញកំពុងមានការអភិវឌ្ឍឥតឈប់ឈររួមនឹង ការជម្រុញដោយសហគមន៍សេដ្ឋកិច្ចអាស៊ាន ភ្នំពេញមានសក្តានុពលច្រើន និងក្លាយជាមជ្ឈមណ្ឌលពាណិជ្ជកម្មមួយរបស់កម្ពុជា គួបផ្សំនឹងកំណើនតម្រូវការរបស់អតិថិជនចំពោះគុណភាពផលិតផលមកពីគ្រប់ទិសទីក្នុងពិភពលោកផងនោះ យើងជឿជាក់ថាយើងអាចឆ្លើយតបបានទៅនឹងតម្រូវការទាំងនេះបាន។ ផ្សារដំបូងរបស់ម៉ាក្រូនៅភ្នំពេញ នឹងបើកដំណើរការនៅក្នុងខែធ្នូចុងឆ្នាំនេះ ក្នុងទំហំផ្ទៃដី៥ហិចតា(មួយម៉ឺនម៉ែតការេ) គឺជាទីតាំងសំខាន់សម្រាប់លក់ទំនិញបំពាក់ដោយម៉ាស៊ីនត្រជាក់ និងសម្រាប់ចំណតរថយន្ត៥០០គ្រឿង។ គ្រប់ផលិតផលសុទ្ធសឹងតែមានគុណភាពខ្ពស់ និងមានការធានាសុវត្តិភាពដោយប្រទេសថៃ និងស្តង់ដារអន្តរជាតិ ហើយផលិតផលនីមួយៗមានការរៀបចំទុកដាក់តាំងទៅតាមប្រភេទដើម្បីងាយស្រួលក្នុងការស្វែងរក។ សំខាន់ជាងនេះទៅទៀត ម៉ាក្រូផ្តល់ជូននូវតម្លៃបោះដុំ ដើម្បីអោយអតិថិជនចែកចាយបន្តទទួលបានផលចំណេញ។ លោកស្រី ស៊ុឆាដា បានមានប្រសាសន៍បន្តទៀតថា ម៉ាក្រូ(ខេមបូឌា)ឯ.ក គឺជាក្រុមហ៊ុនរួមទុនជាមួយនិងម៉ាក្រូថៃ និងដៃគូពាណិជ្ជករក្នុងស្រុក(L.Y.P Group Company Limited)។ ក្រុមហ៊ុននេះបានចុះបញ្ជី ដើម្បីចែកចាយផលិតផលបោះដុំសម្រាប់អ្នកលក់រាយ និងអាជីវកម្មដែលទាក់ទង។ យើងជឿជាក់ថា ម៉ាក្រូនឹងទទួលបានការស្វាគមន៍យ៉ាងកក់ក្តៅ និងមានឧកាសក្លាយជាអ្នកផ្គត់ផ្គង់ផលិតផលម្ហូបអាហាររបស់កម្ពុជា សម្រាប់អតិថិជនអាជីពកម្ពុជាដូចដែលយើងខ្ញុំបានសហការជាមួយអតិថិជនថៃយើងខ្ញុំក្នុងរយះពេលជាង២៧ឆ្នាំមកនេះដែរ។ ម៉ាក្រូ ប្រកាន់ភ្ជាប់នូវទំនួលខុសត្រូវសង្គម និងអភិបាលកិច្ចល្អ។ ទស្សនះវិស័យរបស់ក្រុមហ៊ុនគឺបានផ្តោតទៅលើសសរស្តម្ភ ៣ គឺដើម្បីចីរភាព ប្រទេស សហគមន៍ និងក្រុមហ៊ុនដែលនឹងជួយដល់ផលប្រយោជន៍សង្គម សេដ្ឋកិច្ច និងបរិស្ថាន។ លោកស្រី ស៊ុឆាដា បានផ្តល់ចំណាប់អារម្មណ៍ចុងក្រោយថា៖ ជាងនេះទៅទៀតយើងក៏មានការតាំងចិត្តខ្ពស់ក្នុងការធ្វើការសហការជាមួយអ្នកផ្គត់ផ្គង់ និងកសិករក្នុងស្រុកផងដែរ ដើម្បីអភិវឌ្ឍន៍ទាំងគុណភាពផលិតផល សុវត្ថិភាព និងអនាម័យ សម្រាប់អតិថិជនរបស់យើងគ្រប់គ្នា។ ទាំងអស់សុទ្ធសឹងតែជាផ្នែកនៃការប្តេជ្ញាចិត្តរបស់យើងដើម្បីក្លាយជា ដៃគូអាជីវកម្មរបស់អ្នក។ ពត៌មានលំអិតសូមចូលទៅកាន់ទំព័រហ្វេសបុករបស់ម៉ាក្រូកម្ពុជា www.facebook.com/makrocambodia (អត្ថបទពាណិជ្ជកម្ម)	ភ្នំពេញ៖ នៅថ្ងៃទី២៩ ខែឧសភា ឆ្នាំ២០១៧នេះ ម៉ាក្រូដែលជាមជ្ឈមណ្ឌលចែកចាយផលិតផលបែបបោះដុំក្នុងប្រព័ន្ធសមាជិកមកពីប្រទេសថៃ បានរៀបចំជាផ្លូវការនូវពិធីសែនក្រុងពាលីបញ្ចុះបឋមសិលាសាងសង់ជាផ្លូវការផ្សារម៉ាក្រូកម្ពុជាសាខាដំបូងរបស់ខ្លួនក្នុងរាជធានីភ្នំពេញ។ មជ្ឈមណ្ឌលនេះនឹងផ្តល់ជូនផលិតផលច្រើនប្រភេទ និងច្រើនជម្រើសទៅដល់សមាជិកអាជីពរបស់ខ្លួន ព្រមទាំងប្រតិបត្តិករអាជីវកម្មជាច្រើនរួមមាន ម្ចាស់ហាងលក់រាយ ហាងចែកចាយលក់បន្ត សណ្ឋាគារ ភោជនីយដ្ឋាន អាជីវកម្មម្ហូបអាហារ អាជីវករផ្នែកសេវាកម្ម ទីភ្នាក់ងាររដ្ឋាភិបាល ស្ថាប័នសិក្សា និងប្រតិបត្តិករជាច្រើនផ្សេងៗទៀត។ ពិធីផ្លូវការនេះត្រូវបានចូលរួមជាកិត្តិយសក្រោមអធិបតីភាពឯកឧត្តម ប៉ា សុជាតិវង្ស អភិបាលរាជធានីភ្នំពេញ និងលោកស្រី ស៊ុឆាដា អីធីចារូគូល អគ្គនាយកក្រុមហ៊ុន ស៊ីយ៉ាម ម៉ាក្រូ ចំកាត់មហាជន។
អ្នកជំនាញនៅមជ្ឈមណ្ឌល Stimson Center ដែលមានមូលដ្ឋាននៅរដ្ឋធានីវ៉ាស៊ីនតោន បានលើកឡើងបែបនេះ បន្ទាប់ពីការចេញផ្សាយរបាយការណ៍មួយនៅខែសីហា ដែលបានសិក្សាលើឱកាសផ្នែកសេដ្ឋកិច្ច និងបច្ចេកវិទ្យា ដើម្បីលើកកម្ពស់ និងធ្វើចម្រុះភាពនៃវិស័យថាមពលនៅតំបន់ទន្លេមេគង្គ។ លោក Brian Eyler ដែលជាអ្នកចងក្រងមួយរូបនៃរបាយការណ៍នេះ បាននិយាយថា រដ្ឋាភិបាលនៅតាមបណ្ដាប្រទេសនៅតំបន់ទន្លេមេគង្គ គួរតែផ្ដោតលើការពិនិត្យមើលឡើងវិញទៅលើផែនការវិស័យថាមពលរបស់ខ្លួន ដើម្បីកុំឲ្យបាត់បង់ឱកាសផ្ដល់ឲ្យដោយបច្ចេកវិទ្យាថ្មីៗ ដែលនឹងមានផលប៉ះពាល់លើផ្នែកបរិស្ថាន និងសង្គម តិចជាងទំនប់វារីអគ្គិសនី ដែលមានទំហំធំ និងរោងចក្រដើរដោយធ្យូងថ្មនានា។ លោកបានមានប្រសាសន៍ថា៖ «នេះជាពេលវេលាដ៏ល្អមួយ ដើម្បីធ្វើការសញ្ជឹងគិត។ សាររបស់យើង មិនមែនសម្រាប់ឲ្យបណ្ដាប្រទេសផ្សេងៗនៅតំបន់ទន្លេមេគង្គ ផ្អាកការរៀបចំផែនការផ្សេងៗសម្រាប់វិស័យថាមពលនោះទេ... ប៉ុន្តែយើងចង់ឲ្យរដ្ឋាភិបាលទាំងនោះពិនិត្យមើលនិន្នាការថ្មីៗ [នៅក្នុងវិស័យថាមពល] ទាំងនេះ»។ កញ្ញា Courtney Weatherby ដែលជាអ្នកចងក្រងមួយរូបទៀតនៃរបាយការណ៍ ដែលមានឈ្មោះថា «ការប្រែប្រួលវិស័យថាមពលនៅតំបន់មេគង្គ៖ និន្នាការថ្មីនៅក្នុងវិស័យថាមពលតំបន់មេគង្គ» បាននិយាយថា ការផ្លាស់ប្ដូរផែនការវិស័យថាមពលនាពេលបច្ចុប្បន្ន ក្នុងការដាក់បញ្ចូលថាមពលខ្យល់ និងពន្លឺព្រះអាទិត្យបន្ថែម ក៏ដូចជាការធ្វើពាណិជ្ជកម្មថាមពលរវាងប្រទេស មានហេតុផលសមស្របក្នុងបរិបទសេដ្ឋកិច្ច។ កញ្ញា Weatherby បាននិយាយថា៖ «មានការផ្លាស់ប្ដូរជាច្រើន ដែលនឹងត្រូវកើតឡើងនៅក្នុងវិស័យថាមពលប្រើប្រាស់ ដែលអាចបង្កជាការបង្អាក់នៅក្នុងរយៈពេលខ្លី ប៉ុន្តែនៅរយៈពេលវែង វិស័យថាមពលនេះនឹងនាំឲ្យមានប្រព័ន្ធមួយ ដែលមានលក្ខណៈបត់បែន និងរឹងមាំជាងមុន»។ តម្លៃវារីអគ្គិសនីធៀបនឹងតម្លៃថាមពលព្រះអាទិត្យ ទំនប់វារីអគ្គិសនីធំៗរាប់រយ កំពុងត្រូវបានសាងសង់ ឬរៀបចំដើម្បីសាងសង់នៅតាមទន្លេមេគង្គ ឬដៃទន្លេនេះ ក៏ដូចជា ទន្លេដទៃទៀតផងដែរ នៅតំបន់ទន្លេមេគង្គ ដែលរួមមានប្រទេសកម្ពុជា ឡាវ ថៃ វៀតណាម មីយ៉ាន់ម៉ា និងខេត្តយូណាន និងខេត្តក្វាងស៊ី ភាគខាងត្បូងប្រទេសចិន។ គម្រោងទំនប់វារីអគ្គិសនី ដែលមួយចំនួនត្រូវបានគ្រោងឡើង ជាមួយថវិកាផ្គត់ផ្គង់ពីវិនិយោគិនចិន ថៃ បស្ចិមប្រទេស ឬពីតំបន់ដទៃទៀត ជាញឹកញយ មានភាពចម្រូងចម្រាស ដោយសារផលប៉ះពាល់ផ្នែកបរិស្ថាន និងសង្គមធ្ងន់ធ្ងរ។ គម្រោងទំនប់វារីអគ្គិសនីទាំងនោះ បានប៉ះពាល់ទៅលើប្រជាពលរដ្ឋក្នុងស្រុក ខណៈពេលដែលទំនប់វារីអគ្គិសនីខ្លះទៀត ជាពិសេសនៅតាមទន្លេមេគង្គ អាចប៉ះពាល់ទៅលើទិន្នផលត្រីនៅក្នុងតំបន់។ វារីអគ្គិសនីសរុបចំនួន១១ នៅតំបន់មេគង្គត្រូវបានរៀបចំសាងសង់ ដោយមានទំនប់វារីអគ្គិសនីចំនួនប្រាំបួនស្ថិតនៅក្នុងប្រទេសឡាវ ដែលក្នុងនោះវារីអគ្គិសនីចំនួនពីរកំពុងស្ថិតនៅក្រោមការសាងសង់ និងគម្រោងវារីអគ្គិសនីទីបី ត្រូវបានអនុម័តឡើង ខណៈដែលគម្រោងវារីអគ្គិសនីចំនួនពីរទៀត ត្រូវបានស្នើឡើងនៅកម្ពុជា។ អង្គការគាំពារបរិស្ថាន International Rivers បានព្រមានអស់ជាច្រើនឆ្នាំមកហើយថា ទំនប់វារីអគ្គិសនី បានគំរាមកំហែងជីវភាពប្រជាពលរដ្ឋរាប់លាននាក់ ដែលពឹងផ្អែកលើការនេសាទត្រី។ ក្រុមអ្នកធ្វើយុទ្ធនាការ និងសកម្មជនក្នុងស្រុក ក៏ដូចជា បណ្ដាប្រទេសនៅតំបន់ទន្លេមេគង្គក្រោម ដូចជាវៀតណាម បានព្យាយាមបញ្ឈប់ការសាងសង់ទំនប់វារីអគ្គិសនីនោះ។ ស្របពេលដូចគ្នានេះដែរ រោងចក្រដើរដោយធ្យូងថ្ម ជាញឹកញយ ត្រូវបានរងការតវ៉ាប្រឆាំង ដោយសារតែរោងចក្រទាំងនោះ បង្កឲ្យមានការបំពុលខ្យល់ធ្ងន់ធ្ងរ ខណៈពេលបញ្ចេញឧស្ម័នកាបូនិច ដែលបង្កឲ្យមានភាពកាន់តែដុនដាបឡើង ទៅលើបម្រែបម្រួលអាកាសធាតុ។ ក្រុមអ្នកស្រាវជ្រាវនៅវិទ្យាស្ថាន Stimson Center បាននិយាយថា បច្ចេកវិទ្យាថាមពលខ្យល់ និងពន្លឺព្រះអាទិត្យ កំពុងតែមានលក្ខណៈថោកជាងមុន និងមានប្រសិទ្ធភាពខ្លាំងជាងមុន ស្របពេលដូចគ្នានេះដែរ បច្ចេកវិទ្យាទាំងនេះ ក៏អាចផ្ដល់ជាដំណោះស្រាយក្នុងវិស័យថាមពលនៅតំបន់ជនបទ ដែលមិនមានការផ្សារភ្ជាប់បណ្ដាញអគ្គិសនី។ ជាឧទាហរណ៍ ក្រុមអ្នកជំនាញបានកត់សម្គាល់ឃើញថា តម្លៃជាមធ្យមក្នុងមួយឯកតាសម្រាប់ប្រភពថាមពលទាំងពីរខាងលើ នៅសហរដ្ឋអាមេរិក បានធ្លាក់ចុះ ៨៥ភាគរយសម្រាប់ថាមពលពន្លឺព្រះអាទិត្យ និង៦៥ភាគរយសម្រាប់ថាមពលខ្យល់ រវាងឆ្នាំ ២០០៩ និង២០១៦ ហើយនិន្នាការនេះ មានទំនោរនឹងបន្តទៅមុខទៀត។ កញ្ញា Weatherby បាននិយាយថា៖ «ប្រសិនបើអ្នកមានថាមពលពន្លឺព្រះអាទិត្យនៅក្នុងរយៈពេលពីរបីឆ្នាំខាងមុខ ក្នុងតម្លៃ ៦សេនក្នុងមួយគីឡូវ៉ាត់ម៉ោង ដូចនេះ មិនមានហេតុផលសមស្របក្នុងការសាងសង់ទំនប់វារីអគ្គិសនីមួយចំនួន ដែលមានលក្ខណៈបង្កការខូចខាតខ្លាំងនោះទេ នៅពេលដែលអ្នកធ្វើការគណនាក្នុងបរិបទសេដ្ឋកិច្ចលើការសាងសង់វារីអគ្គិសនីទាំងនោះ» ស្របពេលដែលទំនប់វារីអគ្គិសនី ដែលត្រូវបានគ្រោងឡើងមួយចំនួននៅតំបន់មេគង្គ នឹងលក់អគ្គិសនីក្នុងតម្លៃ ៨ ឬ ៩សេនក្នុងមួយគីឡូវ៉ាត់ម៉ោង។ ការពង្រីកតំណភ្ជាប់អគ្គិសនី ក្រុមអ្នកជំនាញបាននិយាយថា ស្របពេលដែលបណ្ដាប្រទេសនៅតំបន់ទន្លេមេគង្គនឹងពង្រីកប្រភពអគ្គិសនីរបស់ខ្លួន និងបណ្ដាញតំណភ្ជាប់អគ្គិសនី តាមរយៈបច្ចេកវិទ្យាថ្មី និងការវិនិយោគ ក៏គេឃើញមានឱកាសនៅក្នុងការលើកកម្ពស់ប្រសិទ្ធភាពនៅក្នុងការបញ្ជូនអគ្គិសនី ការបង្កើនការធ្វើពាណិជ្ជកម្មថាមពលអគ្គិសនីរវាងប្រទេស និងប្រទេស និងការពង្រីកតំណភ្ជាប់អគ្គិសនីនៅតំបន់ជនបទផងដែរ។ លោក Brian Eyler បានមានប្រសាសន៍ថា៖ «តាមរយៈការប្រព័ន្ធតំណភ្ជាប់ថ្មី ដើម្បីបញ្ជូនអគ្គិសនី ការធ្វើពាណិជ្ជកម្មថាមពលអគ្គិសនីនៅក្នុងតំបន់ និងយន្តការបញ្ជូនថាមពលអគ្គិសនីផ្សេងៗ តំបន់មេគង្គអាចសម្រេចបានច្រើនជាងមុន ជាមួយហេដ្ឋារចនាសម្ព័ន្ធថាមពលអគ្គិសនី ដែលមានលក្ខណៈប៉ះពាល់តិចជាងមុន»។ ជាពិសេស ប្រទេសកម្ពុជា ឡាវ និងមីយ៉ាន់ម៉ា ដែលមិនទាន់បានស្ថាបនាបណ្ដាញតំណភ្ជាប់អគ្គិសនីថ្នាក់ជាតិក្នុងទំហំធំនៅឡើយ គួរតែធ្វើការពង្រីកតាមរយៈបច្ចេកវិទ្យាគ្រប់គ្រងប្រព័ន្ធតំណភ្ជាប់អគ្គិសនីថ្មី ដែលអាចដាក់បញ្ចូលប្រព័ន្ធថាមពលកើតឡើងវិញ ស្របពេលដូចគ្នានេះដែរ វិនិយោគនៅក្នុងបច្ចេកវិទ្យារក្សាទុកថាមពលអគ្គិសនី ដែលអាចទប់ទល់នឹងភាពមិនប្រាកដប្រជាពីការផ្គត់ផ្គង់ពីថាមពលខ្យល់ និងព្រះអាទិត្យ។ ក្រុមអ្នកស្រាវជ្រាវក៏បានលើកឡើងផងដែរថា ការផ្ដល់ហិរញ្ញប្បទានសម្រាប់ការច្នៃប្រឌិតនៅក្នុងវិស័យថាមពល និងការពង្រីកតំណភ្ជាប់អគ្គិសនី អាចទទួលបានពីធនាគារអភិវឌ្ឍន៍អាស៊ី (ADB) ឬធនាគារវិនិយោគលើហេដ្ឋារចនាសម្ព័ន្ធអាស៊ីរបស់ចិន (AIIB)។ កម្ពុជាសម្លឹងទៅរកទំនប់វារីអគ្គិសនី លោក សៅ សុភាព អ្នកនាំពាក្យក្រសួងបរិស្ថានកម្ពុជា បាននិយាយថា ទំនប់វារីអគ្គិសនីនៅតែមានភាពទាក់ទាញ ខណៈលោកបានអះអាងថា រដ្ឋាភិបាល មានសមត្ថភាពនៅក្នុងការធ្វើការវាយតម្លៃពេញលេញទៅលើផលប៉ះពាល់ផ្នែកបរិស្ថានសម្រាប់វារីអគ្គិសនី និងដោះស្រាយផលប៉ះពាល់អវិជ្ជមាននៃទំនប់វារីអគ្គិសនីទាំងនោះ។ លោក សៅ សុភាព បានថ្លែងប្រាប់ VOA ថា៖ «កម្ពុជារបស់យើង យើងនៅត្រូវការ[ថាមពល]។ ថាមពល គឺយើងអាចទាញយកពីប្រភពច្រើន។ ហើយថាមពលដែលចេញពីវារីអគ្គិសនីនេះ ក៏ជាថាមពល យើងគិតថាជាថាមពលកកើតឡើងវិញមួយដែលកម្ពុជាមានសក្តានុពលដែរ»។ លោកមានប្រសាសន៍បន្ថែមថា៖ «ក្រសួងបរិស្ថានរបស់យើងគឺនឹងធ្វើការត្រួតពិនិត្យទៅលើការសិក្សាវាយតម្លៃហេតុប៉ះពាល់បរិស្ថាន តាមរយៈរបាយការណ៍ គឺយើងធ្វើការត្រួតពិនិត្យ វាយតម្លៃ ហើយផ្ទៀងផ្ទាត់ មុននឹងយើងផ្តល់ការឯកភាពថា ការសិក្សាវាយតម្លៃហ្នឹង វាអាចទទួលយកបាន ហើយហេតុប៉ះពាល់បរិស្ថានហ្នឹងគឺយើងអាចធ្វើការកាត់បន្ថយឲ្យបានជាអតិបរមា ឬក៏បញ្ចៀសអីចឹងទៅ»។ យោងទៅតាមតួលេខផ្លូវការ ប្រហែលពាក់កណ្ដាលនៃតម្រូវការថាមពលនៅប្រទេសកម្ពុជា ឥឡូវនេះ ត្រូវបានបំពេញដោយទំនប់វារីអគ្គិសនី ខណៈពេលដែលប្រហែលមួយភាគប្រាំនៃថាមពលអគ្គិសនីប្រើប្រាស់ នៅតែត្រូវបាននាំចូលពីប្រទេសជិតខាង។ VOA មិនអាចទាក់ទងក្រសួងរ៉ែ និងថាមពល ដើម្បីសុំសេចក្ដីអធិប្បាយបានទេ។ កាលពីខែកញ្ញាកន្លងទៅនេះ លោកនាយករដ្ឋមន្ត្រី ហ៊ុន សែន បានចុះសម្ពោធទំនប់វារីអគ្គិសនីសេសានក្រោម II ដែលមានទំហំ៤០០ មេហ្គាវ៉ាត់ ស្ថិតនៅលើដៃមួយនៃទន្លេមេគង្គ នៅខេត្តស្ទឹងត្រែង ភាគឦសានប្រទេស។ វារីអគ្គិសនីធំជាងគេបង្អស់នៅកម្ពុជាមួយនេះ ត្រូវបានសាងសង់ដោយក្រុមហ៊ុន Royal Group និងក្រុមហ៊ុនសាខាមួយនៃសាជីវកម្ម Huaneng Group របស់ចិន។ នៅអំឡុងពេលពិធីសម្ពោធទំនប់វារីអគ្គិសនីនោះ លោក ហ៊ុន សែនបានលើកឡើងថា ការព្រួយបារម្ភ ជុំវិញផលប៉ះពាល់នៃទំនប់វារីអគ្គិសនី ក្នុងទំហំប្រាក់៨០០លានដុល្លារនោះ ទៅលើទិន្នផលត្រី ដោយបន្ថែមថា ផលវិបាកនៃទំនប់វារីអគ្គិសនីដនសាហុង ទំហំ២៦០ មេហ្គាវ៉ាត់នៅក្បែរនោះ ដែលត្រូវបានសាងសង់ឡើងដោយរដ្ឋាភិបាលឡាវ លើដៃទន្លេមេគង្គ ក្នុងតំបន់ដែលទន្លេបែងចែក មានតិចតួចប៉ុណ្ណោះ។ អង្គការក្រៅរដ្ឋាភិបាល និងប្រជាពលរដ្ឋក្នុងស្រុកមួយចំនួនបានប្រឆាំងនឹងការសាងសង់ទំនប់វារីអគ្គិសនីសេសានក្រោម II អស់រយៈពេលរាប់ឆ្នាំមកហើយ ស្របពេលដែលប្រជាពលរដ្ឋប្រមាណ១០០គ្រួសារបានតវ៉ាទាមទារសំណងប្រសើរជាងមុន។ ប្រជាពលរដ្ឋតំបន់ដៃទន្លេខាងលើ ចំនួនជិត៤ម៉ឺនគ្រួសារអាចប្រឈមនឹងការបាត់បង់ទិន្នផលត្រី ដោយសារផ្លូវត្រីផ្លាស់ទីត្រូវបានបង្អាក់ ស្របពេលដែលទិន្នផលត្រីនៅតំបន់ទន្លេក្រោមក៏អាចរងការប៉ះពាល់ផងដែរ។ តម្លាភាព និងហានិភ័យ ក្រុមអ្នកស្រាវជ្រាវនៅមជ្ឈមណ្ឌល Stimson Center បាននិយាយថា សេចក្តីសម្រេចនៅលើគម្រោងថាមពលមិនត្រូវបានជំរុញពីក្រោយដោយហេតុផលសេដ្ឋកិច្ចតែមួយនោះទេ ហើយពួកគេបានជំរុញឲ្យមានតម្លាភាពប្រសើរជាងមុននៅក្នុងការធ្វើសេចក្ដីសម្រេចនេះ ក៏ដូចជានៅក្នុងការផ្ដល់សិទ្ធិអនុញ្ញាតដល់អ្នកកាន់កាប់គម្រោងផងដែរ។ កញ្ញា Weatherby បាននិយាយថា៖ «ការផ្លាស់ប្ដូរសំខាន់ៗ គឺត្រូវមានការដេញថ្លៃលក្ខណៈប្រកួតប្រជែងគ្នាសម្រាប់គម្រោងផ្សេងៗ ដែលបើកឱកាសឲ្យមានការវិភាគពីមជ្ឈដ្ឋានខាងក្រៅ កាន់តែច្រើនជាងមុនទៅលើអ្វីដែលកំពុងកើតឡើងនៅក្នុងគម្រោងនីមួយៗ [ផ្នែកថាមពល]»។ បណ្ដាប្រទេសនៅតំបន់ទន្លេមេគង្គ កំពុងតែរងការញាំញីដោយអំពើពុករលួយ និងការចោទប្រកាន់នានា ជុំវិញការផ្ដល់កិច្ចសន្យាលើគម្រោងផ្សេងៗផ្នែកថាមពលពីសំណាក់មន្ត្រីរដ្ឋាភិបាល។ លោក Richard Cronin អ្នកជំនាញមួយរូបទៀតនៅមជ្ឈមណ្ឌល Stimson Center បាននិយាយថា ការវិនិយោគនៅក្នុងគម្រោងធំៗ ដូចជា ទំនប់វារីអគ្គិសនីទំហំធំ ក៏បានបង្កឲ្យមានហានិភ័យផ្នែកនយោបាយ និងសេដ្ឋកិច្ចផងដែរ នៅខណៈដែលគម្រោងទាំងនោះជាប់គាំង។ ជាឧទាហរណ៍ គម្រោងទំនប់វារីអគ្គិសនី Myitsone Dam ផ្ដល់ជំនួយថវិកាពីក្រោយដោយប្រទេសចិន នៅប្រទេសមីយ៉ាន់ម៉ា ត្រូវបានផ្អាកដោយរដ្ឋាភិបាលមីយ៉ាន់ម៉ាក្នុងឆ្នាំ ២០១១ បន្ទាប់ពីមានប្រតិកម្មពីសាធារណជនប្រឆាំងនឹងការវិនិយោគពីប្រទេសចិន ដែលមិនមានប្រជាប្រិយភាពនៅក្នុងប្រទេស។ លោកបាននិយាយថា៖ «ចិននៅមានការវិនិយោគក្នុងទំហំទឹកប្រាក់១,២ពាន់លានដុល្លារ ដែលកំពុងជាប់គាំងនៅក្នុងគម្រោង[ទំនប់វារីអគ្គិសនី]នោះ។ ហើយគម្រោងនោះមិនមានដំណើរការទៅមុខទេនាពេលឥឡូវនេះ»។ ការជំរុញនាពេលថ្មីៗនេះពីសំណាក់រដ្ឋាភិបាលដឹកនាំដោយគណបក្សសម្ព័ន្ធជាតិដើម្បីប្រជាធិបតេយ្យនៅក្នុងការសាងសង់រោងចក្រដើរដោយធ្យូងបន្ថែម និងកាត់បន្ថយការផលិតថាមពលពីទំនប់វារីអគ្គិសនី កំពុងតែប្រឈមមុខជាមួយការតវ៉ាប្រឆាំងនានានៅតំបន់ការដ្ឋានគម្រោងផ្ទាល់នៅភាគខាងត្បូងប្រទេសមីយ៉ាន់ម៉ា។ រោងចក្រថាមពលពន្លឺព្រះអាទិត្យដំបូងគេនៅកម្ពុជា ទោះបីជារដ្ឋាភិបាលកម្ពុជាផ្ដោតទៅលើទំនប់វារីអគ្គិសនីក៏ដោយ ក៏ជម្រើសគម្រោងថាមពលដទៃទៀតកំពុងតែវិវត្តទៅមុខជាមួយនឹងការជ្រោមជ្រែងពីក្រុមអ្នកផ្ដល់ជំនួយផងដែរ។ កាលពីថ្ងៃទី០៦ ខែកញ្ញា រោងចក្រថាមពលពន្លឺព្រះអាទិត្យដំបូងនៅក្នុងប្រទេស ដែលមានសមត្ថភាពផលិតថាមពលអគ្គិសនី១០មេហ្គាវ៉ាត់ បានបង្ហាញខ្លួននៅខេត្តស្វាយរៀង ភាគខាងកើតប្រទេស។ គម្រោងរោងចក្រថាមពលពន្លឺព្រះអាទិត្យក្នុងទឹកប្រាក់ ៩,២លានដុល្លារនេះ ត្រូវបានគ្រោងឡើងដោយក្រុមហ៊ុន Sunseap Group មានមូលដ្ឋាននៅប្រទេសសិង្ហបុរី និងទទួលបានហិរញ្ញប្បទានតាមរយៈប្រាក់កម្ចីពីធនាគារអភិវឌ្ឍន៍អាស៊ី។ ក្នុងពិធីបើកសម្ពោធរោងចក្រថាមពលពន្លឺព្រះអាទិត្យនោះ លោក កែវ រតនៈ អគ្គនាយកអគ្គិសនីកម្ពុជា(EDC) បានសរសើរពីថាមពលស្អាត ដែលរោងចក្រនោះនឹងផ្ដល់ឲ្យ ហើយលោកបាននិយាយថា គម្រោងស្រដៀងគ្នានេះដែរ អាចត្រូវបានរៀបចំឡើងជិតក្រុងភ្នំពេញ។ ក្រុមអ្នកជំនាញឯករាជ្យ និងក្រុមសកម្មជន និយាយថា ការបង្កើតគម្រោងដូចនេះ និងការបង្កើតឲ្យមានវិស័យថាមពលខ្យល់ និងព្រះអាទិត្យនៅកម្ពុជា នឹងផ្ដល់អត្ថប្រយោជន៍ផ្នែកបរិស្ថាន និងសង្គម។ ប៉ុន្តែពួកគេក៏បានព្រមានថា ការបង្កើនការផ្គត់ផ្គង់ និងការធ្វើឲ្យវិស័យនេះ មានលក្ខណៈប្រកួតប្រជែង ផ្នែកតម្លៃ ត្រូវការការសិក្សាស្រាវជ្រាវ ការរៀបចំផែនការ និងការវិនិយោគបន្ថែមទៀត។ លោក តឹក វណ្ណារ៉ា នាយកប្រតិបត្តិនៃវេទិកានៃសម្ព័ន្ធអង្គការមិនមែនរដ្ឋាភិបាលស្ដីពីកម្ពុជា (NGOs Forum) បានថ្លែងថា៖ «បញ្ហាប្រឈមគឺតម្លៃវាថ្លៃ តម្លៃដែលល្មមផលិតចេញបានភ្លើងយកមកប្រើប្រាស់ ថ្លៃដើមវាអស់ថ្លៃ ថ្លៃដែលធ្វើឱ្យអ្នកប្រើប្រាស់ហ្នឹង គាត់ត្រូវទិញនៅក្នុងតម្លៃថ្លៃដែរ។ អញ្ចឹងវាប្រឈមបញ្ហាទាក់ទងនឹងផលិតកម្ម»។ លោក សៀក សុផាត នាយកដេប៉ាតឺម៉ង់គ្រប់គ្រង និងអភិវឌ្ឍធនធានធម្មជាតិ នៅសាកលវិទ្យាល័យភូមិន្ទភ្នំពេញបាននិយាយថា សម្រាប់ពេលនេះ ទំនប់វារីអគ្គិសនីមានគុណសម្បត្តិជាង និងស្ថិតនៅជាជម្រើសល្អមួយ។ លោកមានប្រសាសន៍ថា៖ «ខ្ញុំថាទំនប់វារីអគ្គិសនីក៏ល្អ គ្រាន់ថាសាងសង់នៅកន្លែងសមស្រប ដែលមិនធ្វើប៉ះពាល់ដល់ធនធាន ក៏ដូចជាបរិស្ថានជាដើម»។ បន្ទះស្រូបពន្លឺព្រះអាទិត្យតាមផ្ទះ ស្របពេលដូចគ្នានេះដែរ ប្រជាពលរដ្ឋនៅតាមជនបទក៏យល់ដឹងពីបច្ចេកវិទ្យាបន្ទះស្រូបពន្លឺព្រះអាទិត្យ ដែលពួកគេមានលទ្ធភាពចំណាយទិញបានផងដែរ។ បន្ទះស្រូបពន្លឺព្រះអាទិត្យកាន់តែមានប្រជាប្រិយភាពនៅក្នុងរយៈពេលប៉ុន្មានឆ្នាំថ្មីៗនេះ ដោយប្រជាពលរដ្ឋរាប់ពាន់គ្រួសារនៅជនបទបានដាក់បន្ទះស្រូបពន្លឺព្រះអាទិត្យ ដើម្បីពួកគេអាចសាកអាគុយ សម្រាប់ផ្គត់ផ្គង់អគ្គិសនីដល់ការប្រើប្រាស់ក្នុងផ្ទះ។ លោក សាន់ សុធា អាយុ ៣៥ឆ្នាំ ជាអ្នកលក់ដូរមួយរូបនៅភូមិថាញ់ ខេត្តស្វាយរៀង បាននិយាយថា លោកបានទិញបន្ទះស្រូបពន្លឺព្រះអាទិត្យកាលពីឆ្នាំមុនក្នុងតម្លៃប្រហែល៤០០ដុល្លារ។ លោកបន្តថា បន្ទះស្រូបពន្លឺព្រះអាទិត្យនេះអាចផ្គត់ផ្គង់ថាមពលអគ្គិសនីប្រើប្រាស់គ្រប់គ្រាន់ក្នុងផ្ទះរបស់លោក ដើម្បីប្រើប្រាស់ភ្លើង និងកង្ហារ។ លោកមានប្រសាសន៍ថា លោកត្រូវបញ្ឆេះម៉ូទ័រទឹកសម្រាប់សេវាលាងម៉ូតូនៅផ្ទះរបស់លោក។ លោកមានប្រសាសន៍ថា៖ «ចង់សំណូមពរឲ្យមានភ្លើងចូលមកឆាប់ៗ ដូចថាយើងរកស៊ីលាងម៉ូតូលាងអីអញ្ចឹង យើងមិនបាច់ពិបាកបញ្ឆេះម៉ាស៊ីន បញ្ឆេះអី»។ អ្នកភូមិមួយរូបទៀតឈ្មោះ អ៊ិន ប៊យ អាយុ ៦៥ឆ្នាំបាននិយាយថា ដោយសាររង់ចាំអគ្គិសនីយូរពេក លោកក៏បានប្រើបន្ទះថាមពលព្រះអាទិត្យ ដើម្បីបំភ្លឺផ្ទះនាពេលយប់។ លោកមានប្រសាសន៍ថា៖ «យើងរាល់ថ្ងៃនេះ បានន័យថាយើងចាំប្រព័ន្ធភ្លើងអគ្គិសនីវាយូរ។ វាយូរពេលវេលា អញ្ចឹងសុខចិត្តចំណាយលុយ ជាលក្ខណៈគ្រួសារ ប្រើភ្លើងផ្ទាំងសូឡានេះតែម្ដង»។ លោកបញ្ជាក់បន្ថែមថា៖ «វាដូចជា មកដល់ឥឡូវដល់អត់ភ្លើង បានន័យថាដូចធុញថប់ មានការតប់ប្រមល់ក្នុងចិត្ត។ យើងឧទាហរណ៍ចេញដើរផុតពីហ្នឹង ឃើញគេសុទ្ធតែភ្លើងព្រោងព្រាត ដល់ឯងពីនោះមកហ្នឹង វាអត់មានដែរ យើងមិនដឹងនិយាយថាម៉េច»៕ សូមចុចទៅប្រភពដើម VOA ត្រង់នេះ	វ៉ាស៊ីនតោន/ភ្នំពេញ ៖ បណ្ដាប្រទេសនៅតំបន់ទន្លេមេគង្គ ដូចជាប្រទេសកម្ពុជា គួរតែពិចារណាឡើងវិញនូវគម្រោងនានារបស់ខ្លួន ក្នុងការពង្រីកទំនប់វារីអគ្គិសនី និងរោងចក្រដើរដោយធ្យូង ខណៈដែលតម្លៃថាមពលពីប្រភពផ្សេងទៀតដូចជា ថាមពលពន្លឺព្រះអាទិត្យ កំពុងតែធ្លាក់ចុះយ៉ាងឆាប់រហ័ស និងស្របពេលដែលបច្ចេកវិទ្យាតំណភ្ជាប់បណ្ដាញអគ្គិសនីក្នុងតំបន់ ដែលមានលក្ខណៈប្រសើរជាងមុន អាចជួយសម្រួលដល់តម្រូវការថាមពល ដែលកំពុងតែកើនឡើង។ នេះបើយោងទៅតាមមជ្ឈមណ្ឌលសិក្សាគោលនយោបាយមួយនៅសហរដ្ឋអាមេរិក។
ដើម្បីកាត់បន្ថយការរិះគន់ ដែលលាយឡំជាមួយក្តីបារម្ភរបស់ប្រជាជន លោកបណ្ឌិតសភាចារ្យ ហង់ជួន ណារ៉ុន រដ្ឋមន្រ្តីក្រសួងអប់រំ យុវជន និងកីឡា បានផ្តល់ទស្សនទានដូច្នេះថា៖«បើយើង ចេះភាសាកាន់តែច្រើន កាន់តែល្អ ភាសាអីក៏ល្អដែរ ចេះកាន់តែច្រើន កាន់តែល្អ ទំនាក់ទំនងងាយស្រួលជាង។ គេ សិក្សាស្រាវជ្រាវទៅ អ្នកដែលចេះភាសាច្រើនលើសពី១ទៅ គឺការងារ មានប្រសិទ្ធភាពជាងមុន។ ការធ្វើវិនិច្ឆ័យសេចក្តី និងប្រសិទ្ធភាពការងារ គឺបានល្អជាងមុន»។ ការផ្តល់ទស្សនទានរបស់លោករដ្ឋមន្រ្តីអប់រំ ធ្វើឡើងក្នុងសន្និសីទកាសែត កាលពីរសៀលថ្ងៃទី១៩ ខែសីហា ឆ្នាំ២០២២ ស្តីពីការបង្កើតមុខវិជ្ជាជំនាញភាសាវៀតណាម។ លោក លើកឡើងថា ដោយសារការចេះភាសាច្រើន មានសារសំខាន់បែបនេះហើយ ទើបគេ លើកទឹកចិត្តឲ្យសិស្សានុសិស្ស រៀនទាំងភាសាកំណើត ភាសាប្រទេសជិតខាង និងភាសាអន្តរជាតិ។ លោក ផ្តល់ព័ត៌មានខ្លីអំពីខ្លួនឯងថា លោក ចេះភាសាបរទេសចំនួន៥ភាសា។ លោក អះអាងថា សាកលវិទ្យាល័យមួយចំនួន និងខេត្តមួយចំនួននៅប្រទេសវៀតណាម ក៏មានបើកបង្រៀនភាសាខ្មែរដែរ។ លោក ហង់ជួន ណារ៉ុន បន្តថា ការបង្កើតឲ្យមានមុខវិជ្ជាជំនាញភាសាវៀតណាមនេះ គឺធ្វើទៅតាមតម្រូវនៅកម្ពុជា ដោយមិនធ្វើទៅតាមការស្នើសុំ ឬការបង្គាប់បញ្ជាពីវៀតណាមនោះទេ។ លោក បន្ថែមថា បើគ្មានតម្រូវការ ក៏កម្ពុជា មិនអាចបង្កើតឲ្យមានការបង្រៀនភាសាប្រទេសជិតខាងមួយនេះដែរ។ លោក សង្កត់ធ្ងន់ដូច្នេះថា៖«បើអត់មានអ្នកចង់រៀន ក៏ចប់ត្រឹមហ្នឹង អត់មានចាប់បង្ខំឲ្យរៀនទេ»។ ការចូលរៀនភាសាវៀតណាមនេះទៀតសោត គឺត្រូវបង់ប្រាក់ និងថែមទាំងត្រូវឆ្លងកាត់ប្រឡងផងដែរ។ នេះបើតាមការបរិយាយរបស់លោករដ្ឋមន្រ្តីអប់រំដដែល ហើយលោក បង្ហើបថា ទៅថ្ងៃអនាគត បើមានតម្រូវការ កម្ពុជា នឹងបង្កើតកន្លែងបង្រៀនភាសាផ្សេងទៀតនៃប្រទេសជាសមាជិកអាស៊ាន មិនមែនត្រឹមតែភាសាវៀតណាមនោះទេ។ លោក រំលេចពីចំណុចសំខាន់ៗមួយចំនួន ក្នុងការបង្កើតមុខវិជ្ជាជំនាញភាសាវៀតណាមនេះ ដូចជា ផ្តល់ឱកាសដល់និស្សិតខ្មែរ ដែលជាប់អាហារូបករណ៍ទៅរៀននៅប្រទេសវៀតណាម បានរៀនភាសាវៀតណាមបំប៉នជាមុន និងផ្តល់ឱកាសឲ្យអ្នក ដែលចង់ធ្វើការងារក្នុងក្រុមហ៊ុនវៀតណាមនៅកម្ពុជា ជាដើម។ លោក ថ្លែងថា ក្នុង១ឆ្នាំៗ មាននិស្សិតខ្មែរជាង១០០នាក់ ដែលជាប់អាហារូបករណ៍ទៅរៀននៅប្រទេសវៀតណាម ហើយពួកគេ តែងជួបការលំបាកក្នុងការរៀន និងរៀនមិនសូវទាន់គេ ដោយសារពុំបានរៀនបំប៉នភាសាវៀតណាមពីមុន។ ដើម្បីពង្រឹងធនធានមនុស្សក្នុងវិស័យកិច្ចការអន្តរជាតិ និងគោលនយោបាយ សាកលវិទ្យាល័យភូមិន្ទភ្នំពេញ បានបង្កើតវិទ្យាស្ថានថ្មី១ គឺវិទ្យាស្ថានសិក្សាអន្តរជាតិ និងគោលនយោបាយសាធារណៈ។ នេះបើតាមសេចក្តីប្រកាសព័ត៌មានរបស់ក្រសួងអប់រំ ដែលចេញក្រោយពីលោក ហង់ជួន ណារ៉ុន ធ្វើសន្និសីទកាសែតរួច។ ក្នុងវិទ្យាស្ថានថ្មីនេះ មានដេប៉ាដឺម៉ង់សំខាន់ៗ៤ ដោយរួមទាំងដេប៉ាដឺម៉ង់សិក្សាវៀតណាមផងដែរ។ ដេប៉ាដឺម៉ងសិក្សាវៀតណាម បណ្តុះបណ្តាលលើមុខជំនាញ៣ គឺមុខជំនាញសិក្សាវៀតណាម មុខជំនាញបកប្រែភាសាវៀតណាម និងមុខជំនាញភាសាវៀតណាមផ្នែកធុរកិច្ច។ សូមរម្លឹកថា ពេលមកធ្វើទស្សនកិច្ចនៅកម្ពុជា មន្រ្តីក្រសួងអប់រំវៀតណាម បានជួបពិភាក្សាជាមួយមន្រ្តីក្រសួងអប់រំកម្ពុជា កាលពីថ្ងៃទី១០ ខែសីហា ឆ្នាំ២០២២។ ក្នុងជំនួបនោះ ភាគីវៀតណាម ស្នើដល់ភាគីកម្ពុជា ឲ្យបង្កើតមុខវិជ្ជាជំនាញភាសាវៀតណាម នៅសាកលវិទ្យាល័យភូមិន្ទភ្នំពេញ។ ក្រោយមក មតិនានារបស់ប្រជាជនខ្មែរ ក៏ផ្ទុះឡើងលើបណ្តាញសង្គម ជុំវិញការបង្កើតមុខវិជ្ជាជំនាញភាសាវៀតណាមនេះ៕	ប្រជាជនខ្មែរមួយចំនួន សម្តែងការមិនពេញចិត្តចំពោះការបង្កើតមុខវិជ្ជាជំនាញភាសាវៀតណាមនៅសាកលវិទ្យាល័យភូមិន្ទភ្នំពេញ ដែលជាគ្រឹះស្ថានអប់រំរបស់រដ្ឋ។ ពួកគាត់ ហាក់ដូចជាបារម្ភថា ការបង្កើតឲ្យមានការបង្រៀនភាសាវៀតណាមនៅសាកលវិទ្យាបែបនេះ អាចធ្វើឲ្យវៀតណាម មានឥទ្ធិពលលើសង្គមខ្មែរ។
ចាប់ពីថ្ងៃទី១០ ខែមីនាដល់ថ្ងៃទី៣ ខែមេសា អ៊ីតាលី នឹងអនុវត្តវិធានការចត្តាឡីស័កនៅទូទាំងប្រទេសដើម្បីទប់ស្កាត់ការរាលដាល COVID-19 ក្រោយបានបិទតំបន់ភាគខាងជើងប្រទេសទាំងស្រុងរួចហើយ។ គិតត្រឹមថ្ងៃទី៩ ខែមីនា អ៊ីតាលី នៅតែជាប្រទេសរងគ្រោះខ្លាំងជាងគេដោយសារវីរុសប្រភេទនេះនៅតំបន់អឺរ៉ុប ហើយករណីឆ្លងបានឡើងលើស៩០០០ករណី និងអ្នកស្លាប់មាន៤៦៣ ដែលជាតួលេខដ៏ច្រើនបន្ទាប់ពីចិន។ ក្នុងបទក្រិត្យចុះហត្ថលេខាដោយនាយករដ្ឋមន្ត្រី Giuseppe Conte នៅថ្ងៃទី៩ ខែមីនា ព្រឹត្តិការណ៍កីឡាក្នុងស្រុកទាំងអស់ នឹងត្រូវលុបចោល។ ព្រឹត្តិការណ៍កីឡាប្រចាំប្រទេស Serie A ក៏ត្រូវផ្អាកសិនដែរ។ យ៉ាងណាមិញ កម្មវិធីកីឡាដែលរៀបចំដោយសហព័ន្ធអន្តរជាតិ អាចបន្តធ្វើដដែល ប៉ុន្តែនឹងមិនមានទស្សនិកជនឡើយ។ នេះបើតាមការផ្សាយរបស់ទីភ្នាក់ងារព័ត៌មាន AFP ។ ស្ថានីយ៍រថភ្លើងស្ថាត់ជ្រងំមួយក្នុងប្រទេសអ៊ីតាលី។ រូបភាព Xinhua ថ្លែងតាមកញ្ចក់ទូរទស្សន៍មុនចុះហត្ថលេខាលើក្រិត្យ លោក Conte និយាយថា គោលដៅជារួមរបស់វិធានការរដ្ឋាភិបាលនេះ គឺប្រជាជនទាំងអស់ត្រូវនៅផ្ទះ។ សម្រាប់ការធ្វើដំណើរ លោកនាយករដ្ឋមន្ត្រីអ៊ីតាលីបញ្ជាក់ថា ការធ្វើដំណើរនៅទូទាំងប្រទេស ត្រូវតែចៀសវាងឲ្យបាន បើមិនមានការចាំបាច់ ឬត្រូវមានហេតុផលច្បាស់លាស់ដូចជាបញ្ហាសុខភាពជាដើម។ លោកបញ្ជាក់ថា៖«ថ្ងៃនេះជាថ្ងៃនៃការទទួលខុសត្រូវរបស់យើង។ យើងមិនអាចទម្លាក់ចោលការការពារខ្លួនឡើយ។» ក្រោមវិធានការនេះ សាលារៀនទាំងអស់ ក៏ត្រូវបិទផងដែរ ប៉ុន្តែអ្វីដែលគេមិនទាន់ច្បាស់នោះ គឺការអនុវត្តវិធានការនេះ។ នៅទីក្រុង Milan ដែលនៅភាគខាងជើង រថភ្លើង និងយន្តហោះនៅតែបន្តធ្វើដំណើរចេញចូលទីក្រុងមួយនេះដដែល បើទោះជាស្ថិតក្រោមបម្រាមរបស់រដ្ឋាភិបាលក្ដី។ ទីក្រុង Milan ស្ថិតក្នុងតំបន់ Lombardy ដែលមានករណីឆ្លង COVID-19 ខ្លាំងជាងគេនៅអ៊ីតាលី និងជាតំបន់ផ្ទុះករណីឆ្លងដំបូងផងដែរ។ នៅភាគជើងអ៊ីតាលី មន្ទីរពេទ្យនានា កំពុងប្រឈមមុខការខ្វះខាតគ្រែសម្រាប់អ្នកជំងឺសង្គ្រោះបន្ទាន់ ព្រោះករណីឆ្លងមានច្រើនខ្លាំង។ រដ្ឋាភិបាលក្រុងរ៉ូម ក៏បានកោះហៅគ្រូពេទ្យដែលចូលនិវត្តន៍មកបម្រើការឡើងវិញ ដើម្បីជួយបំពេញបន្ថែមការខ្វះខាតគ្រូពេទ្យ។ ជាមួយគ្នានេះ រដ្ឋាភិបាលអ៊ីតាលី ក៏បញ្ជាទិញម៉ាស់វេជ្ជសាស្ត្រប្រមាណ៣១លានសន្លឹកថែមទៀត៕	នាយករដ្ឋមន្ត្រីអ៊ីតាលី Giuseppe Conte នៅថ្ងៃទី៩ ខែមីនា បានប្រាប់ឲ្យប្រជាជនទាំងអស់កុំចាកចេញពីផ្ទះ ខណៈករណីឆ្លងជំងឺផ្លូវដង្ហើមបង្កដោយកូរ៉ូណាវីរុស (COVID-19) នៅរដ្ឋអឺរ៉ុបមួយនេះឡើងលើស៩០០០ទៅហើយ។ វិធានការរឹតត្បិតដែលមិនធ្លាប់មាននេះរួមបញ្ចូលការហាមឃាត់ការធ្វើដំណើរ និងហាមប្រាមការជួបជុំទាំងអស់នៅទូទាំងប្រទេស ឯព្រឹត្តិការណ៍កីឡាក្នុងស្រុកទាំងអស់ក៏ត្រូវលុបចោលផងដែរ។
នាជំនួបកាលពីដើមសប្តាហ៍កន្លងទៅជាមួយនឹងជារដ្ឋមន្ត្រីជប៉ុនទទួលបន្ទុកគោលនយោបាយដែនសមុ ទ្រ លោក Fukui Teru លោកឧបនាយករដ្ឋមន្ត្រីវៀតណាម Trnh Đình Dũng បានសរសើរពីកិច្ចសហប្រតិបត្តិការរវាងប្រទេសទាំងពីរថា កាន់តែរឹងមាំ និងរីកចម្រើន ជាពិសេសនោះ ជប៉ុន កាន់តែដើរតួនាទីកាសំខាន់ និងច្រើននៅក្នុងសេដ្ឋកិច្ចរបស់វៀតណាម។ តាមការចុះផ្សាយរបស់សារព័ត៌មានវៀតណាម Vietnam News លោកឧបនាយករដ្ឋមន្ត្រី ក្នុងជំនួបនោះ បានលើកឡើងថា ជប៉ុន បាននាំមុខគេក្នុងនាមជាដៃគូដៃសេដ្ឋកិច្ចរបស់វៀតណាម លើការផ្តល់ជំនួយអភិវឌ្ឍផ្លូវការ (ODA) , ការវិនិយោគ ,ផ្នែកទេសចរណ៍ និងការវិនិយោគជាដើម។ សម្រាប់កិច្ចសហប្រតិបត្តិការដែនសមុទ្រវិញ លោកឧបនាយករដ្ឋមន្ត្រី បានកត់សម្គាល់ថាការគ្រប់គ្រងដែនសមុទ្រវៀតណាម កាន់តែមានភាពល្អប្រសើរ ក្រោមជំនួយពីជប៉ុនទាំងផ្នែកបច្ចេកទេស និងសម្ភារ។ តែយ៉ាងណា មន្ត្រីជាន់ខ្ពស់វៀតណាមរូបនេះ អះអាងថា ជំនួយទាំងនោះ នៅមិនទាន់គ្រប់គ្រាន់នៅឡើយនោះទេសម្រាប់វៀតណាម ក្នុងការពង្រឹងវិស័យដែនសមុទ្ររបស់ខ្លួន។ ចំណុចនេះហើយ ដែលធ្វើឲ្យមន្ត្រីជាន់ខ្ពស់វៀតណាមរូបនេះ បានស្នើជំនួយបន្ថែមពីជប៉ុនត្រង់ៗពាក់ព័ន្ធនឹងបទពិសោធន៍ផ្នែកគ្រប់គ្រងដែនសមុទ្រ , ការប្រមូលកាកសំណល់ពីដែនសមុទ្រ និងការទប់ស្កាត់ការបំផ្លាញជីវៈចម្រុះនៅក្នុងសមុទ្រ។ តាមប្រភពព័ត៌មានដដែលនោះ តំណាងរដ្ឋាភិបាលជាន់ខ្ពស់ជប៉ុន ក៏បានប្រាប់ភាគីវៀតណាមវិញផងដែរថា រដ្ឋាភិបាលជប៉ុន បានចាត់ទុកវៀតណាមជាដៃគូពិសេសមួយក្នុងការកិច្ចសហប្រតិបត្តិការ ជាពិសេសនោះលើការស្រាវជ្រាវដែនសមុទ្រ ហើយជប៉ុន ក៏បានត្រៀមខ្លួនរួចជាស្រេចក្នុងការចែករំលែកព័ត៌មាន និងបទពិសោធន៍លើគោលនយោបាយដែនសមុទ្រជាមួយនឹងវៀតណាមដើម្បីធ្វើឲ្យប្រទេសទាំងពីរក្លាយជារដ្ឋអ្នកមានដោយសារសមុទ្រ៕	រដ្ឋាភិបាលក្រុងហាណូយ បានស្នើជំនួយពីរដ្ឋាភិបាលក្រុងតូក្យូត្រង់ៗលើការស្រាវជ្រាវដែនសមុទ្រ និងការការពារបរិស្ថាន។ ក្រុងហាណូយ បានសរសើរពីបច្ចេកវិទ្យា និងបទពិសោធន៍ល្អប្រសើររបស់ក្រុងកូត្យូលើវិស័យទាំងពីរនេះ ដែលខ្លួន ត្រូវការបន្ថែមសម្រាប់ដោះស្រាយបញ្ហាប្រឈមបច្ចុប្បន្ន។
លោក ចាយ សាំងយុ រដ្ឋលេខាធិការក្រសួងការពារជាតិ ជាប្រធានគណៈកម្មាធិការនេះ អមដោយអនុប្រធាន២រូប គឺលោក ឥត សារ៉ាត់ អគ្គមេបញ្ជាការរងកងយោធពលខេមរភូមិន្ទ និងជានាយសេនាធិការចម្រុះ និងលោក ឈុំ សុជាត អនុរដ្ឋលេខាធិការ និងជាអ្នកនាំពាក្យក្រសួងការពារជាតិ រួមទាំង សមាជិក៩រូបទៀត។ លោក ឈុំ សុជាត សរសេរលើទំព័រហ្វេសប៊ុកថា ភារកិច្ចរបស់គណៈកម្មាធិការប្រយុទ្ធប្រឆាំងគ្រឿងញៀន មានដូចជា ធ្វើជាសេនាធិការ ជូនរដ្ឋមន្ត្រីក្រសួងការពារជាតិ លើសកម្មភាពប្រយុទ្ធប្រឆាំងគ្រឿងញៀន, លើកយោបល់ស្នើសុំគោលការណ៍សម្រេចពីរដ្ឋមន្ត្រីក្រសួងការពារជាតិ, ចាត់តាំងអប់រំ ផ្សព្វផ្សាយច្បាប់គ្រឿងញៀន, បណ្តុះបណ្តាលជនបង្គោល ដើម្បីអប់រំ ផ្សព្វផ្សាយ ការប្រើប្រាស់ ការជួញដូរ និងប្រយុទ្ធប្រឆាំងគ្រឿងញៀន តាមបណ្តាអង្គភាព និង បូកសរុបរបាយការណ៍ជូនរដ្ឋមន្ត្រីក្រសួងការពារជាតិ៕	ភ្នំពេញ៖ សម្តេច ទៀ បាញ់ រដ្ឋមន្ត្រីក្រសួងការពារជាតិ បានគណៈកម្មាធិការប្រយុទ្ធប្រឆាំងគ្រឿងញៀន កាលពីថ្ងៃទី៣០ មេសា ឆ្នាំ២០១៩។ គណៈកម្មាធិការនេះ បានកិច្ចប្រជុំលើកដំបូងនៅថ្ងៃទី២៨ ខែឧសភា ឆ្នាំ២0១៩។
នៅថ្ងៃទី២៧ កញ្ញាខាងមុខ សម្ដេចនាយករដ្ឋមន្ត្រី នឹងទៅអាមេរិក ដើម្បីចូលរួមកិច្ចប្រជុំលើកទី៧៣ នៅអង្គការសហប្រជាជាតិ។ សម្ដេច នឹងធ្វើសេចក្តីថ្លែងការណ៍ ជុំវិញស្ថានការណ៍ប្រទេសកម្ពុជា នៅចំពោះមុខប្រមុខរដ្ឋប្រទេសជាង១០០ទៀត។ បន្ទាប់ពីបញ្ចប់កិច្ចប្រជុំនៅអង្គការសហប្រជាជាតិហើយ ប្រមុខរដ្ឋាភិបាល ក៏នឹងត្រូវចូលរួមវេទិកាមេគង្គ-ជប៉ុន នៅជប៉ុនផងដែរ។ ដំណើរទៅក្រៅប្រទេសរបស់សម្ដេច ហ៊ុន សែន មិនទាន់ចប់ឡើយ។ សម្ដេច នឹងបន្តទៅចូលរួមកិច្ចប្រជុំមេដឹកនាំអាស៊ាន ជាមួយអង្គការរូបិយវត្ថុអន្តរជាតិ (IMF)ដែលត្រូវរៀបចំឡើងពីថ្ងៃ ៨ ដល់ថ្ងៃ ១៤ ខែតុលា នៅទីក្រុងបាលី ប្រទេសឥណ្ឌូណេស៊ី មុននឹងទៅប្រជុំអាស៊ី-អឺរ៉ុប នៅទីក្រុងព្រុចសែល ប្រទេសបែលហ្ស៊ិក នៅថ្ងៃទី១៧ តុលា។ សូមស្ដាប់សំឡេង៖ ក្រោយបញ្ចប់កិច្ចប្រជុំនេះ ប្រមុខរដ្ឋាភិបាល នឹងធ្វើទស្សនកិច្ចនៅប្រទេសតួកគី ពីថ្ងៃទី២០ដល់២២ តុលា។ សម្ដេចនឹងបន្តទៅចូលរួមវេទិកាពាណិជ្ជកម្ម នៅថ្ងៃទី២២-២៥ តុលា នាទីក្រុងហ្ស៊ឺណែវ ប្រទេសស៊្វីសផងដែរ។ ជាមួយគ្នានេះសម្ដេច ហ៊ុន សែន ដែលនឹងត្រូវដឹកនាំរដ្ឋាភិបាលអាណត្តិថ្មីនេះ បានប្រាប់ឲ្យអ្នកដែលមិនគាំទ្រការដឹកនាំសម្ដេច ត្រៀមខ្លួនតវ៉ានៅតាមប្រទេសទាំងនោះផងដែរ។ នេះជាការលើករបស់នាយករដ្ឋមន្ត្រី ហ៊ុន សែន នៅចំពោះមុខកម្មកររោងចក្រ ក្នុងខេត្តកណ្ដាល នៅថ្ងៃទី២៣ សីហា៕	ភ្នំពេញ៖ ក្រោយរៀបចំរដ្ឋាភិបាលថ្មីអាណត្តិទី៦រួច សម្ដេច ហ៊ុន សែន នឹងទៅទស្សនកិច្ចនិងចូលរួមកិច្ចប្រជុំនៅប្រទេសចំនួន៦ រួមមានអាមេរិក ជប៉ុន ឥណ្ឌូណេស៊ី បែលហ្ស៊ិក តួកគី និងស្វ៊ីស។
ក្នុងន័យនេះ សម្ដេច ហ៊ុន ម៉ាណែត បានពន្យល់ថា បើសាលារៀនមួយ មានគុណភាពខ្ពស់ ទោះបីស្ថិតនៅឆ្ងាយប៉ុនណា ក៏មានសិស្សរៀនសូត្រដែរ។ ថ្លែងក្នុងពិធីប្រារព្ធគ្រូបង្រៀនលើកទី១៦ ថ្ងៃទី៥ តុលា ក្រោប្រធានបទ «គ្រូបង្រៀនជាសសរស្តម្ភ នៃកំណែទម្រង់សាលារៀនឆ្ពោះទៅឧត្តមភាព» នៅវិទ្យាស្ថានបច្ចេកវិទ្យាកម្ពុជា ប្រមុខរដ្ឋាភិបាល បានលើកទស្សនៈរបស់ពលរដ្ឋបរទេស ដែលសុខចិត្តរើទីលំនៅទៅកន្លែងណា ដែលសម្បូរសាលារៀនល្អ មានគុណភាពខ្ពស់ សម្រាប់ឱ្យកូនរបស់ពួកគេសិក្សា។ ដោយសារមានទស្សនៈបែបនេះ ទើបសម្ដេច ហ៊ុន ម៉ាណែត មិនចង់ឱ្យពង្រីកសាលារៀនតាមភូមិ ឃុំ តែគ្មានគុណភាពអប់រំនោះឡើយ។ បច្ចុប្បន្នក្រសួងអប់រំ យុវជន និងកីឡា បានបង្កើតសាលារៀនជំនាន់ថ្មី ដែលមានស្តង់ដារនៃការអប់រំបានខ្ពស់។ សាលាជំនាន់ថ្មី ក៏មានការពង្រឹងសមត្ថភាពគ្រូបង្រៀន កែលម្អវិធីសាស្ត្របង្រៀន ពង្រឹងការគ្រប់គ្រងសាលា និងជាសាលារៀនគំរូ ដល់គ្រឹះស្ថានសិក្សាផ្សេងទៀត។ រដ្ឋាភិបាលកម្ពុជាបានបង្កើតកម្មវិធីសាលាជំនាន់ថ្មី ផ្ដោតទៅលើមុខវិជ្ជាវិទ្យាសាស្ត្រ បច្ចេកវិទ្យា វិស្វកម្ម និងគណិតវិទ្យា( STEM ) ដើម្បីជំរុញឲ្យមានអ្នកជំនាញខាងវិទ្យាសាស្ត្រ កាន់តែច្រើននៅកម្ពុជា។ កម្មវិធីនេះ ត្រូវបានក្រសួងអប់រំ ដាក់ឲ្យអនុវត្តន៍សាកល្បងនៅឆ្នាំ២០១៥ ។ លើសពីនេះ ក្រសួងបានកែលម្អវិធីសាស្ត្របង្រៀន ផលិតកម្មវិធីទូរស័ព្ទដៃ Apps រៀបចំកម្មវិធីមុខវិជ្ជាបច្ចេកវិទ្យាព័ត៌មាន តាមការសរសេរកម្មវិធីកុំព្យូទ័រ (Coding) គម្រោងអប់រំឌីជីថលបង្កើត Media Studio និងបង្កើត Data Center និង Smart E-Classroom។ សម្រាប់សិស្សដែលមានបំណងសិក្សារៀនសាលាជំនាន់ថ្មីនេះ ក៏ត្រូវបង់ថវិកាវិភាគទានដែរ។ សម្ដេច ហ៊ុន ម៉ាណែត ទទួលស្គាល់ពីគុណភាពសិក្សារបស់សាលារៀនជំនាន់ថ្មីនេះ តែក៏មិនអាចរង់ចាំតែកម្មវិធីសាលារៀនជំនាន់ថ្មីនេះ ទើបពង្រឹងគុណភាពអប់រំឡើយ ព្រោះមិនដឹងថា ពេលណាទើបរដ្ឋអាចបង្កើតសាលារៀននេះ បានទូទាំងប្រទេស។ ដូច្នេះសម្ដេច ក៏ជំរុញឱ្យក្រសួងអប់រំ នាយក និងគណៈគ្រប់គ្រងសាលារៀន ត្រូវចេះកែច្នៃសាលារៀនដែលមានស្រាប់ ឱ្យមានគុណភាពខ្ពស់ ចាប់ពីថ្នាក់១ ឡើងទៅ។ សម្ដេច សន្យាថា ចាប់ពីអាណត្តិទី៧ ទៅ សាលារៀនរដ្ឋទាំងអស់ នឹងមានគុណភាពអប់រំខ្ពស់ ដោយមិនមានការបែងចែកសាលារៀនល្អ ឬមិនល្អឡើយ។ កន្លងមកក្រសួងអប់រំ បានសម្រេចបង្កើតសាលារៀនជំនាន់ថ្មី រួមមានសាលាបឋមសិក្សា ហ៊ុន សែន កំពង់ចាម ទីរួមខេត្តកំពង់ចាម។ សាលាបឋមសិក្សាព្រះរាជអគ្គមហេសី ក្នុងស្រុកឧត្តុង ខេត្តកំពង់ស្ពឺ។ សាលាបឋមសិក្សាអង្គរបាន នៅស្រុកកងមាស ខេត្តកំពង់ចាម។ សាលាបឋមសិក្សាស្វាយជ្រុំ នៅស្រុកស្វាយជ្រុំ ខេត្តស្វាយរៀង។ ចំណែកឯសាលាមធ្យមសិក្សាទាង៧ រួមមានវិទ្យាល័យព្រះស៊ីសុវត្ថិ នៅខណ្ឌដូនពេញ ក្នុងរាជធានីភ្នំពេញ។ វិទ្យាល័យ ហ៊ុន សែន កំពង់ចាម នៅទីរួមខេត្តកំពង់ចាម។ វិទ្យាល័យព្រែកលៀប នៅជ្រោយចង្វាររាជធានីភ្នំពេញ។ វិទ្យាល័យសម្ដេច ជា ស៊ីម ព្រែកអញ្ចាញ នៅមុខកំពូលខេត្តកណ្ដាល។ វិទ្យាល័យ ហ៊ុន សែន ពាមជីកង នៅខេត្តកំពង់ចាម និងវិទ្យាល័យព្រះយុគន្ធរ នៅរាជធានីភ្នំពេញជាដើម៕	សម្ដេចនាយករដ្ឋមន្រ្តី ហ៊ុន ម៉ាណែត បានណែនាំឱ្យរដ្ឋមន្រ្តីក្រសួងអប់រំ យុវជន និងកីឡា និងនាយក ឬគណៈគ្រប់គ្រងសាលារៀន ពង្រឹងគុណភាពអប់រំនៅតាមសាលារៀនរដ្ឋ ដែលវាប្រសើរជាងការពង្រីកសាលារៀនតាមភូមិឃុំ។
លោក គាត រស្មី មានឋានៈជាអគ្គនាយករងនៃអគ្គនាយកដ្ឋានឧស្សាហកម្មហិរញ្ញវត្ថុ ក្រសួងសេដ្ឋកិច្ច និងហិរញ្ញវត្ថុ។ លោកជាកូនប្រុសបង្កើតរបស់លោក គាត ឈន់ និងលោកស្រី ឡាយ នារី។ បងស្រីតែម្នាក់របស់លោក គឺលោកស្រី ឈុន កូឡាបបុប្ឆា។ លោកបានរៀបអាពាហ៍ពិពាហ៍ជាមួយលោកស្រី សុខ សុភាភ័ណ្ឌ Patricia ហើយមានកូនស្រីឈ្មោះ គាត សូភី Lisa និង គាត សិរីទេវី Laura។ ទីតាំងនៃពិធីបុណ្យសព លោក គាត រស្មី ស្ថិតនៅ គេហដ្ឋានលេខ១១ ផ្លូវ ៥៥៦ ខណ្ឌទួលគោក៕	លោក គាត រស្មី កូនប្រុសបង្កើតរបស់លោក គាត ឈន់ ប្រធានកិត្តិយសនៃឧត្តមក្រុមប្រឹក្សាសេដ្ឋកិច្ចជាតិ បានទទួលមរណភាពក្នុងវ័យ៥៧ឆ្នាំកាលពីវេលាម៉ោង១ និង៤៥នាទីរំលងអាធ្រាត ឈានចូលថ្ងៃទី១៩ ខែឧសភា។
ដើម្បីទទួលបានប្រូម៉ូសិនដ៏អស្ចារ្យនេះ លោកអ្នកគ្រាន់តែស្កែនចាយលុយ តាមរយៈកម្មវិធីតារាផេ App ឬតាមកាបូបលុយអេឡិចត្រូនិករបស់តារាផេ ស្ថិតតាមទីតាំងទាំង៤ រួមមាន៖ ហាងដែលស្ថិតក្នុងទីក្រុងភ្នំពេញ មានហាង Lyn Warehouse លក់វត្ថុអនុស្សាវរីយ៍ និងហាង 3Skills។ ចំណែកខេត្តសៀមរាប មានហាង My Idol Café និងខេត្តបាត់ដំបងហាង Tam Plov Coffee ។ ប្រូម៉ូសិននេះ មានរយៈពេលបីថ្ងៃ គឺចាប់ផ្តើមពីថ្ងៃទី១៣ ១៤ និងទី១៥ ខែកុម្ភៈ ឆ្នាំ២០១៩ តែប៉ុណ្ណោះ។ លក្ខខណ្ឌនានាត្រូវបានអនុវត្ត ហើយសូមបញ្ជាក់ថា តារាផេ មានសិទ្ធិបញ្ឈប់ ឬផ្អាកប្រូម៉ូសិនេះ ដោយមិនចាំបាច់ផ្តល់ដំណឹងជូនអតិថិជនឡើយ ក្នុងករណីចាំបាច់ណាមួយ។ គួរបញ្ជាក់ផងដែរថា លោកអ្នកអាចដាក់ប្រាក់ចូលក្នុងកាបូបលុយអេឡិចត្រូនិកតារាផេ ឬតារាផេ App របស់ខ្លួន ដោយគ្រាន់តែធ្វើដំណើរទៅកាន់ភ្នាក់ងារតារាផេ ដែលនៅជិតផលោកអ្នកបំផុត ឬផ្ទេរប្រាក់ ពីគណនីសន្សំ ឬគណនីចរន្ត នៃធនាគារកាណាឌីយ៉ា (CASA Account) ឬគណនីសន្សំ ឬ គណនីចរន្ត នៃធនាគារប្រៃសណីយ៍កម្ពុជា ដែលមានភាពងាយស្រួល រហ័ស និងឥតគិតថ្លៃសេវា។ សម្រាប់ព័ត៌មានលម្អិត សូមទាក់ទងទៅកាន់មជ្ឈមណ្ឌលបម្រើសេវាកម្មអតិថិជន របស់តារាផេ តាមទូរស័ព្ទលេខ 081 799 888 ឬឆាតទៅកាន់ទំព័រហ្វេសប៊ុកផ្លូវការរបស់ តារាផេ។ មិនទាន់មានកម្មវិធីតារាផេ App មែនទេ? សូមទាញយកឥឡូវនេះសម្រាប់ប្រព័ន្ធប្រតិបត្តិការ Android និង iOS តាមលីងខាងក្រោម៖ https://goo.gl/7tvY1E តារាផេ រហ័ស សុវត្ថិភាព គ្រប់ទីកន្លែង!!! (អត្ថបទពាណិជ្ជកម្ម)	ក្រុមហ៊ុនបច្ចេកវិទ្យា កាណាឌីយ៉ា-ហ្វុលលើតុន ម៉ូបែល ម៉ាន់នី ម.ក ដែលមានស្លាកសញ្ញាពាណិជ្ជកម្ម តារាផេ បានដាក់ជូននូវប្រូម៉ូសិនដ៏អស្ចារ្យមួយទៀត គឺបញ្ចុះតម្លៃ 50% រាល់ការស្កែនចាយលុយ នៅហាងដែលជាដៃគូពាណិជ្ជករ របស់តារាផេទាំង ៤ទីតាំង នៅទីក្រុងភ្នំពេញ ខេត្តសៀមរាប និងបាត់ដំបង។
«អាឆាយពីដើមកាចណាស់ អត់មានដូចអាឆាយឥឡូវទេ អាឆាយឥឡូវស្លូត អាឆាយឥឡូវល្អ»។ នេះជាការលើកឡើងរបស់សម្ដេច ហ៊ុន សែន ដែលសរសើរលោកឧកញ៉ា ឌួង ឆាយ ចំពោះការកែប្រែអត្តចរិកពីអ្នកធ្លាប់តែប្រើហិង្សាវាយអ្នកដទៃ មកជាអ្នកដោះស្រាយបញ្ហាដោយសន្តិវិធី និងចេះធ្វើអំពើសប្បុរសធម៌នៅក្នុងសង្គម។ ថ្លែងក្នុងពិធីចែកសញ្ញាបត្រនិងវិញ្ញាបនបត្រជូនសិស្សសាលាភូមិន្ទរដ្ឋបាល នៅវិទ្យាស្ថានជាតិអប់រំ នាព្រឹកថ្ងៃទី២៥ កុម្ភៈនេះ សម្ដេច ហ៊ុន សែន បានសង្កត់ធ្ងន់ថា៖«ឥឡូវអាឆាយ កែខ្លួនល្អទៅជាសប្បុរសជនទៀត»។ សូមស្ដាប់សំឡេង៖ កាលពីខែមេសា ឆ្នាំ២០១៥ លោក ឌួង ឆាយ បានទះកំផ្លៀងយុវជនម្នាក់ ដែលគេស្គាល់ថា ជាកូនឧកញ៉ាទ្រីភាព នៅទីតាំងចាក់សាក់មួយកន្លែង ក្នុងរាជធានីភ្នំពេញ។ ក្រោយសកម្មភាពហិង្សាមួយថ្ងៃនោះ លោក ឌួង ឆាយ ក៏បានប្រគល់ខ្លួនឱ្យសមត្ថកិច្ច អនុវត្តតាមនីតិវិធីច្បាប់ និងយល់ព្រមទទួលស្គាល់កំហុសខ្លួន។ មូលហេតុដែលលោក ឌួង ឆាយ ប្រគល់ខ្លួនឱ្យសមត្ថកិច្ចតាមសម្រួលនេះ គឺធ្វើឡើងក្រោយពីមានការអន្តរាគមន៍របស់លោកនាយករដ្ឋមន្ត្រី ហ៊ុន សែន ។ សម្ដេច ហ៊ុន សែន បានបកស្រាយនៅចំពោះមុខនិស្សិតសាលាភូមិន្ទរដ្ឋបាល ដូច្នេះថា៖«កាលហ្នឹង ខ្ញុំទូរសព្ទទៅ ឌួង ងៀប (ឪពុកលោក ឌួង ឆាយ) ។ ងៀប ឯងប្រគល់អាឆាយ មកទទួលខុសត្រូវចំពោះមុខច្បាប់ បើសិនជា ងៀប ឯងមិនប្រគល់(ឌួង ឆាយ) មកទេ ខ្ញុំនឹងដកស័ក្តិ ងៀប ឯងតែម្ដង។ ឥឡូវសម្រេចចិត្តទៅ ហើយប្រគល់កូនមកឱ្យទទួលខុសត្រូវចំពោះមុខច្បាប់ លើពេលធ្វើអំពើហិង្សាទៅលើអ្នកដទៃ»។ អត្ថបទទាក់ទង សម្ដេច ហ៊ុន សែន៖ មន្ត្រីទាំងអស់ប្រយ័ត្នគ្រោះថ្នាក់ ដោយសារប្រពន្ធ និងកូន ការណ៍ដែលនាយករដ្ឋមន្ត្រី លើកយករឿងលោក ឌួង ឆាយ មកនិយាយនេះ គឺដើម្បីជាឧទាហរណ៍ណែនាំទៅកាន់មន្ត្រីរដ្ឋាភិបាលទាំងអស់ ឱ្យមានការប្រុងប្រយ័ត្នចំពោះការបាត់បង់តួនាទី និងមុខតំណែង ដោយសារតែបណ្ដែតបណ្ដោយឱ្យប្រពន្ធ និងកូន លូកដៃចូលការងារ និងដើរអុកឡុក គំរាមកំហែងអ្នកដទៃ។ បើតាមសម្ដេច ហ៊ុន សែន មន្ត្រីខ្លះបំពេញការងារល្អណាស់ ប៉ុន្តែបែរជារងគ្រោះដោយសារតែប្រពន្ធនិងកូនទៅវិញ។ «ប្តីល្អណាស់ធ្វើការ ក៏ប៉ុន្តែប្រពន្ធរកស៊ី(អចលនទ្រព្យ) ប្រពន្ធលូកលាន់(ការងារប្តី) ងាកមកកូនដើរគំរាមកំហែងគេ ប្រើឥទ្ធិពលឪពុក។ រឿងចំណុចនេះ គឺជាចំណុចដែលសុំផ្ដាំផ្ញើទុក ហើយប្រសិនបើមន្ត្ររបស់យើងនៅទូទាំងប្រទេសបានស្ដាប់ឮ ក៏សុំតែប្រយ័ត្ន។ ខ្មែរយើងស្អប់បំផុតប្តីស័ក្តិ៣ ប្រពន្ធស័ក្តិ៤ កូនស័ក្តិ៥ហ្នឹងគឺស្អប់ណាស់ ប្រយ័ត្នអាចំណុចហ្នឹង។ជួនកាលប្តីអត់រកស៊ីទេ តែបើកឱកាសឱ្យប្រពន្ធរកស៊ី (ប្តី)ទៅកន្លែងណាក៏មានដីរបស់ប្រពន្ធមន្ត្រីហ្នឹង ប្តីទៅកន្លែងណាក៏មានដីប្រពន្ធមន្ត្រីហ្នឹង»។នេះជាការបញ្ជាក់របស់សម្ដេច ហ៊ុន សែន ដែលធ្លាប់ឮពលរដ្ឋរអ៊ូរទាំពីសែស្រឡាយមន្ត្រីរាជការខ្លះ ប្រើប្រាស់អំណាចហួសដែនកំណត់ ដែលនាំឱ្យប៉ះពាល់ដល់ការដឹកនាំរបស់រដ្ឋាភិបាលដែរ៕	ភ្នំពេញ៖ សម្ដេច ហ៊ុន សែន សរសើរឧកញ៉ា ឌួង ឆាយ ដែលបានកែប្រែអត្តចរិតមកល្អវិញ។ ឧកញ៉ាវ័យក្មេង ឌួង ឆាយ ដែលត្រូវបានគេស្គាល់ថា ជាកូនប្រុសរបស់លោកឧកញ៉ា ឌួង ងៀប នោះ ធ្លាប់ត្រូវបានសមត្ថកិច្ចឃាត់ខ្លួន កាលពីអំឡុងខែមេសា ឆ្នាំ២០១៥ ក្នុងករណីវាយទៅលើកូនឧកញ៉ាទ្រីភាព។
ឱកាសចូលសម្ព័ន្ធយោធាណាតូរបស់ស៊ុយអែតហាក់នៅទ្រឹងត្រឹមតួកគី ដែលនៅតែមិនសុខចិត្តចំពោះរដ្ឋាភិបាលស៊ុយអែតមិនព្រមធ្វើតាមអ្វីដែលនិយាយគ្នារួច។ បាតុកម្មនៅទីក្រុងស្តុកខុលចូលរួមដោយអ្នកគាំទ្របក្សពលករឃើដ (PKK) ដែលតួកគីតែងចាត់ទុកជាក្រុមភេរវករ រឹតតែធ្វើឱ្យស៊ុយអែតកាន់តែពិបាក។ ស្របគ្នានឹងរឹងត្អឹងដាក់ស៊ុយអែត តួកគីបែរជាធម៌ត្រជាក់ជាមួយហ្វាំងឡង់ដែលស្នើចូលណាតូទន្ទឹមគ្នានឹងស៊ុយអែតដែរ។ ប្រធានាធិបតីតួកគី តៃយីប អ៊ែរដូហ្កាន់នៅថ្ងៃទី២៩ ខែមករា អះអាងថា ហ្វាំងឡង់ទំនងទទួលបានសច្ចាប័នចូលជាសមាជិកណាតូមុនស៊ុយអ៊ែតហើយ។ «យើងប្រហែលបញ្ជូនសារមួយផ្សេង (អំពីសច្ចាប័នចូលជាសមាជិកណាតូ) ទៅហ្វាំងឡង់ ហើយស៊ុយអែតនឹងភ្ញាក់ផ្អើលនៅពេលពួកគេឃើញសាររបស់យើង ប៉ុន្តែហ្វាំងឡង់ក៏មិនគួរធ្វើឱ្យមានកំហុសដូចដែលស៊ុយអែតបានធ្វើដែរ»។ លោក អ៊ែរដូហ្កាន់ លើកឡើងបែបនេះក្នុងសុន្ទរកថាតាមទូរទស្សន៍។ ដោយសារខឹងសម្បារនឹងបាតុកម្មនៅស្ថានទូតតួកគីក្នុងក្រុងស្តុកខុលរហូតឈានដល់ការដុតគម្ពីរ Koran ប្រធានាធិបតីតួកគី ធ្លាប់ប្រាប់ឱ្យស៊ុយអែតឈប់រំពឹងទទួលបានការគាំទ្រសមាជិកភាពណាតូពីតួកគីទៀត។ បន្ថែមលើរឿងបាតុកម្ម លោក អ៊ែរដូហ្កាន់ ក៏បានរៀបរាប់ពីការធ្វើបត្យាប័នជនសង្ស័យភេរវករដែលស៊ុយអែតមិនអាចធ្វើបាន។ លោកអះអាងថា កន្លងមក តួកគីបានផ្ដល់បញ្ជីឈ្មោះជនសង្ស័យភេរវករ១២០នាក់ទៅឱ្យស៊ុយអែត តែស៊ុយអែតមិនព្រមធ្វើតាមឡើយ។ ក្រោយពេលតួកគីប្រតិកម្មលើរឿងបាតុកម្មនោះភ្លាម នាយករដ្ឋមន្ត្រីស៊ុយអែត លោក Ulf Kristersson ក៏ប្រកាសភ្លាមដែរពីបំណងចាប់ផ្ដើមកិច្ចសន្ទនាចូលណាតូជាមួយតួកគី។ ប៉ុន្តែរដ្ឋមន្រ្តីការបរទេសតួកគី Mevlut Cavusoglu បដិសេធដែរ ដោយចាត់ទុកជាកិច្ចប្រជុំគ្មានន័យអ្វីឡើយក្នុងស្ថានភាពបែបនេះ។ លើសពីនេះ តួកគី ក៏បានលើកពេលកិច្ចប្រជុំត្រីភាគីដែលគ្រោងរៀបចំនៅក្នុងខែកុម្ភៈ ជុំវិញការចូលជាសមាជិកណាតូដែរ។ ចំណែកភាគីហ្វាំងឡង់វិញ លោក Pekka Haavisto រដ្ឋមន្ត្រីការបរទេសបានអះអាងថា ហ្វាំងឡង់ចង់សម្រាក២ទៅ៣សប្ដាហ៍សិនសឹមចូលតុចរចាបន្តទៀត ដោយលោកជឿថា រដ្ឋាភិបាលទីក្រុងអង់ការ៉ានឹងមិនសម្រេចចិត្តលើរឿងសច្ចាប័នចូលណាតូឡើយ រហូតដល់មានការបោះឆ្នោតប្រធានាធិបតី និងសភាក្នុងខែឧសភា។ បើតាមលោក Haavisto ការចូលជាសមាជិកអង្គការណាតូក្នុងពេលដំណាលគ្នាជាមួយស៊ុយអែតនៅតែជាជម្រើសដំបូងដូចការសន្យាដដែល៕	ប្រធានាធិបតីតួកគី តៃយីប អ៊ែរដូហ្កាន់ នៅថ្ងៃទី២៩ ខែមករា បានបង្ហើបថា ទីក្រុងអង់ការ៉ាទំនងយល់ព្រមផ្ដល់សច្ចាប័នសមាជិកភាពណាតូឱ្យហ្វាំងឡង់មុនស៊ុយអែត។ នេះក៏ព្រោះតែស៊ុយអែតនៅតែមិនទាន់បំពេញតាមលក្ខខណ្ឌដែលយល់ព្រមកន្លងមក។
ប៉ុន្តែថាតើគួរធ្វើយ៉ាងណាទៅទើបអាចរក្សាសុខភាពធ្មេញរឹងមាំជៀសផុតពីជំងឺពុកធ្មេញ ឬប្រហោងដង្កូវស៊ី? កុំបារម្ភ! ថ្ងៃនេះវេបសាយសុខភាព Health.com.kh នឹងបង្ហាញឱ្យដឹងពីគន្លឹះងាយៗ ប៉ុន្តែមានប្រសិទ្ធិភាពខ្ពស់ទប់ស្កាត់បញ្ហាធ្មេញពុកប្រហោងដង្កូវស៊ី ៖ ១. ខ្ពុរមាត់ជាមួយប្រេង វិធីដ៏ងាយបំផុតដើម្បីរក្សាសុខភាពធ្មេញទប់ស្កាត់បញ្ហាពុកដង្កូវស៊ីនោះ គឺព្យាយាមខ្ពុរមាត់ជាមួយប្រេងដូចជា ប្រេងល្ង ឬប្រេងដូង សម្រាប់រយៈពេល ២០ នាទី ហើយលាងសម្អាតមាត់ចេញជាមួយទឹកធម្មតាជាការស្រេច។ ២. កុំទទួលទានអាហារសម្បូរជាតិផ្អែម ឬស្ករច្រើនពេក ភាគច្រើននៃពួកយើងសុទ្ធតែបានដឹងរួចមកហើយថា ជាតិផ្អែម ឬជាតិស្ករជាសត្រូវដ៏ធំបំផុតនៃធ្មេញ ដោយវាអាចបង្កបញ្ហាមាត់ធ្មេញផ្សេងៗ រួមទាំងជំងឺពុកធ្មេញ។ ដូច្នេះដើម្បីជាការប្រសើរ ចូរកាត់បន្ថយការទទួលទានអាហារ និងភេសជ្ជៈដែលមានផ្ទុកសម្បូរទៅដោយជាតិស្ករ។ ៣. ទទួលទានអាហារដែលពង្រឹងសុខភាពមាត់ធ្មេញ អាហារដែលជួយទប់ស្កាត់បញ្ហាពុកធ្មេញមានច្រើនណាស់ រួមបញ្ចូលទាំងផលិតផលអាហារផ្សំឡើងពីទឹកដោះគោដូចជាឈីសអាចជួយកាត់បន្ថយកំណកកំបោរ និងការពារកាចាធ្មេញបានយ៉ាងប្រសើរ។ ផ្លែប៉ោមបង្កើនការផលិតទឹកមាត់ដែលកាត់បន្ថយកម្រិតនៃបាក់តេរី។ ៤. ដុសសម្អាតធ្មេញឱ្យបាន ២ ដងក្នុងមួយថ្ងៃជាប្រចាំ ដើម្បីរក្សាសុខភាពធ្មេញជៀសផុតពីបញ្ហាពុកធ្មេញ ឬដង្កូវស៊ីប្រហោង ក៏ដូចជាការឡើងកំណកកំបោរ និងជំងឺអញ្ចាញធ្មេញ ចូរដុសសម្អាតធ្មេញឱ្យបាន ២ ដងក្នុងមួយថ្ងៃជាប្រចាំ (ពេលព្រឹក និងពេលយប់មុនពេលចូលគេង) ។ ៥. ដុសសម្អាតអណ្តាត ធ្លាប់ដឹងទេថា អណ្ដាតក៏ជាផ្នែកមួយសម្បូរទៅដោយបាក់តេរីមិនចាញ់ធ្មេញ និងអញ្ចាញឡើយ! ដូច្នេះរាល់ពេលដុសធ្មេញ កុំភ្លេចដុសសម្អាតអណ្ដាតផង។ ៦. កុំភ្លេចប្រើប្រាស់ខ្សែរ៉ូតសម្អាតធ្មេញ ត្រឹមតែការដុសសម្អាតធ្មេញ គឺមិនគ្រប់គ្រាន់ឡើយ។ បាក់តេរីនិងកំទេចកំទីអាហារតូចៗអាចបង្កបញ្ហាពុកធ្មេញបានយ៉ាងងាយ។ ហើយការប្រើប្រាស់ខ្សែរ៉ូតសម្អាតធ្មេញទៀងទាត់ជាវិធីដ៏ប្រសើរបំផុតមួយជួយទប់ស្កាត់បញ្ហា។ ៧. យកចិត្តទុកដាក់ចំពោះរាល់បញ្ហាមិនប្រក្រតីនៃសុខភាពមាត់ធ្មេញ ប្រសិនបើអញ្ចាញរបស់អ្នកមើលទៅឡើងក្រហមតិចៗ, ទឹកមាត់ពណ៌ក្រហមតិចៗ ឬប្រសិនបើអ្នកមានអារម្មណ៍ថាឈឺក្នុងមាត់ ចូរកុំស្ទាក់ស្ទើរនឹងទៅជួបពិនិត្យជាមួយទន្តពេទ្យ ក៏ព្រោះអាការៈទាំងនេះអាចនឹងលេចឡើងដោយសារភាពមិនប្រក្រតីណាមួយ។ ៨. ទទួលទានតែបៃតង ឬតែខ្មៅ តែបៃតង ឬតែខ្មៅ មានផ្ទុកសម្បូរទៅដោយសារធាតុ Camellia sinensis ជួយរក្សាសុខភាពមាត់ធ្មេញទប់ស្កាត់បញ្ហាធ្មេញពុកបានយ៉ាងប្រសើរគួរឱ្យកត់សម្គាល់។ ៩. កុំដុសធ្មេញខ្លាំងៗ ឬច្រើនដងពេក អ្វីក៏ដោយឱ្យតែពេក គឺមិនដែលល្អឡើយ! សូម្បីតែការដុសសម្អាតធ្មេញក៏ដោយ។ ការដុសធ្មេញខ្លាំងៗ ឬច្រើនដងពេកក្នុងថ្ងៃអាចបង្កផលប៉ះពាល់គួរឱ្យព្រួយបារម្ភចំពោះកាចាធ្មេញ។ ១០. ពិនិត្យមាត់ធ្មេញ ២ដងក្នុងមួយឆ្នាំ ទន្តពេទ្យ ជាអ្នកជំនាញជួយការពារសុខភាពមាត់ធ្មេញរបស់អ្នក ហើយអាចសម្គាល់ឃើញភាពមិនប្រក្រតីណាមួយបានទាន់ពេលទៀតផង។ លើសពីនេះទៅទៀត ទន្តពេទ្យក៏ជួយសម្អាតធ្មេញទៀងទាត់ដែលធ្វើឱ្យអ្នកអាចជៀសផុតពីការជួបប្រទះបញ្ហាមាត់ធ្មេញធ្ងន់ធ្ងរផ្សេងៗ៕ ត្រួតពិនិត្យដោយ www.health.com.kh	សុខភាពមាត់ធ្មេញ គឺចាំបាច់ណាស់សម្រាប់មនុស្សគ្រប់រូប ដូច្នេះប្រសិនបើមិនចង់បាត់បង់ទេនោះគួរព្យាយាមថែរក្សាឱ្យបានល្អបំផុត។
លោក ឃឹម ហ្វីណង់ អភិបាលស្រុកបន្ទាយស្រី បានផ្តួចផ្តើគម្រោង«ធ្វើស្រែសមូហភាព»សាកល្បង ក្នុងបំណងកៀងគរធនធានរួម មកផលិតអង្ករសម្រាប់ចែកជូនដល់ពលរដ្ឋទ័លក្រនៅក្នុងស្រុក។ ស្រែសមូហភាព គ្រោងធ្វើនៅលើផ្ទៃដីជិត៤០ហិកតា ដែលជាដីស្រែរបស់ពលរដ្ឋ ៣៩គ្រួសារ ភូមិអូរទទឹង និងភូមិថ្នល់ទទឹង ក្នុងឃុំព្រះដាក់។ នេះបើយោងតាមសំណេរទៅលើទំព័រហ្វេសប៊ុករបស់ លោក ឃឹម ហ្វីណង់។ លោក ឃឹម ហ្វីណង់ បញ្ជាក់ដូច្នេះ៖«ក្នុងកាលៈទេសៈដែលការរីករាលដាលនៃជំងឺកូវីដ-១៩ កំពុងតែជះហានិភ័យទៅដល់សេដ្ឋកិច្ចគ្រួសារ និងជីវភាពប្រចាំថ្ងៃ របស់បងប្អូនប្រជាពលរដ្ឋនៅក្នុងស្រុក ជម្រើសល្អបំផុតមួយ គឺការធានាឲ្យមានសុវត្ថិភាពស្បៀងអាហារ ជាពិសេសសម្រាប់ប្រជាពលរដ្ឋក្រីក្រ ជនពិការ និងចាស់ជរា ដែលងាយរងផលប៉ះពាល់ និងតម្រូវឲ្យមានការយកចិត្តទុកដាក់ខ្ពស់»។ រូបភាពពីហ្វេសប៊ុកលោក ឃឹម ហ្វីណង់ អភិបាលស្រុកបន្ទាយស្រី តាមលោកអភិបាលស្រុកបន្ទាយស្រី ឃឹម ហ្វីណង់ បើគ្មានអ្វីប្រែប្រួលទេ ៣ខែទៀត គម្រោងនេះនឹងអាចប្រមូលទិន្នផលស្រូវស្រាលដើមរដូវ ជុំទី១។ ហើយស្រូវទាំងនោះ នឹងត្រូវចែកទៅម្ចាស់ស្រែខ្លះ នៅសល់ប៉ុន្មានទុកចែកជូនពលរដ្ឋគោលដៅ។ រដ្ឋបាលស្រុកបន្ទាយស្រី ក៏ទទួលបានអំណោយជាពូជស្រូវស្រាល, ជីលាមកសត្វ,ម៉ាស៊ីន និងគ្រឿងចក្រ,ប្រេង និងកម្លាំងស្ទូង និងច្រូតផងដែរ។ លោក ឃឹម ហ្វីណង់ សង្ឃឹមថា គម្រោងធ្វើស្រែសមូហភាពសាកល្បងជំហ៊ានដំបូង ដែល នឹងក្លាយគំរូល្អ ក្នុងការពង្រីកឲ្យធំជាងមុន នៅអនាគត៕ រូបភាពពីហ្វេសប៊ុកលោក ឃឹម ហ្វីណង់ អភិបាលស្រុកបន្ទាយស្រី រូបភាពពីហ្វេសប៊ុកលោក ឃឹម ហ្វីណង់ អភិបាលស្រុកបន្ទាយស្រី	ភ្នំពេញ៖ រដ្ឋបាលស្រុកបន្ទាយស្រី កំពុងអនុវត្តគម្រោង«ធ្វើស្រែសមូហភាព»សាកល្បង ដើម្បីប្រមូលទិន្នផលស្រូវចែកទៅពលរដ្ឋក្រីក្រនៅក្នុងស្រុក។ គម្រោង«ធ្វើស្រែសមូហភាព» ត្រូវធ្វើនៅលើផ្ទៃដីជិត ៤០ហិកតា ដែលជាដីស្រែរបស់ពលរដ្ឋ ៣៩គ្រួសារ នៅក្នុងឃុំព្រះដាក់។ លោក ឃឹម ហ្វីណង់ អភិបាលស្រុកបន្ទាយស្រី តាមគម្រោង គម្រោង«ធ្វើស្រែសមូហភាព» នឹងអាចប្រមូលផលស្រូវស្រាលដើមរដូវ នៅរយៈពេល៣ខែទៀត។
ទិន្នន័យពីក្រសួងហិរញ្ញវត្ថុរុស្ស៊ីនៅថ្ងៃទី៣ ខែកក្កដាបានបង្ហាញថា នៅក្នុងឆមាសទី១ ឆ្នាំនេះ ចំណូលបានមកពីការលក់ប្រេងនិងឧស្ម័នបានកើនឡើង ៤១ភាគរយធៀបនឹងរយៈពេលដូចគ្នាកាលពីឆ្នាំមុន មានតម្លៃ ៦៥,១ពាន់លានដុល្លារ។ មូលហេតុចម្បងដោយសារថ្លៃប្រេងកើនឡើង និងប្រាក់រូប្លិ៍ចុះខ្សោយ។ ប្រេង និងឧស្ម័នជាប្រភពចំណូលដ៏សំខាន់សម្រាប់រដ្ឋាភិបាលរុស្ស៊ី ដែលរួមចំណែកប្រហែល ៣០-៥០ភាគរយនៃថវិកាជាតិក្នុងទសវត្សរ៍កន្លងមក។ សង្គ្រាមនៅអ៊ុយក្រែនបណ្តាលឱ្យលោកខាងលិចដាក់ទណ្ឌកម្មជាច្រើនដើម្បីដាក់សម្ពាធដល់រុស្ស៊ី ។ ទោះជាយ៉ាងណាក៏ដោយ អ្នកវិភាគមើលឃើញថា រហូតមកដល់ពេលនេះ គោលនយោបាយនេះគ្រាន់តែធ្វើឱ្យលំហូរនៃថាមពលរុស្ស៊ីផ្លាស់ប្តូរទិសដៅតែប៉ុណ្ណោះ ដោយផ្លាស់ប្តូរពីខាងលិចទៅខាងកើត។ នៅឆមាសទី១ ឆ្នាំនេះ តម្លៃប្រេង Urals របស់រុស្ស៊ីជាមធ្យម ៦៩,១ដុល្លារក្នុងមួយបារ៉ែល ខ្ពស់ជាងការនាំចេញដែលកំណត់ដោយលោកខាងលិចត្រឹម ៦០ដុល្លារ និងកើនឡើងពី ៥២,៥ដុល្លារក្នុងមួយប៉ារ៉ែលនៅគ្រាដូចគ្នាកាលពីឆ្នាំមុន។ កាលពីដើមឆ្នាំនេះ តម្លៃប្រាក់រូប្លិ៍បានធ្លាក់ថ្លៃដែលជាមធ្យម ៩០,៨រូប្លិ៍ក្នុង ១ដុល្លារ។ អត្រាប្តូរប្រាក់នៅក្នុងឆមាសទី១ ឆ្នាំមុនគឺ ៧៦,៩រូប្លិ៍ក្នុង ១ដុល្លារ។ នៅឆ្នាំនេះ រុស្ស៊ីត្រូវបានគេរំពឹងថានឹងប្រមូលបានជាង ១២១ពាន់លានដុល្លារ ពីការលក់ប្រេង និងឧស្ម័ន ដែលកើនឡើង២១ភាគរយ បើប្រៀបធៀបទៅនឹងឆ្នាំមុន។ ថវិការុស្ស៊ីមានឱនភាពរយៈពេល ២ឆ្នាំជាប់ៗគ្នាចំនួនជាង ៣៤ពាន់លានដុល្លារដែលស្មើនឹង២ភាគរយនៃផលិតផលក្នុងស្រុកសរុប (GDP)។ មូលហេតុដោយសារប្រទេសនេះចំណាយច្រើនលើវិស័យការពារជាតិ និងសន្តិសុខក្រោយផ្ទុះសង្គ្រាមនៅអ៊ុយក្រែន។ កាលពីឆ្នាំមុន GDP របស់រុស្ស៊ីបានកើនឡើង ៣,៦ភាគរយ បន្ទាប់ពីបានធ្លាក់ចុះដល់ ១,២ភាគរយកាលពីឆ្នាំ ២០២២។ ប្រធានាធិបតីរុស្ស៊ី លោក វ៉្លាឌីមៀ ពូទីន បានលើកឡើងម្តងហើយម្តងទៀតអំពីអត្រាកំណើនសេដ្ឋកិច្ចរបស់រុស្ស៊ីដោយអះអាងថា តួលេខនេះប្រសើរជាងប្រទេសលោកខាងលិច៕	ត្រឹម ៦ខែឆ្នាំនេះ រុស្ស៊ីបានកើបប្រាក់ជាង ៦៥ពាន់លានដុល្លារពីការលក់ប្រេង និងឧស្ម័ន ដែលជាការកំណើនដ៏ខ្ពស់ បើធៀបរយៈពេលដូចគ្នាកាលពីឆ្នាំមុន។
ដោយសង្កេតឃើញកត្តាចាំបាច់នៃជំនាញក្នុងការសរសេរអេឡិចត្រូនិច និងដើម្បីចូលរួមចំណែកក្នុងការហ្វឹកហ្វឺនធនធានមនុស្សកម្ពុជា វិទ្យាស្ថានអន្តរជាតិកម្ពុជាអាស៊ាន បានរៀបចំសិក្ខាសាលាបណ្តុះបណ្តាលជំនាញទៅលើ ការសរសេរអេឡិចត្រូនិចឲ្យមានប្រសិទ្ធភាព (Effective Email Writing) ដែលនឹងប្រព្រឹត្តទៅនៅ ថ្ងៃសៅរ៍ ទី២៩ ឆ្នាំ២០១៧ ខាងមុខនេះ វេលាម៉ោង ១:៣០ នាទី ទៅ ៥:០០ នាទីរសៀល នៅវិទ្យាស្ថាន CAM-ASEAN។ លោក ហួត សុខសុវណ្ណមនី ប្រធានកម្មវិធីបណ្តុះបណ្តាលជំនាញភាសាអង់គ្លេស និងជាអ្នកគ្រប់គ្រងកម្មវិធីនេះ បានប្រាប់ពីគោលបំណងសំខាន់នៃសិក្ខាសាលានេះថា សិក្ខាសាលានេះបង្កើតឡើងដើម្បី ទីមួយបង្ហាញពីគន្លឹះ និងវិធីសាស្ត្រក្នុងការសរសេរអ៊ីម៉ែលឲ្យងាយស្រួលយល់ និងមានប្រសិទិ្ធភាព ទីពីរគឺផ្តល់ឱកាសឲ្យសិក្ខាកាមមានឱកាសក្នុងការអនុវត្តផ្ទាល់ និងដាក់បញ្ចូលនូវអ្វីដែលបានរៀន និង ទីបីដើម្បីពង្រឹងជំនាញ និងភាពក្លាហានក្នុងការទំនាក់ទំនងជាមួយ បុគ្គល ក្រុមការងារ អតិជន និងដៃគូពាណិជ្ជកម្ម តាមរយៈសារអេឡិចត្រូនិច។ លោក មនី បានបន្ថែមទៀតថាទន្ទឹមនឹងការពង្រីកចំណេះដឹង និងពង្រឹកសមត្ថភាពបន្ថែមនេះ សិក្ខាកាមក៏នឹងមានឱកាសក្នុងការជួប និងបង្កើនទំនាក់ទំនងជាមួយអ្នកចូលរួមដទៃ ដែលអាចចាប់ជាដៃគូការងារ ឫអាជីវកម្មជាមួយគ្នាផងដែរ។ ជាងនេះទៅទៀត គ្រូបណ្តុះបណ្តាលក្នុងសិក្ខាសាលានេះ គឺលោក Jonathan Solly មានបទពិសោធន៍ក្នុងការហ្វឹកហ្វឺនបុគ្គលិក នៅប្រទេសវៀតណាម និងនេប៉ាល់ នូវជំនាញភាសាអង់គ្លេស រួមមាន ការសរសេរលក្ខណៈវិជ្ជាជីវៈ (Professional Writing) សន្ទនាជាភាសាអង់គេ្លសកំរិតខ្ពស់ (Advanced English Conversation) ភាសាអង់គ្លេសសម្រាប់ចរចារ (English for Negotiation) និងការធ្វើបទបង្ហាញ (Presentation)។ លោក Jonathan Solly ក៏ធ្លាប់ជានាយកគ្រប់គ្រងនៅក្រុមហ៊ុន Chris Fowler International (Asia) Ltd. នៅទីក្រុងហុងកុង ប្រទេសចិន ផងដែរ។ ដើម្បីចូលរួមសិក្ខាសាលានេះ អស់លោកលោកស្រីអាចចុះឈ្មោះ ឬទិញសំបុត្របាននៅ វិទ្យាស្ថានCAM-ASEAN។ លោកលោកស្រីក៏អាចធ្វើការចុះឈ្មោះមុនដើម្បីកក់សំបុត្រតាមរយៈ //goo.gl/forms/XsQb7A59QQPsG8Dt2។ សម្រាប់ពត៌មានបន្ថែមសូមទំនាក់ទំនង ០៩៣ ៩០០ ១៧៤ / ០២៣ ៩៧៦ ៩៩៩។ ការប្រើប្រាស់សារអេឡិចត្រូនិចដោយមានចំណេះដឹង និងជំនាញច្បាស់លាស់ នឹងជួយសម្រួល និងបង្កើនប្រសិទ្ធភាពដល់ការងារប្រចាំថ្ងៃ៕ (អត្ថបទពាណិជ្ជកម្ម)	ភ្នំពេញ៖ការប្រើប្រាស់សារអេឡិចត្រូនិចគឺជាមធ្យោបាយទំនាក់ទំនងមួយដ៏ចាំបាច់ ជាមួយបុគ្គល ក្រុមការងារ អតិថិជន និងដៃគូពាណិជ្ជកម្មនាពេលបច្ចុប្បន្ន ។ ជារៀងរាល់ថ្ងៃមានសារអេឡិចត្រូនិច ច្រើនជាង២រយពាន់លានត្រូវបានផ្ញើទូទាំងពិភពលោក។ ការប្រាស្រ័យទាក់ទង និងយល់ពីគ្នាជាកត្តាសំខាន់ក្នុងការទំនាក់ទំនងការងារ និងពាណិជ្ជកម្ម។ ដូចនេះការសរសេរ ក៏ដូចជាការឆ្លើយឆ្លងសារអេឡិចត្រូនិច គឺទាមទារឲ្យមានចំណេះដឹង ជំនាញ និងវិធីសាស្ត្រច្បាស់លាស់ ដើម្បីឲ្យការទំនាក់ទំនងនោះទទួលបានជោគជ័យ។
The world's number two economy eclipsed the official target of about 6.5 percent and picked up pace from the 6.7 percent growth seen in 2016, which was the slowest for more than a quarter of a century. The robust economic expansion indicated stability after slowing down since China last posted double-digit growth in 2010. "The national economy has maintained the momentum of stable and sound development and exceeded the expectation with the economic vitality, impetus and potential released," National Statistics Bureau head Ning Jizhe said in a report. "We should also be aware that there are still difficulties and challenges confronting the economy and the improvement of quality and efficiency remains a daunting task," Ning said. The reading -- which beat the 6.8 percent predicted by analysts surveyed by AFP -- comes as China kicks its war on pollution into gear, halving industrial production for some steel smelters and mills this winter. The battle has brought unusual blue skies to Beijing, with the density of dangerous pollution -- particulate PM2.5 -- dropping by more than 50 percent in the final quarter of 2017. But the latest data showed the economy expanding 6.8 percent in the last quarter of 2017, matching the third quarter figure though it was below the 6.9 percent from the first half of the year. Ning dismissed questions on the reliability of China's statistics raised after the coastal city of Tianjin and the autonomous region of Inner Mongolia admitted to inflating certain 2016 data. "The system for calculating China's statistics data is not affected by a small number of places, or some places, or some companies" having accuracy issues with their data, he said. The GDP reading follows strong trade data last week, which showed the humming global economy had propelled China's export machine. "This momentum, especially the part fuelled by external demand, may carry on well into 2018," said Wei Yao, chief China economist at Societe Generale. - Debt fears - The country is also facing pressure to prevent a credit crisis, with local government debt growing 7.5 percent last year to $2.56 trillion, according to figures released Wednesday. China has largely relied on debt-fuelled investment and exports to drive its tremendous economic growth of the past four decades but it is now seeking to move its economy to more sustainable consumption-based growth. The latest figures show the services industry grew eight percent for the year with retail sales spiking 10.2 percent, good news for the transition. The International Monetary Fund has repeatedly warned of risks stemming from China's ballooning debt, saying last year that each extra dollar of debt is producing diminishing returns for China's economy. China's leaders appeared to wipe away some of those concerns at a critical planning meeting in December. While vowing a crackdown on financial risk and local government debt, leaders called for a reasonable credit expansion this year. That flew in the face of IMF and other economists warnings that China must deleverage. Last year China brought down the pace of debt accumulation but allowed overall credit growth, analysts say. - Potential headwinds - "The bulls and the bears have never been so much in agreement since the financial crisis," said Larry Hu, head of China economics at Macquarie Group. "Most economists expect around 6.5 percent GDP growth in 2018," Hu said, though one of China's top state-affiliated think tanks last month forecast growth ticking slightly downwards to 6.7 this year. But potential headwinds and risks for China's economy are brewing. US President Donald Trump is determined to change the balance of trade between the two large trading partners. China's trade surplus with the US swelled 10 percent to $275.8 billion last year, a record high. In a telephone call with President Xi Jinping this week, Trump "expressed disappointment that the United States' trade deficit with China has continued to grow", the White House said. "President Trump made clear that the situation is not sustainable." Trump has repeatedly insisted he will fight for more equitable trade with China. The US is expected to release the results of a major investigation into China's intellectual property practices this year.	Beijing, China: China's economy grew a forecast-beating 6.9 percent in 2017, picking up steam for the first time since 2010 despite its battles against a massive debt and polluting factories, official data showed Thursday.

Subsets and Splits

No community queries yet

The top public SQL queries from the community will appear here once available.